Systém finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020

Obsah	strana

1	Legislatíva Európskej únie a Slovenskej republiky
2	Základné definície a pojmy
3	Subjekty zapojené do finančného riadenia a ich zodpovednosť
3.1	Centrálny koordinačný orgán a Koordinačný orgán pre finančné nástroje
3.1.1	Centrálny koordinačný orgán
3.1.2	Koordinačný orgán pre finančné nástroje
3.2	Riadiace orgány
3.3	Certifikačný orgán
3.4	Platobné jednotky
3.5	Monitorovacie výbory
3.6	Orgán auditu
3.7	Orgány vydávajúce rozhodnutia v správnom konaní
3.7.1	Úrad vládneho auditu
3.7.2	Samostatné oddelenie správneho konania Ministerstva financií SR
3.8	Orgán zabezpečujúci ochranu finančných záujmov
4	Financovanie zo štrukturálnych fondov, Kohézneho fondu a Európskeho námorného a rybárskeho fondu
4.1	Pomoc zo štrukturálnych fondov, Kohézneho fondu a Európskeho námorného a rybárskeho fondu
4.2	Obmedzenia pre využívanie prostriedkov EÚ
4.3	Rozhodnutie Európskej komisie o poskytnutí pomoci a presuny finančných prostriedkov
4.4	Záväzky a platby z EÚ
4.4.1	Záväzky
4.4.1.1	Záväzky vo vzťahu k programom
4.4.1.2	Záväzky vo vzťahu k projektom
4.4.2	Platby z Európskej komisie
4.4.2.1	Počiatočná zálohová platba z Európskej komisie
4.4.2.2	Ročné zálohy z Európskej komisie
4.4.2.3	Priebežné platby z Európskej komisie
4.4.3	Účty
4.5	Platby na národnej úrovni
4.5.1	Zaradenie prostriedkov EÚ do štátneho rozpočtu
4.5.1.1	Programové rozpočtovanie
4.5.1.2	Realizácia výdavkov prostredníctvom Štátnej pokladnice
4.5.2	Platby vo vzťahu certifikačný orgán – platobná jednotka
4.5.3	Platby vo vzťahu platobná jednotka – prijímateľ / partner
4.5.4	Platby vo vzťahu platobná jednotka – sprostredkovateľský orgán pre globálny grant
4.5.5	Platby vo vzťahu sprostredkovateľský orgán pre globálny grant – prijímateľ
4.5.6	Platby vo vzťahu prijímateľ – dodávateľ / zhotoviteľ
4.5.7	Osobitné pravidlá financovania výdavkov projektov
4.5.7.1	Pravidlá pri preplácaní výdavkov projektov prijímateľa, ktoré sú predmetom prebiehajúceho skúmania
4.5.7.2	Pravidlá vzťahujúce sa na projekty využívajúce preddavkové platby v rámci odberateľsko-dodávateľských vzťahov
4.5.8	Spracovanie Účtov na národnej úrovni
4.5.9	Vysporiadanie finančných vzťahov
4.5.9.1	Vysporiadanie čistého príjmu
4.5.9.2	Vzájomné započítanie pohľadávok a záväzkov
4.5.9.3	Odvod za porušenie finančnej disciplíny, správa a účtovanie pohľadávok
4.5.10	Odhad očakávaných výdavkov
5	Systém bankových účtov
5.1	Účty certifikačného orgánu
5.2	Účty platobnej jednotky
5.3	Účty sprostredkovateľského orgánu pre globálny grant
5.4	Účty prijímateľa – štátna rozpočtová organizácia
5.4.1	Účty prijímateľa – štátna rozpočtová organizácia – Ústredie práce, sociálnych vecí a rodiny SR
5.5	Účty prijímateľa – štátna príspevková organizácia a iné subjekty verejnej správy
5.6	Účty prijímateľa – vyšší územný celok
5.7	Účty prijímateľa – obec
5.8	Účty prijímateľa – rozpočtová a príspevková organizácia v zriaďovacej pôsobnosti VÚC a obce
5.8.1	Účty prijímateľa – rozpočtová organizácia v zriaďovacej pôsobnosti VÚC a obce
5.8.2	Účty prijímateľa – príspevková organizácia v zriaďovacej pôsobnosti VÚC a obce
5.9	Účty prijímateľa – súkromný sektor
5.10	Účty prijímateľa – v rámci implementácie finančných nástrojov
5.11	Účty prijímateľa zo Slovenskej republiky – v rámci projektov technickej pomoci (projekty na fungovanie Core management – TACM) Programu Interreg V-A SK – CZ a Programu Interreg V-A SK – AT
6	Systém informačných a finančných tokov na národnej úrovni
6.1	Systém predfinancovania
6.1.1	Etapa poskytnutia predfinancovania
6.1.2	Etapa zúčtovania poskytnutého predfinancovania
6.1.3	Postup pri systéme predfinancovania na úrovni certifikačného orgánu
6.1.3.1	Postup overenia súhrnnej žiadosti o platbu certifikačným orgánom
6.1.3.2	Postup overenia mimoriadnej súhrnnej žiadosti o platbu certifikačným orgánom
6.2	Systém zálohových platieb
6.2.1	Etapa poskytnutia zálohovej platby
6.2.2	Etapa zúčtovania poskytnutej zálohovej platby
6.2.3	Postup pri systéme zálohových platieb na úrovni certifikačného orgánu
6.2.3.1	Postup overenia súhrnnej žiadosti o platbu certifikačným orgánom
6.2.3.2	Postup overenia mimoriadnej súhrnnej žiadosti o platbu certifikačným orgánom
6.2.4	Pravidlá výpočtu maximálnej výšky zálohovej platby a podmienky jej poskytnutia
6.2.5	Postup sledovania povinnosti zúčtovania poskytnutej zálohovej platby
6.3	Systém refundácie
6.3.1	Predkladanie žiadosti o platbu (priebežná platba)
6.3.2	Postup pri systéme refundácie na úrovni certifikačného orgánu
6.3.2.1	Postup overenia súhrnnej žiadosti o platbu certifikačným orgánom
6.3.2.2	Postup overenia mimoriadnej súhrnnej žiadosti o platbu certifikačným orgánom
6.4	Systém refundácie Programov Interreg V-A
6.4.1	Etapa predkladania zoznamov deklarovaných výdavkov Programov Interreg V-A
6.4.2	Etapa predkladania žiadosti o platbu Programov Interreg V-A
6.4.2.1	Postup overenia súhrnnej žiadosti o platbu certifikačným orgánom
6.4.2.2	Postup overenia mimoriadnej súhrnnej žiadosti o platbu certifikačným orgánom
6.5	Systém zálohových platieb v rámci fondu malých projektov Programu Interreg V-A SK – CZ
6.5.1	Etapa poskytnutia zálohovej platby v rámci fondu malých projektov Programu Interreg V-A SK – CZ
6.5.2	Etapa zúčtovania poskytnutej zálohovej platby v rámci fondu malých projektov Programu Interreg V-A SK – CZ
6.5.2.1	Predkladanie zoznamov deklarovaných výdavkov hlavným prijímateľom / partnerom v rámci fondu malých projektov Programu Interreg V-A SK – CZ
6.5.2.2	Predkladanie žiadosti o platbu (zúčtovanie zálohovej platby) hlavným prijímateľom / partnerom v rámci fondu malých projektov Programu Interreg V-A SK – CZ
6.5.3	Postup pri systéme zálohových platieb v rámci fondu malých projektov Programu Interreg V-A SK – CZ na úrovni certifikačného orgánu
6.5.3.1	Postup overenia súhrnnej žiadosti o platbu certifikačným orgánom
6.5.3.2	Postup overenia mimoriadnej súhrnnej žiadosti o platbu certifikačným orgánom
6.5.4	Pravidlá výpočtu maximálnej výšky zálohovej platby a podmienky jej poskytnutia
6.5.5	Postup sledovania povinnosti zúčtovania poskytnutej zálohovej platby
6.6	Systém finančných tokov pri implementácii finančných nástrojov
6.6.1	Etapa prevodu tranže
6.6.2	Postup pri systéme finančných tokov pri implementácii finančných nástrojov na úrovni certifikačného orgánu
6.6.2.1	Postup overenia súhrnnej žiadosti o platbu certifikačným orgánom
6.6.2.2	Postup overenia mimoriadnej súhrnnej žiadosti o platbu certifikačným orgánom
6.6.3	Etapa zúčtovania tranže
6.7	Systém finančných tokov pri implementácii globálnych grantov
6.7.1	Poskytnutie platby sprostredkovateľskému orgánu pre globálny grant
6.7.1.1	Etapa poskytnutia zálohovej platby sprostredkovateľskému orgánu pre globálny grant
6.7.1.2	Etapa zúčtovania zálohovej platby sprostredkovateľským orgánom pre globálny grant
6.7.2	Postup pri systéme finančných tokov pri implementácii globálnych grantov na úrovni certifikačného orgánu
6.7.2.1	Postup overenia súhrnnej žiadosti o platbu certifikačným orgánom
6.7.2.2	Postup overenia mimoriadnej súhrnnej žiadosti o platbu certifikačným orgánom
6.7.3	Poskytnutie platby sprostredkovateľským orgánom pre globálny grant prijímateľovi
6.7.3.1	Systém refundácie pri implementácii globálnych grantov
6.8	Prechod a prevod práv a povinností prijímateľa na iný subjekt
7	Systém certifikácie
8	Nezrovnalosti a finančné opravy
8.1	Nezrovnalosti
8.2	Finančné opravy
8.2.1	Finančné opravy vykonané Slovenskou republikou
8.2.2	Finančné opravy vykonané Európskou komisiou
8.3	Vysporiadanie finančných vzťahov na národnej úrovni
8.3.1	Uznanie neoprávnených alebo dočasne vylúčených výdavkov za oprávnené
8.4	Vylúčenie projektu z financovania pomoci a podpory EÚ
9	Účtovníctvo
9.1	Účtovníctvo certifikačného orgánu a platobnej jednotky
9.2	Účtovníctvo prijímateľa a partnera
10	Finančné výkazníctvo a archivácia
11	Používanie mien a kurzové rozdiely
12	Monitorovanie a elektronická výmena informácií
13	Zoznam príloh
14	Zoznam odkazov

1	Legislatíva Európskej únie a Slovenskej republiky
Systém finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020 je vypracovaný v súlade s právnymi predpismi Európskych únie (ďalej aj "EÚ") a Slovenskej republiky (ďalej aj "SR") a inými dokumentmi, najmä:
a)	Medzinárodné dohody
•	Zmluva o Európskej únii a Zmluva o fungovaní Európskej únie
b)	Základné právne predpisy EÚ
Nariadenia upravujúce rozpočet EÚ
•	nariadenie Európskeho parlamentu a Rady (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie a zrušení nariadenia Rady (ES, Euratom) č. 1605/2002 v platnom znení
•	delegované nariadenie Komisie (EÚ) č. 1268/2012 o pravidlách uplatňovania nariadenia Európskeho parlamentu a Rady (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie
•	nariadenie Rady (EÚ, Euratom) č. 1311/2013, ktorým sa ustanovuje viacročný finančný rámec na roky 2014 – 2020
Nariadenia upravujúce systémy riadenia a kontroly
•	nariadenie Rady (ES) č. 2185/1996 o kontrolách a inšpekciách na mieste vykonávaných Európskou komisiou s cieľom ochrany finančných záujmov Európskych spoločenstiev pred spreneverou a inými podvodmi 
Nariadenia upravujúce fondy 
•	nariadenie Európskeho parlamentu a Rady (EÚ) č. 1299/2013 o osobitných ustanoveniach na podporu cieľa Európska územná spolupráca z Európskeho fondu regionálneho rozvoja v platnom znení
•	nariadenie Európskeho parlamentu a Rady (EÚ) č. 1300/2013 o Kohéznom fonde, ktorým sa zrušuje nariadenie Rady (ES) č. 1084/2006 v platnom znení
•	nariadenie Európskeho parlamentu a Rady (EÚ) č. 1301/2013 o Európskom fonde regionálneho rozvoja a o osobitných ustanoveniach týkajúcich sa cieľa Investovanie do rastu a zamestnanosti, a ktorým sa zrušuje nariadenie (ES) č. 1080/2006 v platnom znení
•	nariadenie Európskeho parlamentu a Rady (EÚ) č. 1302/2013, ktorým sa mení nariadenie (ES) č. 1082/2006 o Európskom zoskupení územnej spolupráce (EZÚS), pokiaľ ide o vyjasnenie, zjednodušenie a zlepšenie zakladania a fungovania takýchto zoskupení v platnom znení
•	nariadenie Európskeho parlamentu a Rady (EÚ) č. 1303/2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 v platnom znení
•	nariadenie Európskeho parlamentu a Rady (EÚ) č. 1304/2013 o Európskom sociálnom fonde a o zrušení nariadenia Rady (ES) č. 1081/2006 v platnom znení
•	nariadenie Európskeho parlamentu a Rady (EÚ) č. 508/2014 zo dňa 15. mája 2014 o Európskom námornom a rybárskom fonde a zrušení nariadení Rady (ES) č. 2328/2003, (ES) č. 861/2006, (ES) č. 1198/2006 a (ES) č. 791/2007 a nariadenia Európskeho parlamentu a Rady (EÚ) č. 1255/2011 v platnom znení
•	príslušné vykonávacie a delegované nariadenia Komisie v platnom znení
c)	Základné záväzné právne predpisy SR
•	zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov (ďalej len "zákon č. 292/2014 Z. z. o EŠIF")
•	zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (ďalej len "zákon č. 575/2001 Z. z." alebo "kompetenčný zákon")
•	zákon č. 40/1964 Zb. Občiansky zákonník v znení neskorších predpisov (ďalej len "Občiansky zákonník")
•	zákon č. 513/1991 Zb. Obchodný zákonník v znení neskorších predpisov (ďalej len "Obchodný zákonník")
•	zákon č. 323/2015 Z. z. o finančných nástrojoch financovaných z európskych štrukturálnych a investičných fondov a o zmene a doplnení niektorých zákonov (ďalej len "zákon č. 323/2015 Z. z. o finančných nástrojoch")
•	zákon č. 222/2004 Z. z. o dani z pridanej hodnoty v znení neskorších predpisov (ďalej len "zákon č. 222/2004 Z. z. o DPH")
Rozpočtové pravidlá
•	zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len "zákon č. 523/2004 Z. z. o rozpočtových pravidlách verejnej správy")
•	zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov
Finančná kontrola a audit
•	zákon č. 357/2015 Z. z. o finančnej kontrole a audite a o zmene a doplnení niektorých zákonov (ďalej len "zákon č. 357/2015 Z. z. o finančnej kontrole a audite")
•	zákon č. 39/1993 Z. z. o Najvyššom kontrolnom úrade Slovenskej republiky v znení neskorších predpisov
•	zákon č. 10/1996 Z. z. o kontrole v štátnej správe v znení neskorších predpisov
Verejné obstarávanie
•	zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len "zákon č. 25/2006 Z. z. o verejnom obstarávaní")
•	zákon č. 343/2015 Z. z. o verejnom obstarávaní a o zmene a doplnení niektorých zákonov (ďalej len "zákon č. 343/2015 Z. z. o verejnom obstarávaní")
Účtovníctvo
•	zákon č. 431/2002 Z. z. o účtovníctve v znení neskorších predpisov (ďalej len "zákon č. 431/2002 Z. z. o účtovníctve")
•	zákon č. 374/2014 Z. z. o pohľadávkach štátu a o zmene a doplnení niektorých zákonov (ďalej len "zákon č. 374/2014 Z. z. o pohľadávkach štátu")
Štátna pokladnica
•	zákon č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov (ďalej len "zákon č. 291/2002 Z. z. o Štátnej pokladnici")
Ďalšie súvisiace predpisy
•	zákon č. 122/2013 Z. z. o ochrane osobných údajov a o zmene a doplnení niektorých zákonov v znení neskorších predpisov
•	zákon č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (ďalej len „zákon č. 358/2015“)
•	zákon č. 539/2008 Z. z. o podpore regionálneho rozvoja
•	zákon č. 416/2004 Z. z. o Úradnom vestníku Európskej únie v znení neskorších predpisov
•	zákon č. 275/2006 Z. z. o informačných systémoch verejnej správy a o zmene a doplnení niektorých zákonov v znení neskorších predpisov
•	zákon č. 150/2013 Z. z. o Štátnom fonde rozvoja bývania v znení zákona č. 276/2015 Z. z.
•	zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov v znení neskorších predpisov (zákon o e–Governmente)
•	zákon č. 395/2002 Z. z. o archívoch a registratúrach a o doplnení niektorých zákonov v znení neskorších predpisov (ďalej len "zákon č. 395/2002 Z. z. o archívoch a registratúrach")
•	zákon č. 90/2008 Z. z. o európskom zoskupení územnej spolupráce a o doplnení zákona č. 540/2001 Z. z. o štátnej štatistike v znení neskorších predpisov v znení neskorších predpisov (ďalej len "zákon č. 90/2008 Z. z.")
•	zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov (ďalej len "zákon č. 280/2017 Z. z.")
•	zákon č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len "zákon č. 125/2006 Z. z.")
•	zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov (ďalej len "zákon č. 453/2003 Z. z.")
•	zákon č. 71/1967 Zb. o správnom konaní (správny poriadok) v znení neskorších predpisov
•	zákon č. 540/2001 Z. z. o štátnej štatistike v znení neskorších predpisov
•	zákon č. 136/2001 Z. z. o ochrane hospodárskej súťaže v znení neskorších predpisov
•	zákon č. 300/2005 Z. z. trestný zákon v znení neskorších predpisov
•	zákon č. 203/2011 Z. z. o kolektívnom investovaní v znení neskorších predpisov (ďalej len "zákon č. 203/2011 Z. z. o kolektívnom investovaní")
•	zákon č. 315/2016 Z. z. o registri partnerov verejného sektora a o zmene a doplnení niektorých zákonov
2	Základné definície a pojmy
Na účely systému finančného riadenia štrukturálnych fondov (ďalej aj "ŠF"), Kohézneho fondu (ďalej aj "KF") a Európskeho námorného a rybárskeho fondu (ďalej aj "ENRF") sa rozumie:
1.	Administratívne overenie – overenie súhrnnej žiadosti o platbu / mimoriadnej súhrnnej žiadosti o platbu, ktoré pre účely tohto dokumentu zahŕňa:
•	základnú finančnú kontrolu v zmysle § 7 zákona č. 357/2015 Z. z. o finančnej kontrole a audite,
•	overenie formálnej správnosti pozostávajúce z overenia pravdivosti, kompletnosti a správnosti údajov v súhrnnej žiadosti o platbu / mimoriadnej súhrnnej žiadosti o platbu,
•	overenie správnosti údajov v relevantných informačných systémoch a overenie iných skutočností, súladu s predpismi a zmluvami a inými podmienkami v rámci administratívneho overenia súhrnnej žiadosti o platbu / mimoriadnej súhrnnej žiadosti o platbu.
2.	Audit trail – podrobný opis riadenia a realizácie poskytovania príspevku zo ŠF, KF a ENRF na všetkých úrovniach zahrňujúci tok informácií, dokumentov, finančných prostriedkov a kontrolu.
3.	Bezodkladne – pre účely tohto dokumentu znamená bez akéhokoľvek časového odkladu, najneskôr však do 3 pracovných dní, ak nie je v tomto dokumente uvedené inak.
4.	Centrálny elektronický databázový informačný systém (ďalej len "CEDIS") – informačný systém orgánu auditu, ktorý slúži na evidenciu plánov, monitorovanie a reporting výsledkov z vládnych auditov prostriedkov EÚ a prostriedkov ostatných nástrojov finančnej pomoci zo zahraničia poskytovaných SR na základe medzinárodných zmlúv a dohôd.
5.	Centrálny koordinačný orgán – ústredný orgán štátnej správy určený v Partnerskej dohode SR na roky 2014 – 2020 (ďalej aj "Partnerská dohoda") zodpovedný za efektívnu a účinnú koordináciu riadenia poskytovania príspevku z európskych štrukturálnych a investičných fondov (ďalej len "EŠIF") v rámci Partnerskej dohody. V podmienkach SR plní úlohy centrálneho koordinačného orgánu Úrad podpredsedu vlády SR pre investície a informatizáciu.
6.	Certifikácia – potvrdenie správnosti, zákonnosti, oprávnenosti a overiteľnosti výdavkov vo vzťahu k systému riadenia a kontroly pri realizácii príspevku zo ŠF, KF a ENRF.
7.	Certifikačný orgán – národný, regionálny alebo miestny verejný orgán alebo subjekt verejnej správy určený členským štátom na účely certifikácie. Certifikačný orgán plní úlohu orgánu zodpovedného za koordináciu a usmerňovanie subjektov zapojených do systému finančného riadenia, vypracovanie účtov, vypracovanie žiadostí o platbu a ich predkladanie Európskej komisii, príjem platieb z Európskej komisie, vysporiadanie finančných vzťahov (najmä z titulu nezrovnalostí a finančných opráv) s Európskou komisiou a na národnej úrovni, ako aj realizáciu platieb pre jednotlivé programy. V podmienkach SR určuje certifikačný orgán vláda SR a úlohy certifikačného orgánu plní Ministerstvo financií SR. 
8.	Certifikačné overovanie – proces, ktorý vykonáva certifikačný orgán v rámci svojich kompetencií s cieľom presvedčiť sa o správnosti, zákonnosti, oprávnenosti a overiteľnosti výdavkov, ako aj správnosti a zákonnosti postupu riadiaceho orgánu a platobnej jednotky pri realizácii príspevku.
9.	Cieľ Investovanie do rastu a zamestnanosti – cieľ EÚ umožňujúci podporu z EŠIF pre všetky regióny na úrovni NUTS 2 v intenzite stanovenej podľa kategórie regiónu (menej rozvinuté, prechodné, viac rozvinuté).
10.	Cieľ Európska územná spolupráca – cieľ EÚ umožňujúci podporu z Európskeho fondu regionálneho rozvoja zameranú na cezhraničnú, nadnárodnú a medziregionálnu spoluprácu. Pre potreby tohto materiálu ide o programy, pri ktorých plní Ministerstvo financií SR funkciu certifikačného orgánu, t. j. Program Interreg V-A SK – CZ a Program Interreg V-A SK – AT (postupy pre Program spolupráce INTERACT III na programové obdobie 2014 – 2020 upravuje samostatný dokument). 
11.	Čiastkový výkaz výdavkov – dokument obsahujúci súhrn výdavkov uskutočnených v priebehu stanoveného obdobia (okrem výdavkov zahrnutých v predchádzajúcich čiastkových výkazoch výdavkov) za príslušný program podľa jednotlivých zdrojov, na ktorého základe sa preplácajú prostriedky Európskej únie. Čiastkový výkaz výdavkov je vypracovaný platobnou jednotkou a tvorí prílohu k súhrnnej žiadosti o platbu / mimoriadnej súhrnnej žiadosti o platbu.
12.	Európske štrukturálne a investičné fondy – spoločné označenie pre EFRR, ESF, KF, EPFRV a ENRF.
13.	Európsky fond regionálneho rozvoja (ďalej len "EFRR") – jeden z hlavných nástrojov štrukturálnej a regionálnej politiky EÚ, ktorý prispieva k financovaniu podpory, ktorej cieľom je posilniť hospodársku, sociálnu a územnú súdržnosť vyrovnávaním hlavných regionálnych rozdielov v Únii prostredníctvom udržateľného rozvoja a štrukturálneho prispôsobenia regionálnych hospodárstiev vrátane konverzie upadajúcich priemyselných regiónov a zaostávajúcich regiónov.
14.	Európsky námorný a rybársky fond – finančný nástroj námornej a rybárskej politiky EÚ v programovom období 2014 – 2020 zameraný na podporu environmentálne udržateľného, inovačného a konkurencieschopného rybárstva a akvakultúry, podporu rozvoja a vykonávania integrovanej námornej politiky Únie spôsobom, ktorý dopĺňa politiku súdržnosti a spoločnú rybársku politiku, podporu vyváženého a inkluzívneho územného rozvoja rybolovných oblastí (vrátane akvakultúry a vnútrozemského rybolovu) a vykonávanie spoločnej rybárskej politiky.
15.	Európsky sociálny fond (ďalej len "ESF") – jeden z hlavných nástrojov štrukturálnej a regionálnej politiky EÚ, ktorý podporuje vyššiu úroveň zamestnanosti a kvality práce, zlepšuje prístup na trh práce, podporuje geografickú a pracovnú mobilitu pracovníkov a uľahčuje ich prispôsobenie sa priemyselnej zmene a zmenám výrobného systému nevyhnutným na trvalo udržateľný rozvoj, podporuje vysoký stupeň vzdelania a odbornej prípravy pre všetkých a podporuje prechod medzi vzdelávaním a zamestnaním v prípade mladých ľudí, boj proti chudobe, zlepšuje sociálne začlenenie a podporuje rodovú rovnosť, nediskrimináciu a rovnaké príležitosti, čím prispieva k prioritám Únie, pokiaľ ide o posilňovanie hospodárskej, sociálnej a územnej súdržnosti.
16.	Európsky úrad pre boj proti podvodom (ďalej aj "OLAF EK") – inštitúcia Európskej komisie, ktorej hlavným poslaním je ochrana finančných záujmov Európskej únie, boj proti podvodom, korupcii a akýmkoľvek iným nezákonným aktivitám.
17.	Finančná oprava – úprava výdavkov následkom porušenia uplatniteľného práva Únie alebo vnútroštátneho práva, ktoré boli vykázané Európskej komisii alebo sú predmetom schvaľovania na národnej úrovni. Finančnú opravu je možné vykonať režimom ex ante, t. j. vo fáze pred schválením a úhradou deklarovaných výdavkov alebo režimom ex post, t. j. vo fáze po schválení a realizovanej úhrade deklarovaných výdavkov. Európska komisia pri rozhodovaní o finančnej oprave dodržiava zásadu proporcionality tým, že zohľadní povahu a závažnosť porušenia uplatniteľného práva Únie alebo vnútroštátneho práva a jeho finančné dôsledky pre rozpočet EÚ. Členské štáty vykonávajú požadované finančné opravy v súvislosti s individuálnymi alebo systémovými nezrovnalosťami zistenými v jednotlivých fázach implementácie a financovania operácií a programov.
18.	Finančné nástroje – aktivity definované v čl. 37 nariadenia Európskeho parlamentu a Rady (EÚ) č. 1303/2013, ktorými sa môže prispievať predovšetkým na podporu malých a stredných podnikateľov, ako sú napr. fondy rizikového kapitálu, záručné fondy a pôžičkové fondy, a na fondy mestského rozvoja, ako sú napr. investície do verejno-súkromných partnerstiev a iných projektov vrátane integrovaného plánu pre udržateľný mestský rozvoj. Takéto nástroje môžu mať podobu kapitálových alebo kvázi kapitálových investícií, úverov alebo záruk alebo iných nástrojov na zdieľanie rizika a v prípade potreby sa môžu kombinovať s nenávratnými finančnými príspevkami. Finančné prostriedky poskytované z finančných nástrojov sú návratnou formou pomoci. V podmienkach SR sa aktivity finančných nástrojov realizujú najmä prostredníctvom Slovenského investičného holdingu.
19.	Finančný rok – obdobie od 1. januára do 31. decembra daného kalendárneho roku.
20.	Finančný sprostredkovateľ – právnická osoba definovaná v § 3 písm. h) zákona č. 323/2015 Z. z. o finančných nástrojoch, ktorú prijímateľ poveril vykonávaním finančných nástrojov na základe zmluvy.
21.	Finančný záväzok Európskej komisie – právny záväzok Európskej komisie voči SR na poskytnutie finančných prostriedkov za predpokladu, že sú splnené stanovené podmienky. Je určený na čerpanie počas viacerých finančných rokov. 
22.	Fond fondov – fond založený s cieľom poskytovať podporu z programov niekoľkým finančným nástrojom. Ak sú finančné nástroje implementované prostredníctvom fondu fondov, subjekt, ktorý vykonáva fond fondov, sa považuje za prijímateľa.
23.	Globálny grant – časť programu, ktorého riadením je poverený sprostredkovateľský orgán pre globálny grant riadiacim orgánom na základe písomnej zmluvy. 
24.	Hlavný cezhraničný partner – subjekt v pozícii partnera v rámci Programu Interreg V-A SK – CZ a Programu Interreg V-A SK – AT, ktorému sa na základe zmluvy o spolufinancovaní poskytujú prostriedky štátneho rozpočtu SR na spolufinancovanie v prípade, kedy má hlavný prijímateľ projektu sídlo mimo územia SR a zároveň je v rámci projektu viacero partnerov so sídlom v SR. V prípade hlavného cezhraničného partnera – štátna rozpočtová organizácia, ktorý je vždy účastníkom zmluvného vzťahu sa prostriedky štátneho rozpočtu SR na spolufinancovanie môžu poskytovať aj na základe zmluvy o poskytnutí nenávratného finančného príspevku, ak sa touto zmluvou poskytujú aj prostriedky štátneho rozpočtu na spolufinancovanie. Hlavný cezhraničný partner je v niektorých prípadoch v tomto dokumente označovaný aj ako „partner“.
25.	Hlavný prijímateľ – subjekt v rámci Programu Interreg V-A SK – CZ a Programu Interreg V-A SK – AT uvedený v žiadosti o nenávratný finančný príspevok ako hlavný prijímateľ, ktorý podpísal zmluvu o poskytnutí nenávratného finančného príspevku na projekt alebo na projekt technickej pomoci a je zodpovedný za finančnú a fyzickú realizáciu projektu.
26.	Informačný systém účtovníctva fondov (ďalej len "ISUF") – samostatný účtovný systém, vyvíjaný a spravovaný certifikačným orgánom, subjektov zapojených do finančného riadenia a implementácie projektov ŠF, KF a ENRF (certifikačný orgán a platobná jednotka) pre účtovanie transakcií týkajúcich sa projektov pri dodržaní jednotného postupu účtovania, poskytovania výstupov z účtovníctva a spracovania údajov vyhovujúcich požiadavkám Európskej komisie a požiadavkám národnej legislatívy pre vedenie účtovníctva. Prostredníctvom ISUF je zabezpečovaný aj výkon platieb certifikačného orgánu a platobných jednotiek.
27.	Iniciatíva na podporu zamestnanosti mladých ľudí (ďalej aj "IZM") – iniciatíva financovaná z osobitných rozpočtových prostriedkov a z cielených investícií z ESF na doplnenie a posilnenie podpory poskytovanej z EŠIF. Zameriava sa na podporu zamestnanosti mladých ako súčasť cieľa Investovanie do rastu a zamestnanosti.
28.	IT monitorovací systém 2014+ (ďalej len "ITMS") – informačný systém, ktorý zahŕňa štandardizované procesy programového a projektového riadenia. Obsahuje údaje, ktoré sú potrebné na transparentné a efektívne riadenie, finančné riadenie a kontrolu poskytovania príspevku. Prostredníctvom ITMS sa elektronicky vymieňajú údaje s údajmi v informačných systémoch Európskej komisie určených pre správu EŠIF a s inými vnútroštátnymi informačnými systémami vrátane ISUF, pre ktorý je zdrojovým systémom v rámci integračného rozhrania. 
29.	Kategória regiónov – rozdelenie regiónov na úrovni NUTS 2 na "menej rozvinuté", "prechodné" a "viac rozvinuté" v súlade s čl. 90 nariadenia Európskeho parlamentu a Rady (EÚ) č. 1303/2013.
30.	Kohézny fond – finančný nástroj EÚ určený na financovanie projektov dopravnej infraštruktúry a infraštruktúry životného prostredia pre členské krajiny, ktorých hodnota hrubého národného dôchodku na obyvateľa je menšia ako 90 % priemeru EÚ 27.
31.	Konečný prijímateľ – právnická alebo fyzická osoba, ktorej sú poskytované finančné prostriedky z finančných nástrojov na základe zmluvy (operačnej dohody) uzatvorenej s prijímateľom alebo s finančným sprostredkovateľom.
32.	Konečný užívateľ – v rámci Programu Interreg V-A SK – CZ subjekt, ktorý realizuje malý projekt a prijíma prostriedky od správcu fondu malých projektov na základe zmluvy uzatvorenej s príslušným správcom fondu malých projektov.
33.	Koordinačný orgán pre finančné nástroje – v súlade s § 6 zákona č. 323/2015 Z. z. o finančných nástrojoch plní funkcie koordinačného orgánu pre finančné nástroje Ministerstvo financií SR. Tento orgán je zodpovedný za efektívnu a účinnú koordináciu implementácie finančných nástrojov. 
34.	Lehota – ak nie je v tomto dokumente uvedené inak, za dni sa považujú pracovné dni. V prípade elektronického predkladania dokumentácie sa za moment, od ktorého začína plynúť lehota, považuje deň prijatia dokumentácie príslušným subjektom v ITMS (t. j. dátum prijatia na príslušnom subjekte sa zhoduje s dátumom predloženia), ak nie je stanovené inak (napr. v súlade so Systémom riadenia EŠIF dátum predloženia písomnej verzie žiadosti o platbu prijímateľom). 
Do plynutia lehoty sa nezapočítava deň, keď došlo k skutočnosti určujúcej začiatok lehoty. Lehoty určené podľa týždňov, mesiacov alebo rokov sa končia uplynutím toho dňa, ktorý sa svojím označením zhoduje s dňom, keď došlo k skutočnosti určujúcej začiatok lehoty. Ak taký deň v mesiaci nie je, lehota sa končí posledným dňom mesiaca. Lehota je zachovaná, ak sa posledný deň lehoty podanie podá na príslušný orgán, alebo ak sa podanie odovzdá na poštovú prepravu, ak nie je v tomto dokumente uvedené inak. V prípade, ak je koniec lehoty stanovený na konkrétny deň a ten pripadne na deň pracovného voľna alebo štátneho sviatku, za koniec lehoty sa považuje najbližší pracovný deň, ktorý nasleduje po dni pracovného voľna alebo štátneho sviatku.
35.	Memorandum o porozumení pre programy cieľa Európska územná spolupráca – medzinárodná zmluva podpísaná medzi Slovenskou republikou a partnerským štátom pre jednotlivé programy cieľa Európska územná spolupráca zamerané na cezhraničnú spoluprácu, ktorá podrobne stanovuje úlohy, právomoci a zodpovednosti jednotlivých orgánov zapojených do riadenia a implementácie spoločného programu. 
36.	Miera finančnej medzery – podiel diskontovaných nákladov počiatočnej investície, ktorý nie je pokrytý diskontovaným čistým výnosom projektu. V prípade projektov generujúcich príjmy finančná medzera predstavuje hodnotu celkových oprávnených výdavkov, na ktorú sa uplatňuje miera financovania stanovená Stratégiou financovania EŠIF pre programové obdobie 2014 – 2020 v súlade s finančným plánom programu.
37.	Mimoriadna súhrnná žiadosť o platbu – doklad zostavený zo žiadostí o platbu, ktoré boli vrátené platobnej jednotke certifikačným orgánom (na účely odstránenia zistených nedostatkov z úrovne riadiaceho orgánu / platobnej jednotky, resp. na účely zaradenia do mimoriadnej súhrnnej žiadosti o platbu), na základe ktorého sú certifikačným orgánom prevádzané platobnej jednotke prostriedky EÚ v príslušnom pomere a vo výške schválenej certifikačným orgánom na základe vykonaného administratívneho overenia (príloha 2b).
38.	Monitorovací výbor – orgán zriadený riadiacim orgánom pre program, ktorý skúma všetky otázky ovplyvňujúce výkonnosť programu vrátane záverov z preskúmania výkonnosti. Monitorovací výbor poskytuje konzultácie, skúma a schvaľuje všetky návrhy riadiaceho orgánu na zmenu programu. Monitorovací výbor pre program v rámci cieľa Európska územná spolupráca zriaďujú členské štáty zúčastnené na programe a po dohode s riadiacim orgánom aj tretie krajiny, ktoré prijali pozvanie zúčastniť sa na programe.
39.	Národný monitorovací výbor – orgán zriadený Úradom podpredsedu vlády SR pre investície a informatizáciu, ktorého hlavnou úlohou je pravidelné sledovanie a vyhodnocovanie realizácie cieľov kohéznej politiky a vyhodnocovanie účinnosti vykonávania činností spojených s poskytovaním príspevku z EŠIF. Národný monitorovací výbor berie na vedomie návrhy riadiacich orgánov na presuny finančných prostriedkov medzi programami.
40.	Národný príspevok na spolufinancovanie – príspevok členského štátu na spolufinancovanie prostriedkov EÚ vyplateným mimo územia SR orgánom zabezpečujúcim úhradu národného spolufinancovania hlavnému prijímateľovi / partnerovi v rámci programu Interreg V-A SK – CZ a Programu Interreg V-A SK – AT.
41.	Národný projekt – projekt realizovaný na návrh poskytovateľa prijímateľom, ktorý je určený v programe a jeho kompetencie vyplývajú z osobitných predpisov (napr. zákon č. 453/2003 Z. z., zákon č. 575/2001 Z. z., zákon č. 125/2006 Z. z.). Zoznam národných projektov schvaľuje monitorovací výbor alebo komisia zriadená riadiacim orgánom pri monitorovacom výbore. 
42.	Nezrovnalosť – akékoľvek porušenie práva Únie alebo vnútroštátneho práva týkajúceho sa jeho uplatňovania, vyplývajúce z konania alebo opomenutia hospodárskeho subjektu, ktorý sa zúčastňuje na vykonávaní EŠIF, dôsledkom čoho je alebo by bol negatívny dopad na rozpočet Únie zaťažením všeobecného rozpočtu neoprávneným výdavkom. Na účely správnej aplikácie podmienok definície nezrovnalosti stanovenej nariadením Európskeho parlamentu a Rady (EÚ) č. 1303/2013 sa pri posudzovaní skutočností a zistených nedostatkov pod pojmom nezrovnalosť rozumie aj podozrenie z nezrovnalosti.
43.	Operácia – projekt alebo súbor projektov vybraných riadiacim orgánom príslušného programu, alebo na jeho zodpovednosť, ktorého vykonávanie prispieva k dosiahnutiu cieľov príslušného špecifického cieľa alebo cieľov prioritnej osi alebo prioritných osí. V prípade finančných nástrojov operáciu tvoria finančné príspevky z programu do finančných nástrojov a následná finančná podpora, ktorú poskytujú finančné nástroje.
44.	Oprávnené výdavky – výdavky, ktoré boli skutočne vynaložené počas obdobia stanoveného v zmluve o poskytnutí nenávratného finančného príspevku alebo v zmluve o financovaní alebo v rozhodnutí o schválení žiadosti o nenávratný finančný príspevok vo forme nákladov alebo výdavkov prijímateľa, v relevantných prípadoch partnera / užívateľa, a ktoré boli vynaložené na operácie vybrané na podporu v rámci programov v súlade s kritériami výberu a obmedzeniami stanovenými nariadením Európskeho parlamentu a Rady (EÚ) č. 1303/2013, nariadením Európskeho parlamentu a Rady (EÚ) č. 1300/2013, nariadením Európskeho parlamentu a Rady (EÚ) č. 1301/2013, nariadením Európskeho parlamentu a Rady (EÚ) č. 1304/2013 a nariadením Európskeho parlamentu a Rady (EÚ) č. 1299/2013 pri zohľadnení zjednodušeného vykazovania výdavkov v zmysle čl. 67 ods. 1 písm. b), c) a d), čl. 68, čl. 69 ods. 1 a čl. 109 nariadenia Európskeho parlamentu a Rady (EÚ) č. 1303/2013 a čl. 14 nariadenia Európskeho parlamentu a Rady (EÚ) č. 1304/2013. V podmienkach SR za stanovenie minimálnych štandardov k oprávnenosti výdavkov zodpovedá centrálny koordinačný orgán.
45.	Orgán auditu – národný, regionálny alebo miestny orgán verejnej moci alebo subjekt verejnej správy, ktorý je funkčne nezávislý od riadiaceho orgánu a certifikačného orgánu. V podmienkach SR plní úlohy orgánu auditu Ministerstvo financií SR (ak vláda SR nerozhodne inak). Ministerstvo financií SR plní úlohy orgánu auditu v súlade so zákonom č. 357/2015 Z. z. o finančnej kontrole a audite.
46.	Partner – osoba, ktorá sa spolupodieľa na príprave projektu so žiadateľom a ktorá sa spolupodieľa na realizácii projektu s prijímateľom podľa zmluvy o poskytnutí nenávratného finančného príspevku alebo podľa písomnej zmluvy uzavretej medzi prijímateľom a partnerom (v texte aj "podľa zmluvy") alebo ktorá sa spolupodieľa na realizácii projektu s prijímateľom podľa zmluvy alebo podľa písomnej zmluvy uzavretej medzi prijímateľom a partnerom. Partner môže byť v súlade s § 25 ods. 3 zákona č. 292/2014 Z. z. o EŠIF účastníkom zmluvného vzťahu s riadiacim orgánom spoločne s prijímateľom. Partner, ktorý je účastníkom zmluvného vzťahu podľa § 25 ods. 3 zákona č. 292/2014 Z. z. o EŠIF, má z hľadiska práv a povinností vyplývajúcich zo zmluvy o poskytnutí nenávratného finančného príspevku rovnocenné povinnosti a práva ako prijímateľ. 
V rámci Programu Interreg V-A SK – CZ a Programu Interreg V-A SK – AT je partner subjekt uvedený v žiadosti o poskytnutie nenávratného finančného príspevku ako partner, ktorý sa podieľa na projekte alebo na projekte technickej pomoci. Vzťahy medzi hlavným prijímateľom a partnerom upravuje vždy osobitná zmluva (okrem prípadov, kedy je partner účastník zmluvného vzťahu v súlade s § 25 ods. 3 zákona č. 292/2014 Z. z. o EŠIF). 
47.	Partnerská dohoda SR na roky 2014 – 2020 – dokument vypracovaný členským štátom v spolupráci s partnermi, ktorý nastavuje stratégiu, priority a implementačný mechanizmus EŠIF s cieľom efektívne a účinne dosahovať ciele stratégie Európa 2020. Partnerskú dohodu schvaľuje Európska komisia.
48.	Platba – finančný prevod prostriedkov, príspevku alebo jeho časti.
49.	Platobná jednotka – ústredný orgán štátnej správy určený vládou SR alebo agentúra (pre program financovaný z ENRF v súlade so zákonom č. 280/2017 Z. z.) zodpovedný za prevod prostriedkov EÚ a štátneho rozpočtu na spolufinancovanie prijímateľovi na základe vykonania kontroly žiadosti o platbu v zmysle zákona č. 357/2015 Z. z. o finančnej kontrole a audite. Platobnú jednotku určuje vláda SR v súlade s osobitným predpisom. Vo vzťahu k Štátnej pokladnici vystupuje platobná jednotka v mene príslušného ministerstva ako vnútorná organizačná jednotka klienta Štátnej pokladnice.
50.	Podozrenie z podvodu – nezrovnalosť, ktorá vyvolá začatie správneho alebo súdneho konania na vnútroštátnej úrovni s cieľom zistiť existenciu úmyselného správania, najmä podvodu podľa čl. 1 ods. 1 písm. a) Dohovoru vypracovaného na základe čl. K.3 Zmluvy o Európskej únii o ochrane finančných záujmov Európskych spoločenstiev. Podozrenie z podvodu nie je totožné s trestným činom podvodu podľa zákona č. 300/2005 Z. z. trestný zákon v znení neskorších predpisov. Podvod v zmysle Dohovoru vypracovaného na základe čl. K.3 Zmluvy o Európskej únii o ochrane finančných záujmov Európskych spoločenstiev je subsumovaný pod trestný čin poškodzovania finančných záujmov Európskej únie.
51.	Pomoc "de minimis" – pomoc poskytnutá jedinému podniku (v zmysle čl. 2 ods. 2 nariadenia Komisie (EÚ) č. 1407/2013), ktorá neprekročí súhrnne 200 000 EUR v priebehu troch fiškálnych rokov a jej poskytnutie je v súlade s právnym predpisom EÚ o poskytnutí pomoci "de minimis". Celková pomoc "de minimis" poskytnutá jedinému podniku (v zmysle čl. 2 ods. 2 nariadenia Komisie (EÚ) č. 1407/2013) pôsobiacemu v sektore cestnej nákladnej dopravy v prenájme alebo za úhradu nesmie prekročiť 100 000 EUR v priebehu troch fiškálnych rokov. Výška pomoci "de minimis" pre jeden podnik, ktorý poskytuje služby všeobecného hospodárskeho záujmu, nesmie prekročiť 500 000 EUR v priebehu troch fiškálnych rokov.
52.	Poskytnutie predfinancovania prijímateľovi – poskytnutie nárokovaných finančných prostriedkov prijímateľovi z výdavkov štátneho rozpočtu za prostriedky EÚ a štátneho rozpočtu na spolufinancovanie, na účely úhrady nezaplatených účtovných dokladov1 a na účely preplatenia drobných hotovostných úhrad, resp. úhrad prenesenej daňovej povinnosti správcovi dane, pri projektoch všetkých prijímateľov financovaných zo všetkých fondov (okrem projektov financovaných v rámci Programu Interreg V-A SK – CZ a Interreg V-A SK – AT). Prostriedky EÚ a štátneho rozpočtu na spolufinancovanie sa systémom predfinancovania poskytujú na základe nezaplatených účtovných dokladov v lehote splatnosti záväzku, na základe účtovných dokladov1 preukazujúcich drobnú hotovostnú úhradu, resp. v prípade prenesenej daňovej povinnosti na základe účtovných dokladov1 preukazujúcich hotovostnú alebo bezhotovostnú úhradu správcovi dane predložených prijímateľom v žiadosti o platbu (poskytnutie predfinancovania). Poskytnutie predfinancovania prijímateľovi sa uskutočňuje postupom podľa časti 6.1 tohto materiálu.
53.	Poskytnutie zálohovej platby prijímateľovi – poskytnutie nárokovaných finančných prostriedkov z výdavkov štátneho rozpočtu za prostriedky EÚ a štátneho rozpočtu na spolufinancovanie pri projektoch všetkých prijímateľov financovaných z ESF a pri projektoch prijímateľa – štátna rozpočtová organizácia / štátna príspevková organizácia financovaných aj z EFRR, KF a ENRF, a to maximálne do výšky 40 % z relevantnej časti rozpočtu projektu zodpovedajúcej 12 mesiacom realizácie aktivít projektu po nadobudnutí účinnosti zmluvy o poskytnutí nenávratného finančného príspevku a začatí realizácie aktivít projektu. 
V rámci fondu malých projektov Programu Interreg V-A SK – CZ sa za poskytnutie zálohovej platby považuje poskytnutie nárokovaných finančných prostriedkov z výdavkov štátneho rozpočtu za prostriedky EÚ a národného príspevku na spolufinancovanie (ak relevantné) hlavnému prijímateľovi z Českej republiky, ako aj poskytnutie nárokovaných finančných prostriedkov z výdavkov štátneho rozpočtu za prostriedky EÚ a štátneho rozpočtu na spolufinancovanie partnerovi zo SR, a to maximálne do výšky 40 % relevantnej časti alokácie EFRR projektu vyčlenenej na prioritnú os, ktorá zodpovedá 12 mesiacom realizácie aktivít projektu. 
Za poskytnutú zálohovú platbu sa považuje každá jedna suma finančných prostriedkov poskytnutá prijímateľovi / hlavnému prijímateľovi / partnerovi na základe jeho žiadosti o platbu (poskytnutie zálohovej platby) v zmysle časti 6.2 a časti 6.5 tohto materiálu. 
54.	Poskytnutie zálohovej platby sprostredkovateľskému orgánu pre globálny grant – poskytnutie nárokovaných finančných prostriedkov z výdavkov štátneho rozpočtu za prostriedky EÚ a štátneho rozpočtu na spolufinancovanie sprostredkovateľskému orgánu pre globálny grant, a to maximálne do výšky 40 % z programového príspevku zodpovedajúceho 12 mesiacom realizácie globálneho grantu po nadobudnutí účinnosti písomnej zmluvy uzatvorenej medzi riadiacim orgánom a sprostredkovateľským orgánom pre globálny grant. 
Za poskytnutú zálohovú platbu sa považuje každá jedna suma finančných prostriedkov poskytnutá sprostredkovateľskému orgánu pre globálny grant na základe jeho žiadosti o platbu (poskytnutie zálohovej platby) v zmysle časti 6.7.1.1 tohto materiálu.
55.	Prebiehajúce skúmanie – prebiehajúce posudzovanie súladu poskytovania príspevku s právnymi predpismi SR a EÚ a inými príslušnými podzákonnými predpismi, resp. zmluvami vykonávané riadiacim orgánom, certifikačným orgánom, orgánom auditu alebo inými vecne príslušnými orgánmi SR a EÚ z dôvodu vzniku pochybností o správnosti, oprávnenosti a zákonnosti výdavkov. Riadiaci orgán, certifikačný orgán a orgán auditu vykonávajú svoje skúmania (finančná kontrola, certifikačné overovania, vládne audity) a v rámci svojej zodpovednosti sú oprávnené podať podnet orgánom vecne príslušným konať v danej veci (napr. Národná kriminálna agentúra, Protimonopolný úrad SR, Úrad pre verejné obstarávanie a pod.). Prebiehajúce skúmanie sa teda netýka len konania vecne príslušného orgánu, ale aj ostatných orgánov vykonávajúcich kontroly (administratívna finančná kontrola a finančná kontrola na mieste, vrátane konania o námietkach) / overovania (certifikačné overovania) / audity (vládny audit, vrátane konania o námietkach) / vyšetrovania / konania na národnej úrovni (ako aj riadiaceho orgánu, certifikačného orgánu a orgánu auditu) v prípade vzniku pochybností o správnosti, oprávnenosti a zákonnosti výdavkov. V prípade riadiaceho orgánu je vznik pochybností o správnosti, oprávnenosti a zákonnosti výdavkov preukázaný vypracovaním návrhu správy. V prípade certifikačného orgánu vypracovaním zistení z certifikačného overovania, t.j. prebieha odpočtovanie zistení zo strany riadiaceho orgánu. V prípade orgánu auditu vypracovaním návrhu správy, resp. námietkovým konaním, t. j. v čase predkladania účtov Európskej komisii preukázateľne prebieha námietkové konanie. Za prebiehajúce skúmanie nie je možné považovať finančnú kontrolu vykonávanú riadiacim orgánom, na základe záverov vládneho auditu vykonaného orgánom auditu vo vzťahu k tým nedostatkom, ktoré orgán auditu identifikoval a ich finančnému vyčísleniu. V prípade prebiehajúceho skúmania Európskou komisiou / Európskym dvorom audítorov sa v zmysle Usmernenia Komisie č. EGESIF_15_0017 (Usmernenie pre členské štáty týkajúce sa stiahnutých súm, vrátených súm, súm, ktoré sa majú vrátiť a nevymožiteľných súm) zohľadňujú už nedostatky z návrhu správy z auditu Európskej komisie / Európskeho dvora audítorov. Analogicky to platí aj pre prípady prebiehajúceho skúmania ostatných orgánov. Z uvedeného vyplýva, že samotný výkon kontroly (finančná kontrola) / overovania (certifikačné overovanie) / auditu (systémový audit a audit operácií) sa nepovažuje za prebiehajúce skúmanie, pokiaľ neexistuje pochybnosť o správnosti, oprávnenosti a zákonnosti výdavkov preukázané vypracovaným návrhom správy / návrhom zistení z certifikačného overovania. 
56.	Preddavkové platby – preddavkovou platbou sa rozumie úhrada finančných prostriedkov prijímateľom dodávateľovi pred dodaním tovarov / poskytnutím služieb alebo vykonaním stavebných prác. Vzťahuje sa na obchodné vzťahy medzi prijímateľom a dodávateľom, pričom samotný systém platieb medzi riadiacim orgánom a prijímateľom, t. j. systém predfinancovania, systém zálohových platieb a ich kombinácia so systémom refundácie, nie je týmto dotknutý. V bežnej obchodnej praxi sa používa aj pojem "záloha" alebo "preddavok" a pre doklad, na základe ktorého sa úhrada realizuje, sa používa aj pojem "zálohová faktúra" alebo "preddavková faktúra".
57.	Prevod tranže prijímateľovi / holdingovému fondu – poskytnutie finančných prostriedkov z výdavkov štátneho rozpočtu za prostriedky EÚ a štátneho rozpočtu na spolufinancovanie prijímateľovi / holdingovému fondu v rámci implementácie projektov finančných nástrojov na základe žiadosti o platbu.
58.	Prijímateľ – súkromná alebo verejná právnická osoba, v prípade ENRF aj fyzická osoba, zodpovedná za začatie alebo za začatie a implementáciu operácií. V kontexte schém štátnej pomoci a schém pomoci "de minimis" je prijímateľom podnik podľa čl. 107 ods. 1 Zmluvy o fungovaní EÚ, ktorý vykonáva hospodársku činnosť bez ohľadu na jeho právne postavenie a spôsob jeho financovania. Hospodárskou činnosťou je každá činnosť, ktorá spočíva v ponuke tovaru a / alebo služieb na trhu. V prípade finančných nástrojov je prijímateľom subjekt, ktorému bol poskytnutý poskytovateľom príspevok na finančný nástroj na základe zmluvy o financovaní, a ktorý je zodpovedný za vykonávanie finančných nástrojov. Prijímateľom môže byť aj subjekt, ktorý vykonáva finančné nástroje, a do ktorého základného imania poskytovateľ investoval, alebo orgán vykonávajúci finančné nástroje (fond fondov). 
V prípade implementácie globálneho grantu je prijímateľom orgán, organizácia, právnická osoba alebo administratívna jednotka, ktorej sprostredkovateľský orgán pre globálny grant poskytuje prostriedky EÚ a štátneho rozpočtu na spolufinancovanie na základe zmluvných podmienok. 
V prípade Programu Interreg V-A SK – CZ a Programu Interreg V-A SK – AT sa v súlade s definíciou prijímateľa podľa § 3 ods. 2 písm. b) zákona č. 292/2014 Z. z. o EŠIF za prijímateľa považuje aj hlavný prijímateľ, ktorým je orgán, organizácia, právnická osoba alebo administratívna jednotka vystupujúca v mene projektového partnerstva pri projekte Programu Interreg V-A SK – CZ a Programu Interreg V-A SK – AT, a ktorej sú na účely realizácie projektu alebo operácie poskytované prostriedky EÚ (EFRR) a prostriedky štátneho rozpočtu na spolufinancovanie (v prípade, ak je hlavný prijímateľ zo SR), ako aj prijímateľ – európske zoskupenie územnej spolupráce a prijímateľ v prípade projektov technickej pomoci. 
Prijímateľom je osoba od nadobudnutia účinnosti zmluvy podľa § 25 zákona č. 292/2014 Z. z. o EŠIF alebo právoplatnosti rozhodnutia o schválení žiadosti podľa § 16 ods. 2 zákona č. 292/2014 Z. z. o EŠIF, ktorej bola schválená žiadosť o poskytnutie nenávratného finančného príspevku v konaní podľa tohto zákona. 
V relevantných prípadoch, ak tento dokument neustanovuje inak, sa povinnosti prijímateľa aplikujú aj na partnera.
59.	Princíp "pro-rata" – pomerné financovanie výdavkov projektu s prospechom aj pre územie spadajúce do inej kategórie regiónov pre realizáciu aktivít projektu v prospech programu. Pre stanovenie percentuálnej výšky pomerného financovania sa použije ekvivalent viac rozvinutého regiónu (napr. podiel počtu obyvateľov Bratislavského kraja na celkovom počte obyvateľov Slovenska na základe údajov Štatistického úradu zo Sčítania obyvateľov, domov a bytov v roku 2011).
60.	Prioritná os – jedna z priorít stratégie v programe, ktorá sa skladá zo skupiny navzájom súvisiacich operácií (aktivít) s konkrétnymi, merateľnými cieľmi. V prípade ENRF sa pod prioritnou osou rozumie Priorita Únie.
61.	Príspevok – prostriedky poskytované z ESF, EFRR, KF a ENRF a prostriedky štátneho rozpočtu na spolufinancovanie. Príspevok je poskytovaný vo forme nenávratného finančného príspevku na realizáciu projektu na základe zmluvy o poskytnutí nenávratného finančného príspevku podľa § 25 zákona č. 292/2014 Z. z. o EŠIF alebo rozhodnutia o schválení žiadosti podľa § 16 ods. 2 zákona č. 292/2014 Z. z. o EŠIF alebo ako príspevok do finančného nástroja na základe zmluvy o financovaní podľa § 15 zákona č. 323/2015 Z. z. o finančných nástrojoch.
62.	Program – programový dokument vypracovaný členským štátom a schválený Európskou komisiou, ktorý určuje stratégiu s prínosom programu pre stratégiu Únie na zabezpečenie inteligentného, udržateľného a inkluzívneho rastu, a to aj v súlade s Partnerskou dohodou, stanovením priorít financovania, ktoré sa majú realizovať s pomocou EŠIF.
63.	Projekt na fungovanie Core management – TACM – projekt technickej pomoci v rámci implementácie programu Interreg V-A SK – CZ a Interreg V-A SK – AT, prostredníctvom ktorého sú financované vybrané aktivity subjektov zapojených do riadenia a kontroly (riadiaci orgán, spoločný sekretariát, orgán auditu) a na spolufinancovaní projektu sa podieľajú oba členské štáty.
64.	Prvý správny alebo súdny nález – prvý písomný posudok príslušného orgánu (správneho alebo súdneho) so závermi na základe určitých skutočností o tom, že k nezrovnalosti došlo bez toho, aby bola dotknutá možnosť, že tento záver sa možno bude musieť následne prehodnotiť alebo zrušiť v dôsledku vývoja v priebehu správneho alebo súdneho postupu.
65.	Refundácia – poskytnutie finančných prostriedkov prijímateľovi na základe zmluvy o poskytnutí nenávratného finančného príspevku / rozhodnutia o schválení žiadosti o nenávratný finančný príspevok za prostriedky EÚ a štátneho rozpočtu na spolufinancovanie. Refundácia sa vykonáva v zmysle časti 6.3 a časti 6.4 tohto materiálu na základe žiadosti o platbu predloženej prijímateľom / hlavným prijímateľom, ktorej súčasťou sú doložené účtovné doklady1, ktoré prijímateľ uhradil najskôr z vlastných zdrojov. Prijímateľovi v rámci globálneho grantu sú poskytnuté finančné prostriedky sprostredkovateľským orgánom pre globálny grant v zmysle zmluvy podľa § 25 ods. 3 zákona č. 292/2014 Z. z. o EŠIF a podľa časti 6.7.3 tohto materiálu.
66.	Riadiaci orgán – národný, regionálny alebo miestny orgán verejnej moci určený členským štátom, ktorý je určený na realizáciu programu a zodpovedá za riadenie programu v súlade so zásadou riadneho finančného hospodárenia. V podmienkach SR určuje riadiaci orgán vláda SR. Na účely tohto materiálu sa úlohy riadiaceho orgánu vzťahujú aj na sprostredkovateľské orgány v rozsahu daného splnomocnenia o delegovaní právomocí riadiaceho orgánu na sprostredkovateľský orgán. Celková zodpovednosť za riadenie operačných programov, ako aj za plnenie úloh vykonávaných sprostredkovateľským orgánom zostáva riadiacemu orgánu.
V relevantných prípadoch, ak tento dokument neustanovuje inak, sa povinnosti riadiaceho orgánu aplikujú aj na sprostredkovateľský orgán.
67.	Rozhodnutie o schválení žiadosti – rozhodnutie, ktoré vydáva štatutárny orgán riadiaceho orgánu, ktorým schvaľuje žiadosť o poskytnutie nenávratného finančného príspevku. Na účely tohto materiálu sa pod rozhodnutím o schválení žiadosti rozumie rozhodnutie podľa § 16 ods. 2 zákona č. 292/2014 Z. z. o EŠIF, teda rozhodnutie o schválení žiadosti, ak je prijímateľ a riadiaci orgán tá istá osoba a rozhodnutie obsahuje aj práva a povinnosti riadiaceho orgánu aj prijímateľa.
68.	Schémy štátnej pomoci a schémy pomoci "de minimis" – záväzné dokumenty, ktoré komplexne upravujú poskytovanie pomoci jednotlivým prijímateľom. Poskytovanie pomoci môžu schémy pomoci upravovať len v súlade s ich príslušným právnym základom a nemôžu byť nad rámec právneho základu. Z hľadiska  pravidiel EÚ v oblasti štátnej pomoci a minimálnej pomoci a zákona č. 358/2015 Z. z. sa za deň poskytnutia pomoci považuje deň, keď nadobudol účinok právny úkon, na základe ktorého sa pomoc poskytuje prijímateľovi.
69.	Spolupracujúci orgán – subjekt, s ktorým orgán auditu spolupracuje pri výkone vládneho auditu – Úrad vládneho auditu, iná právnická osoba, ak vykonávajú audit v súlade so zákonom č. 357/2015 Z. z. o finančnej kontrole a audite.
70.	Správa o zistenej nezrovnalosti – dokument vyplnený riadiacim orgánom, sprostredkovateľským orgánom, platobnou jednotkou, certifikačným orgánom, orgánom auditu a jeho spolupracujúcim orgánom alebo Úradom vládneho auditu ako správnym orgánom, na základe ktorého je oficiálne zdokumentované zistenie nezrovnalosti alebo podozrenie z nezrovnalosti v jednotlivých štádiách vývoja nezrovnalosti v ITMS.
71.	Správa z kontroly – výstupný dokument z kontroly projektu (napr. žiadosti o platbu), ktorý vypracováva riadiaci orgán v zmysle postupov definovaných v Systéme riadenia EŠIF a v súlade so zákonom č. 357/2015 Z. z. o finančnej kontrole a audite. 
72.	Správca fondu fondov – orgán poverený zabezpečením činností tvoriacich správu fondu fondov a určitých úloh prijímateľa, ktorý ich na neho delegoval na základe zmluvy o správe fondu uzavretej podľa príslušných ustanovení zákona č. 203/2011 Z. z. o kolektívnom investovaní v znení neskorších predpisov. Správcom fondu fondov je správcovská spoločnosť podľa § 27 zákona č. 203/2011 Z. z. o kolektívnom investovaní.
73.	Správca fondu malých projektov – v rámci programu Interreg V-A SK – CZ subjekt v pozícii hlavného prijímateľa a partnera, ktorí na príslušnej strane hranice zodpovedajú za realizáciu fondu malých projektov.
74.	Sprostredkovateľský orgán – ministerstvo, ostatný ústredný orgán štátnej správy, samosprávny kraj, obec alebo iná právnická osoba, ktorá má odborné, personálne a materiálne predpoklady určené na plnenie určitých úloh riadiaceho orgánu podľa čl. 123 ods. 6 nariadenia Európskeho parlamentu a Rady (EÚ) č. 1303/2013, a to na základe písomného poverenia riadiaceho orgánu sprostredkovateľskému orgánu na výkon časti úloh riadiaceho orgánu.
75.	Sprostredkovateľský orgán pre globálny grant – ministerstvo, ostatný ústredný orgán štátnej správy, samosprávny kraj, obec poverená riadením časti programu podľa čl. 123 ods. 7 nariadenia Európskeho parlamentu a Rady (EÚ) č. 1303/2013 formou písomnej zmluvy uzavretej medzi sprostredkovateľským orgánom pre globálny grant a riadiacim orgánom po overení solventnosti, spôsobilosti v príslušnej oblasti, kapacity administratívneho a finančného riadenia sprostredkovateľského orgánu pre globálny grant. Pri implementácii časti programu formou globálneho grantu plní sprostredkovateľský orgán pre globálny grant aj platobnú funkciu pri realizácii platieb prijímateľovi alebo partnerovi.
76.	Súhrnná žiadosť o platbu – doklad zostavený zo žiadostí o platbu, na základe ktorého sú certifikačným orgánom prevádzané platobnej jednotke prostriedky EÚ v príslušnom pomere a vo výške schválenej certifikačným orgánom na základe vykonaného administratívneho overenia (príloha 2a). Do súhrnnej žiadosti o platbu je po dohode platobnej jednotky s riadiacim orgánom možné zaradiť aj žiadosti o platbu, ktoré boli vrátené platobnej jednotke certifikačným orgánom, pričom v tomto prípade je však potrebné zohľadniť lehoty stanovené pre jednotlivé subjekty zapojené do schvaľovacieho procesu žiadosti o platbu tak, aby bola dodržaná lehota v súlade s čl. 132 ods. 1 nariadenia Európskeho parlamentu a Rady (EÚ) č. 1303/2013.
77.	Systém finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020 (ďalej len "Systém finančného riadenia ŠF, KF a ENRF") – súhrn pravidiel, postupov a činností financovania príspevku. Systém finančného riadenia zahŕňa finančné plánovanie a rozpočtovanie, riadenie a realizáciu toku finančných prostriedkov, účtovanie, výkazníctvo a monitorovanie finančných tokov, certifikáciu a vysporiadanie finančných vzťahov voči SR a voči Európskej komisii.
78.	Systém riadenia európskych štrukturálnych a investičných fondov na programové obdobie 2014 – 2020 (ďalej len "Systém riadenia EŠIF") – súhrn pravidiel, postupov a činností, ktoré sa uplatňujú pri poskytovaní príspevku, najmä pri vyhlasovaní výzvy na predkladanie projektových zámerov, výzvy na predkladanie žiadostí a vyzvaní podľa zákona č. 292/2014 Z. z. o EŠIF, v konaní o žiadosti, pri opravných prostriedkoch, kontrole projektov, aplikácii postupov posudzovania sťažností, zverejňovaní informácií a spracúvaní osobných údajov.
79.	Systém riadenia finančných nástrojov financovaných z Kohézneho fondu, Európskeho fondu regionálneho rozvoja a Európskeho sociálneho fondu (ďalej len "Systém riadenia finančných nástrojov financovaných z KF, EFRR a ESF") – súhrn pravidiel, postupov a úloh pre orgány a subjekty zúčastňujúcich sa jednotlivých fáz implementácie finančných nástrojov financovaných z fondov v programovom období 2014 – 2020. 
80.	Systémová nezrovnalosť – každá nezrovnalosť, ktorá sa môže vyskytnúť opakovane, s vysokou pravdepodobnosťou výskytu pri podobnom type operácií a ktorá je dôsledkom závažného nedostatku účinného fungovania systémov riadenia a kontroly, a to vrátane nestanovenia vhodných postupov implementácie podľa nariadenia Európskeho parlamentu a Rady (EÚ) č. 1303/2013 a pravidiel pre jednotlivé fondy. V prípade zistenia systémovej nezrovnalosti je členský štát povinný rozšíriť svoje vyšetrovanie na všetky výdavky a projekty, ktoré by mohli byť negatívne ovplyvnené systémovou nezrovnalosťou.
81.	Štátna pokladnica – orgán štátnej správy zriadený v zmysle zákona č. 291/2002 Z. z. o Štátnej pokladnici zabezpečujúci sústavu činností v rámci systému Štátnej pokladnice, najmä centralizáciu riadenia verejných financií, realizáciu rozpočtu subjektov verejnej správy, vedenie a správu účtov klientov a realizáciu platobného styku klientov.
82.	Štátna pomoc – akákoľvek pomoc poskytovaná z prostriedkov štátneho rozpočtu alebo akoukoľvek formou z verejných zdrojov podniku podľa čl. 107 ods. 1 Zmluvy o fungovaní EÚ, ktorá narúša súťaž alebo hrozí narušením súťaže tým, že zvýhodňuje určité podniky alebo výrobu určitých druhov tovarov a môže nepriaznivo ovplyvniť obchod medzi členskými štátmi EÚ.
83.	Štrukturálne fondy – nástroje štrukturálnej politiky EÚ využívané na dosiahnutie jej cieľov. K štrukturálnym fondom patria EFRR a ESF.
84.	Ukončená operácia – operácia, ktorej realizácia bola fyzicky ukončená alebo bola plne implementovaná a všetky platby vzťahujúce sa na túto operáciu boli uhradené prijímateľom a zároveň príslušný príspevok bol vyplatený prijímateľovi. 
85.	Užívateľ – osoba, ktorej prijímateľ alebo partner poskytuje finančné prostriedky z príspevku za podmienok určených vo výzve alebo vo vyzvaní pre národný projekt na základe predchádzajúceho písomného súhlasu poskytovateľa a v súlade so zmluvou uzavretou medzi prijímateľom / partnerom a užívateľom. 
86.	Účtovný doklad – doklad definovaný v § 10 ods. 1 zákona č. 431/2002 Z. z. o účtovníctve. Na účely predkladania žiadostí o platbu (predfinancovanie, refundácia – priebežná platba, zúčtovanie zálohovej platby) sa vyžaduje splnenie náležitostí definovaných v § 10 ods. 1 písm. a) až f) predmetného zákona, pričom za dostatočné splnenie náležitosti podľa písm. f) sa považuje vyhlásenie prijímateľa v žiadosti o platbu v časti Čestné vyhlásenie.
V súvislosti s postúpením pohľadávky sa z pohľadu splnenia požiadaviek nariadenia Európskeho parlamentu a Rady (EÚ) č. 1303/2013 za účtovný doklad, ktorého dôkazná hodnota je rovnocenná faktúram, považuje aj doklad preukazujúci vykonanie započítania pohľadávky a záväzku. 
Rozdielne od prvej vety tejto definície sa, na účely predkladania žiadosti o platbu v prípade využívania preddavkových platieb, za účtovný doklad považuje doklad (tzv. zálohová alebo preddavková faktúra), na základe ktorého je uhrádzaná preddavková platba prijímateľom dodávateľovi / zhotoviteľovi. 
V prípade predkladania žiadosti o platbu (finančné nástroje) sa účtovným dokladom označuje aj doklad prislúchajúci finančnej transakcii.
87.	Účtovný rok – v zmysle nariadenia Európskeho parlamentu a Rady (EÚ) č. 1303/2013 obdobie od 1. júla do 30. júna nasledujúceho finančného roka s výnimkou prvého účtovného roka v rámci programového obdobia 2014 – 2020, ktorý trval od 1. januára 2014 do 30. júna 2015. Posledný účtovný rok programového obdobia 2014 – 2020 trvá od 1. júla 2023 do 30. júna 2024. V podmienkach SR je to obdobie od 1. apríla do 31. marca nasledujúceho finančného roka.
88.	Účty – dokument vypracovaný certifikačným orgánom v súlade s čl. 137 nariadenia Európskeho parlamentu a Rady (EÚ) č. 1303/2013 a predkladaný Európskej komisii v súlade s čl. 59 ods. 5 písm. a) nariadenia Európskeho parlamentu a Rady (EÚ) č. 966/2012 certifikačným orgánom za každý program.
89.	Úhrada účtovného dokladu – predstavuje úhradu záväzku alebo pohľadávky prijímateľa / riadiaceho orgánu / platobnej jednotky / certifikačného orgánu. V súvislosti so vzájomným započítaním pohľadávky a záväzku, záväzok prijímateľa (napr. z titulu nezrovnalosti) vysporiadaný formou vzájomného započítania pohľadávky a záväzku sa považuje za uhradený momentom schválenia zníženej pohľadávky prijímateľa z poskytnutého nenávratného finančného príspevku v súhrnnej žiadosti o platbu, resp. mimoriadnej súhrnnej žiadosti o platbu.
90.	Veľký projekt – projekt financovaný z EFRR alebo KF podľa čl. 100 nariadenia Európskeho parlamentu a Rady (EÚ) č. 1303/2013, ktorého celkové oprávnené náklady presahujú 50 mil. EUR, resp. 75 mil. EUR v prípade projektov, ktoré prispievajú k tematickému cieľu – podpora udržateľnej dopravy a odstraňovanie prekážok v kľúčových sieťových infraštruktúrach. Finančné nástroje sa nepovažujú za veľké projekty.
91.	Verejné výdavky – všetky verejné príspevky na financovanie operácií, ktoré pochádzajú z rozpočtu národných, regionálnych a miestnych orgánov verejnej správy, rozpočtu EÚ, rozpočtu verejnoprávnych subjektov alebo rozpočtu združení orgánov verejnej správy alebo verejnoprávnych subjektov a na účely stanovenia miery spolufinancovania pre program alebo prioritné osi ESF môže zahŕňať prípadné finančné zdroje, ktorými kolektívne prispeli zamestnávatelia a zamestnanci. 
92.	Verejnoprávny subjekt – každý subjekt, ktorý sa riadi verejným právom v zmysle čl. 1 ods. 9 smernice Európskeho parlamentu a Rady (ES) č. 18/2004 z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby, a každé európske zoskupenie územnej spolupráce zriadené v súlade s nariadením Európskeho parlamentu a Rady (EÚ) č. 1302/2013 alebo vzniknuté podľa zákona č. 90/2008 Z. z. bez ohľadu na to, či sa európske zoskupenie územnej spolupráce považuje podľa právnych predpisov SR za verejnoprávny subjekt alebo subjekt súkromného práva. 
93.	Viazaný účet ("Escrow account") – bankový účet zabezpečený písomnou dohodou medzi riadiacim orgánom alebo sprostredkovateľským orgánom a orgánom vykonávajúcim finančný nástroj alebo v prípade operácie verejno-súkromného partnerstva písomnou dohodou medzi verejným subjektom ako prijímateľom a súkromným partnerom, ktorý bol schválený riadiacim orgánom alebo sprostredkovateľským orgánom, osobitne zriadený prijímateľom na účely držby finančných prostriedkov vyplácaných po uplynutí obdobia oprávnenosti, a to výlučne na účely uvedené v čl. 42 ods. 1 písm. c), v čl. 42 ods. 2, čl. 42 ods. 3 a čl. 64 nariadenia Európskeho parlamentu a Rady (EÚ) č. 1303/2013, alebo bankový účet zriadený za podmienok zabezpečujúcich rovnocenné záruky za platby vyplácané z fondov.
94.	Vládny audit – súhrn nezávislých, objektívnych, overovacích, hodnotiacich, uisťovacích a konzultačných činností zameraných na zdokonaľovanie riadiacich a kontrolných procesov vykonávaných podľa zákona č. 357/2015 Z. z. o finančnej kontrole a audite so zohľadnením medzinárodne uznávaných audítorských štandardov.
95.	Vlastné zdroje prijímateľa – finančné prostriedky, ktorými sa podieľa prijímateľ na financovaní operácie v stanovenej výške a určenom podiele. Za tieto zdroje sa považujú aj tie prostriedky, ktoré prijímateľ získal z iného zdroja (okrem zdroja nenávratného finančného príspevku – štátneho rozpočtu na spolufinancovanie a prostriedkov EÚ), ako napr. úver z banky alebo príspevok od tretej osoby.
96.	Výkaz výdavkov – dokument obsahujúci deklarované oprávnené výdavky uskutočnené v priebehu stanoveného obdobia oprávnenosti za príslušný program. Výkaz výdavkov je vypracovaný certifikačným orgánom a tvorí prílohu k žiadosti o platbu na Európsku komisiu / účtom.
97.	Výkonnostná rezerva – finančná čiastka predstavujúca časť prostriedkov ESF, EFRR a KF v rámci cieľa Investovanie do rastu a zamestnanosti, ako aj ENRF. Výkonnostná rezerva tvorí 5 % až 7 % pridelených prostriedkov na každú prioritnú os v rámci programov financovaných z ESF, EFRR a KF a prioritu Únie v rámci ENRF, s výnimkou prioritných osí / priorít Únie venovaných technickej pomoci a s výnimkou Iniciatívy na podporu zamestnanosti mladých ľudí. Celková výška výkonnostnej rezervy pridelenej na EŠIF a kategóriu regiónov je minimálne 6 %. 
98.	Zdroj "pro-rata" – zdroje štátneho rozpočtu určené na krytie výdavkov ekvivalentu viac rozvinutého regiónu v prípade:
•	ak je prioritná os financovaná len z kategórie menej rozvinutého regiónu alebo
•	ak je prioritná os financovaná z oboch kategórií regiónov, boli splnené podmienky a limity v zmysle čl. 70 ods. 2 nariadenia Európskeho parlamentu a Rady (EÚ) č. 1303/2013 a čl. 13 nariadenia Európskeho parlamentu a Rady (EÚ) č. 1304/2013 a alokácia viac rozvinutého regiónu nie je dostatočná.
99.	Zmluva o financovaní – zmluva podľa § 15 zákona č. 323/2015 Z. z. o finančných nástrojoch uzavretá medzi riadiacim orgánom a prijímateľom, ktorá upravuje práva a povinnosti riadiaceho orgánu a prijímateľa pri vykonávaní finančných nástrojov. Ak sa finančné nástroje vykonávajú prostredníctvom fondu fondov, zmluva o financovaní je trojstrannou zmluvou, pričom fond fondov a správca fondu fondov sú zmluvnými stranami zmluvy o financovaní. Príslušný riadiaci orgán prevedie za podmienok uvedených v tejto zmluve prostriedky EÚ a štátneho rozpočtu na spolufinancovanie na účely ich vloženia do fondu fondov a vykonávania jeho činnosti.
100.	Zmluva o poskytnutí nenávratného finančného príspevku – zmluva o podpore projektu financovaného zo ŠF, KF alebo ENRF a štátneho rozpočtu na spolufinancovanie uzatvorená medzi riadiacim orgánom a prijímateľom určujúca podmienky poskytnutia a vysporiadania príspevku, ako aj práva a povinnosti zúčastnených strán. Pre potreby tohto materiálu sa pod zmluvou o poskytnutí nenávratného finančného príspevku rozumie aj v relevantných prípadoch "Rozhodnutie o schválení žiadosti" v prípade, ak je poskytovateľ a prijímateľ tá istá osoba.  
V rámci implementácie Programu Interreg V-A SK – CZ a Programu Interreg V-A SK – AT je zmluva o poskytnutí nenávratného finančného príspevku uzatvorená medzi riadiacim orgánom a hlavným prijímateľom a na jej základe sa zvyčajne poskytujú prostriedky EÚ (EFRR). Prostriedky štátneho rozpočtu SR na spolufinancovanie sa poskytujú na základe zmluvy o spolufinancovaní (viď definícia "Zmluva o spolufinancovaní"). Riadiaci orgán je oprávnený určiť, že na základe zmluvy o poskytnutí nenávratného finančného príspevku, uzatvorenej s hlavným prijímateľom so sídlom v SR v rámci programov Interreg V-A SK – CZ a Interreg V-A SK – AT, sa poskytujú okrem prostriedkov EÚ (EFRR) aj prostriedky štátneho rozpočtu na spolufinancovanie.
101.	Zmluva o spolufinancovaní – zmluva, na základe ktorej sa poskytuje spolufinancovanie zo štátneho rozpočtu SR pre hlavných prijímateľov / partnerov so sídlom v SR v rámci programov Interreg V-A SK – CZ a Interreg V-A SK – AT. Zmluva sa uzatvára medzi riadiacim orgánom a hlavným prijímateľom (ak má sídlo v SR) alebo hlavným cezhraničným partnerom (ak hlavný prijímateľ nemá sídlo v SR) v prípade, ak sa zmluvou o poskytnutí nenávratného finančného príspevku poskytujú len prostriedky EÚ (EFRR).
102.	Zodpovedný subjekt určený na národnej úrovni – subjekt určený v zmysle čl. 23 ods. 4 nariadenia Európskeho parlamentu a Rady (EÚ) č. 1299/2013. 
103.	Zúčtovanie predfinancovania – pre splnenie povinnosti reálne zúčtovať 100 % každého poskytnutého predfinancovania (každej jednej poskytnutej platby predfinancovania samostatne) najneskôr do 10 pracovných dní odo dňa pripísania finančných prostriedkov na účte prijímateľa / aktivácie rozpočtového opatrenia sa považuje:
a)	odoslanie žiadosti o platbu (zúčtovanie predfinancovania) prijímateľom elektronicky cez verejnú časť ITMS riadiacemu orgánu v zmysle podmienok uvedených v časti 6.1.2 tohto materiálu, najneskôr v posledný deň uvedeného obdobia 10 pracovných dní odo dňa pripísania finančných prostriedkov na účte prijímateľa / aktivácie rozpočtového opatrenia a súčasne
b)	v súlade so Systémom riadenia EŠIF vo vzťahu k momentu začatia plynutia lehoty na výkon kontroly žiadosti o platbu, aj predloženie žiadosti o platbu (zúčtovanie predfinancovania) riadiacemu orgánu v originálnom vyhotovení v písomnej forme (tzn. v listinnej podobe, alebo elektronicky prostredníctvom Ústredného portálu verejnej správy, podpísanú kvalifikovaným elektronickým podpisom, kvalifikovaným elektronickým podpisom s mandátnym certifikátom alebo kvalifikovanou elektronickou pečaťou) najneskôr do 3 pracovných dní odo dňa odoslania žiadosti o platbu (zúčtovanie predfinancovania) cez verejnú časť ITMS. V opačnom prípade je riadiaci orgán oprávnený predmetnú žiadosť o platbu (zúčtovanie predfinancovania) v ITMS zamietnuť, a súčasne
c)	schválenie žiadosti o platbu (zúčtovanie predfinancovania), predloženej v zmysle bodu a) a b), riadiacim orgánom, alebo 
d)	vrátenie celej sumy poskytnutého predfinancovania, resp. vrátenie nezúčtovaného rozdielu poskytnutého predfinancovania platobnej jednotke. 
Povinnosť zúčtovať každé poskytnuté predfinancovanie (každú jednu poskytnutú platbu predfinancovania samostatne) najneskôr do 10 pracovných dní odo dňa pripísania finančných prostriedkov na účte prijímateľa / aktivácie rozpočtového opatrenia sa vzťahuje aj na prípady zjednodušeného vykazovania výdavkov podľa čl. 67 ods. 1 písm. b) a d) nariadenia Európskeho parlamentu a Rady (EÚ) č. 1303/2013, prípady vykazovania preddavkových platieb a aj na prípady zúčtovania výdavkov, ktoré sú predmetom prebiehajúceho skúmania.
104.	Zúčtovanie zálohovej platby – pre splnenie povinnosti reálne zúčtovať 100 % každej jednej poskytnutej zálohovej platby do 9 mesiacov, resp. do 12 mesiacov pri implementácii časti programu formou globálneho grantu odo dňa pripísania finančných prostriedkov na účte prijímateľa / na účte sprostredkovateľského orgánu pre globálny grant / aktivácie rozpočtového opatrenia sa považuje:
a)	odoslanie žiadosti o platbu (zúčtovanie zálohovej platby) prijímateľom / sprostredkovateľským orgánom pre globálny grant elektronicky cez verejnú časť ITMS riadiacemu orgánu v zmysle podmienok uvedených v časti 6.2.6, časti 6.5.2, resp. časti 6.7 tohto materiálu, najneskôr v posledný deň uvedeného obdobia 9 mesiacov, resp. 12 mesiacov v prípade implementácie časti programu formou globálneho grantu a súčasne
b)	v súlade so Systémom riadenia EŠIF vo vzťahu k momentu začatia plynutia lehoty na výkon kontroly žiadosti o platbu, aj predloženie žiadosti o platbu (zúčtovanie zálohovej platby) riadiacemu orgánu v originálnom vyhotovení v písomnej forme (tzn. v listinnej podobe, alebo elektronicky prostredníctvom Ústredného portálu verejnej správy, podpísanú kvalifikovaným elektronickým podpisom, kvalifikovaným elektronickým podpisom s mandátnym certifikátom alebo kvalifikovanou elektronickou pečaťou) najneskôr do 3 pracovných dní odo dňa odoslania žiadosti o platbu (zúčtovanie zálohovej platby) cez verejnú časť ITMS. V opačnom prípade je riadiaci orgán oprávnený predmetnú žiadosť o platbu (zúčtovanie zálohovej platby) v ITMS zamietnuť, a súčasne
c)	schválenie žiadosti o platbu (zúčtovanie zálohovej platby) predloženej v zmysle bodu a) a b) riadiacim orgánom alebo 
d)	vrátenie celej sumy poskytnutej zálohovej platby, resp. vrátenie nezúčtovaného rozdielu do 100 % každej jednej poskytnutej zálohovej platby platobnej jednotke.
Povinnosť zúčtovať 100 % každej jednej poskytnutej zálohovej platby v lehote 9 mesiacov odo dňa pripísania finančných prostriedkov na účte prijímateľa / aktivácie rozpočtového opatrenia sa vzťahuje aj na prípady zjednodušeného vykazovania výdavkov podľa čl. 67 ods. 1 písm. b) a d) nariadenia Európskeho parlamentu a Rady (EÚ) č. 1303/2013, prípady vykazovania preddavkových platieb a aj na prípady zúčtovania výdavkov prebiehajúceho skúmania.
105.	Žiadosť o platbu – doklad, na základe ktorého je prijímateľovi / hlavnému prijímateľovi / partnerovi / sprostredkovateľskému orgánu pre globálny grant podľa zmluvy o poskytnutí nenávratného finančného príspevku / rozhodnutia o schválení žiadosti o nenávratný finančný príspevok / zmluvy medzi sprostredkovateľským orgánom pre globálny grant a riadiacim orgánom poskytovaný príspevok, t. j. prostriedky EÚ, štátneho rozpočtu na spolufinancovanie (ak relevantné) a zdroja pro-rata (ak relevantné) v príslušnom pomere. Žiadosť o platbu vypracováva a elektronicky odosiela prostredníctvom elektronického formulára v ITMS vždy prijímateľ / sprostredkovateľský orgán pre globálny grant (príloha 1a, príloha 1e). V súlade so Systémom riadenia EŠIF momentom začatia plynutia lehoty na výkon kontroly žiadosti o platbu je deň doručenia písomnej formy žiadosti o platbu (tzn. v listinnej podobe, alebo elektronicky prostredníctvom Ústredného portálu verejnej správy, podpísanú kvalifikovaným elektronickým podpisom, kvalifikovaným elektronickým podpisom s mandátnym certifikátom alebo kvalifikovanou elektronickou pečaťou). 
106.	Žiadosť o platbu (finančné nástroje) – doklad, na ktorého základe je prijímateľovi podľa zmluvy o financovaní poskytovaný príspevok, t. j. prostriedky EÚ a štátneho rozpočtu na spolufinancovanie v príslušnom pomere. Žiadosť o platbu (finančné nástroje) vypracováva a elektronicky odosiela prostredníctvom elektronického formulára v ITMS (príloha 1c) vždy prijímateľ. Keďže v súlade so Systémom riadenia finančných nástrojov financovaných z KF, EFRR a ESF momentom začatia plynutia lehoty na výkon kontroly žiadosti o platbu je deň doručenia písomnej formy žiadosti o platbu, prijímateľ zároveň zabezpečí odoslanie písomnej verzie, resp. osobné doručenie písomnej verzie žiadosti o platbu riadiacemu orgánu. 
107.	Žiadosť o vrátenie finančných prostriedkov – doklad, ktorý pozostáva z formuláru žiadosti o vrátenie finančných prostriedkov a príloh, na ktorého základe vzniká poskytovateľovi pohľadávka z príspevku voči dlžníkovi (zvyčajne prijímateľovi), ktorý má povinnosť vysporiadať finančné vzťahy (vzájomne započítať pohľadávku a záväzok z príspevku alebo vrátiť finančné prostriedky v príslušnom pomere na stanovené bankové účty) (príloha 3a až 3d).
3	Subjekty zapojené do finančného riadenia a ich zodpovednosť
Do systému finančného riadenia ŠF, KF a ENRF sú zapojené nasledovné subjekty:
a)	centrálny koordinačný orgán a koordinačný orgán pre finančné nástroje,
b)	riadiace orgány,
c)	sprostredkovateľské orgány,
d)	certifikačný orgán,
e)	platobné jednotky,
f)	monitorovacie výbory.
Pri zabezpečovaní svojich úloh a zodpovedností vyššie uvedené subjekty komunikujú a spolupracujú s nasledovnými subjektmi:
a)	orgán auditu,
b)	príslušné orgány vydávajúce rozhodnutie v správnom konaní,
c)	orgán zabezpečujúci ochranu finančných záujmov.
Hlavnou zásadou pri určení subjektov zapojených do systému finančného riadenia a kontroly ŠF, KF a ENRF je náležité oddelenie funkcií riadiaceho orgánu, certifikačného orgánu a orgánu auditu.
3.1	Centrálny koordinačný orgán a Koordinačný orgán pre finančné nástroje
3.1.1	Centrálny koordinačný orgán
Funkciu a úlohy centrálneho koordinačného orgánu pre programy Partnerskej dohody plní v súlade s čl. 123 ods. 8 nariadenia Európskeho parlamentu a Rady (EÚ) č. 1303/2013 Úrad podpredsedu vlády SR pre investície a informatizáciu.
Centrálny koordinačný orgán vykonáva úlohy v súlade s ustanovením § 6 zákona č. 292/2014 Z. z. o EŠIF, pričom vo vzťahu k finančnému riadeniu ŠF, KF a ENRF zabezpečuje najmä:
1.	stanovenie minimálnych štandardov k oprávnenosti výdavkov na národnej úrovni;
2.	vydávanie a aktualizáciu Systému riadenia EŠIF, metodických pokynov, vzorov a príručiek centrálneho koordinačného orgánu a výkladov centrálneho koordinačného orgánu k systému riadenia a kontroly pre programové obdobie 2014 – 2020 a v spolupráci s certifikačným orgánom vypracovanie vzoru zmluvy o poskytnutí nenávratného finančného príspevku;
3.	vybudovanie a správu ITMS. Procesy a funkcionality ITMS vzťahujúce sa k systému finančného riadenia sú vybudované a spravované v spolupráci s certifikačným orgánom;
4.	v spolupráci s riadiacimi orgánmi navrhovanie realokácií prostriedkov medzi programami, ich predkladanie na posúdenie Ministerstvu financií SR a koordináciu komunikácie s Európskou komisiou na základe žiadosti riadiaceho orgánu.
Bližšia úprava postavenia a úloh centrálneho koordinačného orgánu je upravená v Systéme riadenia EŠIF.
3.1.2	Koordinačný orgán pre finančné nástroje
Funkciu a úlohy koordinačného orgánu pre finančné nástroje plní Ministerstvo financií SR v súlade s § 6 zákona č. 323/2015 Z. z. o finančných nástrojoch. Koordinačný orgán pre finančné nástroje vo vzťahu k finančnému riadeniu finančných nástrojov financovaných zo ŠF a KF zabezpečuje najmä:
1.	tvorbu a úpravu zákona č. 323/2015 Z. z. o finančných nástrojoch;
2.	vydávanie a aktualizáciu Systému riadenia finančných nástrojov financovaných z KF, EFRR a ESF, metodických pokynov, výkladov, vzorov, výnimiek a stanovísk k implementácii finančných nástrojov;
3.	vydávanie vzoru zmluvy o financovaní ako prílohu Systému riadenia finančných nástrojov financovaných z KF, EFRR a ESF;
4.	spoluprácu s centrálnym koordinačným orgánom pri plnení svojich úloh, najmä pri tvorbe ITMS pre oblasť finančných nástrojov.
Bližšia úprava postavenia a úloh koordinačného orgánu pre finančné nástroje je upravená v Systéme riadenia finančných nástrojov financovaných z KF, EFRR a ESF.
3.2	Riadiace orgány
Orgány zodpovedné za riadenie a kontrolu programov určuje vláda SR v súlade s čl. 124 nariadenia Európskeho parlamentu a Rady (EÚ) č. 1303/2013 a s kompetenčným zákonom. Každý riadiaci orgán môže písomne poveriť sprostredkovateľský orgán vykonávaním časti svojich úloh alebo poveriť sprostredkovateľský orgán pre globálny grant riadením časti programu na základe písomnej zmluvy po overení splnenia podmienok stanovených v čl. 123 ods. 7 nariadenia Európskeho parlamentu a Rady (EÚ) č. 1303/2013. Celková zodpovednosť za program však ostáva riadiacemu orgánu. 
Jednotlivé riadiace orgány vo vzťahu k finančnému riadeniu ŠF, KF a ENRF zabezpečujú najmä:
Vo vzťahu k nastaveniu systému implementácie programu:
1.	vypracovanie manuálu procedúr riadiaceho orgánu a jeho zavedenie ako organizačnej smernice organizácie a predkladanie manuálu procedúr riadiaceho orgánu, vrátane jeho akýchkoľvek zmien s označením čísla verzie a dátumu platnosti, elektronicky s naskenovanou stranou obsahujúcou podpis zodpovednej osoby certifikačnému orgánu na e-mailovú adresu co_manual@mfsr.sk, orgánu auditu na e-mailovú adresu manualy@mfsr.sk, centrálnemu koordinačnému orgánu na e-mailovú adresu monitorovanie.cko@vicepremier.gov.sk a Úradu vlády SR na e-mailovú adresu vzdelavanieakesif@vlada.gov.sk, a to najneskôr do 10 pracovných dní od schválenia zodpovedným vedúcim zamestnancom. Maximálna veľkosť odosielaných dokumentov je 5 MB. Ak odosielané dokumenty presahujú túto veľkosť, je potrebné ich rozdeliť a zaslať na vyššie uvedené e-mailové adresy po častiach;
2.	predkladanie interných pokynov (postupov, príručiek atď.), ktoré všeobecne dopĺňajú postupy riadiaceho orgánu, elektronicky s naskenovanou stranou obsahujúcou podpis zodpovednej osoby certifikačnému orgánu na e-mailovú adresu co_manual@mfsr.sk, orgánu auditu na e-mailovú adresu manualy@mfsr.sk, centrálnemu koordinačnému orgánu na e-mailovú adresu monitorovanie.cko@vicepremier.gov.sk, a to najneskôr do 10 pracovných dní od schválenia zodpovedným vedúcim zamestnancom. Maximálna veľkosť odosielaných dokumentov je 5 MB. Ak odosielané dokumenty presahujú túto veľkosť, je potrebné ich rozdeliť a zaslať na vyššie uvedené e-mailové adresy po častiach;
3.	vypracovanie a aktualizácia opisu systémov riadenia a kontroly operačného programu spolu s ďalšou riadiacou dokumentáciou pre implementáciu operačného programu, na ktorú sa opis systémov riadenia a kontroly odkazuje, vrátane opisu funkcií delegovaných na sprostredkovateľský orgán pod jeho dohľadom (ak relevantné). Napriek faktu, že za prípravu podkladov k jednotlivým častiam opisu systémov riadenia a kontroly sú zodpovedné rôzne subjekty, celková zodpovednosť za vypracovanie opisu riadiacich a kontrolných systémov ostáva na riadiacom orgáne; 
4.	vypracovanie podrobnejšieho finančného plánu v zmysle usmernenia certifikačného orgánu;
Vo vzťahu k implementácii a finančnému riadeniu projektov:
5.	dodržiavanie usmernení a manuálov / vykonávacích usmernení vo forme metodických pokynov alebo metodických výkladov certifikačného orgánu k systému finančného riadenia ŠF, KF a ENRF a podrobnejšiu úpravu pravidiel finančného riadenia vo vzťahu k prijímateľom v súlade s týmto materiálom vrátane vydania verejne dostupných metodických usmernení (príručiek) k finančnému riadeniu príslušného programu pre prijímateľov v súlade s týmto materiálom;
6.	priebežné evidovanie a aktualizovanie údajov súvisiacich s využívaním poskytnutého príspevku v ITMS a zabezpečenie aktuálnosti, pravdivosti, úplnosti a správnosti vložených údajov;
7.	predkladanie Informácie o realizovaní operačného programu, ktorú riadiaci orgán vypracováva v zmysle Systému riadenia EŠIF (v rozsahu stanovenom metodickým pokynom centrálneho koordinačného orgánu č. 10 k obsahu informácie o realizovaní operačného programu), elektronicky na vedomie certifikačnému orgánu na e-mailovú adresu co@mfsr.sk, a to v lehote stanovenej Systémom riadenia EŠIF. Maximálna veľkosť odosielaných dokumentov je 5 MB. Ak odosielané dokumenty presahujú túto veľkosť, je potrebné ich rozdeliť a zaslať na vyššie uvedenú e-mailovú adresu po častiach;
8.	predkladanie kópií záverečných správ výzvy / výzvy na predkladanie projektových zámerov elektronicky v naskenovanej verzii obsahujúcej podpis zodpovednej osoby certifikačnému orgánu na e-mailovú adresu co_certifikacia@mfsr.sk, a to najneskôr do 5 pracovných dní od schválenia, ak je relevantné;
9.	dodržiavanie pravidiel a podmienok poskytnutia pomoci podľa schém štátnej pomoci a schém pomoci "de minimis", ak je relevantné;
10.	predkladanie každého návrhu úpravy vzoru zmluvy o poskytnutí nenávratného finančného príspevku týkajúceho sa finančného riadenia (čl. 10, 11, 15 – 18 a 20 prílohy č. 1) certifikačnému orgánu na odsúhlasenie elektronicky na e-mailovú adresu co_metodika@mfsr.sk;
11.	predkladanie každého návrhu zmluvy o financovaní na posúdenie certifikačnému orgánu elektronicky na e-mailovú adresu co_metodika@mfsr.sk pred jeho uzatvorením s prijímateľom a informovanie certifikačného orgánu elektronicky na e-mailovú adresu co_metodika@mfsr.sk o uzatvorení zmluvy o financovaní do 10 pracovných dní od jej uzavretia;
12.	uzatváranie zmluvy o poskytnutí nenávratného finančného príspevku a jej dodatkov, vrátane stanovenia možných sankcií v prípade nesplnenia zmluvných podmienok a v relevantných prípadoch uzatváranie zmlúv o financovaní s prijímateľom v rámci implementácie finančných nástrojov;
13.	v spolupráci so správcom kapitoly zabezpečenie vedenia účtu cudzích prostriedkov pre výťažok z predaja zálohu podľa § 34 zákona č. 292/2014 Z. z. o EŠIF a pre pripísanie plnenia z poistného v prospech poskytovateľa;
14.	dodržiavanie postupov vzťahujúcich sa k využitiu zdrojov financovania pri projektoch financovaných na základe princípu "pro-rata" v zmysle časti 4.5.3 tohto materiálu;
15.	spolufinancovanie programu zo štátneho rozpočtu a overenie spolufinancovania jednotlivých projektov z vlastných zdrojov prijímateľa;
16.	sledovanie stavu implementácie prioritných osí s cieľom zabezpečenia potreby vyčerpania celkovej alokácie vyčlenenej na prioritnú os, a to z dôvodu, že suma v schválených súhrnných žiadostiach o platbu / mimoriadnych súhrnných žiadostiach o platbu nezodpovedá vždy objemu výdavkov v súhrnných žiadostiach o platbu / mimoriadnych súhrnných žiadostiach o platbu potrebných na zabezpečenie plnenia pravidla "n+3", keďže môžu vzniknúť rozdiely pomerov pri preplácaní žiadostí o platbu Európskou komisiou (podľa pomeru stanoveného vo finančnom pláne operačného programu) a preplácaní žiadostí o platbu na národnej úrovni;
17.	zaslanie informácie o rozhodnutí Európskej komisie o schválení, resp. neschválení veľkého projektu certifikačnému orgánu elektronicky na e-mailovú adresu platby@mfsr.sk do 10 pracovných dní od jeho doručenia;
18.	kontrolu zoznamu deklarovaných výdavkov v prípade hlavného prijímateľa / partnera zo SR v rámci Programu Interreg V-A SK – CZ a Programu Interreg V-A SK – AT podľa čl. 23 nariadenia Európskeho parlamentu a Rady (EÚ) č. 1299/2013 v zmysle zákona č. 357/2015 Z. z. o finančnej kontrole a audite, ktorá je začatá chronologicky podľa dátumu ich prijatia. Táto kontrola sa vykonáva v zmysle zásad a postupov definovaných v platnom Systéme riadenia EŠIF, resp. v súlade s usmernením riadiaceho orgánu;
19.	finančnú kontrolu žiadostí o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite, ktorá je začatá chronologicky podľa dátumu ich prijatia riadiacim orgánom. Táto kontrola sa vykonáva v zmysle zásad a postupov definovaných v platnom Systéme riadenia EŠIF a na základe podmienok a postupov definovaných v Systéme riadenia finančných nástrojov financovaných z KF, EFRR a ESF;
20.	schvaľovanie žiadosti o platbu predloženej prijímateľom, sprostredkovateľským orgánom pre globálny grant, resp. hlavným prijímateľom v rámci Programu Interreg V-A SK – CZ a Programu Interreg V-A SK – AT;
21.	riadiaci orgán je oprávnený pozastaviť platby pre projekt alebo jeho časti v prípade prebiehajúceho skúmania, resp. v prípade uplatňovania preddavkových platieb do času preukázania dodania predmetu plnenia (netýka sa programov Interreg V-A), alebo ak má podozrenie, že vznikli nedostatky v postupe prijímateľa / hlavného prijímateľa, partnera, užívateľa alebo osoby, ktorá má k prijímateľovi / hlavnému prijímateľovi, partnerovi alebo užívateľovi vzťah dodávateľa tovarov, prác alebo služieb pri realizácii projektu. Riadiaci orgán je oprávnený schváliť deklarované výdavky vo výške zníženej o sumu neoprávnených výdavkov, schváliť deklarované výdavky alebo skupinu deklarovaných výdavkov bez deklarovaných výdavkov, u ktorých počas výkonu kontroly rozhodol, že budú predmetom samostatnej kontroly vyčlenenej časti deklarovaných výdavkov z dôvodu dopĺňania / zmeny / overenia skutočností na mieste a pod., alebo zamietnuť všetky deklarované výdavky, ak zistí nedostatky v postupe prijímateľa / hlavného prijímateľa alebo partnera, užívateľa alebo osoby, ktorá má k prijímateľovi / hlavnému prijímateľovi, partnerovi alebo užívateľovi vzťah dodávateľa tovarov, prác alebo služieb pri realizácii projektu;
22.	vypracovanie návrhu správy, resp. návrhu čiastkovej správy a vypracovanie správy, resp. čiastkovej správy z kontroly žiadosti o platbu;
23.	predkladanie príslušnej časti žiadosti o platbu platobnej jednotke; 
24.	plnenie úlohy národného kontrolóra podľa čl. 23 nariadenia Európskeho parlamentu a Rady (EÚ) č. 1299/2013 v rámci Programu Interreg V-A SK – CZ a Programu Interreg V-A SK – AT;
25.	overovanie národného príspevku na spolufinancovanie a predkladanie čestného vyhlásenia k úhrade národného príspevku na spolufinancovanie zo štátneho rozpočtu Českej republiky / príslušného rozpočtu Rakúskej spolkovej republiky za zrealizované úhrady schválených žiadostí o platbu hlavných prijímateľov za predchádzajúci štvrťrok do 10. kalendárneho dňa mesiaca nasledujúceho po skončení príslušného štvrťroka elektronicky na e-mailovú adresu platby@mfsr.sk. Certifikačný orgán je oprávnený požiadať riadiaci orgán o predloženie čestného vyhlásenia aj v iných termínoch v priebehu kalendárneho roka, a to z dôvodu prípravy žiadosti o platbu na Európsku komisiu. Čestné vyhlásenie za sledované obdobie štvrťroka obsahuje nasledovné náležitosti: čísla žiadosti o platbu, dátum úhrady podľa výpisu z účtu, výšku uhradenej sumy za prostriedky spolufinancovania z príslušného rozpočtu a v prípade neuhradenia spolufinancovania dôvod neuhradenia; 
26.	sledovanie dodržiavania povinnosti prijímateľa týkajúcej sa zúčtovania 100 % každej jednej poskytnutej platby zálohovej platby (osobitne za každú poskytnutú zálohovú platbu, kategóriu regiónov (ak relevantné), prijímateľa a / alebo partnera (ak relevantné), sprostredkovateľského orgánu pre globálny grant najneskôr do 9 mesiacov, resp. 12 mesiacov v prípade implementácie časti programu formou globálneho grantu, odo dňa pripísania finančných prostriedkov na účte prijímateľa, resp. dňa aktivácie rozpočtového opatrenia a evidovanie sledovania poskytnutej a zúčtovanej zálohovej platby v rámci projektu samostatne v štruktúre stanovenej riadiacim orgánom. Riadiaci orgán priebežne aktualizuje a ukladá prehľad v ním stanovenej štruktúre ako elektronickú prílohu do ITMS do časti prílohy v rámci žiadosti o platbu (zúčtovanie zálohovej platby);
27.	informovanie platobnej jednotky (spôsob informovania závisí od dohody medzi riadiacim orgánom a platobnou jednotkou) o napĺňaní podmienok sledovania zúčtovania poskytnutej zálohovej platby prijímateľa / partnera / sprostredkovateľského orgánu pre globálny grant vo vzťahu k priraďovaniu žiadosti o platbu (zúčtovanie zálohovej platby) k žiadosti o platbu (poskytnutie zálohovej platby); 
28.	sledovanie splnenia podmienok poskytnutia tranže v súlade s časťou 6.6 tohto materiálu z celkovej sumy programového príspevku viazaného na finančný nástroj v samostatnom prehľade, v štruktúre stanovenej riadiacim orgánom (resp. v štruktúre prílohy 9), kumulatívne za všetky prioritné osi (v prípade, ak je finančný nástroj financovaný z viacerých prioritných osí) a prikladanie tohto prehľadu v elektronickej podobe do ITMS ku každej žiadosti o platbu (finančné nástroje) – prevod tranže (nevzťahuje sa na prevod prvých 25 % celkovej sumy programového príspevku);
29.	vedenie evidencie prehľadu stavov prebiehajúcich skúmaní, kontrol a auditov a zoznamov všetkých vykonaných / vykonávaných kontrol / auditov / certifikačných overovaní a nedostatkov / nezrovnalostí v štruktúre stanovenej orgánom auditu a certifikačným orgánom a ich aktualizácia na mesačnej báze a ich predkladanie pri príprave žiadosti o platbu a účtov na Európsku komisiu a na základe požiadavky certifikačného orgánu predkladanie tejto evidencie certifikačnému orgánu elektronicky na e-mailovú adresu co_certifikacia@mfsr.sk a centrálnemu koordinačnému orgánu štvrťročne elektronicky na e-mailovú adresu nms@vicepremier.gov.sk; 
30.	zabezpečenie toho, že predložené informácie a údaje na účely spracovania žiadosti o platbu na Európsku komisiu alebo účtov podľa predchádzajúceho bodu boli súladné s relevantnými skutočnosťami;
31.	vedenie evidencie prehľadu právoplatných rozsudkov a informácií o prebiehajúcich súdnych konaniach v štruktúre stanovenej certifikačným orgánom (príloha 10), ich aktualizácia na štvrťročnej báze a na základe požiadavky certifikačného orgánu predkladanie tejto evidencie certifikačnému orgánu elektronicky na e-mailovú adresu co@mfsr.sk;
32.	vedenie evidencie projektov, pri ktorých sa uplatňuje využívanie preddavkových platieb a na základe požiadavky certifikačného orgánu predkladanie tejto evidencie certifikačnému orgánu na e-mailovú adresu co_certifikacia@mfsr.sk a platobnej jednotke;
33.	v spolupráci s platobnou jednotkou vypracovanie odhadu očakávaných výdavkov a jeho predkladanie certifikačnému orgánu elektronicky prostredníctvom ITMS mesačne do 6. kalendárneho dňa nasledujúceho mesiaca po skončení príslušného mesiaca, ku ktorému sa odhad vypracováva (ak tento deň pripadá na deň pracovného pokoja, tak najbližší pracovný deň pred týmto termínom), alebo na vyžiadanie certifikačného orgánu mimo stanovené termíny. Odhady očakávaných výdavkov vypracovávané k 31. decembru roku "n" predkladá riadiaci orgán do 15. januára roku "n+1";
34.	v spolupráci s platobnou jednotkou vypracovanie a predloženie odhadu očakávaných výdavkov za programy cieľa Európska územná spolupráca okrem Programu Interreg V-A SK – CZ a Programu Interreg V-A SK – AT certifikačnému orgánu elektronicky na e-mailovú adresu odhady@mfsr.sk pre potreby prípravy a aktualizácie odhadu plnenia štátneho rozpočtu mesačne do 6. kalendárneho dňa v mesiaci (ak deň predloženia pripadá na deň pracovného pokoja, tak najbližší pracovný deň pred týmto termínom), prípadne v iný deň predchádzajúci tomu dňu na základe požiadavky certifikačného orgánu. Odhady očakávaných výdavkov vypracovávané k 31. decembru roku "n" predkladá riadiaci orgán do 15. januára roku "n+1";
35.	navrhovanie realokácie prostriedkov v rámci programu a medzi programami (v spolupráci s centrálnym koordinačným orgánom), ich predkladanie certifikačnému orgánu na posúdenie a následne ich predkladanie monitorovaciemu výboru na schválenie, ak je relevantné;
36.	predkladanie revidovaného finančného plánu v prípade uplatnenia automatického zrušenia finančného záväzku programu pred jeho zaslaním Európskej komisii certifikačnému orgánu na posúdenie a zároveň predkladanie finálnej verzie finančného plánu certifikačnému orgánu;
37.	predkladanie návrhu na zmenu finančného plánu v prípade prerozdeľovania výkonnostnej rezervy pred jeho zaslaním Európskej komisii certifikačnému orgánu na posúdenie a zároveň predkladanie finálnej verzie finančného plánu certifikačnému orgánu; 
38.	predkladanie návrhu na zmenu finančného plánu v prípade úpravy finančnej alokácie fondov EÚ vyčlenenej pre SR certifikačnému orgánu na posúdenie;
39.	priebežne sleduje a preskúmava medializované podnety, resp. podnety iných subjektov týkajúce sa príslušných operačných programov a výsledky monitorovania medializovaných podnetov, resp. podnetov iných subjektov zasiela štvrťročne, centrálnemu koordinačnému orgánu na e-mailovú adresu nms@vicepremier.gov.sk, certifikačnému orgánu na e-mailovú adresu co_certifikacia@mfsr.sk, orgánu auditu na e-mailovú adresu medializovanekauzy@mfsr.sk, ÚV SR na eufondy@vlada.gov.sk a Orgán zabezpečujúcemu ochranu finančných záujmov na e-mailovú adresu nezrovnalosti@vlada.gov.sk; 
40.	informovanie certifikačného orgánu o pripravovanom prechode alebo prevode práv a povinností prijímateľa na iný subjekt v zmysle časti 6.8 tohto materiálu.
Vo vzťahu k overovaniu certifikačného orgánu, kontrolám a auditom:
41.	písomné predkladanie stanovísk riadiaceho orgánu a platobnej jednotky k zisteniam a odporúčaniam z certifikačného overovania v lehote stanovenej certifikačným orgánom a zabezpečenie evidovania týchto stanovísk elektronicky prostredníctvom ITMS;
42.	poskytovanie všetkých relevantných informácií certifikačnému orgánu potrebných pre administratívne overenie súhrnnej žiadosti o platbu / mimoriadnej súhrnnej žiadosti o platbu;
43.	predkladanie opatrení na nápravu nedostatkov a na odstránenie príčin ich vzniku / písomného zoznamu splnených opatrení prijatých na nápravu zistených nedostatkov a na odstránenie príčin ich vzniku ku všetkým kontrolám a auditom, ktoré boli vykonané inými auditujúcimi / kontrolnými orgánmi / oprávnenými osobami na organizačnom útvare plniacom úlohy riadiaceho orgánu a odpočtov ich plnenia elektronicky v naskenovanej verzii obsahujúcej podpis zodpovednej osoby certifikačnému orgánu na e-mailovú adresu co_certifikacia@mfsr.sk, orgánu auditu na e-mailovú adresu spravy@mfsr.sk a centrálnemu koordinačnému orgánu na e-mailovú adresu nms@vicepremier.gov.sk v prípade, ak kontrola alebo audit neboli vykonané orgánom auditu alebo spolupracujúcim orgánom, a to do 7 pracovných dní od ich zaslania auditujúcemu / kontrolnému orgánu / oprávnenej osobe;
44.	v relevantných prípadoch vypracovanie a plnenie akčného plánu k nedostatkom identifikovaným auditom Európskej komisie a Európskeho dvora audítorov a pravidelné predkladanie plnenia opatrení z akčného plánu certifikačnému orgánu, orgánu auditu na e-mailovú adresu spravy@mfsr.sk a centrálnemu koordinačnému orgánu na e-mailovú adresu nms@vicepremier.gov.sk. V prípade, ak je to relevantné, riadiaci orgán spolupracuje pri vypracovaní a plnení akčného plánu s platobnou jednotkou;
45.	predkladanie správ o výsledku externého auditu (audit Európskej komisie, Európskeho dvora audítorov a iný audit), protokolov z kontrol vykonávaných podľa zákona č. 39/1993 Z. z. o Najvyššom kontrolnom úrade SR v znení neskorších predpisov a všetkých protokolov z kontrol (vrátane tých, kde kontrola u prijímateľa nebola začatá na podnet riadiaceho orgánu) a rozhodnutí Úradu pre verejné obstarávanie elektronicky v naskenovanej verzii obsahujúcej podpis zodpovednej osoby certifikačnému orgánu na e-mailovú adresu co_certifikacia@mfsr.sk, orgánu auditu na e-mailovú adresu spravy@mfsr.sk, centrálnemu koordinačnému orgánu na e-mailové adresy nms@vicepremier.gov.sk a metodika.cko@vicepremier.gov.sk a koordinačnému orgánu pre finančné nástroje (v prípade operačných programov, ktoré implementujú finančné nástroje za pomoc alokovanú do finančných nástrojov) do 5 pracovných dní od ich prerokovania, resp. právoplatnosti rozhodnutia; 
46.	predkladanie správ o výsledku externého auditu (audit Európskej komisie, Európskeho dvora audítorov a iný audit) orgánu zabezpečujúcemu ochranu finančných záujmov elektronicky na e-mailovú adresu nezrovnalosti@vlada.gov.sk do 5 pracovných dní od ich doručenia riadiacemu orgánu;
47.	predkladanie správ / čiastkových správ o výsledku vnútorného auditu a finančnej kontroly vykonaných na riadiacom orgáne v zmysle zákona č. 357/2015 Z. z. o finančnej kontrole a audite elektronicky v naskenovanej verzii obsahujúcej podpis zodpovednej osoby certifikačnému orgánu na e-mailovú adresu co_certifikacia@mfsr.sk, orgánu auditu na e-mailovú adresu spravy@mfsr.sk, centrálnemu koordinačnému orgánu na e-mailové adresy nms@vicepremier.gov.sk a metodika.cko@vicepremier.gov.sk a koordinačnému orgánu pre finančné nástroje (v prípade operačných programov, ktoré implementujú finančné nástroje za pomoc alokovanú do finančných nástrojov) do 5 pracovných dní od odovzdania audítorskej správy / čiastkovej správy vnútorným audítorom vedúcemu auditovaného subjektu, resp. od prerokovania správy o výsledku finančnej kontroly;
48.	predkladanie správ z vyšetrovania Európskeho úradu pre boj proti podvodom elektronicky v naskenovanej verzii obsahujúcej podpis zodpovednej osoby certifikačnému orgánu na e-mailovú adresu co_certifikacia@mfsr.sk, orgánu auditu na e-mailovú adresu spravy@mfsr.sk, centrálnemu koordinačnému orgánu na e-mailové adresy nms@vicepremier.gov.sk a metodika.cko@vicepremier.gov.sk a koordinačnému orgánu pre finančné nástroje (v prípade operačných programov, ktoré implementujú finančné nástroje za pomoc alokovanú do finančných nástrojov) do 5 pracovných dní od prevzatia alebo doručenia správy z vyšetrovania;
Vo vzťahu k nezrovnalostiam, finančným opravám a vysporiadaniu finančných vzťahov:
49.	predchádzanie, zisťovanie, riešenie a opravy nezrovnalostí v rámci programu podľa podmienok v časti 8 tohto materiálu; 
50.	bezodkladné prijímanie účinných nápravných opatrení s cieľom odstránenia nedostatkov v systéme riadenia a kontroly, zistených nezrovnalostí vrátane podvodov a predchádzania ich opakovaným výskytom v rámci programu; 
51.	riadne a včasné zdokumentovanie zistených nezrovnalostí v dokumente správa o zistenej nezrovnalosti prostredníctvom evidencie údajov v ITMS, vrátane aktualizácie údajov o zistenej nezrovnalosti v ITMS;
52.	zaevidovanie nezrovnalosti v ITMS, vypracovanie a schválenie správy o zistenej nezrovnalosti podľa § 37 ods. 3 zákona č. 292/2014 Z. z. o EŠIF a v súlade s podmienkami uvedenými v časti 7, resp. časti 8.1 tohto materiálu vrátane aktualizácie údajov o nezrovnalosti v ITMS; 
53.	bezodkladné prijímanie účinných opatrení na vysporiadanie finančných vzťahov s dlžníkmi vrátane výkonu riadnej správy pohľadávok z príspevku a pohľadávok z rozhodnutia v súlade so zákonom č. 292/2014 Z. z. o EŠIF a zákonom č. 374/2014 Z. z. o pohľadávkach štátu;
54.	vedenie evidencie a správy všetkých pohľadávok z príspevku a pohľadávok z rozhodnutia v súlade so zákonom č. 292/2014 Z. z. o EŠIF;
55.	zabezpečenie vykonania a posúdenia reálnosti ocenenia ním spravovaných pohľadávok k 31. decembru prechádzajúceho roka podľa § 26 zákona č. 431/2002 Z. z. o účtovníctve, určením miery rizika nevymožiteľnosti pohľadávok na národnej úrovni pre platobnú jednotku a certifikačný orgán na účely zabezpečenia tvorby / zníženia / zrušenia opravných položiek k pohľadávkam v rámci riadnej inventarizácie majetku a záväzkov a rozdielu majetku a záväzkov, najneskôr do 10. januára kalendárneho roka;
56.	zabezpečenie vysporiadania finančných vzťahov v rámci projektu alebo programu v súlade s právnymi predpismi SR alebo EÚ a v súlade s metodickými postupmi vydanými MF SR;
57.	stanovovanie a vykonávanie finančných opráv v súlade s postupom v časti 8 tohto materiálu;
58.	zaevidovanie schválenej dohody o splátkach alebo schválenej dohody o odklade plnenia v ITMS;
59.	priebežné vykonanie sumárnej kontroly presnosti, správnosti a úplnosti evidovania údajov o nezrovnalostiach a vysporiadaných finančných vzťahoch a priebežné vykonávanie opráv nekorektných / neaktuálnych údajov v ITMS vrátane kontroly duplicít (minimálne v štvrťročných intervaloch);
Vo vzťahu k zostavovaniu účtov v zmysle čl. 59 ods. 5 písm. a) nariadenia Európskeho parlamentu a Rady (EÚ) č. 966/2012:
60.	postupuje, spolupracuje a poskytuje súčinnosť certifikačnému orgánu pri príprave účtov predkladaných Európskej komisii (vrátane vyplnenia, aktualizácie a následného podpísania dokumentácie predkladanej Európskej komisii k účtom vypracovaných riadiacim orgánom v SFC) a orgánu auditu pri jeho činnosti spojenej s uzatváraním účtovného roka v súlade s časťou 4.5.8 tohto materiálu;
Vo vzťahu k uchovávaniu a archivácii dokumentácie: 
61.	poskytnutie informácií o účtovných záznamoch operácií Európskej komisii podľa čl. 125 ods. 9 nariadenia Európskeho parlamentu a Rady (EÚ) č. 1303/2013;
62.	uchovávanie a dodržiavanie manuálu procedúr vrátane audit trailu na každej úrovni riadenia, resp. inej riadiacej dokumentácie vzťahujúcej sa k implementácii operačného programu;
63.	v relevantných prípadoch uchovávanie výziev na predkladanie projektov, príslušných interných riadiacich aktov daného subjektu, schém štátnej pomoci, schém pomoci "de minimis", vrátane podrobných záznamov s informáciami a podpornou dokumentáciou potrebnou na zistenie toho, či boli splnené všetky podmienky stanovené v príslušnej schéme;
64.	zabezpečenie uchovávania všetkých podporných dokumentov vzťahujúcich sa na výdavky projektov v súlade s čl. 140 nariadenia Európskeho parlamentu a Rady (EÚ) č. 1303/2013 a v súlade so zákonom č. 292/2014 Z. z. o EŠIF. Registrácia a uchovávanie dokumentov musia byť zabezpečené aj v súlade so zákonom č. 395/2002 Z. z. o archívoch a registratúrach. 
3.3	Certifikačný orgán
Funkcie certifikačného orgánu v zmysle uznesenia vlády č. 318 zo dňa 19. júna 2013 vykonáva pre všetky programy financované zo ŠF, KF a ENRF programového obdobia 2014 – 2020 Ministerstvo financií SR. V prípade programov cezhraničnej, nadnárodnej a medziregionálnej spolupráce vystupuje Ministerstvo financií SR ako certifikačný orgán pre programy Interreg V-A SK – CZ, Interreg V-A SK – AT (cezhraničná spolupráca) a INTERACT III (medziregionálna spolupráca). Pri ostatných programoch cezhraničnej, nadnárodnej a medziregionálnej spolupráce je ním partnerský štát.
Certifikačný orgán vo vzťahu k finančnému riadeniu ŠF, KF a ENRF zabezpečuje:
Vo vzťahu k nastaveniu a koordinácii systému finančného riadenia:
1.	koordináciu systému finančného riadenia ŠF, KF a ENRF a metodické usmerňovanie platobných jednotiek a riadiacich orgánov v oblasti finančného riadenia ŠF, KF a ENRF. V oblasti metodického usmerňovania sa pre subjekty zapojené do finančného riadenia využíva e-mailová adresa co_metodika@mfsr.sk (všeobecné otázky týkajúce sa finančného riadenia), resp. co_nezrovnalosti_3PO@mfsr.sk (v prípade metodického usmerňovania týkajúceho sa nezrovnalostí, finančných opráv a vysporiadania finančných vzťahov);
2.	vypracovanie manuálu procedúr certifikačného orgánu a jeho zavedenie ako organizačnej smernice ministerstva a predloženie manuálu procedúr certifikačného orgánu vrátane jeho akýchkoľvek zmien s označením čísla verzie a dátumu platnosti elektronicky v naskenovanej verzii obsahujúcej podpis zodpovednej osoby orgánu auditu na e-mailovú adresu manualy@mfsr.sk, a to najneskôr do 10 pracovných dní od schválenia zodpovedným vedúcim zamestnancom. Maximálna veľkosť odosielaných dokumentov je 5 MB. Ak odosielané dokumenty presahujú túto veľkosť, je potrebné ich rozdeliť a zaslať na vyššie uvedenú e-mailovú adresu po častiach;
3.	vypracovanie a aktualizáciu Systému finančného riadenia ŠF, KF a ENRF vrátane predloženia zmien na pripomienkové konanie všetkým relevantným subjektom (okrem dodatkov k materiálu, ktoré sa vypracovávajú v prípade zmeny legislatívy, administratívnych úprav a iných technických zmien materiálu) a ich predkladanie ministrovi financií na schválenie. V prípade zásadných zmien bude Systém finančného riadenia ŠF, KF a ENRF predložený na schválenie vláde SR; 
4.	udeľovanie výnimiek zo Systému finančného riadenia ŠF, KF a ENRF z vlastnej iniciatívy certifikačného orgánu alebo na základe oprávnených a riadne odôvodnených žiadostí orgánov zapojených do finančného riadenia adresovaných ministrovi financií. Pri posudzovaní každej výnimky certifikačný orgán dôsledne zváži ich dopad. Minister financií neudeľuje výnimky zo Systému finančného riadenia ŠF, KF a ENRF týkajúce sa nedodržiavania podmienok pre zúčtovanie zálohovej platby / zúčtovania predfinancovania. Subjekt, ktorému bola udelená výnimka je povinný zabezpečiť dodržiavanie všetkých stanovených podmienok;
5.	vydávanie metodických usmernení a manuálov k Systému finančného riadenia ŠF, KF a ENRF, vydávanie vykonávacích usmernení vo forme metodických pokynov alebo metodických výkladov, ktoré sú v závislosti na ich charaktere záväzné alebo odporúčajúce (opisujúce správnu prax), pričom záväznosť týchto metodických usmernení a manuálov / vykonávacích usmernení vo forme metodických pokynov alebo metodických výkladov je definovaná osobitne v jednotlivých metodických usmerneniach / manuáloch / vykonávacích usmerneniach;
6.	udeľovanie výnimiek z metodických usmernení a manuálov k Systému finančného riadenia ŠF, KF a ENRF, vykonávacích usmernení vo forme metodických pokynov alebo metodických výkladov z vlastnej iniciatívy alebo na základe oprávnených a riadne odôvodnených žiadostí orgánov zapojených do finančného riadenia (ak relevantné);
7.	vypracovanie relevantných častí opisu systémov riadenia a kontroly operačných programov;
8.	riadenie vývoja, aktualizácie ISUF, zabezpečenie integračných väzieb komplexu ISUF, ITMS, Informačného systému Štátnej pokladnice a Rozpočtového informačného systému;
9.	definovanie požiadaviek a testovanie aplikačného programového vybavenia ITMS za oblasť finančného riadenia, vrátenia finančných prostriedkov a nezrovnalostí a spoluprácu pri definovaní požiadaviek a testovaní aplikačného vybavenia ITMS pre ostatné oblasti v súlade s platnou legislatívou EÚ a SR a v zmysle usmernení a špecifických požiadaviek centrálneho koordinačného orgánu;
10.	organizovanie školení súvisiacich s finančným riadením ŠF, KF a ENRF a školení súvisiacich s používaním ITMS a ISUF na národnej úrovni;
11.	metodické riadenie a koordinácia postupov účtovania certifikačného orgánu a platobných jednotiek v rámci ISUF a koordinácia postupu poskytovania údajov účtovnej závierky a finančných výkazov;
12.	účasť svojho zástupcu na zasadnutiach Koordinačného výboru Európskej komisie pre európske štrukturálne a investičné fondy (COESIF), Expertnej skupiny pre európske štrukturálne a investičné fondy (EGESIF) a Výboru podľa čl. 163 Zmluvy (napr. Pracovná skupina Výboru ESF – Technickej pracovnej skupiny – Výbor ESF – TWG) v rámci kompetencií certifikačného orgánu;
13.	účasť svojho zástupcu na zasadnutiach monitorovacích výborov a národného monitorovacieho výboru v rámci kompetencií certifikačného orgánu;
14.	spracovanie relevantných častí výročných správ o vykonávaní a záverečnej správy o vykonávaní programu / poslednej výročnej správy o vykonávaní programu financovaného ENRF a ich predloženie riadiacemu orgánu;
15.	posudzovanie každého návrhu zmluvy o financovaní predloženého riadiacim orgánom na posúdenie certifikačnému orgánu elektronicky na e-mailovú adresu co_metodika@mfsr.sk pred jeho uzatvorením s prijímateľom a informovanie certifikačného orgánu elektronicky na e-mailovú adresu co_metodika@mfsr.sk o uzatvorení zmluvy o financovaní do 10 pracovných dní od jej uzavretia;
16.	posudzovanie návrhu riadiacich orgánov:
a)	na realokáciu finančných prostriedkov v rámci programov, medzi programami pred ich predložením na schválenie monitorovaciemu výboru, ak je relevantné;
b)	na revíziu finančného plánu v prípade uplatnenia automatického zrušenia finančného záväzku programu pred jeho zaslaním Európskej komisii;
c)	na zmenu finančného plánu v prípade prerozdeľovania výkonnostnej rezervy pred jeho zaslaním Európskej komisii;
d)	na zmenu finančného plánu v prípade úpravy finančnej alokácie fondov EÚ vyčlenenej pre SR;
e)	na úpravy ustanovení vzoru zmluvy o poskytnutí nenávratného finančného príspevku týkajúceho sa finančného riadenia;
17.	predkladanie správ o výsledku externého auditu (audit Európskej komisie, Európskeho dvora audítorov a iný audit) a protokolov z kontrol vykonávaných podľa zákona č. 39/1993 Z. z. o Najvyššom kontrolnom úrade Slovenskej republiky v znení neskorších predpisov vykonaných na certifikačnom orgáne na e-mailovú adresu nms@vicepremier.gov.sk;
18.	predkladanie opatrení na nápravu nedostatkov a na odstránenie príčin ich vzniku / písomného zoznamu splnených opatrení  prijatých na nápravu zistených nedostatkov a na odstránenie príčin ich vzniku ku všetkým vykonaným kontrolám a auditom, ktoré boli vykonané inými auditujúcimi /kontrolnými orgánmi / oprávnenými osobami a odpočtov ich plnenia elektronicky v naskenovanej verzii obsahujúcej podpis zodpovednej osoby centrálnemu koordinačnému orgánu na e-mailovú adresu nms@vicepremier.gov.sk v prípade, ak kontrola alebo audit neboli vykonané orgánom auditu alebo spolupracujúcim orgánom;
Vo vzťahu k bankovým účtom, prevodom finančných prostriedkov a rozpočtovým záležitostiam:
19.	zriadenie osobitných účtov Ministerstva financií SR pre prostriedky EÚ v Štátnej pokladnici za každý program / fond v prípade viacfondových programov;
20.	zriadenie osobitného účtu v Štátnej pokladnici pre príjem prostriedkov EÚ od prijímateľov, partnerov alebo užívateľov z titulu finančného vysporiadania nezrovnalostí a ostatných druhov finančného vysporiadania;
21.	zriadenie osobitného účtu v Štátnej pokladnici pre odvod prostriedkov EÚ od prijímateľov, partnerov alebo užívateľov na základe právoplatných rozhodnutí za porušenie finančnej disciplíny;
22.	zriadenie osobitných účtov v Štátnej pokladnici slúžiacich na úhradu bankových poplatkov a daní z úrokov;
23.	príjem prostriedkov EÚ na osobitné účty Ministerstva financií SR;
24.	prevod finančných prostriedkov EÚ z osobitného účtu Ministerstva financií SR na účet príslušnej platobnej jednotky na základe schválenej súhrnnej žiadosti o platbu / mimoriadnej súhrnnej žiadosti o platbu;
25.	spracovanie odhadov očakávaných výdavkov s cieľom mesačného monitorovania plnenia príjmov a čerpania výdavkov za prostriedky EÚ a prostriedky štátneho rozpočtu na spolufinancovanie a príprava a aktualizácia rozpočtu verejnej správy na roky "n", "n+1", "n+2" a "n+3";
26.	zostavenie a predloženie odhadu očakávaných výdavkov pre príslušný a nasledujúci rok Európskej komisii na základe podkladov riadiacich orgánov každý rok do 31. januára a do 31. júla;
27.	spoluprácu pri návrhu ročných finančných limitov prostriedkov EÚ a štátneho rozpočtu na spolufinancovanie pre platobné jednotky pri tvorbe návrhu rozpočtu verejnej správy;
28.	koordinovanie procesu spracovania a schvaľovania návrhu zabezpečenia a použitia prostriedkov rezervy na štrukturálne operácie v kapitole Všeobecná pokladničná správa;
Vo vzťahu k súhrnnej žiadosti o platbu / mimoriadnej súhrnnej žiadosti o platbu:
29.	administratívne overenie súhrnnej žiadosti o platbu / mimoriadnej súhrnnej žiadosti o platbu;
30.	certifikačné overovanie s cieľom uistenia sa o správnosti, zákonnosti, oprávnenosti a overiteľnosti výdavkov, ako aj správnosti a zákonnosti postupu riadiaceho orgánu a platobnej jednotky pri poskytovaní príspevku v zmysle textu ďalej;
31.	vypracovanie a predkladanie informácie o zisteniach z certifikačného overovania, ktoré nasvedčujú systémovým nedostatkom centrálnemu koordinačnému orgánu dvakrát ročne elektronicky na e-mailovú adresu nms@vicepremier.gov.sk za účelom sledovania systémových nedostatkov v rámci monitorovania plnenia kritérií určenia;
32.	v oprávnených a odôvodnených prípadoch pozastavenie platieb pre príslušný program, resp. relevantnú časť programu ak zistí podozrenie na nedostatky v postupe riadiaceho orgánu alebo platobnej jednotky pri poskytovaní príspevku a informovanie orgánu auditu elektronicky na e-mailovú adresu organauditu@mfsr.sk, centrálneho koordinačného orgánu na e-mailovú adresu nms@vicepremier.gov.sk, riadiaceho orgánu a platobnej jednotky príslušného programu o daných skutočnostiach;
33.	v oprávnených a odôvodnených prípadoch zamietnutie platby alebo upravenie výšky platby pre príslušný program, resp. relevantnú časť programu, finančný nástroj alebo ich časti, ak zistí nedostatky v postupe riadiaceho orgánu alebo platobnej jednotky pri realizácii operácií a informovanie orgánu auditu, riadiaceho orgánu a platobnej jednotky príslušného programu o daných skutočnostiach;
Vo vzťahu k príprave žiadosti o platbu na Európsku komisiu:
34.	zostavenie, certifikáciu a zaslanie výkazu výdavkov Európskej komisii ako prílohu k žiadosti o platbu na základe čiastkových výkazov výdavkov a schválených súhrnných žiadostí o platbu / mimoriadnych súhrnných žiadostí o platbu a stiahnutých alebo odpočítaných nezrovnalostí a vratiek; 
35.	v prípade, ak Európska komisia zašle upozorňujúci list (tzv. "warning letter"), resp. rozhodne o prerušení lehoty pre platby podľa čl. 83 nariadenia Európskeho parlamentu a Rady (EÚ) č. 1303/2013, prípadne rozhodne o pozastavení platieb podľa čl. 142 nariadenia Európskeho parlamentu a Rady (EÚ) č. 1303/2013, oprávnenie pozastaviť platby pre príslušný program, resp. relevantnú časť programu a informovanie orgánu auditu, centrálneho koordinačného orgánu elektronicky na e-mailovú adresu nms@vicepremier.gov.sk, riadiaceho orgánu a platobnej jednotky príslušného programu;
Vo vzťahu k zostavovaniu účtov v zmysle čl. 59 ods. 5 písm. a) nariadenia Európskeho parlamentu a Rady (EÚ) č. 966/2012: 
36.	postupuje v súlade s časťou 4.5.8 tohto materiálu, spolupracuje a poskytuje súčinnosť pri príprave účtov predkladaných Európskej komisii riadiacemu orgánu (vrátane ich elektronického odoslania Európskej komisii prostredníctvom SFC) a spolupracuje s orgánom auditu pri jeho činnosti spojenej s uzatváraním účtovného roka;
Vo vzťahu k nezrovnalostiam, finančným opravám, vysporiadaniu finančných vzťahov a účtovníctvu:
37.	vedenie mesačného výkazu nezrovnalostí a vratiek v ITMS v module nezrovnalostí a sprístupnenie schválenej verzie mesačnej aktualizácie údajov 8. pracovný deň nasledujúceho mesiaca v ITMS riadiacemu orgánu, sprostredovateľskému orgánu, platobnej jednotke a orgánu auditu v štruktúre podľa prílohy 8;
38.	vypracovanie dokladov a finančných výkazov za nezrovnalosti a vratky v ITMS na účely ich zohľadnenia v žiadosti o platbu na Európsku komisiu a v účtoch za príslušný účtovný rok;
39.	zaevidovanie nezrovnalosti v ITMS, vypracovanie a schválenie správy o zistenej nezrovnalosti podľa § 37 ods. 4 zákona č. 292/2014 Z. z. o EŠIF a v súlade s podmienkami uvedenými v časti 7, resp. časti 8.1 tohto materiálu vrátane aktualizácie údajov o nezrovnalosti v ITMS4;
40.	vypracovanie a predkladanie súhrnného prehľadu správ o zistenej nezrovnalosti orgánu zabezpečujúcemu ochranu finančných záujmov v súlade s časťou 8 tohto materiálu;
41.	spoluprácu s orgánom zabezpečujúcim ochranu finančných záujmov EÚ v záležitostiach týkajúcich sa nezrovnalostí a ochrany finančných záujmov EÚ;
42.	vrátenie prostriedkov EÚ v súlade s § 20 ods. 6 a 7 zákona č. 523/2004 Z. z. o rozpočtových pravidlách verejnej správy a § 9 ods. 2 písm. h) zákona č. 292/2014 Z. z. o EŠIF;
43.	vedenie účtovníctva certifikačného orgánu vrátane vyhotovovania a predkladania údajov účtovnej závierky a vyhotovovania podkladov pre konsolidovanú účtovnú závierku ústrednej správy, vyhotovovanie a predkladanie údajov finančných výkazov podľa osobitných predpisov za certifikačný orgán a uchovávanie účtovných dokladov a ostatnej účtovnej dokumentácie;
Vo vzťahu k uchovávaniu a archivácii dokumentácie:
44.	poskytnutie informácií o účtovných záznamoch operácií Európskej komisii podľa čl. 125 ods. 9 nariadenia Európskeho parlamentu a Rady (EÚ) č. 1303/2013;
45.	uschovávanie všetkých podkladov vzťahujúcich sa na výdavky v súlade s čl. 140 nariadenia Európskeho parlamentu a Rady (EÚ) č. 1303/2013 a v súlade so zákonom č. 292/2014 Z. z. o EŠIF. Registrácia a uchovávanie dokumentov musia byť zabezpečené aj v súlade so zákonom č. 395/2002 Z. z. o archívoch a registratúrach.
3.4	Platobné jednotky
Základnou úlohou platobných jednotiek je, v súlade so zákonom č. 523/2004 Z. z. o rozpočtových pravidlách verejnej správy, zabezpečiť prevod finančných prostriedkov EÚ a štátneho rozpočtu na spolufinancovanie prijímateľovi.
Platobné jednotky vo vzťahu k finančnému riadeniu ŠF, KF a ENRF zabezpečujú najmä:
Vo vzťahu k nastaveniu systému implementácie:
1.	vypracovanie manuálu procedúr platobnej jednotky a jeho zavedenie ako organizačnej smernice organizácie;
2.	predloženie manuálu procedúr platobnej jednotky vrátane jeho akýchkoľvek zmien s označením čísla verzie a dátumu platnosti elektronicky v naskenovanej verzii obsahujúcej podpis zodpovednej osoby certifikačnému orgánu na e-mailovú adresu CO_manual@mfsr.sk a orgánu auditu na e-mailovú adresu manualy@mfsr.sk, a to najneskôr do 10 pracovných dní od schválenia zodpovedným vedúcim zamestnancom. Maximálna veľkosť odosielaných dokumentov je 5 MB. Ak odosielané dokumenty presahujú túto veľkosť, je potrebné ich rozdeliť a zaslať na vyššie uvedené e-mailové adresy po častiach;
3.	zriadenie a spravovanie príjmových účtov a výdavkového účtu platobnej jednotky v Štátnej pokladnici;
4.	evidovanie a aktualizovanie relevantných údajov súvisiacich s využívaním poskytnutého príspevku v ITMS a ISUF;
Vo vzťahu k implementácii a finančnému riadeniu projektov:
5.	dodržiavanie usmernení a manuálov / vykonávacích usmernení vo forme metodických pokynov alebo metodických výkladov certifikačného orgánu k Systému finančného riadenia ŠF, KF a ENRF;
6.	základnú finančnú kontrolu žiadosti o platbu v zmysle zákona č. 357/2015 Z. z. o finančnej kontrole a audite, ktorá zahŕňa kontrolu formálnej správnosti predložených dokumentov (príslušnej časti formulára žiadosti o platbu), overenie súladu žiadosti o platbu s rozpočtovým limitom pre danú prioritnú os. V závislosti od dohody medzi riadiacim orgánom a platobnou jednotkou je platobná jednotka oprávnená pre potreby kontroly vyžiadať si od riadiaceho orgánu iba dokumenty, ktoré zásadne ovplyvňujú výkon kontroly žiadosti o platbu; 
7.	zostavenie súhrnnej žiadosti o platbu / mimoriadnej súhrnnej žiadosti o platbu a čiastkového výkazu výdavkov a jej predloženie certifikačnému orgánu, podľa termínov a postupov stanovených certifikačným orgánom elektronicky prostredníctvom ITMS (vrátane doplňujúcich informácií k súhrnnej žiadosti o platbu / mimoriadnej súhrnnej žiadosti o platbu v záložke "spis"). Platobná jednotka predkladá súhrnnú žiadosť o platbu / mimoriadnu súhrnnú žiadosť o platbu osobitne za každý fond, projekty Iniciatívy na podporu zamestnanosti mladých ľudí a finančné nástroje;
8.	zostavenie súhrnnej žiadosti o platbu / mimoriadnej súhrnnej žiadosti o platbu a čiastkového výkazu výdavkov v rámci Programu Interreg V-A SK – CZ a Programu Interreg V-A SK – AT a jej predloženie certifikačnému orgánu, podľa termínov a postupov stanovených certifikačným orgánom, na e-mailovú adresu platby@mfsr.sk;
Vo vzťahu k prevodom finančných prostriedkov a rozpočtovým záležitostiam:
9.	prevod prostriedkov EÚ v súlade s čl. 96 nariadenia Európskeho parlamentu a Rady (EÚ) č. 1303/2013 a štátneho rozpočtu na spolufinancovanie prijímateľom v súlade s § 20 ods. 2 zákona č. 523/2004 Z. z. o rozpočtových pravidlách verejnej správy;
10.	v rámci Programu Interreg V-A SK – CZ a Programu Interreg V-A SK – AT prevod prostriedkov EÚ v súlade s čl. 96 nariadenia Európskeho parlamentu a Rady (EÚ) č. 1303/2013 hlavnému prijímateľovi a štátneho rozpočtu na spolufinancovanie hlavnému prijímateľovi zo SR, resp. hlavnému cezhraničnému partnerovi zo SR v súlade s § 20 ods. 2 zákona č. 523/2004 Z. z. o rozpočtových pravidlách verejnej správy;
11.	v rámci fondu malých projektov Programu Interreg V-A SK – CZ prevod prostriedkov EÚ v súlade s čl. 96 nariadenia Európskeho parlamentu a Rady (EÚ) č. 1303/2013 hlavnému prijímateľovi z Českej republiky, resp. prevod prostriedkov EÚ a štátneho rozpočtu na spolufinancovanie hlavnému cezhraničnému partnerovi zo SR v súlade s § 20 ods. 2 zákona č. 523/2004 Z. z. o rozpočtových pravidlách verejnej správy;
12.	informovanie prijímateľa o prevode prostriedkov EÚ a štátneho rozpočtu na spolufinancovanie, pričom formu a spôsob informovania prijímateľa určí platobná jednotka. V prípade Programu Interreg V-A SK – CZ a Programu Interreg V-A SK – AT informovanie hlavného prijímateľa zo Slovenskej republiky / Českej republiky / Rakúskej spolkovej republiky o prevode prostriedkov EÚ (v prípade hlavného prijímateľa zo Slovenskej republiky aj o prevode štátneho rozpočtu na spolufinancovanie), informovanie hlavného prijímateľa z Českej republiky / Rakúskej spolkovej republiky, hlavného cezhraničného partnera zo SR a národného orgánu zabezpečujúceho úhradu národného príspevku na spolufinancovanie v Českej republike / Rakúskej spolkovej republike o prevode prostriedkov štátneho rozpočtu na spolufinancovanie, pričom spôsob informovania hlavného prijímateľa / hlavného cezhraničného partnera určí platobná jednotka;
13.	usmerňovanie prijímateľov v oblasti odvodu výnosov z prostriedkov EÚ a štátneho rozpočtu na spolufinancovanie poskytnutých systémom zálohovej platby / predfinancovania tak, aby prijímateľ v zmysle § 7 ods. 1 písm. m) zákona č. 523/2004 Z. z. o rozpočtových pravidlách verejnej správy odviedol k 31. januáru nasledujúceho roka do príjmov štátneho rozpočtu skutočný výnos, ktorý vznikol z prostriedkov EÚ a štátneho rozpočtu na spolufinancovanie, t. j. po odpočítaní alikvotnej časti poplatkov za vedenie účtov, prípadne celý poplatok, ak ich vedie na osobitnom účte;
14.	spolupráca s národným orgánom pri vypracovaní a predložení odhadu očakávaných výdavkov za programy cieľa Európska územná spolupráca okrem Programu Interreg V-A SK – CZ a Programu Interreg V-A SK – AT certifikačnému orgánu elektronicky na e-mailovú adresu odhady@mfsr.sk pre potreby prípravy a aktualizácie odhadu plnenia štátneho rozpočtu mesačne do 6. kalendárneho dňa v mesiaci (ak deň predloženia pripadá na deň pracovného pokoja, tak najbližší pracovný deň pred týmto termínom), prípadne v iný deň predchádzajúci tomu dňu na základe požiadavky certifikačného orgánu. Odhady očakávaných výdavkov vypracovávané k 31. decembru roku "n" predkladá riadiaci orgán do 15. januára roku "n+1";
15.	preverenie odhadu očakávaných výdavkov, predloženého riadiacim orgánom elektronicky prostredníctvom ITMS, voči výške schváleného rozpočtu verejnej správy roku "n" vrátane sumy viazaných prostriedkov roku "n-1" a zdôvodnenie v prípade prekročenia výšky schváleného rozpočtu verejnej správy roku "n" vrátane sumy viazaných prostriedkov roku "n-1";
16.	rozpočtovanie prostriedkov EÚ a štátneho rozpočtu na spolufinancovanie pri tvorbe rozpočtu verejnej správy;
Vo vzťahu k nezrovnalostiam, účtovníctvu, kontrolám a auditom:
17.	vedenie účtovníctva o stave a pohybe pohľadávok z príspevku a pohľadávok z rozhodnutí riadiaceho orgánu alebo Úradu vládneho auditu vydaných v správnom konaní, záväzkov a peňažných prostriedkov spojených s poskytovaním prostriedkov EÚ a štátneho rozpočtu na spolufinancovanie vrátane vyhotovovania a predkladania údajov účtovnej závierky a vyhotovovania podkladov pre konsolidovanú účtovnú závierku ústrednej správy za platobnú jednotku;
18.	pravidelné (minimálne štvrťročné) odsúhlasovanie údajov pohľadávok a  vrátených súm medzi záznamami v účtovníctve v ISUF a v ITMS v súvislosti s predkladaním finančných výkazov v rámci výkazníctva subjektov verejnej správy podľa príslušného opatrenia MF SR;
19.	zaregistrovanie nezrovnalosti v ITMS, vypracovanie a schválenie správy o zistenej nezrovnalosti a zaevidovanie schválenej správy o zistenej nezrovnalosti v ITMS v súlade s postupom a v lehote uvedenými v časti 8.1 tohto materiálu vrátane aktualizácie údajov o nezrovnalosti v ITMS;
20.	v prípade zistení z certifikačného overovania vypracovanie stanoviska platobnej jednotky k zisteniam a odporúčaniam z certifikačného overovania a jeho predloženie riadiacemu orgánu a zabezpečenie evidovania týchto stanovísk elektronicky prostredníctvom ITMS;
21.	predkladanie správ o výsledku externého auditu (audit Európskej komisie, Európskeho dvora audítorov a iný audit), protokolov z kontrol vykonávaných podľa zákona č. 39/1993 Z. z. o Najvyššom kontrolnom úrade SR v znení neskorších predpisov týkajúcich sa platobnej jednotky elektronicky v naskenovanej verzii obsahujúcej podpis zodpovednej osoby certifikačnému orgánu na e-mailovú adresu co_certifikacia@mfsr.sk, orgánu auditu na e-mailovú adresu spravy@mfsr.sk, centrálnemu koordinačnému orgánu na e-mailové adresy nms@vicepremier.gov.sk a metodika.cko@vicepremier.gov.sk a koordinačnému orgánu pre finančné nástroje (v prípade operačných programov, ktoré implementujú finančné nástroje) do 7 pracovných dní od ich doručenia;
22.	predkladanie správ z vnútorného auditu a finančnej kontroly vykonaných na platobnej jednotke v zmysle zákona č. 357/2015 Z. z. o finančnej kontrole a audite elektronicky v naskenovanej verzii obsahujúcej podpis zodpovednej osoby certifikačnému orgánu na e-mailovú adresu co_certifikacia@mfsr.sk, orgánu auditu na e-mailovú adresu organauditu@mfsr.sk, centrálnemu koordinačnému orgánu na e-mailové adresy nms@vicepremier.gov.sk a metodika.cko@vicepremier.gov.sk a koordinačnému orgánu pre finančné nástroje (v prípade operačných programov, ktoré implementujú finančné nástroje) do 7 pracovných dní od odovzdania audítorskej správy vnútorným audítorom vedúcemu auditovaného subjektu, resp. od prerokovania správy o výsledku finančnej kontroly;
23.	predkladanie opatrení na nápravu nedostatkov a na odstránenie príčin ich vzniku / písomného zoznamu splnených opatrení  prijatých na nápravu zistených nedostatkov a na odstránenie príčin ich vzniku ku všetkým vykonaným kontrolám a auditom, ktoré boli vykonané inými auditujúcimi /kontrolnými orgánmi / oprávnenými osobami na organizačnom útvare plniacom úlohy platobnej jednotky a odpočtov ich plnenia elektronicky v naskenovanej verzii obsahujúcej podpis zodpovednej osoby certifikačnému orgánu na e-mailovú adresu co_certifikacia@mfsr.sk, orgánu auditu na e-mailovú adresu spravy@mfsr.sk a centrálnemu koordinačnému orgánu na e-mailovú adresu nms@vicepremier.gov.sk v prípade, ak kontrola alebo audit neboli vykonané orgánom auditu alebo spolupracujúcim orgánom, a to do 7 pracovných dní od ich zaslania auditujúcemu / kontrolnému orgánu /oprávnenej osobe; 
24.	v relevantných prípadoch vypracovanie a plnenie akčného plánu k nedostatkom identifikovaným auditom Európskej komisie a Európskeho dvora audítorov a pravidelné predkladanie plnenia opatrení z akčného plánu certifikačnému orgánu a orgánu auditu a centrálnemu koordinačnému orgánu elektronicky na e-mailovú adresu nms@vicepremier.gov.sk; 
Vo vzťahu k uchovávaniu a archivácii dokumentácie:
25.	vyhotovovanie a predkladanie údajov finančných výkazov podľa osobitných predpisov za platobnú jednotku a uchovávanie účtovných dokladov a ostatnej účtovnej dokumentácie;
26.	uschovávanie všetkých podkladov vzťahujúcich sa na výdavky v súlade s čl. 140 nariadenia Európskeho parlamentu a Rady (EÚ) č. 1303/2013 a v súlade so zákonom č. 292/2014 Z. z. o EŠIF. Registrácia a uchovávanie dokumentov musia byť zabezpečené aj v súlade so zákonom č. 395/2002 Z. z. o archívoch a registratúrach.
3.5	Monitorovacie výbory
Riadiace orgány zriaďujú v súlade s čl. 47 nariadenia Európskeho parlamentu a Rady (EÚ) č. 1303/2013 monitorovacie výbory pre každý program najneskôr do troch mesiacov od dátumu oznámenia rozhodnutia Európskej komisie o schválení programu.
Monitorovacie výbory pre programy sú vo vzťahu k finančnému riadeniu ŠF, KF a ENRF zodpovedné najmä za nasledovné úlohy:
1.	prerokovanie a schvaľovanie výročných správ o vykonávaní programu a záverečnej správy o vykonávaní programu (v prípade EFRR, ESF a KF), ktoré sú predkladané Európskej komisii;
2.	preskúmanie výkonnosti programu vzhľadom na výkonnostný rámec stanovený v príslušnom programe;
3.	schvaľovanie zmeny operačného programu v nadväznosti na prideľovanie výkonnostnej rezervy programom na základe preskúmania ich výkonnosti v roku 2019;
4.	prerokovanie a schvaľovanie každého návrhu na zmenu programu.
V podmienkach SR je zároveň zriadený Národný monitorovací výbor pre Európske štrukturálne a investičné fondy na programové obdobie 2014 – 2020, ktorý berie na vedomie presuny finančných prostriedkov medzi programami.
Bližšia úprava postavenia a úloh monitorovacieho výboru je upravená v Systéme riadenia EŠIF.
3.6	Orgán auditu
V súlade s čl. 123 nariadenia Európskeho parlamentu a Rady (EÚ) č. 1303/2013 je členský štát povinný pre každý program zriadiť orgán auditu. Tento orgán ako aj spolupracujúce orgány musia byť funkčne nezávislé od riadiaceho orgánu, certifikačného orgánu a platobnej jednotky. Orgán auditu musí rovnako zabezpečiť, aby sa v rámci výkonu vládnych auditov zohľadňovali medzinárodne uznávané audítorské štandardy. Funkcie orgánu auditu v zmysle uznesenia vlády SR č. 519 zo dňa 15. októbra 2014 vykonáva pre všetky programy financované zo ŠF, KF cieľa Investovanie do rastu a zamestnanosti, Program Interreg V-A SK – CZ a Program Interreg V-A SK – AT a program financovaný z ENRF programového obdobia 2014 – 2020 Ministerstvo financií SR.
Orgán auditu zodpovedá najmä za:
1.	zabezpečenie, aby sa vykonali vládne audity riadneho fungovania systému riadenia a kontroly programu v súlade s čl. 127 ods. 1 nariadenia Európskeho parlamentu a Rady (EÚ) č. 1303/2013;
2.	zabezpečenie, aby sa vládne audity vykonali na primeranej vzorke operácií na základe vykázaných výdavkov v súlade s čl. 127 ods. 1 nariadenia Európskeho parlamentu a Rady (EÚ) č. 1303/2013;
3.	zabezpečenie, aby sa vykonávali vládne audity s cieľom získať primerané uistenie o úplnosti, presnosti a pravdivosti súm deklarovaných v účtoch uvedených v čl. 137 nariadenia Európskeho parlamentu a Rady (EÚ) č. 1303/2013, pričom orgán auditu zohľadní predovšetkým výsledky vládnych auditov vykonaných orgánom auditu na certifikačnom orgáne a riadiacom orgáne a výsledky všetkých auditov a kontrol vykonaných relevantnými orgánmi;
4.	zabezpečenie potrebnej funkčnej nezávislosti subjektu vykonávajúceho vládny audit, ak vládny audit vykonáva iný subjekt ako orgán auditu v súlade s čl. 127 ods. 2 nariadenia Európskeho parlamentu a Rady (EÚ) č. 1303/2013;
5.	vo vzťahu k zostavovaniu účtov v zmysle čl. 59 ods. 5 písm. a) nariadenia Európskeho parlamentu a Rady (EÚ) č. 966/2012 postupuje v súlade s časťou 4.5.8 tohto materiálu, spolupracuje a poskytuje súčinnosť certifikačnému orgánu a riadiacemu orgánu pri ich činnosti spojenej s uzatváraním účtovného roka;
6.	vypracovanie stratégie auditu pre vykonávanie auditov do 8 mesiacov od prijatia programu v súlade s čl. 127 ods. 4 nariadenia Európskeho parlamentu a Rady (EÚ) č. 1303/2013;
7.	koordinovanie, plánovanie, usmerňovanie a monitorovanie vykonávania vládnych auditov a zabezpečenie kvality vykonávania vládnych auditov a dohľad nad výkonom vládneho auditu;
8.	spoluprácu pri výkone auditu externými subjektmi, napr. Európskou komisiu, Európskym dvorom audítorov;
9.	zabezpečenie odborného vzdelávania zamestnancov vykonávajúcich vládny audit;
10.	spoluprácu s certifikačným orgánom a orgánom zabezpečujúcim ochranu finančných záujmov EÚ v záležitostiach týkajúcich sa nezrovnalostí a ochrany finančných záujmov EÚ;
11.	spoluprácu s nezávislým monitorovacím subjektom, ktorého úlohy plní centrálny koordinačný orgán, pre zabezpečenie úloh vyplývajúcich z Usmernenia EK k dezignácii, čl. 2.10;
12.	zaevidovanie / zabezpečenie zaevidovania nezrovnalosti v ITMS, zabezpečenie vypracovania a schválenia správy o zistenej nezrovnalosti podľa § 37 ods. 6 zákona č. 292/2014 Z. z. o EŠIF a v súlade s podmienkami uvedenými v časti 7, resp. časti 8.1 tohto materiálu vrátane aktualizácie údajov o nezrovnalosti v ITMS4;
13.	evidovanie a aktualizovanie údajov súvisiacich s vládnymi auditmi a zistenými nezrovnalosťami v CEDIS;
14.	vypracovanie správy a stanoviska nezávislého auditného subjektu, ktorý posúdi, či auditované orgány spĺňajú kritériá súvisiace s prostredím vnútornej kontroly, riadením rizika, riadiacimi a kontrolnými činnosťami a monitorovaním, v súlade s čl. 124 a podľa prílohy XIII nariadenia Európskeho parlamentu a Rady (EÚ) č. 1303/2013 a v súlade s čl. 21 nariadenia Európskeho parlamentu a Rady (EÚ) č. 1299/2013 pre všetky programy, kde je orgánom auditu Ministerstvo financií SR a ich predkladanie certifikačnému orgánu, centrálnemu koordinačnému orgánu a koordinačnému orgánu pre finančné nástroje (v prípade operačných programov, ktoré implementujú finančné nástroje);
15.	predkladanie správy z vládneho auditu prostredníctvom vedúceho audítorskej skupiny elektronicky riadiacemu orgánu, koordinačnému orgánu pre finančné nástroje (v prípade operačných programov, ktoré implementujú finančné nástroje), sprostredkovateľskému orgánu a platobnej jednotke najneskôr do 15. kalendárneho dňa nasledujúceho mesiaca po mesiaci, v ktorom bola správa z vládneho auditu doručená auditovanej osobe, t. j. povinnej v zmysle zákona č. 357/2015 Z. z. o finančnej kontrole a audite;
16.	zabezpečenie prístupu do CEDIS pre certifikačný orgán v potrebnom rozsahu, a to najmä prístup k správam z vládneho auditu / čiastkovým správam z vládneho auditu;
17.	zabezpečenie prístupu do CEDIS pre centrálny koordinačný orgán v potrebnom rozsahu za účelom plnenia úloh nezávislého monitorovacieho subjektu, a to najmä k správam/čiastkovým správam z vládneho auditu, písomnému zoznamu splnených opatrení, zápisu z dokumentárneho overenia;
18.	zabezpečenie včasného uloženia relevantnej dokumentácie v CEDIS, prípadne ďalších informačných systémoch v súlade s termínmi a postupmi stanovenými orgánom auditu.
Orgán auditu a spolupracujúce orgány majú právo vyžiadať zabezpečenie priameho pripojenia a prístupu do informačných systémov subjektov zapojených do finančného riadenia v ním určenej lehote. 
3.7	Orgány vydávajúce rozhodnutia v správnom konaní
3.7.1	Úrad vládneho auditu
Úrad vládneho auditu ako správny orgán I. stupňa plní vo vzťahu k vydaným rozhodnutiam v správnom konaní podľa zákona č. 71/1967 Zb. o správnom konaní v znení neskorších predpisov najmä nasledovné úlohy:
1.	v prípade prijímateľa, partnera alebo užívateľa, okrem užívateľa v rámci realizovaného národného projektu prijímateľom, ktorým je Ústredie práce, sociálnych vecí a rodiny SR predkladanie vydaných rozhodnutí v správnom konaní s prílohou aktualizovanej správy o zistenej nezrovnalosti bezodkladne, najneskôr do 10 pracovných dní odo dňa právoplatnosti I. stupňového rozhodnutia / odo dňa doručenia II. stupňového rozhodnutia vydaného v správnom konaní certifikačnému orgánu a platobnej jednotke, v kópii príslušnému riadiacemu orgánu a orgánu auditu. V prípade užívateľa v rámci realizovaného národného projektu prijímateľom, ktorým je Ústredie práce, sociálnych vecí a rodiny SR predkladanie vydaných rozhodnutí v správnom konaní najneskôr do 10 pracovných dní odo dňa právoplatnosti I. stupňového rozhodnutia / odo dňa doručenia II. stupňového rozhodnutia vydaného v správnom konaní prijímateľovi, ktorým je Ústredie práce, sociálnych vecí a rodiny SR;
2.	aktualizovanie údajov v súvislosti so zistenými nezrovnalosťami a splatnými pohľadávkami prijímateľov v ITMS na základe právoplatného rozhodnutia vydaného v správnom konaní;
3.	predloženie aktualizovanej správy o zistenej nezrovnalosti najneskôr do 10 pracovných dní odo dňa splatnosti pohľadávky certifikačnému orgánu, v kópii príslušnému riadiacemu orgánu.
Postupy pre administráciu nezrovnalostí a súvisiace oblasti sú upravené v metodickom usmernení MF SR č. 2/2015-U k nezrovnalostiam a finančným opravám v rámci finančného riadenia ŠF, KF a ENRF.
3.7.2	Samostatné oddelenie správneho konania Ministerstva financií SR
Samostatné oddelenie správneho konania Ministerstva financií SR, ktoré nepatrí pod orgán auditu, ale je v priamej riadiacej pôsobnosti generálneho tajomníka služobného úradu Ministerstva financií SR, je odvolacím a preskúmavacím orgánom v správnom konaní voči prvostupňovým rozhodnutiam Úradu vládneho auditu vydaným v nadväznosti na porušenie finančnej disciplíny, ktoré bolo zistené na základe vykonaných vládnych auditov zameraných na hospodárenie s prostriedkami štátneho rozpočtu a s prostriedkami EÚ.
Samostatné oddelenie správneho konania Ministerstva financií SR zasiela vydané rozhodnutie v správnom konaní II. stupňa Úradu vládneho auditu (správny orgán I. stupňa), ktorý bezodkladne, najneskôr do 10 pracovných dní odo dňa doručenia právoplatného II. stupňového rozhodnutia Úradu vládneho auditu (správnemu orgánu I. stupňa), aktualizuje správu o zistenej nezrovnalosti a spolu s kópiou právoplatného II. stupňového rozhodnutia ju predloží certifikačnému orgánu a v kópii riadiacemu orgánu, orgánu auditu a platobnej jednotke. 
V súvislosti s aktualizáciou údajov o zistených nezrovnalostiach, vrátane finančnej identifikácie a v nadväznosti na údaje o splatných pohľadávkach prijímateľov, správny orgán I. stupňa (Úrad vládneho auditu) vydávajúci rozhodnutie o porušení finančnej disciplíny aktualizuje v určenej lehote údaje v ITMS na základe právoplatného rozhodnutia II. stupňovom správnom konaní.
Postupy pre administráciu nezrovnalostí a súvisiace oblasti sú upravené v metodickom usmernení MF SR č. 2/2015-U k nezrovnalostiam a finančným opravám v rámci finančného riadenia ŠF, KF a ENRF.
3.8	Orgán zabezpečujúci ochranu finančných záujmov
Funkciu koordinačného útvaru boja proti podvodom v SR, tzv. AFCOS-u (Antifraud Coordination Service) vykonáva orgán zabezpečujúci ochranu finančných záujmov, ktorým je v zmysle § 5 zákona č. 292/2014 Z. z. o EŠIF organizačný útvar sekcie kontroly Úradu vlády SR, odbor Centrálneho kontaktného útvaru pre OLAF.
Tento orgán je zodpovedný najmä za:
1.	koordináciu opatrení zameraných na ochranu finančných záujmov Európskej únie v SR v súlade s Národnou stratégiou ochrany finančných záujmov Európskych spoločenstiev v SR;
2.	zber a pravidelné oznamovanie nezrovnalostí Európskemu úradu pre boj proti podvodom prostredníctvom informačného systému AFIS (IMS – IT Systém riadenia nezrovnalostí);
3.	poskytnutie písomnej informácie o nezrovnalostiach štvrťročne, ktoré boli predmetom pravidelného hlásenia Európskemu úradu pre boj proti podvodom certifikačnému orgánu a relevantným inštitúciám vrátane orgánu auditu a evidovanie týchto skutočností v ITMS;
4.	v prípade zistenia nezrovnalosti na základe kontroly vykonanej podľa zákona č. 10/1996 Z. z. o kontrole v štátnej správe v znení neskorších predpisov informuje riadiaci orgán o zistenej nezrovnalosti a riadiaci orgán vypracuje správu o zistenej nezrovnalosti v súlade s časťou 8 tohto materiálu.

4	Financovanie zo štrukturálnych fondov, Kohézneho fondu a Európskeho námorného a rybárskeho fondu
4.1	Pomoc zo štrukturálnych fondov, Kohézneho fondu a Európskeho námorného a rybárskeho fondu
Pomoc z EÚ sa v programovom období 2014 – 2020 v rámci SR poskytuje najmä prostredníctvom EFRR, ESF, KF, ENRF a EPFRV.
Štrukturálne fondy (EFRR, ESF) a KF prispievajú k rozvoju a uskutočňovaniu činností Únie vedúcich k posilneniu jej hospodárskej, sociálnej a územnej súdržnosti a taktiež prispievajú k plneniu stratégie Únie na zabezpečenie inteligentného, udržateľného a inkluzívneho rastu, pričom sa sledujú tieto ciele:
a)	Investovanie do rastu a zamestnanosti členských štátov a regiónov (financovaný zo ŠF a KF),
b)	Európska územná spolupráca (financovaný z EFRR).
Finančné rozdelenie pre cieľ Investovanie do rastu a zamestnanosti a cieľ Európska územná spolupráca vychádza z kritérií stanovených v čl. 92, 93 a 94 nariadenia Európskeho parlamentu a Rady (EÚ) č. 1303/2013.
V rámci cieľa Investovanie do rastu a zamestnanosti sa v podmienkach SR rozlišujú dve kategórie regiónov na úrovni NUTS 2:
a)	menej rozvinuté regióny,
b)	viac rozvinuté regióny.
V zmysle uznesenia vlády SR č. 157/2002 k alternatívam návrhov na úpravu kategorizácie územno-štatistických jednotiek na úrovni NUTS 2 sú v rámci SR ustanovené nasledovné regióny NUTS 2: Bratislavský kraj (viac rozvinutý región), Západné Slovensko, Stredné Slovensko a Východné Slovensko (menej rozvinuté regióny). 
V prípade finančnej podpory z ENRF sa v rámci SR nerozlišujú ciele a kategórie regiónov. Možnosť získať prostriedky z ENRF majú všetky regióny NUTS 2. 
Na rozdiel od rozdelenia finančných prostriedkov ŠF a KF podľa jednotlivých cieľov a kategórií regiónov, a určenia minimálneho podielu ESF v rámci alokácie ŠF, ktoré určuje legislatíva EÚ, rozdelenie alokácií medzi programami je v kompetencii SR, pri rešpektovaní právomoci Európskej komisie schvaľovať programy v zmysle nariadenia Európskeho parlamentu a Rady (EÚ) č. 1303/2013.
4.2	Obmedzenia pre využívanie prostriedkov EÚ
Pri financovaní zo ŠF, KF a ENRF v programovom období 2014 – 2020 musia byť splnené nasledovné podmienky:
1.	obdobie oprávnenosti výdavkov na projekty prijímateľov vrátane veľkých projektov financovaných zo ŠF, KF a ENRF plynie od 1. januára 2014 do 31. decembra 2023 s výnimkou výdavkov v rámci Iniciatívy na podporu zamestnanosti mladých ľudí, v rámci ktorej obdobie oprávnenosti plynie od 1. septembra 2013, ak Európska komisia nerozhodne inak;
2.	akékoľvek výdavky realizované prijímateľmi pred alebo po uvedenom období nemožno považovať za oprávnené. Projekty financované zo ŠF, KF a ENRF nesmú byť ukončené pred začatím obdobia oprávnenosti. Nariadenia ani žiadna iná legislatíva EÚ nestanovuje, či oprávnené obdobie pre výdavky na príslušný projekt plynie pred alebo po podaní žiadosti o nenávratný finančný príspevok, pričom platí, že výdavky na príslušný projekt nie sú oprávnené, ak sa projekt fyzicky ukončil alebo plne realizoval ešte pred predložením žiadosti o poskytnutie nenávratného finančného príspevku prijímateľom riadiacemu orgánu;
3.	v prípade poskytovania štátnej pomoci na národnej úrovni je oprávnené obdobie pre výdavky stanovené v príslušných schémach štátnej pomoci a schémach pomoci "de minimis" v ich platnom znení. Skrátenie stanoveného oprávneného obdobia v rámci programu je v právomoci riadiaceho orgánu;
4.	programy môžu byť financované spoločne z EFRR, ESF a KF a môžu zahŕňať viaceré kategórie regiónov (nevzťahuje sa na KF);
5.	podpora z ENRF je realizovaná len prostredníctvom samostatného programu;
6.	programy sa skladajú z prioritných osí;
7.	prioritná os sa spravidla týka jedného fondu a jednej kategórie regiónov s výnimkou KF a programu, prostredníctvom ktorého sa financuje technická pomoc v súlade s čl. 59 nariadenia Európskeho parlamentu a Rady (EÚ) č. 1303/2013;
8.	prioritná os zodpovedá tematickému cieľu a spravidla zahŕňa jednu alebo viacero investičných priorít tohto tematického cieľa;
9.	v prípade potreby prioritná os môže:
•	zahŕňať viacero kategórií regiónov,
•	kombinovať jednu alebo viacero doplnkových investičných priorít z EFRR, KF a ESF v rámci jedného tematického cieľa,
•	v riadne odôvodnených prípadoch kombinovať jednu alebo viaceré doplnkové investičné priority rozličných tematických cieľov,
•	v prípade ESF kombinovať investičné priority tematických cieľov, aby sa uľahčil ich príspevok k iným prioritným osiam. V praxi to znamená, že ak je potrebná dodatočná pomoc z ESF pre doplnenie špecifických cieľov podporovaných z programov, ktoré sú financované prevažne z EFRR alebo z KF, je možné vytvoriť jednu prioritnú os, ktorá bude kombináciou investičných priorít ESF, aby sa zabezpečil vyvážený prístup;
10.	v súlade s čl. 98 nariadenia Európskeho parlamentu a Rady (EÚ) č. 1303/2013 sa financovanie z EFRR a ESF môže dopĺňať do výšky 10 % príspevku EÚ každej prioritnej osi programu pri činnostiach patriacich do rozsahu pôsobnosti pomoci z iného fondu za predpokladu, že tieto činnosti sú potrebné na uspokojivú realizáciu operácie / projektu a sú s ňou priamo spojené.
4.3	Rozhodnutie Európskej komisie o poskytnutí pomoci a presuny finančných prostriedkov
Rozhodnutie o schválení prijíma Európska komisia k Partnerskej dohode a programom prostredníctvom vykonávacích nariadení. Rozhodnutie k Partnerskej dohode, ktoré prijíma Európska komisia pred schválením programov, obsahuje finančný plán s budúcimi rozpočtovými záväzkami na jednotlivé roky a fondy v členení na programy. Rozhodnutie o schválení programu, ktoré Európska komisia prijíma najneskôr do 6 mesiacov od predloženia akceptovateľného programu členským štátom, nie však pred 1. januárom 2014, obsahuje finančný plán s rozpočtovými záväzkami na roky 2014 – 2020, fondy a kategórie regiónov v členení na prioritné osi.
Presun finančných prostriedkov medzi prioritnými osami programu má dopad na finančný plán a vyžaduje si nové rozhodnutie Európskej komisie po schválení príslušným monitorovacím výborom. Nové rozhodnutie prijme Európska komisia najneskôr do troch mesiacov od predloženia žiadosti o zmenu programu riadiacim orgánom Európskej komisii.
Presuny v rámci programov, ktoré by mali dopad na výšku finančných záväzkov za jednotlivé roky (napr. presun prostriedkov z finančného záväzku roku 2014 do roku 2015) nie sú možné.
Presuny finančných prostriedkov medzi programami majú dopad na finančné plány programov a vyžadujú si nové rozhodnutia Európskej komisie po schválení na národnej úrovni a príslušnými monitorovacími výbormi. Presuny finančných prostriedkov medzi programami berie na vedomie národný monitorovací výbor.
Presuny medzi programami, ktoré by mali dopad na výšku finančných záväzkov príslušných programov za jednotlivé roky a / alebo kategóriu regiónu, sú možné len za predpokladu, že akékoľvek zvýšenie (resp. zníženie) finančného záväzku v rámci programu za určitý rok a / alebo kategóriu regiónu musí byť kompenzované adekvátnym znížením (resp. zvýšením) finančného záväzku v inom programe za ten istý rok a / alebo kategóriu regiónu, keďže celkový finančný záväzok daného roka za príslušnú kategóriu regiónu sa nemôže meniť.
Presuny medzi programami možno realizovať za aktuálne a budúce ročné finančné záväzky na žiadosť členskej krajiny o zmenu programu predloženú Európskej komisii, pričom sa odporúča predkladať žiadosti o zmenu programu najneskôr do 30. septembra roku aktuálneho záväzku. V prípade zmeny programu, ktorej cieľom je prerozdelenie výkonnostnej rezervy na základe preskúmania programu žiadosť o zmenu programu predkladá riadiaci orgán Európskej komisii najneskôr do 31. októbra 2019.
Presuny alokácie medzi viac rozvinutým regiónom a menej rozvinutými regiónmi (medzi regiónom NUTS 2 Bratislavský kraj a ostatnými regiónmi NUTS 2), pri ktorej by sa menila celková alokácia vyčlenená pre viac rozvinutý región a menej rozvinuté regióny, s výnimkou využitia ustanovenia čl. 93 ods. 2 nariadenia Európskeho parlamentu a Rady (EÚ) č. 1303/2013, nie sú možné. 
Presuny medzi štrukturálnymi fondmi, KF a ENRF nie sú možné. 
Presuny v rámci ŠF (medzi EFRR a ESF) sú možné len po odsúhlasení daného presunu Európskou komisiou.
Presuny finančných prostriedkov medzi cieľom Investovanie do rastu a zamestnanosti a cieľom Európska územná spolupráca nie sú možné.
Presuny medzi prioritnými osami týkajúcimi sa jednej kategórie regiónov sú možné za predpokladu, že sa nezmení celková výška národných zdrojov pre danú prioritnú os, prípadne program. Na prípadnú zmenu (zvýšenie) celkovej výšky národných zdrojov pre program z dôvodu technickej úpravy finančného plánu je potrebný súhlas Ministerstva financií SR.
Príslušné riadiace orgány sú povinné predkladať všetky návrhy na presuny finančných prostriedkov v rámci finančného plánu programu certifikačnému orgánu na posúdenie.
4.4	Záväzky a platby z EÚ
4.4.1	Záväzky
4.4.1.1	Záväzky vo vzťahu k programom
Príspevok EÚ poskytovaný v rámci ŠF, KF a ENRF sa stanovuje ako viacročný finančný záväzok pre konkrétne programové obdobie pre daný členský štát.
Finančné záväzky týkajúce sa pomoci, ktorá má byť realizovaná viac ako jeden rok, sú prijímané v období od 1. januára 2014 do 31. decembra 2020 každoročne pre program. Finančné záväzky týkajúce sa výkonnostnej rezervy v každom programe sa realizujú oddelene od ostatných prostriedkov, ktoré boli pridelené na program. Pre programy financované z viacerých fondov sa prijíma finančný záväzok za každý fond jednotlivo, pričom platí, že v prípade kombinácie EFRR a ESF sa na účely pravidla "n+3" záväzky týchto fondov sledujú za operačný program. Prvý finančný záväzok sa prijme potom, ako Európska komisia vydá rozhodnutie o schválení programu a výkonnostnej rezerve. Následné finančné záväzky sa prijímajú každý rok do 1. mája na základe rozhodnutia podľa časti 4.3 tohto materiálu s výnimkou prípadov automatického zrušenia záväzku podľa pravidla "n+3". 
Čerpanie finančných prostriedkov finančných záväzkov na roky 2014 – 2020 pre všetky programy SR je možné podľa pravidla "n+3" do troch rokov od ich prijatia. Európska komisia automaticky zruší každú časť finančného záväzku, ktorá nebola využitá z počiatočnej zálohovej platby a ročných záloh, alebo na ktorý neprijala od certifikačného orgánu žiadosť o platbu v potrebnej výške oprávnených výdavkov (platby z Európskej komisie sú uvedené v časti 4.4.2 tohto materiálu) do 31. decembra tretieho roka, ktorý nasleduje po roku prijatia finančného záväzku. 
V praxi to znamená, že na účely vyhnutia sa automatickému zrušeniu časti finančného záväzku pre rok "n" na daný program:
a)	je potrebné, aby certifikačný orgán predložil Európskej komisii žiadosť o platbu spolu s výkazom výdavkov najneskôr do 31. decembra roku "n+3";
b)	výkaz výdavkov predkladaný Európskej komisii musí zodpovedať výdavkom skutočne realizovaným prijímateľmi, tzn. že tieto výdavky musia byť najneskôr do tohto dátumu schválené na všetkých úrovniach v rámci systému informačných a finančných tokov v súlade s časťou 6 tohto materiálu.
Výnimkou vo vzťahu k čerpaniu finančného záväzku je prvý finančný záväzok roku 2014, ktorý je znížený o celkovú sumu poskytnutej počiatočnej zálohovej platby Európskou komisiou a finančný záväzok pre rok 2020 (zvýšený o celkovú sumu poskytnutej počiatočnej zálohovej platby Európskou komisiou podľa čl. 134 nariadenia Európskeho parlamentu a Rady (EÚ) č. 1303/2013), na ktorý je potrebné požiadať Európsku komisiu o platbu najneskôr do 31. júla 2024 formou záverečnej priebežnej žiadosti o platbu za posledný účtovný rok a zároveň do 15. februára 2025 zaslať záverečnú dokumentáciu podľa čl. 141 nariadenia Európskeho parlamentu a Rady (EÚ) č. 1303/2013. Obdobná výnimka pre finančný záväzok pre rok 2020 platí aj pre finančné záväzky týkajúce sa výkonnostnej rezervy, ktorých výška sa pripočítava k finančnému záväzku pre rok 2020. Zároveň vo vzťahu k čerpaniu ročných finančných záväzkov sa zohľadňujú aj ročné zálohy poskytnuté Európskou komisiou v rámci rokov 2016 až 2023.
Automatické zrušenie finančného záväzku sa nevzťahuje na:
•	časť finančného záväzku zodpovedajúcu pozastaveným projektom z dôvodu súdnych konaní alebo odvolaní v správnom konaní, ktoré majú odkladný účinok. Takéto prípady najčastejšie zahrňujú projekty, pri ktorých sa mešká s ich realizáciou, projekty, pri ktorých vznikol spor medzi prijímateľom a dodávateľom, alebo projekty, pri ktorých existuje spor medzi príslušnými orgánmi členského štátu a prijímateľom ohľadne uznania oprávnenosti výdavkov. Tieto prípady sa však musia vzťahovať na práce alebo výdavky, ktoré boli realizované pred 31. decembrom roku "n+3"; 
•	časť finančného záväzku, pre ktorý nebolo možné predložiť prijateľnú žiadosť o platbu z dôvodov vyššej moci, ktorá závažným spôsobom ovplyvňuje realizáciu programu alebo jeho časti. Národné orgány, ktoré vyhlásili pôsobenie vyššej moci, musia dokázať jej priame následky na realizáciu programu alebo jeho časti;
O zníženie sumy, ktorej sa týka automatické zrušenie záväzku možno požiadať raz, ak odkladný účinok alebo pôsobenie vyššej moci netrvalo dlhšie ako jeden rok, alebo niekoľkokrát podľa dĺžky pôsobenia vyššej moci alebo počtu rokov medzi dátumom súdneho alebo správneho rozhodnutia, ktoré majú odkladný účinok na plnenie projektu, a dátumom konečného súdneho alebo správneho rozhodnutia. 
Certifikačný orgán je povinný zaslať Európskej komisii do 31. januára informácie o týchto výnimkách, vrátane vyčíslenia predmetných čiastok, ktoré by za normálnych okolností boli deklarované v žiadostiach o platbu do konca predchádzajúceho roka "n+3".
•	časť finančného záväzku, pre ktorý predložil certifikačný orgán žiadosť o platbu, ale ktorej úhradu Európska komisia prerušila alebo pozastavila do 31. decembra roku "n+3" v súlade s čl. 83 a 142 nariadenia Európskeho parlamentu a Rady (EÚ) č. 1303/2013. 
Certifikačný orgán monitoruje stav čerpania finančných prostriedkov aj s ohľadom na potenciálne riziko automatického zrušenia finančného záväzku. 
V prípade existencie rizika automatického zrušenia finančného záväzku Európska komisia v septembri roku "n+3" zašle riadiacemu orgánu upozorňujúci list (tzv. "warning letter"). Riadiaci orgán najneskôr do 31. januára roku "n+4" informuje Európsku komisiu o využití výnimiek z automatického zrušenia finančného záväzku podľa čl. 87 ods. 2 nariadenia Európskeho parlamentu a Rady (EÚ) č. 1303/2013. Na základe týchto údajov Európska komisia informuje členský štát a riadiaci orgán o spustení procedúry automatického zrušenia finančného záväzku a o výške sumy automatického zrušenia finančného záväzku. Odo dňa prijatia tejto informácie má členský štát dvojmesačnú lehotu na odsúhlasenie stanovenej sumy, resp. na predloženie pripomienok. Ak riadiaci orgán nepredloží Európskej komisii v dvojmesačnej lehote svoje stanovisko, Európska komisia považuje, že riadiaci orgán súhlasí s výškou sumy automatického zrušenia finančného záväzku. Riadiaci orgán do 30. júna roku "n+4" zostaví a zašle Európskej komisii revidovaný finančný plán na príslušný rozpočtový rok, v ktorom odzrkadlí zníženú sumu na relevantné prioritné osi programu. Predmetný revidovaný finančný plán pred jeho zaslaním Európskej komisii predloží certifikačnému orgánu na posúdenie a centrálnemu koordinačnému orgánu na vedomie. Ak riadiaci orgán nepredloží Európskej komisii revidovaný finančný plán do 30. júna roku "n+4", Európska komisia pomerne zníži príspevok EÚ pre každú prioritnú os programu. O čiastku automatického zrušenia finančného záväzku Európska komisia zníži príspevok EÚ (finančný záväzok) na príslušný rok zmenou rozhodnutia o schválení programu prostredníctvom vykonávacieho nariadenia Európskej komisie najneskôr do 30. septembra roku "n+4".
4.4.1.2	Záväzky vo vzťahu k projektom
Nariadenia ani žiadna iná legislatíva EÚ pre programové obdobie 2014 – 2020 nestanovujú konečný termín na uzavretie zmluvných záväzkov s prijímateľmi, tzn. že rozhodnutia o schválení žiadosti / zmluvy o poskytnutí nenávratného finančného príspevku / zmluvy o financovaní môžu byť uzatvárané aj v rokoch 2021 – 2023. Pri poskytovaní pomoci podľa schém štátnej pomoci a schém pomoci "de minimis" stanovujú konečný termín na uzavretie zmluvných záväzkov s prijímateľmi príslušné ustanovenia týchto schém v ich platnom znení. Uzatváranie zmluvných záväzkov s prijímateľmi v rokoch 2021 – 2023 je možné len za predpokladu platnosti a účinnosti jednotlivých schém štátnej pomoci a schém pomoci "de minimis", resp. vypracovania nových schém štátnej pomoci a schém pomoci "de minimis". Prijímateľ je však povinný realizovať svoje výdavky najneskôr do 31. decembra 2023, v opačnom prípade ich nie je možné považovať za oprávnené.
Nariadenia ani žiadna iná legislatíva EÚ pre programové obdobie 2014 – 2020 rovnako nestanovujú pravidlo "n+3" na dobu implementácie jednotlivých projektov, tzn. že projekty je možné realizovať aj po dobu dlhšiu, ako sú štyri roky.
Nariadenia ani žiadna iná legislatíva EÚ pre programové obdobie 2014 – 2020 rovnako nestanovujú maximálne objemy finančných prostriedkov na projekty, tzn. že rozhodnutia o schválení žiadosti / zmluvy o poskytnutí nenávratného finančného príspevku / zmluvy o financovaní môžu byť v príslušnom roku uzatvárané nad rámec výšky daného finančného záväzku. Riadiaci orgán môže určiť tieto objemy za predpokladu dodržania celkovej sumy finančných záväzkov na daný program. Z pohľadu čerpania jednotlivých ročných finančných záväzkov na príslušný program platí, že tieto finančné záväzky je možné čerpať najskôr v roku prijatia daného finančného záväzku (napr. v roku 2016 je možné čerpať z finančných záväzkov z rokov 2014 až 2016, nie však z roku 2017).
Výdavky na jednotlivé projekty možno čerpať z viacerých finančných záväzkov pre program za predpokladu rešpektovania pravidla "n+3", tzn. že finančné prostriedky zo záväzku roku "n" je možné dočerpať do roku "n+3". V praxi to znamená, že na: 
a)	projekt schválený v roku 2014 možno čerpať z finančného záväzku roku 2014, aj z finančných záväzkov rokov 2015 až 2020;
b)	projekt schválený v roku 2015 možno čerpať z finančného záväzku roku 2014 (v prípade, ak nie je dočerpaný), aj z finančných záväzkov rokov 2015 až 2020;
c)	projekt schválený v roku 2016 možno čerpať z finančných záväzkov rokov 2014, 2015 (v prípade, ak nie je finančný záväzok za príslušný rok dočerpaný), aj z finančných záväzkov rokov 2016 až 2020;
d)	projekt schválený v roku 2017 možno čerpať z finančných záväzkov rokov 2014, 2015 a 2016 (v prípade, ak nie je finančný záväzok za príslušný rok dočerpaný), aj z finančných záväzkov rokov 2017 až 2020.
4.4.2	Platby z Európskej komisie
Prostriedky EÚ prevádza Európska komisia na osobitný účet Ministerstva financií SR v Štátnej pokladnici zriadený v súlade s § 10 zákona č. 291/2002 Z. z. o Štátnej pokladnici. 
Úroky získané z prostriedkov EÚ poskytnutých Európskou komisiou formou zálohových platieb na osobitnom účte Ministerstva financií SR sú považované za zdroje SR.
Platby z Európskej komisie realizované pre každý program jednotlivo majú formu počiatočnej zálohovej platby, ročných záloh, priebežných platieb a záverečnej platby a používajú sa výlučne na financovanie výdavkov súvisiacich s príslušným programom. Počiatočná zálohová platba je priradená k prvému ročnému finančnému záväzku. Každá nasledovná platba sa priraďuje k najstaršiemu dostupnému finančnému záväzku. Platby z finančných záväzkov výkonnostnej rezervy môžu byť vykonané až po konečnom pridelení tejto rezervy v zmysle čl. 22 nariadenia Európskeho parlamentu a Rady (EÚ) č. 1303/2013.
Priebežné platby a záverečnú platbu realizuje Európska komisia podľa pomeru stanoveného v príslušnom rozhodnutí o poskytnutí pomoci pre daný program na úrovni prioritných osí k celkovým oprávneným výdavkom uvedeným v predloženom výkaze výdavkov v zmysle čl. 120 ods. 2 písm. a) nariadenia Európskeho parlamentu a Rady (EÚ) č. 1303/2013.
Akákoľvek komunikácia medzi certifikačným orgánom a Európskou komisiou týkajúca sa platieb sa uskutočňuje elektronickými prostriedkami. V prípade vyššej moci, a najmä ak nastane porucha informačného systému, alebo ak nie je trvalé spojenie, certifikačný orgán môže zaslať výkaz výdavkov a žiadosť o platbu v písomnej forme.
4.4.2.1	Počiatočná zálohová platba z Európskej komisie
Pri prijatí rozhodnutia o schválení programu previedla Európska komisia počiatočnú zálohovú platbu na osobitný účet Ministerstva financií SR v Štátnej pokladnici. Celá výška počiatočnej zálohovej platby je priradená k prvému ročnému finančnému záväzku. Zálohová platba nemusí byť členským štátom podložená skutočne vynaloženými výdavkami prijímateľov až do podania záverečnej priebežnej žiadosti platbu Európskej komisii v roku 2024, resp. záverečnej dokumentácie predloženej Európskej komisii do 15. februára 2025, dokedy musí byť najneskôr v celej sume zúčtovaná. 
Podľa čl. 134 nariadenia Európskeho parlamentu a Rady (EÚ) č. 1303/2013 predstavuje počiatočná zálohová platba 3 % z celkových finančných záväzkov EÚ vyčlenených na daný program pre každý fond. Pri výpočte počiatočnej zálohovej platby sa do celkových finančných záväzkov nezarátava suma výkonnostnej rezervy, ktorá bola pridelená programu.
Počiatočná zálohová platba na program je rozdelená na tri rozpočtové roky:
a)	1 % z celkového záväzku v roku 2014, 
b)	1 % z celkového záväzku v roku 2015, 
c)	1 % z celkového záväzku v roku 2016.
Počiatočná zálohová platba predstavuje počiatočný finančný kapitál pokrývajúci výdavky na rozbehnutie programov.
V rámci osobitnej alokácie iniciatívy pre zamestnanosť mladých ľudí sa na rok 2015 v súlade s čl. 22a nariadenia Európskeho parlamentu a Rady (EÚ) č. 1304/2014 uplatnila dodatočná počiatočná zálohová platba s cieľom zvýšenia počiatočných zálohových platieb z osobitných rozpočtových prostriedkov pre Iniciatívu pre zamestnanosť mladých ľudí na 30 %.
4.4.2.2	Ročné zálohy z Európskej komisie
V zmysle čl. 134 nariadenia Európskeho parlamentu a Rady (EÚ) č. 1303/2013 každý rok od roku 2016 do roku 2023 vždy pred 1. júlom prevedie Európska komisia ročnú zálohu na osobitný účet Ministerstva financií SR. Pri výpočte ročných záloh do roku 2020 vrátane, sa do celkových finančných záväzkov nezarátava suma výkonnostnej rezervy, ktorá bola pridelená programu. Výšky ročných záloh v jednotlivých rokoch sú nasledovné:
a)	2 % z celkového záväzku v roku 2016,
b)	2,625 % z celkového záväzku v roku 2017,
c)	2,75 % z celkového záväzku v roku 2018,
d)	2,875 % z celkového záväzku v roku 2019,
e)	3 % z celkového záväzku v rokoch 2020 až 2023.
Ročné zálohy predstavujú doplnok k počiatočnej zálohovej platbe na účely poskytnutia pravidelného peňažného toku podporujúceho realizáciu pomoci. Zároveň vo vzťahu k čerpaniu ročných finančných záväzkov sa zohľadňujú aj ročné zálohy poskytnuté Európskou komisiou v rámci rokov 2016 až 2023. Pravidlá zúčtovania ročných záloh sú uvedené v časti 4.4.3 tohto materiálu. 
4.4.2.3	Priebežné platby z Európskej komisie
Certifikačný orgán na základe ním schválených súhrnných žiadostí o platbu / mimoriadnych súhrnných žiadostí o platbu zaúčtovaných v príslušnom účtovnom roku v ISUF predkladá Európskej komisii žiadosti o platbu podľa potreby na účely doplnenia finančných prostriedkov EÚ na osobitnom účte Ministerstva financií SR. Ak certifikačný orgán uzná za potrebné, môže časť výdavkov schválených v súhrnných žiadostiach o platbu / mimoriadnych súhrnných žiadostiach o platbu a zaúčtovaných v ISUF v príslušnom účtovnom roku zahrnúť do žiadostí o platbu Európskej komisii v nasledovných účtovných rokoch. 
Záverečnú priebežnú žiadosť o platbu pre príslušný účtovný rok predkladá certifikačný orgán Európskej komisii v období od 1. júla do 31. júla. Prvú priebežnú žiadosť o platbu nasledovného účtovného roka predkladá certifikačný orgán Európskej komisii až po predložení záverečnej priebežnej žiadosti o platbu predchádzajúceho účtovného roka. 
Prvú priebežnú platbu prevedie Európska komisia za predpokladu splnenia podmienok stanovených čl. 135 ods. 3 nariadenia Európskeho parlamentu a Rady (EÚ) č. 1303/2013, tzn. že pred predložením prvej priebežnej žiadosti o platbu musí byť Európska komisia informovaná o dátume a forme určenia riadiaceho a certifikačného orgánu pre príslušný program. Určenie týchto orgánov vychádza zo správy nezávislého auditného subjektu hodnotiacej súlad určených orgánov s kritériami stanovenými v prílohe XIII nariadenia Európskeho parlamentu a Rady (EÚ) č. 1303/2013. 
Každú priebežnú platbu prevedie Európska komisia na osobitný účet Ministerstva financií SR v zmysle čl. 130 ods. 1 nariadenia Európskeho parlamentu a Rady (EÚ) č. 1303/2013 vo výške 90 % deklarovaných výdavkov uplatňujúc mieru financovania pre príslušnú prioritnú os v zmysle aktuálne platného finančného plánu programu, a to na základe skutočne vynaložených a uhradených výdavkov prijímateľov zaúčtovaných certifikačným orgánom, ktoré boli alebo majú byť preplatené z nenávratného finančného príspevku. 
Tieto výdavky musia byť podložené faktúrami alebo dokladmi rovnocennej dôkaznej hodnoty s výnimkou prípadov uplatnenia zjednodušeného vykazovania výdavkov v zmysle čl. 67 ods. 1 písm. b), c) a d), čl. 68, čl. 69 ods. 1 a spoločných akčných plánov v zmysle čl. 109 nariadenia Európskeho parlamentu a Rady (EÚ) č. 1303/2013 ako aj čl. 14 nariadenia Európskeho parlamentu a Rady (EÚ) č. 1304/2013. V daných prípadoch sú deklarované výdavky v žiadosti o platbu vypočítané na základe stanovených pravidiel. Čo sa týka projektov realizovaných v rámci schém štátnej pomoci alebo schém pomoci "de minimis", deklarované výdavky zodpovedajúce nenávratnému finančnému príspevku musia byť v čase predloženia žiadosti o platbu Európskej komisii aj preplatené prijímateľom.
Z vyššie uvedeného vyplýva, že každá žiadosť o platbu predložená Európskej komisii môže obsahovať iba výdavky, ktoré zodpovedajú schváleným súhrnným žiadostiam o platbu / mimoriadnym súhrnným žiadostiam o platbu certifikačným orgánom.
Najskorším momentom zahrnutia výdavkov do žiadosti o platbu Európskej komisii je schválenie súhrnnej žiadosti o platbu, resp. mimoriadnej súhrnnej žiadosti o platbu certifikačným orgánom.
Výdavky veľkých projektov definovaných v čl. 100 nariadenia Európskeho parlamentu a Rady (EÚ) č. 1303/2013 môžu byť zahrnuté do žiadosti o platbu Európskej komisii až potom, ako riadiaci orgán zaslal Európskej komisii notifikáciu o jeho schválení alebo žiadosť o jeho schválenie podľa čl. 102 nariadenia Európskeho parlamentu a Rady (EÚ) č. 1303/2013.
Pokiaľ ide o finančné nástroje, do každej priebežnej žiadosti o platbu na Európsku komisiu sa zahrnú príspevky programu vyplatené do finančných nástrojov ako aj informácia o výdavkoch, ktoré boli efektívne vyplatené ako oprávnené výdavky konečným prijímateľom podľa čl. 42 ods. 1 písm. a), b) a d) v súlade s podmienkami definovanými v čl. 41 nariadenia Európskeho parlamentu a Rady (EÚ) č. 1303/2013, a ktoré boli schválené v rámci súhrnnej žiadosti o platbu / mimoriadnej súhrnnej žiadosti o platbu certifikačným orgánom.
Európska komisia prevedie priebežnú platbu za splnenia nasledovných podmienok:
a)	certifikačný orgán predložil Európskej komisii žiadosť o platbu;
b)	riadiaci orgán zaslal Európskej komisii najnovšiu výročnú správu o vykonávaní programu schválenú monitorovacím výborom;
c)	Európska komisia nerozhodla o žiadnom pozastavení ani prerušení platieb.
V závislosti od dostupných finančných prostriedkov Európska komisia prevedie priebežné platby na osobitné účty Ministerstva financií SR najneskôr do 60 dní odo dňa zaregistrovania žiadosti o platbu.
4.4.3	Účty
Výdavky pre program sú v príslušnom účtovnom roku deklarované Európskej komisii kumulatívne v priebežných žiadostiach o platbu na Európsku komisiu a v záverečnej priebežnej žiadosti o platbu na Európsku komisiu. Priebežné žiadosti o platbu na Európsku komisiu sa predkladajú priebežne v účtovnom roku, najneskôr do 31. júla roku "n+1", t. j. do jedného mesiaca po skončení príslušného účtovného roka, pričom v podmienkach SR je to spravidla najneskôr do 30. apríla roku "n+1". Pokiaľ si mimoriadna situácia vyžiada potrebu deklarovania nových výdavkov alebo nových finančných opráv certifikačný orgán môže pristúpiť k predloženiu priebežnej žiadosti o platbu na Európsku komisiu aj po tomto termíne, najneskôr však do 30. júna roku "n+1", a to po odsúhlasení tohto prístupu s orgánom auditu. Priebežné žiadosti o platbu na Európsku komisiu uhrádza Európska komisia vo výške 90 %. 
Záverečná priebežná žiadosť o platbu na Európsku komisiu sa predkladá od 1. júla roku "n+1" do 31. júla roku "n+1". Platí, že táto záverečná priebežná žiadosť o platbu na Európsku komisiu nebude obsahovať nové deklarované výdavky alebo nové finančné opravy nad rámec ostatnej priebežnej žiadosti o platu predloženej za príslušný účtovný rok do 30. apríla roku "n+1", resp. do 30. júna roku "n+1" v zmysle vyššie uvedenej možnosti. V prípade mimoriadnej situácie (napr. na základe požiadavky Európskej komisie) môže záverečná priebežná žiadosť o platbu na Európsku komisiu obsahovať nové výdavky alebo nové finančné opravy nad rámec ostatnej priebežnej žiadosti o platbu na Európsku komisiu, a to po odsúhlasení tohto prístupu s orgánom auditu.
V súlade s nariadením Európskeho parlamentu a Rady (EÚ) č. 1303/2013 každý účtovný rok je členský štát povinný zúčtovať a za týmto účelom predkladať Európskej komisii v termíne do 15. februára roku "n+2" od roku 2016 do roku 2025 vrátane nasledovné dokumenty: 
a)	Účty predložené certifikačným orgánom v zmysle čl. 59 ods. 5 písm. a) nariadenia Európskeho parlamentu a Rady (EÚ) č. 966/2012, ktoré obsahujú na úrovni každej prioritnej osi, fondu a kategórie regiónov:
•	výkaz oprávnených výdavkov zaúčtovaných certifikačným orgánom v ISUF, ktoré boli zahrnuté v žiadostiach o platbu predložených Európskej komisii do 31. júla nasledujúceho po skončení príslušného účtovného roka a zodpovedajú sume verejných výdavkov;
•	výkaz prostriedkov, ktoré boli počas účtovného roka stiahnuté alebo odpočítané zo žiadostí o platbu na Európsku komisiu; výkaz prostriedkov, ktoré majú byť vrátené do konca účtovného roka; výkaz prostriedkov, ktoré boli odpočítané v zmysle čl. 71 nariadenia Európskeho parlamentu a Rady (EÚ) č. 1303/2013; výkaz nevymožiteľných súm;
•	kumulatívny výkaz prostriedkov vyplatených do finančných nástrojov podľa čl. 41 nariadenia Európskeho parlamentu a Rady (EÚ) č. 1303/2013 v členení podľa príspevkov vyplatených z programu a deklarovaných v žiadostiach o platbu a prostriedkov efektívne vyplatených ako oprávnené výdavky konečným prijímateľom podľa čl. 42 ods. 1 písm. a), b) a d);
•	kumulatívny výkaz o poskytnutých zálohách v rámci schém pomoci podľa čl. 107 Zmluvy o fungovaní EÚ v zmysle čl. 131 ods. 5 nariadenia Európskeho parlamentu a Rady (EÚ) č. 1303/2013;
•	výkaz porovnania výdavkov deklarovaných v žiadostiach o platbu Európskej komisii a oprávnených výdavkov deklarovaných vo výkaze oprávnených výdavkov podľa prvej odrážky písm. a) tejto časti materiálu, vyčíslenie tohto rozdielu a v prípade rozdielu jeho zdôvodnenie;
b)	Vyhlásenie riadiaceho orgánu o vierohodnosti a Ročný súhrn konečných audítorských správ a výsledkov uskutočnených kontrol, vrátane analýzy o povahe a rozsahu chýb a slabých stránkach nájdených v systémoch riadenia a kontroly a o prijatých opravných opatreniach, ktoré predkladá riadiaci orgán v zmysle čl. 125 ods. 4 písm. e) nariadenia Európskeho parlamentu a Rady (EÚ) č. 1303/2013 v súlade s čl. 59 ods. 5 písm. a) nariadenia Európskeho parlamentu a Rady (EÚ, Euratom) č. 966/2012;
c)	Stanovisko orgánu auditu k Účtom a k Ročnému súhrnu konečných audítorských správ a kontrol podľa čl. 127 ods. 5 písm. a) nariadenia Európskeho parlamentu a Rady (EÚ) č. 1303/2013. V stanovisku sa uvedie, či informácie poskytujú pravdivý a reálny obraz, či sú výdavky, v súvislosti s ktorými sa od Európskej komisie požaduje preplatenie zákonné a správne, a či zavedené kontrolné systémy fungujú riadne. V stanovisku sa tiež uvedie, či zistenia auditu spochybňujú tvrdenia uvedené vo vyhlásení riadiaceho orgánu vypracovaného podľa čl. 59 ods. 5 písm. a) prvý pododsek nariadenia Európskeho parlamentu a Rady (EÚ, Euratom) č. 966/2012;
d)	Výročnú kontrolnú správu orgánu auditu, ktorá obsahuje hlavné zistenia vykonaných auditov vrátane zistení týkajúcich sa nedostatkov zistených v rámci systémov riadenia a kontroly a navrhované a zrealizované nápravné opatrenia podľa čl. 127 ods. 5 písm. b) nariadenia Európskeho parlamentu a Rady (EÚ) č. 1303/2013.
Certifikačný orgán, v súlade s Usmernením Európskej komisie EGESIF_15_0017 z 25.01.2016 (Usmernenie pre členské štáty týkajúce sa stiahnutých súm, vrátených súm, súm, ktoré sa majú vrátiť, a nevymožiteľných súm), je oprávnený, na základe písomnej požiadavky orgánu, ktorý identifikoval zistenia (orgán auditu (príloha 11a), riadiaci orgán (príloha 11b), certifikačný orgán) na stiahnutie alebo dočasné vylúčenie, resp. na základe vlastného posúdenia na dočasné vylúčenie z Účtov výdavkov zahrnutých v žiadostiach o platbu na Európsku komisiu príslušného účtovného roka z dôvodu prebiehajúceho skúmania alebo z dôvodu nepreukázania ich oprávnenosti. V prípade, ak orgán auditu v prílohe 11a) neidentifikuje prebiehajúce skúmanie, certifikačný orgán vykoná stiahnutie výdavkov z Účtov. V prípade preukázania zákonnosti a správnosti týchto výdavkov alebo ich časti, je certifikačný orgán oprávnený zahrnúť ich do žiadostí o platbu vzťahujúcich sa na nasledovné účtovné roky. 
Európska komisia posúdi predložené dokumenty, pričom je oprávnená dožiadať doplňujúce informácie s cieľom stanovenia, že Účty sú úplné, presné a pravdivé. V takom prípade schváli Účty a informuje členský štát v termíne do 31. mája, a to za podmienky, že orgán auditu poskytol stanovisko podľa písm. c) tejto časti bez výhrad k úplnosti, presnosti a pravdivosti Účtov, a že existuje dôkaz o spoľahlivosti stanoviska orgánu auditu. 
V prípade, ak Európska komisia neschváli Účty do 31. mája, prijme rozhodnutie prostredníctvom vykonávacieho nariadenia s uvedením dôvodov a harmonogramu krokov, ktoré sa majú prijať na to, aby boli Účty schválené. Schválenie Účtov Európskou komisiou sa týka výhradne úplnosti, presnosti a pravdivosti Účtov a nie zákonnosti a správnosti zahrnutých výdavkov. Procedúra schvaľovania Účtov nemôže byť dôvodom prerušenia ani pozastavenia platieb podľa čl. 83 a 142 nariadenia Európskeho parlamentu a Rady (EÚ) č. 1303/2013.
Na základe schválených Účtov Európska komisia vypočíta sumu, ktorú je potrebné preplatiť alebo vrátiť zohľadňujúc rozdiel medzi: 
•	sumou deklarovaných oprávnených výdavkov v Účtoch a
•	sumou ročnej zálohy a úhrad priebežných platieb.
Európska komisia následne zúčtuje príslušnú ročnú zálohu a v prípade, ak suma deklarovaných oprávnených výdavkov v Účtoch prevyšuje sumu ročnej zálohy a úhrad priebežných platieb, prevedie sumu ročného zostatku na osobitný účet Ministerstva financií SR pre program do 30. dní od schválenia Účtov. V opačnom prípade je možné rozdiel sumy Európskej komisii vrátiť jedným z nasledovných možností: transferom v prospech účtu Európskej komisie, vzájomným zápočtom z nasledujúcej ročnej zálohy, alebo odpočítaním z nasledovnej žiadosti o platbu. Takéto vrátenie neznamená finančnú opravu. 
V prípade nesúhlasu s účtami Európska komisia vypočíta sumu, ktorú je potrebné preplatiť alebo vrátiť na základe dostupných informácií zohľadňujúc skutočnosti uvedené v predchádzajúcom odseku. Pokiaľ členský štát súhlasí s vypočítanou sumou do dvoch mesiacov, uplatní sa obdobný postup uvedený v predchádzajúcom odseku. V prípade nesúhlasu členského štátu Európska komisia prijme rozhodnutie prostredníctvom vykonávacieho nariadenia o sume ročného zostatku, ktorú je potrebné preplatiť certifikačnému orgánu alebo vrátiť Európskej komisii. Toto rozhodnutie rovnako neznamená finančnú opravu. 
Schválením Účtov Európskou komisiou nie je dotknutá jej právomoc následne vykonať finančné opravy v zmysle čl. 144 a 145 nariadenia Európskeho parlamentu a Rady (EÚ) č. 1303/2013.
V prípade zistenia nezrovnalosti členským štátom po predložení Účtov Európskej komisii, je možné tieto výdavky nahradiť inými výdavkami za predpokladu, že Účty, v ktorých sa nezrovnalosti zistili, boli následne upravené o sumu nezrovnalosti. Týmto však rovnako nie je dotknutá právomoc Európskej komisie vykonať finančné opravy v zmysle čl. 144 a 145 nariadenia Európskeho parlamentu a Rady (EÚ) č. 1303/2013.
V rámci zúčtovania posledného účtovného roka riadiaci orgán okrem štandardne predkladaných dokumentov uvedených vyššie predkladá na účely uzatvárania pomoci do 15. februára 2025 záverečnú správu o vykonávaní programu, resp. poslednú výročnú správu o vykonávaní programu v prípade programu financovaného z ENRF. 
V prípade preplatku, záverečnú platbu vo forme posledného ročného zostatku prevedie Európska komisia na osobitný účet Ministerstva financií SR v termíne do 3 mesiacov od schválenia Účtov za posledný účtovný rok alebo do jedného mesiaca od schválenia záverečnej správy o vykonávaní / poslednej výročnej správy o vykonávaní programu financovaného z ENRF (podľa toho, ktorý z termínov nastane neskôr). V prípade nedoplatku vráti finančné prostriedky certifikačný orgán Európskej komisii na základe príkazu na vrátenie.
Postupy spracovania Účtov na národnej úrovni sú bližšie rozpracované v časti 4.5.8 tohto materiálu. 
4.5	Platby na národnej úrovni
4.5.1	Zaradenie prostriedkov EÚ do štátneho rozpočtu
Prostriedky EÚ sa v súlade so zákonom č. 523/2004 Z. z. o rozpočtových pravidlách verejnej správy zaraďujú do príjmov štátneho rozpočtu po ich prevode z osobitného účtu Ministerstva financií SR na príjmový účet platobnej jednotky.
Na použitie účelovo určených prostriedkov EÚ poskytnutých SR, zaradených do príjmov štátneho rozpočtu, sa v štátnom rozpočte v dotknutých ministerstvách rozpočtujú príslušné výdavky v zmysle § 8 ods. 3 zákona č. 523/2004 Z. z. o rozpočtových pravidlách verejnej správy. Tieto výdavky sa poskytujú prijímateľovi prostredníctvom platobných jednotiek na základe podmienok určených v zmluve o poskytnutí nenávratného finančného príspevku v zmysle § 20 ods. 2 zákona č. 523/2004 Z. z. o rozpočtových pravidlách verejnej správy.
V súlade § 8 ods. 4 zákona č. 523/2004 Z. z. o rozpočtových pravidlách verejnej správy možno prostriedky EÚ a prostriedky štátneho rozpočtu na spolufinancovanie použiť aj v nasledujúcich rozpočtových rokoch až do ich vyčerpania na určený účel.
Vláda SR môže zmeniť účel použitia výdavkov, ktoré možno použiť v nasledujúcich rozpočtových rokoch. Pri zmene účelu použitia na bežné výdavky je tieto možné použiť len do konca rozpočtového roka, v ktorom bol zmenený účel použitia výdavkov. Správca kapitoly je povinný oznámiť Ministerstvu financií SR výšku všetkých výdavkov (t. j. výdavkov platobnej jednotky), ktoré použije až v nasledujúcom rozpočtovom roku do 10. decembra bežného rozpočtového roka. Termín nahlásenia všetkých výdavkov z prostriedkov EÚ a štátneho rozpočtu na spolufinancovanie, ktoré kapitola použije v nasledujúcom rozpočtovom roku, je 10. november a do 10. decembra doručuje potvrdenia oznámenia z 10. novembra. Po doručení tohto oznámenia Ministerstvo financií SR viaže tieto prostriedky a o sumu viazaných prostriedkov môže povoliť prekročenie limitu výdavkov v nasledujúcom rozpočtovom roku. V nasledujúcom rozpočtovom roku sa plnenie rozpočtu verejnej správy sleduje v zmysle platnej rozpočtovej klasifikácie.
4.5.1.1	Programové rozpočtovanie
Prostriedky EÚ a prostriedky štátneho rozpočtu na spolufinancovanie sú zaradené do programovej štruktúry relevantných rozpočtových kapitol.
Spôsob zaradenia prostriedkov EÚ a štátneho rozpočtu na spolufinancovanie do programov príslušných kapitol je stanovený v metodickom pokyne Ministerstva financií SR na usmernenie programového rozpočtovania. Príslušnej úrovni programovej štruktúry programu je okrem kódu programového rozpočtovania priradený špeciálny kód (eurokód), ktorý umožní z Rozpočtového informačného systému vyselektovať výstupy výdavkov, resp. prostriedkov EÚ a štátneho rozpočtu na spolufinancovanie na spoločné programy SR a EÚ a zároveň zabezpečí kompatibilitu s ITMS a ISUF. Číselník kódov pre prostriedky EÚ a pre prostriedky štátneho rozpočtu na spolufinancovanie je vydaný samostatným usmernením Ministerstva financií SR.
Presuny rozpočtových prostriedkov v rámci rozpočtu daného programu možno vykonať v súlade so zákonom č. 523/2004 Z. z. o rozpočtových pravidlách verejnej správy a platným metodickým pokynom Ministerstva financií SR na usmernenie programového rozpočtovania. Presuny týchto prostriedkov schválených v programoch, častiach programov nie je možné realizovať do ostatných programov, resp. častí programov, ktoré v štruktúre programového rozpočtovania nemajú väzbu na tieto prostriedky.
4.5.1.2	Realizácia výdavkov prostredníctvom Štátnej pokladnice
Certifikačný orgán postupuje pri realizácii výdavkov zo zdrojov EÚ podľa § 10 zákona č. 291/2002 Z. z. o Štátnej pokladnici.
Platobné jednotky postupujú pri realizácii výdavkov zo zdrojov EÚ a štátneho rozpočtu na spolufinancovanie podľa § 8 zákona č. 291/2002 Z. z. o Štátnej pokladnici.
4.5.2	Platby vo vzťahu certifikačný orgán – platobná jednotka
Certifikačný orgán prevádza prostriedky EÚ platobnej jednotke po schválení súhrnnej žiadosti o platbu / mimoriadnej súhrnnej žiadosti o platbu na základe čiastkového výkazu výdavkov predloženého platobnou jednotkou (časť 6 tohto materiálu).
Prostriedky EÚ sú z osobitného účtu Ministerstva financií SR prevedené na príslušný príjmový účet platobnej jednotky.
4.5.3	Platby vo vzťahu platobná jednotka – prijímateľ / partner
Prijímatelia alebo partneri podľa zmluvy o poskytnutí nenávratného finančného príspevku môžu byť zo sektora verejnej správy alebo zo súkromného sektora. Medzi prijímateľov / partnerov z verejnej správy v súlade s § 3 zákona č. 523/2004 Z. z. o rozpočtových pravidlách verejnej správy patria:
•	subjekty ústrednej správy:
a)	štátne rozpočtové organizácie;
b)	štátne príspevkové organizácie;
c)	verejné vysoké školy;
d)	iné subjekty, ktoré sú zapísané v registri organizácií vedených Štatistickým úradom SR podľa § 19 až 21 zákona č. 540/2001 Z. z. o štátnej štatistike v znení neskorších predpisov;
•	subjekty územnej samosprávy:
a)	obce alebo nimi zriadené rozpočtové a príspevkové organizácie;
b)	vyššie územné celky alebo nimi zriadené rozpočtové a príspevkové organizácie;
•	združenia právnických osôb zo sektora verejnej správy (všetci členovia združenia sú zo sektora verejnej správy).
Medzi prijímateľov / partnerov zo súkromného sektora patria subjekty, ktoré nespadajú pod definíciu § 3 zákona č. 523/2004 Z. z. o rozpočtových pravidlách verejnej správy:
a)	iné právnické osoby;
b)	fyzické osoby;
c)	združenia právnických osôb v prípade, ak minimálne jeden člen združenia je zo súkromného sektora.
Prostriedky EÚ a štátneho rozpočtu na spolufinancovanie sú prijímateľom / partnerom poskytované systémom:
•	predfinancovania
•	zálohových platieb
•	refundácie.
Systém predfinancovania sú, okrem projektov financovaných v rámci Programu Interreg V-A SK – CZ a Interreg V-A SK – AT, oprávnení využívať všetci prijímatelia v rámci projektov financovaných zo všetkých fondov (časť 6.1 tohto materiálu). 
Systém zálohových platieb sú oprávnení využívať všetci prijímatelia v rámci projektov financovaných z ESF a prijímatelia – štátne rozpočtové organizácie a štátne príspevkové organizácie pri projektoch financovaných aj z EFRR, KF a ENRF (časť 6.2  tohto materiálu). Hlavní prijímatelia / partneri v rámci Programu Interreg V-A SK – CZ a Programu Interreg V-A SK – AT nie sú oprávnení využívať systém zálohových platieb s výnimkou hlavného prijímateľa z Českej republiky / partnera zo SR v rámci fondu malých projektov Programu Interreg V-A SK – CZ (časť 6.5 tohto materiálu). 
Systém zálohových platieb je pri aplikácii zjednodušeného vykazovania výdavkov podľa čl. 67 ods. 1 písm. c) nariadenia Európskeho parlamentu a Rady (EÚ) č.1303/2013 možné uplatniť po individuálnom posúdení a dohode riadiaceho orgánu s certifikačným orgánom, a to výlučne v prípade, ak charakter projektových aktivít umožňuje dodržiavanie postupov platných pre systém zálohových platieb, najmä vo vzťahu k povinnosti zúčtovať 100 % každej jednej poskytnutej zálohovej platby v lehote 9 mesiacov odo dňa pripísania finančných prostriedkov na účte prijímateľa / aktivácie rozpočtového opatrenia. Pri aplikácii zjednodušeného vykazovania výdavkov podľa čl. 67 ods. 1 písm. c) nariadenia Európskeho parlamentu a Rady (EÚ) č.1303/2013, sa vzhľadom na charakter realizácie projektu / spôsob vykazovania výdavkov (orientácia na výsledok) spravidla uplatňuje systém refundácie. Pri aplikácii systému zálohových platieb v rámci zjednodušeného vykazovania výdavkov podľa čl. 67 ods. 1 písm. c) nariadenia Európskeho parlamentu a Rady (EÚ) č.1303/2013 je potrebné zvážiť vhodnosť využívania systému zálohových platieb predovšetkým vo vzťahu k podmienkam zúčtovania zálohovej platby. Rovnako je potrebné zohľadniť aj maximálnu výšku poskytnutej zálohovej platby, moment a periodicitu jej poskytnutia. V súvislosti so zjednodušeným vykazovaním výdavkov a zúčtovaním zálohovej platby v 100 %-nej výške je prijímateľ (štátna rozpočtová organizácia) oprávnený zostatok finančných prostriedkov použiť v súlade so svojou činnosťou.
Systém refundácie sa uplatňuje v prípade určenia riadiaceho orgánu po dohode s prijímateľom.
Prijímatelia v rámci Programu Interreg V-A SK – CZ a Programu Interreg V-A SK – AT sú oprávnení využívať prostriedky EÚ a štátneho rozpočtu na spolufinancovanie výlučne systémom refundácie (časť 6.4 tohto materiálu) s výnimkou hlavného prijímateľa z Českej republiky / partnera zo SR v rámci fondu malých projektov Programu Interreg V-A SK – CZ, ktorí sú oprávnení využívať aj systém zálohových platieb (časť 6.5 tohto materiálu).
Pre prijímateľa – v rámci implementácie finančných nástrojov sa prostriedky EÚ a štátneho rozpočtu na spolufinancovanie prevádzajú platobnou jednotkou v jednej alebo viacerých tranžiach (časť 6.6 tohto materiálu) v súlade s čl. 41 nariadenia Európskeho parlamentu a Rady (EÚ) č.1303/2013 na základe žiadosti o platbu.
Systém financovania partnera prijímateľa sa uplatňuje podľa využívaného systému financovania prijímateľom zohľadňujúc pravidlá financovania definované v Stratégii financovania EŠIF pre programové obdobie 2014 – 2020. V prípade, ak je partner účastníkom zmluvného vzťahu podľa § 25 ods. 3 zákona č. 292/2014 Z. z. o EŠIF, môže platobná jednotka realizovať poskytnutie príspevku alebo jeho časti priamo partnerovi alebo prostredníctvom prijímateľa. V rámci Programu Interreg V-A SK – CZ a Programu Interreg V-A SK – AT platobná jednotka realizuje poskytnutie príspevku priamo partnerovi, ktorý je účastníkom zmluvného vzťahu podľa § 25 ods. 3 zákona č. 292/2014 Z. z. o EŠIF. 
Žiadosť o platbu predkladá vždy prijímateľ / hlavný prijímateľ príslušnému riadiacemu orgánu / sprostredkovateľskému orgánu v súlade so zmluvou o poskytnutí nenávratného finančného príspevku / v súlade s rozhodnutím o schválení žiadosti o nenávratný finančný príspevok za nasledovných podmienok:
•	žiadosť o platbu je predkladaná elektronicky prostredníctvom ITMS a podľa postupov definovaných Systémom riadenia EŠIF;
•	v prípade kombinácie systémov financovania platí, že žiadosť o platbu je predkladaná len na jeden z uplatňovaných systémov financovania, tzn. že výdavky realizované prostredníctvom systému zálohových platieb nie je možné v rámci jednej žiadosti o platbu kombinovať spolu s výdavkami uplatňovanými systémom refundácie a / alebo s výdavkami uplatňovanými systémom predfinancovania. V prípade využívania kombinácie týchto systémov sa predkladá samostatne žiadosť o platbu (zúčtovanie zálohovej platby), samostatne žiadosť o platbu (priebežná platba) a / alebo samostatne žiadosť o platbu (zúčtovanie predfinancovania). Uvedené podmienky sa vzťahujú aj na predkladanie zoznamov deklarovaných výdavkov na prvostupňovú kontrolu v rámci Programu Interreg V-A SK – CZ a Programu Interreg V-A SK – AT;
•	v prípade, ak je projekt financovaný z viacerých prioritných osí, je žiadosť o platbu predkladaná za každú prioritnú os samostatne; 
•	v prípade, ak je projekt financovaný na princípe "pro-rata" z oboch kategórií regiónov, je predkladaná len jedna žiadosť o platbu za obe kategórie regiónov; 
•	v prípade projektov, ktoré okrem prijímateľa realizuje aj partner, ktorý je účastník zmluvného vzťahu podľa § 25 ods. 3 zákona č. 292/2014 Z. z. o EŠIF platí, že žiadosť o platbu je predkladaná vždy samostatne za nárokované finančné prostriedky / deklarované výdavky prijímateľa a samostatne za nárokované finančné prostriedky / deklarované výdavky partnera, a to aj v prípade, ak platobná jednotka realizuje, resp. nerealizuje poskytnutie príspevku alebo jeho časti priamo partnerovi. Uvedené sa vzťahuje aj na Program Interreg V-A SK – CZ a Program Interreg V-A SK – AT.
•	v prípade projektov, ktoré okrem prijímateľa realizuje aj partner, ktorý nie je účastník zmluvného vzťahu podľa § 25 ods. 3 zákona č. 292/2014 Z. z. o EŠIF, platí, že:
o	v prípade využívania systému zálohových platieb je žiadosť o platbu (poskytnutie zálohovej platby, zúčtovanie zálohovej platby) predkladaná vždy samostatne za prijímateľa a samostatne za partnera (t. j. v jednej žiadosti o platbu nie je možné kombinovať nárokované finančné prostriedky / deklarované výdavky prijímateľa a nárokované finančné prostriedky / deklarované výdavky partnera);
o	v prípade využívania systému predfinancovania a systému refundácie nemusí byť žiadosť o platbu (poskytnutie predfinancovania, zúčtovanie predfinancovania, priebežná platba) predkladaná samostatne za prijímateľa a samostatne za partnera (t. j. v jednej žiadosti o platbu je možné kombinovať nárokované finančné prostriedky / deklarované výdavky prijímateľa a nárokované finančné prostriedky / deklarované výdavky partnera);
•	minimálna výška žiadosti o platbu, ktorú predkladá prijímateľ, je 40,00 EUR (vrátane prostriedkov EÚ, štátneho rozpočtu na spolufinancovanie, vrátane vlastných zdrojov prijímateľa, ak relevantné), s výnimkou žiadosti o platbu (zúčtovanie predfinancovania / zálohovej platby) v prípadoch nevyhnutných pre splnenie podmienok zúčtovania. Riadiaci orgán môže na základe vzájomnej dohody s prijímateľom stanoviť prísnejšie pravidlá na minimálnu výšku výdavkov deklarovaných v žiadosti o platbu.
Riadiaci orgán je oprávnený zvýšiť alebo znížiť výšku žiadosti o platbu z technických dôvodov na strane riadiaceho orgánu maximálne vo výške 0,01% z maximálnej výšky nenávratného finančného príspevku uvedeného v zmluve o poskytnutí nenávratného finančného príspevku. 
Poskytnutie prostriedkov systémom refundácie podlieha predchádzajúcemu schváleniu certifikačného orgánu. Poskytnutie prostriedkov systémom predfinancovania a zálohových platieb nepodlieha predchádzajúcemu schváleniu certifikačného orgánu.
Každá platba prijímateľovi z prostriedkov EÚ a štátneho rozpočtu na spolufinancovanie je realizovaná v EUR len do výšky súčtu pomeru prostriedkov EÚ a štátneho rozpočtu na spolufinancovanie z oprávnených výdavkov projektu, okrem prípadov, ak sa prijímateľ podieľa na financovaní projektu vecnými príspevkami (in-kind). V prípade, ak má prijímateľ povinnosť použiť vlastné zdroje, každá platba musí byť doplnená zdrojmi prijímateľa v pomere schválenom na projekt vrátane zdrojov za neoprávnené výdavky nad rámec finančnej medzery pre projekty, pri ktorých sa na ich začiatku alebo pri ich schvaľovaní vypočítava čistý príjem z projektu.
V prípade, ak je projekt financovaný na základe princípu "pro-rata" je riadiaci orgán vo vzťahu k použitiu jednotlivých zdrojov financovania povinný aplikovať nasledovný postup:
•	ak je prioritná os programu financovaná len z jednej kategórie regiónov, riadiaci orgán využíva na krytie ekvivalentu viac rozvinutého regiónu zdroj "pro-rata";
•	ak je prioritná os programu financovaná z oboch kategórií regiónov, je riadiaci orgán v prvom rade povinný využiť na financovanie podielu viac rozvinutého regiónu prostriedky EÚ určené pre viac rozvinutý región vrátane príslušného spolufinancovania a až po ich vyčerpaní kryť ekvivalent viac rozvinutého regiónu zdrojom "pro-rata".
Prostriedky EÚ a štátneho rozpočtu na spolufinancovanie z príslušného výdavkového účtu platobnej jednotky sú prevedené na účet prijímateľa / partnera podľa zmluvy o poskytnutí nenávratného finančného príspevku v súlade s § 8 zákona č. 291/2002 Z. z. o Štátnej pokladnici. 
V rámci Programu Interreg V-A SK – CZ a Programu Interreg V-A SK – AT je realizovaný prevod finančných prostriedkov EÚ a štátneho rozpočtu na spolufinancovanie / národných príspevkov na spolufinancovanie za nasledovných podmienok:
•	prostriedky EÚ sú prevedené najskôr z príslušného výdavkového účtu platobnej jednotky na účet hlavného prijímateľa zo Slovenskej republiky / Českej republiky / Rakúskej spolkovej republiky podľa zmluvy o poskytnutí nenávratného finančného príspevku v súlade s § 8 zákona č. 291/2002 Z. z. o Štátnej pokladnici, s výnimkou prípadov, kedy platobná jednotka realizuje poskytnutie príspevku priamo partnerovi zo SR, ktorý je účastníkom zmluvného vzťahu podľa § 25 ods. 3 zákona č. 292/2014 Z. z. o EŠIF;
•	prostriedky štátneho rozpočtu na spolufinancovanie sú prevádzané z príslušného výdavkového účtu platobnej jednotky priamo, avšak výlučne na účet hlavného prijímateľa zo SR / hlavného cezhraničného partnera zo SR / partnerovi podľa zmluvy o poskytnutí nenávratného finančného príspevku alebo zmluvy o spolufinancovaní v súlade s § 8 zákona č. 291/2002 Z. z. o Štátnej pokladnici;
•	prostriedky štátneho rozpočtu na spolufinancovanie (alikvotná časť spolufinancovania) v prípade projektov technickej pomoci na fungovanie Core management – TACM sú:
o	v prípade žiadosti o platbu, ktorá obsahuje výdavky za hlavného prijímateľa a / alebo partnera so sídlom v Rakúskej spolkovej republike prevádzané z príslušného výdavkového účtu platobnej jednotky priamo na účet hlavného prijímateľa z Rakúskej spolkovej republiky;
o	v prípade žiadosti o platbu, ktorá obsahuje výdavky za hlavného prijímateľa a / alebo partnera so sídlom v SR prevádzané z príslušného výdavkového účtu platobnej jednotky priamo na účet hlavného prijímateľa zo SR;
•	prevod národných príspevkov na spolufinancovanie hlavnému prijímateľovi / partnerovi z Českej republiky / Rakúskej spolkovej republiky zabezpečuje orgán zabezpečujúci úhradu národného spolufinancovania v Českej republike / Rakúskej spolkovej republike;
•	prevod alikvotnej časti národných príspevkov na spolufinancovanie v prípade projektov technickej pomoci na fungovanie Core management – TACM hlavnému prijímateľovi z Českej republiky / Rakúskej spolkovej republiky / Slovenskej republiky zabezpečuje orgán zabezpečujúci úhradu národného spolufinancovania v Českej republike / Rakúskej spolkovej republike;
•	k prevodu prostriedkov EÚ z osobitných účtov certifikačného orgánu na príjmový účet platobnej jednotky dochádza až následne na základe schválenej súhrnnej žiadosti o platbu / mimoriadnej súhrnnej žiadosti o platbu. 
Pre prijímateľov / partnerov – štátne rozpočtové organizácie zabezpečuje platobná jednotka prevod prostriedkov na realizáciu projektu rozpočtovým opatrením prostredníctvom úpravy limitov výdavkov za prostriedky EÚ a štátneho rozpočtu na spolufinancovanie: viazaním výdavkov v rozpočte platobnej jednotky a navýšením limitov výdavkov prijímateľa / partnera. 
V rámci Programu Interreg V-A SK – CZ a Programu Interreg V-A SK – AT pre hlavných prijímateľov zo SR / hlavných cezhraničných partnerov zo SR – štátne rozpočtové organizácie zabezpečuje platobná jednotka prevod prostriedkov na realizáciu projektu rozpočtovým opatrením prostredníctvom úpravy limitov výdavkov za prostriedky EÚ a / alebo štátneho rozpočtu na spolufinancovanie: viazaním výdavkov v rozpočte platobnej jednotky a navýšením limitov výdavkov hlavného prijímateľa zo SR / hlavného cezhraničného partnera zo SR. Zároveň platí, že hlavný cezhraničný partner zo SR – štátna rozpočtová organizácia musí byť vždy účastníkom zmluvného vzťahu podľa § 25 ods. 3 zákona č. 292/2014 Z. z. o EŠIF.
Pre prijímateľov / partnerov – ostatné subjekty verejnej správy (štátna príspevková organizácia, VÚC, obec, rozpočtová alebo príspevková organizácia VÚC alebo obce, iná organizácia verejnej správy), pre subjekty súkromného sektora (nezisková organizácia, podnikateľ a pod.) zabezpečuje platobná jednotka prevod prostriedkov na realizáciu projektu z výdavkového účtu formou transferu.
V rámci Programu Interreg V-A SK – CZ a Programu Interreg V-A SK – AT pre hlavných prijímateľov zo SR / hlavných cezhraničných partnerov zo SR – ostatné subjekty verejnej správy (štátna príspevková organizácia, VÚC, obec, rozpočtová alebo príspevková organizácia VÚC alebo obce, iná organizácia verejnej správy), pre subjekty súkromného sektora (nezisková organizácia, podnikateľ a pod.) a pre subjekty mimo územia SR zabezpečuje platobná jednotka prevod prostriedkov na realizáciu projektu z výdavkového účtu formou transferu.
V prípade ex-ante finančnej opravy je prijímateľ povinný pri predkladaní žiadosti o platbu postupovať nasledovne:
•	nepotvrdená ex-ante finančná oprava (neuzatvorený dodatok k zmluve o poskytnutí nenávratného finančného príspevku) – prijímateľ predkladá žiadosť o platbu zahŕňajúcu všetky výdavky vrátane výdavkov za nepotvrdenú ex-ante finančnú opravu a RO zníži oprávnenú sumu v predloženej žiadosti o platbu;
•	potvrdená ex-ante finančná oprava (uzatvorený dodatok k zmluve o poskytnutí nenávratného finančného príspevku) – prijímateľ predkladá žiadosť o platbu zahŕňajúcu všetky výdavky, avšak nárokuje si sumu zníženú o potvrdenú ex-ante finančnú opravu.
4.5.4	Platby vo vzťahu platobná jednotka – sprostredkovateľský orgán pre globálny grant
V súlade s § 8 ods. 4 zákona č. 292/2014 Z. z. o EŠIF realizuje sprostredkovateľskému orgánu pre globálny grant platbu platobná jednotka. Na účely implementácie časti programu formou globálneho grantu predkladá sprostredkovateľský orgán pre globálny grant riadiacemu orgánu žiadosť o platbu (poskytnutie zálohovej platby, zúčtovanie zálohovej platby). Zálohové platby sa sprostredkovateľskému orgánu pre globálny grant poskytujú do úrovne 100 % programového príspevku (vyčlenenej časti operačného programu pre implementáciu globálneho grantu).
4.5.5	Platby vo vzťahu sprostredkovateľský orgán pre globálny grant – prijímateľ
V prípade implementácie časti programu prostredníctvom globálneho grantu, podľa čl. 123 ods. 7 nariadenia Európskeho parlamentu a Rady (EÚ) č. 1303/2013, môže sprostredkovateľský orgán pre globálny grant realizovať platby prijímateľovi alebo partnerovi, ak je partner účastníkom zmluvného vzťahu podľa § 25 ods. 3 zákona č. 292/2014 Z. z. o EŠIF. 
Sprostredkovateľský orgán pre globálny grant teda plní aj platobnú funkciu, t. j. zodpovedá za prevod finančných prostriedkov EÚ a štátneho rozpočtu na spolufinancovanie prijímateľovi na základe jeho žiadosti o platbu, ktorú predkladá sprostredkovateľskému orgánu pre globálny grant v zmysle časti 6.7.3 tohto materiálu.
4.5.6	Platby vo vzťahu prijímateľ – dodávateľ / zhotoviteľ
Prijímateľ uhrádza účtovné doklady súvisiace s realizáciou projektu dodávateľovi / zhotoviteľovi v zmysle časti 6 tohto materiálu. V prípade, ak dodávateľ / zhotoviteľ postúpil pohľadávky voči prijímateľovi na postupníka v súlade s § 524 – 530 Občianskeho zákonníka (napr. faktoringová spoločnosť, resp. iný subjekt), prijímateľ uhrádza účtovné doklady postupníkovi, a to v súlade so zmluvou o poskytnutí nenávratného finančného príspevku. 
V prípade projektov, ktoré obsahujú aj výdavky neoprávnené nad rámec finančnej medzery, je tieto prijímateľ povinný uhrádzať dodávateľovi / zhotoviteľovi pomerne z každého účtovného dokladu podľa pomeru stanoveného zmluvou o poskytnutí nenávratného finančného príspevku, pričom vecne neoprávnené výdavky si prijímateľ hradí z vlastných zdrojov.
4.5.7	Osobitné pravidlá financovania výdavkov projektov
4.5.7.1	Pravidlá pri preplácaní výdavkov projektov prijímateľa, ktoré sú predmetom prebiehajúceho skúmania
K začatiu skúmania môže dôjsť ešte pred úhradou výdavkov prijímateľovi alebo aj po ich úhrade prijímateľovi v minulosti. Výdavky, ktoré sú predmetom prebiehajúceho skúmania, sa môžu týkať buď celkových výdavkov projektu, alebo len časti jeho výdavkov (napr. iba jedna / viac zákaziek projektu, resp. jedna položka rozpočtu projektu). 
V prípade prebiehajúceho skúmania, ktoré začalo po schválení výdavkov riadiacim orgánom, či iným subjektom na národnej úrovni, tzn. skúmanie sa vzťahuje na v minulosti schválené výdavky (najmä výdavky, ktoré boli schválené riadiacim orgánom, resp. schválené v súhrnnej žiadosti o platbu / mimoriadnej súhrnnej žiadosti o platbu, v žiadosti o platbu na Európsku komisiu, resp. v účtoch), je relevantný subjekt povinný vo vzťahu k riešeniu nezrovnalostí prijať účinné nápravné opatrenia najmä na účely správnej administrácie nezrovnalostí a prípadného budúceho vysporiadania finančných vzťahov v súlade s metodickým usmernením MF SR č. 2/2015-U k nezrovnalostiam a finančným opravám v rámci finančného riadenia ŠF, KF a ENRF, a zároveň je povinný zabezpečiť ich ďalšie nepredkladanie na schválenie subjektu v nadväzujúcej úrovni schvaľovacieho procesu v rámci systému finančných tokov. V prípade, ak certifikačný orgán nezaradí do žiadosti o platbu na Európsku komisiu žiadosť o platbu prijímateľa v minulosti schválenú v súhrnnej žiadosti o platbu / mimoriadnej súhrnnej žiadosti o platbu z dôvodu prebiehajúceho skúmania, o uvedenej skutočnosti informuje riadiaci orgán.
V prípade pochybnosti o zákonnosti, oprávnenosti a správnosti výdavkov deklarovaných prijímateľom má riadiaci orgán, certifikačný orgán, orgán auditu, či iný orgán SR a Európskej únie možnosť pristúpiť k postúpeniu skúmania relevantnému subjektu vykonávajúcemu kontrolu / overovanie / audit / vyšetrovanie / konanie na národnej úrovni v danej veci podľa osobitných predpisov.
Skúmanie je ukončené zaslaním vyjadrenia orgánu, ktorý vykonával kontrolu / overovanie / audit / vyšetrovanie / konanie na národnej úrovni a v relevantných prípadoch vyjadrením zo strany subjektu, ktorý podal podnet, resp. subjekt, ktorý identifikoval pochybnosť o zákonnosti a správnosti výdavkov. 
Vo všeobecnosti platí, že riadiaci orgán zabezpečí, aby výdavky, ktoré sú predmetom prebiehajúceho skúmania, neboli zahrnuté do súhrnnej žiadosti o platbu / mimoriadnej súhrnnej žiadosti o platbu do momentu potvrdenia ich zákonnosti, oprávnenosti a správnosti. 
Riadiaci orgán postupuje pri výkone finančnej kontroly žiadosti o platbu v súlade s ustanoveniami Systému riadenia EŠIF. Ak riadiaci orgán pri výkone finančnej kontroly žiadosti o platbu prijímateľa zistí, že žiadosť o platbu predložená prijímateľom obsahuje výdavky, ktoré sú predmetom prebiehajúceho skúmania, resp. zistí, že žiadosť o platbu prijímateľa nie je možné schváliť z dôvodu, že boli naplnené ustanovenia čl. 132 ods. 2 písm. b) nariadenia Európskeho parlamentu a Rady (EÚ) č. 1303/2013, t. j. začalo sa vyšetrovanie v súvislosti s možnou nezrovnalosťou ovplyvňujúcou dotknuté výdavky, riadiaci orgán postupuje takto:
Všeobecné pravidlá vzťahujúce sa k všetkým systémom financovania:
•	v zmysle § 7 ods. 6 zákona č. 292/2014 Z. z. o EŠIF a v zmysle ustanovení zmluvy o poskytnutí nenávratného finančného príspevku je riadiaci orgán oprávnený pozastaviť schvaľovanie žiadosti o platbu, ktorá obsahuje výdavky, ktoré sú predmetom prebiehajúceho skúmania (s výnimkou špecifických prípadov uvedených v  popísaných v časti "Špecifické pravidlá vzťahujúce sa k jednotlivým systémom financovania" časti 4.5.7.1 tohto materiálu), resp. pozastaviť schvaľovanie tej časti žiadosti o platbu, ktorá obsahuje výdavky, ktoré sú predmetom prebiehajúceho skúmania;
•	riadiaci orgán zároveň preverí, či sa uvedené skúmanie vzťahuje aj na výdavky už v minulosti deklarované, resp. schválené v žiadosti o platbu (tzv. v minulosti schválené výdavky);
•	v prípade, ak sa prebiehajúce skúmanie vzťahuje na výdavky schválené riadiacim orgánom v žiadosti o platbu prijímateľa, ale zatiaľ neschválené v súhrnnej žiadosti o platbu, riadiaci orgán prostredníctvom platobnej jednotky pozastaví zaraďovanie týchto výdavkov do súhrnnej žiadosti o platbu / mimoriadnej súhrnnej žiadosti o platbu, resp. zaradí takéto výdavky do súhrnnej žiadosti o platbu / mimoriadnej súhrnnej žiadosti o platbu s uplatnenou percentuálnou sadzbou navrhnutej finančnej opravy na schválenie certifikačnému orgánu. Týmto postupom nie sú dotknuté ustanovenia zákona č. 357/2015 Z. z. v znení neskorších predpisov týkajúce sa výkonu finančnej kontroly, t. j. riadiaci orgán za účelom uplatnenia uvedeného postupu je povinný otvoriť finančnú kontrolu, ktorej výsledkom je v. u. pozastavenie alebo uplatnenie finančnej opravy;
•	v prípade, ak sa prebiehajúce skúmanie vzťahuje aj na výdavky už v minulosti deklarované, resp. schválené v žiadosti o platbu a v súhrnnej žiadosti o platbu / mimoriadnej súhrnnej žiadosti o platbu (tzv. v minulosti schválené výdavky), riadiaci orgán postupuje v súlade s metodickým usmernením MF SR č. 2/2015-U k nezrovnalostiam a finančným opravám v rámci finančného riadenia ŠF, KF a ENRF; 
•	v prípade, ak sa prebiehajúce skúmanie vzťahuje na výdavky (napr. porušenie postupov verejného obstarávania), pri ktorých sa má uplatniť finančná oprava percentuálnou sadzbou, prijímateľ v žiadosti o platbu deklaruje výdavky v 100 % výške a následne riadiaci orgán v rámci výkonu finančnej kontroly žiadosti o platbu deklarované výdavky schvaľuje v zníženej sume o príslušnú hodnotu finančnej opravy, tzn. riadiaci orgán až na svojej úrovni schváli výdavky v zníženej sume o príslušnú hodnotu finančnej opravy a uvedené zníženie sumy zaznamená v ITMS pre zachovanie auditnej stopy. V tomto prípade riadiaci orgán ešte nepristupuje k úprave (zníženiu) nenávratného finančného príspevku formou dodatku, ani k úpravám rozpočtu v ITMS. K úprave a zníženiu výšky nenávratného finančného príspevku ako aj k úpravám rozpočtu v ITMS sa pristupuje až po potvrdení nezrovnalosti a definitívnom potvrdení výšky finančnej opravy, odkedy prijímateľ v žiadosti o platbu predkladá všetky výdavky a nárokuje si sumu zníženú o potvrdenú finančnú opravu. Ak sa výsledkom skúmania následne potvrdí zákonnosť a správnosť pôvodne neschválených výdavkov, je prijímateľ oprávnený opätovne si nárokovať preplatenie oprávnených výdavkov predložením novej žiadosti o platbu; 
•	ak sa výsledkom skúmania potvrdí, že výdavky nie sú zákonné a správne, riadiaci orgán žiadosť o platbu neschváli, resp. schváli v zníženej výške o sumu neoprávnených výdavkov. V prípade tzv. v minulosti schválených výdavkov riadiaci orgán pristúpi k administrácii nezrovnalosti a k vymáhaniu finančných prostriedkov od dlžníka v súlade s metodickým usmernením MF SR č. 2/2015-U k nezrovnalostiam a finančným opravám v rámci finančného riadenia ŠF, KF a ENRF; 
•	riadiaci orgán je zároveň povinný pravidelne monitorovať stav predmetného prebiehajúceho skúmania na úrovni projektov a na základe požiadavky certifikačného orgánu je riadiaci orgán povinný bezodkladne predložiť v štruktúre stanovenej certifikačným orgánom informáciu o zmene stavu predmetného šetrenia, vyšetrovania, kontroly certifikačnému orgánu elektronicky na e-mailovú adresu co_certifikacia@mfsr.sk a orgánu auditu elektronicky na e-mailovú adresu oa_ucty@mfsr.sk. 
Špecifické pravidlá vzťahujúce sa k jednotlivým systémom financovania:
•	v prípade systému refundácie:
a)	ak žiadosť o platbu (priebežná platba) obsahuje výlučne výdavky, ktoré sú predmetom prebiehajúceho skúmania, je riadiaci orgán povinný pozastaviť schvaľovanie žiadosti o platbu (priebežná platba) do času ukončenia skúmania; 
b)	ak žiadosť o platbu (priebežná platba) obsahuje okrem výdavkov, ktoré sú predmetom prebiehajúceho skúmania aj výdavky, ktoré nie sú predmetom prebiehajúceho skúmania, riadiaci orgán je povinný vyčleniť výdavky, ktoré sú predmetom prebiehajúceho skúmania na samostatný predmet kontroly a následne je povinný pozastaviť schvaľovanie vyčlenenej časti výdavkov do času ukončenia skúmania. V prípade výdavkov, ktoré nie sú predmetom prebiehajúceho skúmania riadiaci orgán a platobná jednotka postupujú v súlade s časťou 6.3 tohto materiálu;
c)	ak sa výsledkom skúmania potvrdí, že výdavky sú zákonné a správne, riadiaci orgán a platobná jednotka postupujú v súlade s časťou 6.3 tohto materiálu;
d)	ak zoznam deklarovaných výdavkov v rámci Programu Interreg V-A SK – CZ a Programu Interreg V-A SK – AT obsahuje výlučne výdavky, ktoré sú predmetom prebiehajúceho skúmania, riadiaci orgán / zodpovedný subjekt určený na národnej úrovni je oprávnený neschváliť alebo pozastaviť schvaľovanie zoznamu deklarovaných výdavkov do času ukončenia skúmania;
e)	ak zoznam deklarovaných výdavkov v rámci Programu Interreg V-A SK – CZ a Programu Interreg V-A SK – AT obsahuje okrem výdavkov, ktoré sú predmetom prebiehajúceho skúmania aj výdavky, ktoré nie sú predmetom prebiehajúceho skúmania, riadiaci orgán / zodpovedný subjekt určený na národnej úrovni je oprávnený výdavky, ktoré sú predmetom prebiehajúceho skúmania neschváliť alebo vyčleniť na samostatný predmet kontroly a následne je povinný pozastaviť schvaľovanie vyčlenenej časti výdavkov do času ukončenia skúmania. V prípade výdavkov, ktoré nie sú predmetom prebiehajúceho skúmania, riadiaci orgán / zodpovedný subjekt určený na národnej úrovni postupuje v súlade s časťou 6.4 tohto materiálu;
f)	ak sa výsledkom skúmania potvrdí, že výdavky zahrnuté v zozname deklarovaných výdavkov v rámci Programu Interreg V-A SK – CZ a Programu Interreg V-A SK – AT sú zákonné a správne, riadiaci orgán / zodpovedný subjekt určený na národnej úrovni postupuje v súlade s časťou 6.4 tohto materiálu; 
g)	ak žiadosť o platbu (priebežná platba) v rámci Programu Interreg V-A SK – CZ a Programu Interreg V-A SK – AT obsahuje okrem výdavkov, ktoré sú predmetom prebiehajúceho skúmania aj výdavky, ktoré nie sú predmetom prebiehajúceho skúmania, riadiaci orgán je povinný vyčleniť výdavky, ktoré sú predmetom prebiehajúceho skúmania na samostatný predmet kontroly a následne je povinný pozastaviť schvaľovanie vyčlenenej časti výdavkov do času ukončenia skúmania. V prípade výdavkov, ktoré nie sú predmetom prebiehajúceho skúmania, riadiaci orgán a platobná jednotka postupujú v súlade s časťou 6.4 tohto materiálu;
h)	ak sa výsledkom skúmania potvrdí, že výdavky zahrnuté v žiadosti o platbu v rámci Programu Interreg V-A SK – CZ a Programu Interreg V-A SK – AT sú zákonné a správne, riadiaci orgán a platobná jednotka postupujú v súlade s časťou 6.4 tohto materiálu; 
•	v prípade systému zálohových platieb: 
a)	ak žiadosť o platbu (zúčtovanie zálohovej platby) obsahuje výlučne výdavky, ktoré sú predmetom prebiehajúceho skúmania, je riadiaci orgán povinný pozastaviť schvaľovanie žiadosti o platbu (zúčtovanie zálohovej platby) do času ukončenia skúmania; 
b)	ak žiadosť o platbu (zúčtovanie zálohovej platby) obsahuje okrem výdavkov, ktoré sú predmetom prebiehajúceho skúmania aj výdavky, ktoré nie sú predmetom prebiehajúceho skúmania, riadiaci orgán je povinný vyčleniť výdavky, ktoré sú predmetom prebiehajúceho skúmania na samostatný predmet kontroly a následne je povinný pozastaviť schvaľovanie vyčlenenej časti výdavkov do času ukončenia skúmania. V prípade výdavkov, ktoré nie sú predmetom prebiehajúceho skúmania, riadiaci orgán a platobná jednotka postupujú v súlade s časťou 6.2 tohto materiálu;
c)	ak sa výsledkom skúmania potvrdí, že výdavky sú zákonné a správne, riadiaci orgán a platobná jednotka postupujú v súlade s časťou 6.2 tohto materiálu; 
d)	ak zoznam deklarovaných výdavkov v rámci Programu Interreg V-A SK – CZ a Programu Interreg V-A SK – AT obsahuje výlučne výdavky, ktoré sú predmetom prebiehajúceho skúmania, riadiaci orgán / zodpovedný subjekt určený na národnej úrovni je oprávnený neschváliť alebo pozastaviť schvaľovanie zoznamu deklarovaných výdavkov do času ukončenia skúmania; 
e)	ak zoznam deklarovaných výdavkov v rámci Programu Interreg V-A SK – CZ a Programu Interreg V-A SK – AT obsahuje okrem výdavkov, ktoré sú predmetom prebiehajúceho skúmania aj výdavky, ktoré nie sú predmetom prebiehajúceho skúmania, riadiaci orgán / zodpovedný subjekt určený na národnej úrovni je oprávnený výdavky, ktoré sú predmetom prebiehajúceho skúmania neschváliť alebo vyčleniť na samostatný predmet kontroly a následne je povinný pozastaviť schvaľovanie vyčlenenej časti výdavkov do času ukončenia skúmania. V prípade výdavkov, ktoré nie sú predmetom prebiehajúceho skúmania, riadiaci orgán / zodpovedný subjekt určený na národnej úrovni postupuje v súlade s časťou 6.5 tohto materiálu;
f)	ak sa výsledkom skúmania potvrdí, že výdavky zahrnuté v zozname deklarovaných výdavkov v rámci Programu Interreg V-A SK – CZ a Programu Interreg V-A SK – AT sú zákonné a správne, riadiaci orgán / zodpovedný subjekt určený na národnej úrovni postupuje v súlade s časťou 6.5 tohto materiálu; 
g)	ak žiadosť o platbu (zúčtovanie zálohovej platby) v rámci Programu Interreg V-A SK – CZ a Programu Interreg V-A SK – AT obsahuje výlučne výdavky, ktoré sú predmetom prebiehajúceho skúmania, riadiaci orgán je povinný pozastaviť schvaľovanie žiadosti o platbu (zúčtovanie zálohovej platby) do času ukončenia skúmania; 
h)	ak žiadosť o platbu (zúčtovanie zálohovej platby) v rámci Programu Interreg V-A SK – CZ a Programu Interreg V-A SK – AT obsahuje okrem výdavkov, ktoré sú predmetom prebiehajúceho skúmania aj výdavky, ktoré nie sú predmetom prebiehajúceho skúmania, riadiaci orgán je povinný vyčleniť výdavky, ktoré sú predmetom prebiehajúceho skúmania na samostatný predmet kontroly a následne je povinný pozastaviť schvaľovanie vyčlenenej časti výdavkov do času ukončenia skúmania. V prípade výdavkov, ktoré nie sú predmetom prebiehajúceho skúmania riadiaci orgán a platobná jednotka postupujú v súlade s časťou 6.5 tohto materiálu;
i)	ak sa výsledkom skúmania potvrdí, že výdavky zahrnuté v žiadosti o platbu v rámci Programu Interreg V-A SK – CZ a Programu Interreg V-A SK – AT sú zákonné a správne, riadiaci orgán a platobná jednotka postupujú v súlade s časťou 6.5 tohto materiálu; 
j)	vo vzťahu k financovaniu projektu, v rámci ktorého boli identifikované výdavky, ktoré sú predmetom prebiehajúceho skúmania, je v kompetencii riadiaceho orgánu posúdiť opodstatnenosť a reálnosť požiadavky prijímateľa na poskytnutie zálohovej platby. Vo vzťahu k výpočtu maximálnej výšky zálohovej platby postupuje riadiaci orgán v súlade s časťou 6.2 a 6.5 tohto materiálu;
k)	vo vzťahu k povinnosti zúčtovať 100 % každej jednej poskytnutej zálohovej platby v lehote 9 mesiacov odo dňa pripísania finančných prostriedkov na účte prijímateľa / aktivácie rozpočtového opatrenia sa uplatňuje postup v súlade s časťou 6.2.6 a 6.5 tohto materiálu. 
•	v prípade systému predfinancovania:
a)	ak žiadosť o platbu (poskytnutie predfinancovania) obsahuje výlučne výdavky, ktoré sú predmetom prebiehajúceho skúmania, je na rozhodnutí riadiaceho orgánu, či pozastaví schvaľovanie výdavkov, ktoré sú predmetom prebiehajúceho skúmania deklarovaných v žiadosti o platbu (poskytnutie predfinancovania) do času ukončenia skúmania, alebo po dohode s platobnou jednotkou (po zvážení dopadu na štátny rozpočet) schváli žiadosť o platbu (poskytnutie predfinancovania) obsahujúcu výdavky, ktoré sú predmetom prebiehajúceho skúmania; 
b)	ak žiadosť o platbu (poskytnutie predfinancovania) obsahuje okrem výdavkov, ktoré sú predmetom prebiehajúceho skúmania, aj výdavky, ktoré nie sú predmetom prebiehajúceho skúmania:
i.	je na rozhodnutí riadiaceho orgánu, či predmetnú žiadosť o platbu (poskytnutie predfinancovania) po dohode s platobnou jednotkou (po zvážení dopadu na štátny rozpočet) schváli. Následne riadiaci orgán a platobná jednotka postupujú v súlade s časťou 6.1 tohto materiálu;
ii.	alebo v prípade, ak riadiaci orgán rozhodne, že výdavky, ktoré sú predmetom prebiehajúceho skúmania, neschváli, vyčlení rizikové výdavky (t. j. účtovné doklady, v ktorých sa nachádzajú rizikové výdavky) na samostatný predmet kontroly a následne pozastaví schvaľovanie vyčlenenej časti výdavkov do času ukončenia skúmania, pričom platí, že v prípade, ak sa prebiehajúce skúmanie vzťahuje na výdavky (napr. porušenie postupov verejného obstarávania), pri ktorých sa má uplatniť finančná oprava percentuálnou sadzbou, riadiaci orgán schváli výdavky v zníženej sume o príslušnú hodnotu finančnej opravy. V prípade výdavkov, ktoré nie sú predmetom prebiehajúceho skúmania, riadiaci orgán a platobná jednotka postupujú v súlade s časťou 6.1 tohto materiálu;
c)	ak sa výsledkom skúmania potvrdí, že výdavky sú zákonné, oprávnené a správne, riadiaci orgán a platobná jednotka postupujú v súlade s časťou 6.1 tohto materiálu; 
d)	ak je rizikovosť výdavkov identifikovaná vo fáze zúčtovania predfinancovania na časť alebo všetky deklarované výdavky zahrnuté do žiadosti o platbu (uvedené sa vzťahuje aj na prípad zúčtovania predfinancovania poskytnutého v podľa písm. a) a b)i.), riadiaci orgán pozastaví schvaľovanie celej žiadosti o platbu (zúčtovanie predfinancovania) do času ukončenia skúmania (vo fáze zúčtovania predfinancovania nie je možné vyčleniť výdavky na samostatný predmet kontroly); 
e)	vo vzťahu k povinnosti zúčtovať 100 % každého poskytnutého predfinancovania (každej jednej pripísanej platby predfinancovania samostatne) najneskôr do 10 pracovných dní odo dňa pripísania finančných prostriedkov na účte prijímateľa / aktivácie rozpočtového opatrenia sa uplatňuje postup v súlade s časťou 6.1.2 (bod 1) tohto materiálu.
4.5.7.2	Pravidlá vzťahujúce sa na projekty využívajúce preddavkové platby v rámci odberateľsko-dodávateľských vzťahov
Všeobecné pravidlá oprávnenosti využívania preddavkových platieb upravuje Systém riadenia EŠIF. Vo vzťahu k finančnému riadeniu pri uplatňovaní preddavkových platieb je riadiaci orgán oprávnený aplikovať preddavkové platby za podmienky dodržania všetkých ustanovení Systému riadenia EŠIF a za podmienky dodržania nasledovných pravidiel:
1.	preddavkové platby je možné uplatňovať len v prípade využitia systému zálohových platieb a systému predfinancovania, resp. ich kombinácie s refundáciou, pričom platí, že riadiaci orgán je povinný usmerniť prijímateľov tak, aby prijímateľ výdavky za preddavkové platby nepredkladal v rámci žiadosti o platbu (priebežná platba);
2.	preddavkové platby nie je možné uplatňovať v rámci Programu Interreg V-A SK – CZ a Programu Interreg V-A SK – AT a ani v prípade využitia systému zálohových platieb v rámci fondu malých projektov Programu Ingerreg V-A SK – CZ. Riadiaci orgán je povinný usmerniť prijímateľov tak, aby prijímateľ výdavky za preddavkové platby nepredkladal ani v rámci žiadosti o platbu (priebežná platba) ani v rámci žiadosti o platbu (zúčtovanie zálohovej platby);
3.	prijímateľ zahrnie účtovné doklady, na základe ktorých bola, resp. bude preddavková platba uhradená, do žiadosti o platbu (poskytnutie / zúčtovanie predfinancovania, resp. zúčtovanie zálohovej platby). Pri využívaní preddavkových platieb prijímateľ nie je povinný predkladať samostatné žiadosti o platbu obsahujúce výlučne účtovné doklady, na základe ktorých bola, resp. bude preddavková platba uhradená, pri dodržaní podmienky, že žiadosť o platbu sa predkladá len na jeden z uvedených systémov financovania;
4.	nárokované finančné prostriedky / deklarované výdavky, ktoré sa viažu k preddavkovým platbám, zahrnuté do žiadosti o platbu (poskytnutie predfinancovania / zúčtovanie zálohovej platby) je riadiaci orgán povinný vyčleniť na samostatný predmet kontroly; 
5.	všeobecne pri výkone finančnej kontroly platí:
a)	pri žiadosti o platbu (poskytnutie predfinancovania), ktorá obsahuje nárokované finančné prostriedky viažuce sa k preddavkovým platbám, riadiaci orgán a platobná jednotka postupujú v súlade s časťou 6.1.1 (body 3 až 8) tohto materiálu;
b)	pri žiadosti o platbu (zúčtovanie predfinancovania), ktorá obsahuje deklarované výdavky viažuce sa k preddavkovým platbám, riadiaci orgán postupuje v súlade časťou 6.1.2 (body 2 a 3) tohto materiálu; 
V tomto prípade však platí, že riadiaci orgán pozastaví schvaľovanie žiadosti o platbu (zúčtovanie predfinancovania) do času overenia dodania predmetu plnenia, v súlade s podmienkami definovanými Systémom riadenia EŠIF. Po overení dodania predmetu plnenia riadiaci orgán ukončí kontrolu žiadosti o platbu (zúčtovanie predfinancovania). V prípade, ak prijímateľ najneskôr s predložením doplňujúcich údajov k preukázaniu dodania predmetu plnenia nevrátil preplatok iniciatívne, riadiaci orgán schvaľuje žiadosť o platbu (zúčtovanie predfinancovania) v zníženej sume o sumu tohto preplatku, pričom sa uplatňuje postup v súlade s časťou 6.1.2 (bod 3) tohto materiálu. V prípade schválenia žiadosti o platbu (zúčtovanie predfinancovania) predloží platobnej jednotke príslušnú časť formuláru žiadosti o platbu (zúčtovanie predfinancovania). Riadiaci orgán informuje platobnú jednotku (spôsob informovania závisí od dohody medzi riadiacim orgánom a platobnou jednotkou) o skutočnosti, že predložená žiadosť o platbu (zúčtovanie predfinancovania) obsahuje výdavky viažuce sa k preddavkovým platbám vrátane informácie o overení dodania predmetu plnenia riadiacim orgánom. Platobná jednotka následne postupuje v zmysle časti 6.1.2 (bod 4a) za splnenia podmienky stanovenej v bode 6 tejto časti materiálu.
Vo vzťahu k povinnosti zúčtovať 100 % každého poskytnutého predfinancovania (každej jednej poskytnutej platby predfinancovania samostatne) najneskôr do 10 pracovných dní odo dňa pripísania finančných prostriedkov na účte prijímateľa / aktivácie rozpočtového opatrenia sa uplatňuje postup v súlade s časťou 6.1.2 (bod 1) tohto materiálu. 
c)	pri žiadosti o platbu (poskytnutie zálohovej platby) vo vzťahu k financovaniu projektu, v rámci, ktorého sú využívané preddavkové platby, je v kompetencii riadiaceho orgánu posúdiť opodstatnenosť a reálnosť požiadavky prijímateľa na poskytnutie zálohovej platby. Vo vzťahu k výpočtu maximálnej výšky zálohovej platby postupuje riadiaci orgán v súlade s časťou 6.2.5 tohto materiálu;
d)	pri žiadosti o platbu (zúčtovanie zálohovej platby), ktorá obsahuje výdavky viažuce sa k preddavkovým platbám, riadiaci orgán postupuje v súlade s časťou 6.2.2 (body 2 až 5) tohto materiálu. 
V tomto prípade však platí, že riadiaci orgán pozastaví schvaľovanie žiadosti o platbu (zúčtovanie zálohovej platby) do času overenia dodania predmetu plnenia v súlade s podmienkami definovanými Systémom riadenia EŠIF. Po overení dodania predmetu plnenia riadiaci orgán ukončí kontrolu žiadosti o platbu (zúčtovanie zálohovej platby). V prípade, ak prijímateľ najneskôr s predložením doplňujúcich údajov k preukázaniu dodania predmetu plnenia nevráti preplatok iniciatívne, riadiaci orgán schvaľuje žiadosť o platbu (zúčtovanie zálohovej platby) v zníženej sume o sumu tohto preplatku, pričom sa uplatňuje postup v súlade s časťou 6.2.6 tohto materiálu. V prípade schválenia žiadosti o platbu (zúčtovanie zálohovej platby) predloží platobnej jednotke príslušnú časť formuláru žiadosti o platbu (zúčtovanie zálohovej platby). Riadiaci orgán informuje platobnú jednotku (spôsob informovania závisí od dohody medzi riadiacim orgánom a platobnou jednotkou) o skutočnosti, že predložená žiadosť o platbu (zúčtovanie zálohovej platby) obsahuje výdavky viažuce sa k preddavkovým platbám vrátane informácie o overení dodania predmetu plnenia riadiacim orgánom. Platobná jednotka následne postupuje v zmysle časti 6.2.2 (bod 6a) za splnenia podmienky stanovenej v bode 7 tejto časti materiálu.
Vo vzťahu k povinnosti zúčtovať 100 % každej jednej poskytnutej zálohovej platby v lehote 9 mesiacov odo dňa pripísania finančných prostriedkov na účte prijímateľa / aktivácie rozpočtového opatrenia sa uplatňuje postup v súlade s časťou 6.2.6 tohto materiálu;
6.	riadiaci orgán je zároveň povinný viesť evidenciu projektov, pri ktorých sa uplatňuje využívanie preddavkových platieb a na základe požiadavky certifikačného orgánu je riadiaci orgán povinný túto evidenciu predložiť certifikačnému orgánu na e-mailovú adresu co_certifikacia@mfsr.sk;
7.	platobná jednotka je oprávnená do súhrnnej žiadosti o platbu zahrnúť žiadosti o platbu (zúčtovanie predfinancovania, zúčtovanie zálohovej platby) viažuce sa k preddavkovým platbám iba v prípade, ak bola platobnej jednotke poskytnutá informácia od riadiaceho orgánu o overení dodania predmetu plnenia.
Zároveň platobná jednotka v oznámení o zaslaní súhrnnej žiadosti o platbu informuje certifikačný orgán o skutočnosti, že predmetná súhrnná žiadosť o platbu obsahuje žiadosti o platbu s účtovnými dokladmi, na základe ktorých bola uhradená preddavková platba vrátane informácie o overení dodania predmetu plnenia riadiacim orgánom.
8.	Certifikačný orgán pri spracovaní súhrnnej žiadosti o platbu následne postupuje v súlade s postupmi definovanými týmto materiálom.
Postup pri identifikovaní preplatku, resp. nedoplatku zo zúčtovania preddavkovej platby
V súlade so Systémom riadenia EŠIF je prípadný nedoplatok vzniknutý zo zúčtovania preddavkovej platby posudzovaný riadiacim orgánom z hľadiska splnenia podmienok oprávnenosti výdavkov. Ak riadiaci orgán na základe daného posúdenia rozhodne o oprávnenosti vzniknutého nedoplatku, je prijímateľ oprávnený nárokovať si vzniknutý nedoplatok predložením novej žiadosti o platbu v zmysle časti 6 tohto materiálu.
Prípadný preplatok vzniknutý zo zúčtovania preddavkovej platby je v súlade so Systémom riadenia EŠIF prijímateľ povinný vrátiť riadiacemu orgánu najneskôr spolu s predložením doplňujúcich údajov k preukázaniu dodania predmetu plnenia (špecifické podmienky platia pre systém zálohových platieb viď. časť 6.2.6 tohto materiálu). Vysporiadanie identifikovaných nezrovnalostí z preddavkových platieb nie je týmto odsekom dotknuté.
V prípade, ak v súvislosti s preddavkovými platbami schválenými v súhrnnej žiadosti o platbu / mimoriadnej súhrnnej žiadosti o platbu boli identifikované porušenia legislatívy EÚ alebo SR, resp. zmluvy o poskytnutí nenávratného finančného príspevku a vznikli neoprávnené výdavky, riadiaci orgán eviduje nezrovnalosť a žiadosť o vrátenie finančných prostriedkov na účely vysporiadania identifikovaných nezrovnalostí z preddavkových platieb v súlade s metodickým usmernením MF SR č. 2/2015-U k nezrovnalostiam a finančným opravám v rámci finančného riadenia ŠF, KF a ENRF. Pokiaľ preplatok zo zúčtovania preddavkovej platby nevznikol z dôvodu porušenia legislatívy EÚ alebo SR, resp. zmluvy o poskytnutí nenávratného finančného príspevku, resp. prijímateľ nevrátil preplatok iniciatívne najneskôr s predložením doplňujúcich údajov k preukázaniu dodania predmetu plnenia, riadiaci orgán eviduje žiadosť o vrátenie finančných prostriedkov na účely vysporiadania preplatku od prijímateľa bez nezrovnalosti.
4.5.8	Spracovanie Účtov na národnej úrovni
V súlade s čl. 137 a 138 nariadenia Európskeho parlamentu a Rady (EÚ) č. 1303/2013 certifikačný orgán vypracuje a predkladá za každý program Európskej komisii Účty za účtovný rok najneskôr do 15. februára9 finančného roka, ktorý nasleduje po danom účtovnom roku. 
Certifikačný orgán pri zostavovaní Účtov za príslušný účtovný rok spracováva a berie do úvahy:
•	záväzky zaúčtované certifikačným orgánom za výdavky schválené certifikačným orgánom v súhrnných žiadostiach o platbu / mimoriadnych súhrnných žiadostiach o platbu:
a)	v období od 1. apríla roku "n" do 31. marca roku "n+1", ktoré boli zároveň deklarované Európskej komisii v priebežných žiadostiach o platbu v období od 1. júla roku "n" (najskôr však po predložení záverečnej priebežnej žiadosti o platbu na Európsku komisiu za predchádzajúci účtovný rok) do 30. apríla roku "n+1" a následne v záverečnej priebežnej žiadosti o platbu na Európsku komisiu, 
b)	v predchádzajúcich účtovných rokoch, ktoré neboli deklarované Európskej komisii v priebežných žiadostiach o platbu na Európsku komisiu v predchádzajúcich účtovných rokoch, ale boli deklarované Európskej komisii v priebežných žiadostiach o platbu v období od 1. júla roku "n" (najskôr však po predložení záverečnej priebežnej žiadosti o platbu na Európsku komisiu za predchádzajúci účtovný rok) do 30. apríla roku "n+1" a následne v záverečnej priebežnej žiadosti o platbu na Európsku komisiu, 
c)	v predchádzajúcich účtovných rokoch, ktoré boli deklarované Európskej komisii v priebežných žiadostiach o platbu na Európsku komisiu v predchádzajúcich účtovných rokoch, ale sa rozhodlo o ich dočasnom vylúčení z Účtov predchádzajúcich účtovných rokov do času prijatia rozhodnutia o ich zaradení do Účtov zostavovaných za aktuálny účtovný rok. V tomto prípade platí, že takéto výdavky musia byť opätovne deklarované Európskej komisii v priebežných žiadostiach o platbu (a to prostredníctvom pripočítania relevantných súm odpočítaných z Účtov v predchádzajúcich účtovných rokoch) v období od 1. júla roku "n" (najskôr však po predložení záverečnej priebežnej žiadosti o platbu na Európsku komisiu za predchádzajúci účtovný rok) do 30. apríla roku "n+1", a následne v záverečnej priebežnej žiadosti o platbu na Európsku komisiu;
•	záverečnú priebežnú žiadosť o platbu na Európsku komisiu, pri ktorej platí, že certifikačný orgán ju predkladá Európskej komisii v období od 1. júla do 31. júla roku "n+1" po skončení príslušného účtovného roka, pričom táto záverečná priebežná žiadosť o platbu na Európsku komisiu spravidla nebude obsahovať nové deklarované výdavky alebo nové finančné opravy nad rámec ostatnej priebežnej žiadosti o platbu na Európsku komisiu, ktorá bola predložená za príslušný účtovný rok do 30. apríla roku "n+1";
•	pohľadávky zaúčtované voči dlžníkom a zaúčtované záväzky voči Európskej komisii za nezrovnalosti uplatnené v priebežných žiadostiach o platbu v období od 1. júla roku "n" (najskôr však po predložení záverečnej priebežnej žiadosti o platbu na Európsku komisiu za predchádzajúci účtovný rok) do 30. apríla roku "n+1", v záverečnej priebežnej žiadosti o platbu na Európsku komisiu, ktorá sa predkladá v období od 1. júla roku "n+1" do 31. júla roku "n+1";
•	pohľadávky zaúčtované voči dlžníkom a zaúčtované záväzky voči Európskej komisii za nezrovnalosti, ktoré neboli uplatnené v priebežných žiadostiach o platbu, resp. v záverečnej priebežnej žiadosti o platbu na Európsku komisiu a pre ktoré nebolo ukončené prebiehajúce skúmanie správnosti, oprávnenosti a zákonnosti výdavkov alebo došlo k prekročeniu prípustnej miery chybovosti na úrovni operačného programu za daný účtovný rok.
Účty za príslušný účtovný rok obsahujú okrem iného nasledovné informácie:
•	výkaz súm stiahnutých z výkazov výdavkov v žiadostiach o platbu na Európsku komisiu predložených v období od 1. júla roku "n" do 30. apríla roku "n+1";
•	výkaz vrátených súm v období od 1. apríla roku "n" do 31. marca roku "n+1" odpočítaných z výkazov výdavkov v žiadostiach o platbu na Európsku komisiu predložených v období od 1. júla roku "n" do 30. apríla roku "n+1";
•	výkaz vrátených súm podľa čl. 71 nariadenia Európskeho parlamentu a Rady (EÚ) č. 1303/2013 v období od 1. apríla roku "n" do 31. marca roku "n+1" odpočítaných z výkazov výdavkov v žiadostiach o platbu na Európsku komisiu predložených v období od 1. júla roku "n" do 30. apríla roku "n+1"; 
•	výkaz súm, ktoré sa majú vrátiť na konci účtovného roka podľa stavu pohľadávok v účtovníctve certifikačného orgánu v ISUF; 
•	výkaz nevymožiteľných súm ku koncu účtovného roka, ktoré sú zaúčtované ako pohľadávky v účtovníctve certifikačného orgánu v ISUF na základe informácií o nevymožiteľných sumách predložených riadiacim orgánom v súlade s požiadavkou čl. 1 ods. 2 delegovaného nariadenia Komisie (EÚ) č. 2016/568.
•	výkaz porovnania výdavkov deklarovaných v žiadostiach o platbu Európskej komisii a výdavkov deklarovaných vo výkaze výdavkov zaúčtovaných certifikačným orgánom v ISUF, ktoré boli zahrnuté v žiadostiach o platbu predložených Európskej komisii za obdobie od 1. júla roku "n" do 31. júla roku "n+1" a uplatnených finančných opráv v Účtoch. 
V súlade s čl. 138 nariadenia Európskeho parlamentu a Rady (EÚ) č. 1303/2013 a čl. 59 ods. 5 nariadenia Európskeho parlamentu a Rady (EÚ, Euratom) č. 966/2012 platí na národnej úrovni pri zostavovaní Účtov a dokumentácie predkladanej Európskej komisii do 15. februára9 nasledujúceho po skončení príslušného účtovného roku pre príslušný program nasledovný postup:
1.	certifikačný orgán zasiela riadiacemu orgánu a orgánu auditu informáciu o uzatvorení príslušného účtovného roka v termíne do 7. mája roku "n+1";
2.	certifikačný orgán poskytne orgánu auditu export dát z ITMS (export kladných a export záporných položiek) vrátane vyhlásenia o zaevidovaní výdavkov v informačných systémoch a účtovníctve certifikačného orgánu ako podklad pre výber vzorky pre výkon vládnych auditov v termíne do 7. mája roku "n+1"; 
3.	riadiaci orgán v termíne do 30. septembra roku "n+1" zabezpečí dokončenie všetkých potrebných kontrol výdavkov zahrnutých do žiadostí o platbu na Európsku komisiu, ktoré boli predložené Európskej komisii v období od 1. júla roku "n" do 30. apríla roku "n+1". Zároveň riadiaci orgán posúdi, či závery z týchto kontrol majú vplyv na výšku a / alebo oprávnenosť výdavkov deklarovaných v príslušnom účtovnom roku vo vzťahu k ich prípadnému stiahnutiu alebo dočasnému vylúčeniu z Účtov a uzavrie evidenciu nezrovnalostí v ITMS. V nadväznosti na uskutočnené posúdenie na účely úpravy Účtov riadiaci orgán:
a)	zabezpečí uzavretie evidencie všetkých nezrovnalostí a súvisiacich dokladov z výsledkov uskutočnených kontrol do koncových stavov podľa aktuálneho vývoja a stavu nezrovnalosti a predloží certifikačnému orgánu elektronicky na e-mailovú adresu v súlade s prílohou 7 schválené správy o zistených nezrovnalostiach, zoznam nevymožiteľných súm v zmysle prílohy 6;
b)	predloží certifikačnému orgánu elektronicky na e-mailovú adresu co_ucty@mfsr.sk a orgánu auditu elektronicky na e-mailovú adresu oa_ucty@mfsr.sk požiadavku na stiahnutie alebo dočasné vylúčenie z Účtov, t. j. sumárny prehľad nezrovnalostí a výdavkov, ktoré je potrebné z Účtov stiahnuť alebo dočasne vylúčiť (v štruktúre stanovenej prílohou 11b);
c)	predloží certifikačnému orgánu elektronicky na e-mailovú adresu co_ucty@mfsr.sk a orgánu auditu elektronicky na e-mailovú adresu oa_ucty@mfsr.sk zoznamy všetkých vykonaných / vykonávaných kontrol / auditov / certifikačných overovaní a nedostatkov / nezrovnalostí v štruktúre stanovenej orgánom auditu a certifikačným orgánom, a to len za časť týkajúcu sa kontrol vykonaných na úrovni riadiaceho orgánu a zabezpečí, aby informácie a údaje na účely spracovania Účtov boli zosúladené s relevantnými skutočnosťami a údajmi, ktoré riadiaci orgán predkladá podľa písm. a) a b);
d)	na účely umožnenia operatívnej komunikácie a riešenia prípadných komplikácií predloží certifikačnému orgánu elektronicky na e-mailovú adresu co_ucty@mfsr.sk mená kontaktných osôb;
4.	orgán auditu na základe sfinalizovaných správ z vládnych auditov na účely úpravy Účtov, resp. prípravy Vyhlásenia riadiaceho orgánu o vierohodnosti11 a Ročného súhrnu konečných audítorských správ a výsledkov uskutočnených kontrol v termíne do 5. novembra roku "n+1":
a)	zabezpečí uzavretie evidencie všetkých nezrovnalostí z výsledkov uskutočnených auditov vrátane nezrovnalostí evidovaných riadiacim orgánom z podnetov orgánu auditu a v prípadoch, ak nedal podnet riadiacemu orgánu, predloží schválené správy o zistených nezrovnalostiach certifikačnému orgánu elektronicky na e-mailovú adresu v súlade s prílohou 7 a riadiacemu orgánu a zároveň správy z uskutočnených auditov zadá do CEDIS;
b)	predloží certifikačnému orgánu elektronicky na e-mailovú adresu co_ucty@mfsr.sk a riadiacemu orgánu sumárny prehľad zistených nezrovnalostí a výdavkov z vládnych auditov v súlade s prílohou 11a) obsahujúcou informáciu o identifikovaných prebiehajúcich skúmaniach. V prípade, ak orgán auditu neidentifikuje prebiehajúce skúmanie, certifikačný orgán pristúpi k stiahnutiu dotknutých výdavkov z Účtov; 
c)	na účely zohľadnenia extrapolovanej finančnej opravy za prekročenie prípustnej miery chybovosti pri zostavovaní Účtov predloží certifikačnému orgánu na e-mailovú adresu co_ucty@mfsr.sk a riadiacemu orgánu sumárny prehľad celkových projektovaných chybovostí a kódov žiadostí o platbu prijímateľa za výdavky overené vo vzorke orgánu auditu (v štruktúre stanovenej certifikačným orgánom po dohode s orgánom auditu);
d)	na účely umožnenia operatívnej komunikácie a riešenia prípadných komplikácií predloží certifikačnému orgánu elektronicky na e-mailovú adresu co_ucty@mfsr.sk mená kontaktných osôb;
5.	riadiaci orgán najneskôr do 15. novembra roku "n+1" zabezpečí uzavretie evidencie všetkých nezrovnalostí podľa § 37 ods. 3 zákona č. 292/2014 Z. z. o EŠIF vrátane tých, ktoré vzišli z podnetu certifikačného orgánu, orgánu auditu a iných podnetov (audity Európskej komisie, Európskeho dvora audítorov, OLAF a pod.). Súčasne všetky schválené správy o zistených nezrovnalostiach predloží certifikačnému orgánu elektronicky na e-mailovú adresu v súlade s prílohou 7 a schválené správy o zistených nezrovnalostiach zistené z podnetu orgánu auditu predloží aj orgánu auditu na e-mailovú adresu oa_ucty@mfsr.sk;
6.	riadiaci orgán najneskôr do 15. novembra roku "n+1" predloží finálne zoznamy všetkých vykonaných / vykonávaných kontrol / auditov / certifikačných overovaní a nedostatkov / nezrovnalostí v štruktúre stanovenej orgánom auditu a certifikačným orgánom s vyznačením zmien oproti bodu 3c so stavom k 15. novembru roku "n+1". Súčasne predloží finálnu prílohu 11b) (celkový prehľad nezrovnalostí a výdavkov obsahujúci záväznú požiadavku na stiahnutie alebo dočasné vylúčenie výdavkov, vrátane výdavkov za ukončené audity orgánu auditu) elektronicky na e-mailovú adresu co_ucty@mfsr.sk certifikačnému orgánu;
7.	certifikačný orgán najneskôr do 5. decembra vypočíta a oznámi riadiacemu orgánu a orgánu auditu hodnotu extrapolovanej finančnej opravy za prekročenie prípustnej miery chybovosti na základe podkladu orgánu auditu podľa bodu 4c) na účely evidovania nezrovnalostí a žiadostí o vrátenie finančných prostriedkov;
8.	riadiaci orgán najneskôr do 13. decembra roku "n+1" zaeviduje nezrovnalosti a žiadosti o vrátenie finančných prostriedkov v ITMS na účely zohľadnenia finančnej opravy za prekročenie prípustnej miery chybovosti a predloží orgánu auditu a certifikačnému orgánu na e-mailovú adresu v súlade s prílohou 7;
9.	certifikačný orgán v súlade s Usmernením Európskej komisie EGESIF_15_0017 z 25.01.2016 (Usmernenie pre členské štáty týkajúce sa stiahnutých súm, vrátených súm, súm, ktoré sa majú vrátiť, a nevymožiteľných súm) a na základe údajov podľa bodu 3, 5, 6, 7 a 8:
a)	zohľadní výdavky, ktoré je potrebné stiahnuť alebo dočasne vylúčiť v Účtoch;
b)	zohľadní extrapolované finančné opravy v Účtoch, o ktorých rozhodol riadiaci orgán s cieľom znížiť zostatkovú chybovosť pod úroveň významnosti 2 % (v súlade s bodom 5.4. usmernenia Komisie pre členské štáty k spracovaniu chýb vo výročných kontrolných správach (EGESIF 15-0007) a bodom 3.1. usmernenia Komisie EGESIF 15-0017);
c)	zabezpečí zadanie Účtov do SFC v časti "Účty" a zabezpečí technický podpis poslednej verzie svojich dokumentov12 (krok "sign"), pričom však údaje v SFC v tejto fáze neodosiela;
d)	predloží najneskôr do 21. decembra roku "n+1" návrh Účtov zohľadňujúci skutočnosti uvedené v bodoch 9a) – 9b) riadiacemu orgánu a orgánu auditu;
10.	riadiaci orgán najneskôr do 21. decembra roku "n+1":
a)	predloží Vyhlásenie riadiaceho orgánu o vierohodnosti11 a Ročný súhrn konečných audítorských správ a výsledkov uskutočnených kontrol, vrátane analýzy o povahe a rozsahu chýb a slabých stránkach nájdených v systémoch riadenia a kontroly a o prijatých nápravných opatreniach SR orgánu auditu elektronicky na e-mailovú adresu oa_ucty@mfsr.sk a certifikačnému orgánu elektronicky na e-mailovú adresu co_ucty@mfsr.sk, a zároveň
b)	zabezpečí, aby dokumenty podľa bodu 10a boli v súlade s predloženými dokumentmi podľa bodu 6 a s predloženým návrhom Účtov podľa bodu 9d a zároveň
c)	zabezpečí zadanie vyššie uvedených dokumentov do SFC v časti "Účty" a zabezpečí technický podpis poslednej verzie svojich dokumentov (krok "sign"), pričom však údaje v SFC v tejto fáze neodosiela; 
11.	orgán auditu najneskôr do 20. januára roku "n+2" vykoná audit Účtov na základe dokumentov predložených podľa bodov 9d a 10a a v prípade zistení predloží návrh správy z auditu riadiacemu orgánu / certifikačnému orgánu;
12.	certifikačný orgán: 
a)	predloží najneskôr do 27. januára roku "n+2" Účty zohľadňujúce skutočnosti uvedené v bode 11 riadiacemu orgánu a orgánu auditu;
b)	zabezpečí zadanie Účtov do SFC v časti "Účty" a zabezpečí technický podpis poslednej verzie svojich dokumentov13 (krok "sign"), pričom však údaje v SFC v tejto fáze neodosiela;
13.	riadiaci orgán:
a)	predloží najneskôr do 27. januára roku "n+2" Vyhlásenie riadiaceho orgánu o vierohodnosti12 a Ročný súhrn konečných audítorských správ a výsledkov uskutočnených kontrol, vrátane analýzy o povahe a rozsahu chýb a slabých stránkach nájdených v systémoch riadenia a kontroly a o prijatých nápravných opatreniach SR zohľadňujúce skutočnosti uvedené v bode 11 orgánu auditu elektronicky na e-mailovú adresu oa_ucty@mfsr.sk a certifikačnému orgánu elektronicky na e-mailovú adresu co_ucty@mfsr.sk;
b)	zabezpečí zadanie vyššie uvedených dokumentov do SFC v časti "Účty" a zabezpečí technický podpis poslednej verzie svojich dokumentov13 (krok "sign"), pričom však údaje v SFC v tejto fáze neodosiela;
14.	orgán auditu v termíne do 2. februára roku "n+2"predloží certifikačnému orgánu na e-mailovú adresu co_ucty@mfsr.sk a  riadiacemu orgánu návrh časti 10.2 výročnej kontrolnej správy (príloha IX Výsledky auditu operácii nariadenia Komisie (EÚ) 2015/2007) s cieľom vzájomného zosúladenia a konsolidácie jednotlivých údajov a zároveň na účely umožnenia operatívnej komunikácie a riešenia prípadných komplikácií; 
15.	certifikačný orgán v termíne do 8. februára roku "n+2":
a)	vykoná overenie súladu Účtov a časti 10.2 výročnej kontrolnej správy a zabezpečí konsolidáciu údajov v Účtoch;
b)	predloží orgánu auditu vyjadrenie k časti 10.2 výročnej kontrolnej správy;
16.	riadiaci orgán v termíne do 8. februára roku "n+2": 
a)	vykoná overenie súladu ročného súhrnu kontrol a auditov, vyhlásenia riadiaceho orgánu o vierohodnosti a časti 10.2 výročnej kontrolnej správy a zabezpečí konsolidáciu údajov v ročnom súhrne kontrol a auditov a vyhlásení riadiaceho orgánu o vierohodnosti;
b)	predloží orgánu auditu vyjadrenie k časti 10.2 výročnej kontrolnej správy;
17.	orgán auditu v termíne do 10. februára roku "n+2":
a)	zabezpečí zadanie výročnej kontrolnej správy, ktorá vychádza zo vzájomne konsolidovaných údajov obsahujúcu výsledky z auditov vykonaných za výdavky zahrnuté do príslušných Účtov, do SFC v časti "Audit", zabezpečí jej technický podpis13 (krok "sign") a jej odoslanie Európskej komisií prostredníctvom SFC;
b)	zabezpečí zadanie audítorského stanoviska o efektívnosti fungovania systému riadenia a kontroly a zákonnosti a správnosti výdavkov deklarovaných v Účtoch a zabezpečí jeho zadanie do SFC v časti "Účty" a zabezpečí jeho technický podpis13 (krok "sign"), pričom však údaje v SFC v tejto fáze neodosiela;
18.	certifikačný orgán do 15. februára roku "n+2"9 zabezpečí odoslanie Účtov (vrátane Vyhlásenia riadiaceho orgánu o vierohodnosti12, Ročného súhrnu konečných audítorských správ a výsledkov uskutočnených kontrol, vrátane analýzy o povahe a rozsahu chýb a slabých stránkach nájdených v systémoch riadenia a kontroly a o prijatých nápravných opatreniach SR a audítorského stanoviska o efektívnosti fungovania systému riadenia a kontroly a zákonnosti a správnosti výdavkov deklarovaných v Účtoch) za príslušný účtovný rok v SFC, a to prostredníctvom vykonania krokov "validate" a "send". Po ich odoslaní bude z SFC vygenerované potvrdenie o ich odoslaní / prijatí, ktoré certifikačný orgán zasiela na vedomie orgánu auditu elektronicky na e-mailovú adresu oa_ucty@mfsr.sk a riadiacemu orgánu;
Pri príprave dokumentov všetkých zainteresovaných subjektov podľa vyššie uvedeného postupu, ktoré sa predkladajú Európskej komisii najneskôr do 15. februára9 roku "n+2" za príslušný účtovný rok, sa vyžaduje priebežná komunikácia, včasná výmena informácií a dát a vzájomná konsolidácia údajov medzi všetkými zainteresovanými subjektami tak, aby údaje týchto subjektov boli vzájomne konzistentné.
4.5.9	Vysporiadanie finančných vzťahov
Vysporiadanie finančných vzťahov sa vykonáva:
a)	vzájomným započítaním pohľadávky z príspevku voči pohľadávke prijímateľa / partnera podľa zmluvy o poskytnutí nenávratného finančného príspevku alebo jeho časti;
b)	vzájomným započítaním pohľadávky z rozhodnutia voči pohľadávke prijímateľa / partnera podľa zmluvy o poskytnutí nenávratného finančného príspevku alebo jeho časti alebo
c)	vrátením príspevku alebo jeho časti, ak sa nevykoná vzájomné započítanie pohľadávok. Na základe zmluvy o poskytnutí nenávratného finančného príspevku / zmluvy o financovaní / rozhodnutia o schválení žiadosti / zmluvy o spolufinancovaní sa vrátenie finančných prostriedkov EÚ a štátneho rozpočtu na spolufinancovanie, ktoré boli poskytnuté prijímateľovi / partnerovi uskutočňuje v nasledovných prípadoch:
•	prijímateľ nevyčerpal poskytnuté prostriedky EÚ a štátneho rozpočtu na spolufinancovanie,
•	prijímateľ / partner / hlavný cezhraničný partner vyčerpal poskytnuté prostriedky EÚ a štátneho rozpočtu na spolufinancovanie v rozpore so všeobecne záväznými predpismi SR alebo právne záväznými predpismi EÚ (najmä porušenie finančnej disciplíny alebo vznik nezrovnalosti),
•	prijímateľ / partner / hlavný cezhraničný partner vyčerpal poskytnuté prostriedky EÚ a štátneho rozpočtu na spolufinancovanie v rozpore s podmienkami zmluvy o poskytnutí nenávratného finančného príspevku / zmluvy o financovaní alebo rozhodnutia o schválení žiadosti / zmluvy o spolufinancovaní, resp. prijímateľ porušil alebo nesplnil povinnosti stanovené v zmluve o poskytnutí nenávratného finančného príspevku / zmluvy o financovaní / zmluvy o spolufinancovaní (najmä porušenie finančnej disciplíny alebo vznik nezrovnalosti) a porušenie týchto povinností, resp. nesplnenie týchto povinností je spojené s povinnosťou vrátenia finančných prostriedkov,
•	prijímateľ – holdingový fond nezabezpečil použitie prostriedkov EÚ a štátneho rozpočtu na spolufinancovanie na účel pomoci definovaný v zmluve o financovaní do 31. decembra 2023 v nadväznosti na požiadavky nariadenia Európskeho parlamentu a Rady (EÚ) č. 1303/2013, resp. boli naplnené podmienky pre vrátenie príspevku upravené ustanoveniami § 19 až 21 zákona č. 323/2015 Z. z. o finančných nástrojoch, 
•	prijímateľovi / partnerovi / hlavnému cezhraničnému partnerovi boli poskytnuté prostriedky EÚ a štátneho rozpočtu na spolufinancovanie z titulu mylnej platby,
•	a iných (napr. bol vytvorený príjem z projektu).
V súlade s § 33 ods. 2 zákona č. 292/2014 Z. z. o EŠIF je prijímateľ / partner povinný vrátiť nenávratný finančný príspevok alebo jeho časť za podmienok a spôsobom uvedeným v zmluve o poskytnutí nenávratného finančného príspevku / zmluve o financovaní alebo v rozhodnutí o schválení žiadosti. Ak suma nenávratného finančného príspevku alebo jeho časti, ktorá sa má vrátiť, nepresiahne 40,00 EUR, tento nenávratný finančný príspevok alebo jeho časť riadiaci orgán nevymáha. 
Riadiaci orgán sa môže rozhodnúť podľa charakteru projektu alebo typu prijímateľa, či priebežne kumuluje nezúčtovaný nenávratný finančný príspevok vrátane súm do 40,00 EUR a súčasne ho aj priebežne vymáha v momente prekročenia sumy 40,00 EUR alebo uplatní a vymáha úhrnnú sumu takto nezúčtovaného nenávratného finančného príspevku po prekročení sumy 40,00 EUR pri poslednom zúčtovaní zálohovej platby. Riadiaci orgán voči finančnému limitu 40,00 EUR posudzuje iba sumu príspevku, ktorý podľa definície príspevku v § 3 ods. 1 písm. a) zákona č. 292/2014 Z. z. o EŠIF tvoria len prostriedky EÚ a štátneho rozpočtu na spolufinancovanie poskytnuté riadiacim orgánom podľa zmluvy o poskytnutí nenávratného finančného príspevku / rozhodnutia o schválení žiadosti bez možnosti zahrnutia sankcie alebo úroku z omeškania.
V prípade vzniku dôvodu na vrátenie príspevku alebo jeho časti (napr. z dôvodov porušení všeobecne záväzných právnych predpisov SR alebo legislatívy EÚ prijímateľom), prijímateľ podľa zmluvy o poskytnutí nenávratného finančného príspevku / zmluvy o spolufinancovaní je povinný pri vrátení finančných prostriedkov postupovať v súlade so zmluvou o poskytnutí nenávratného finančného príspevku / zmluvou o spolufinancovaní a zákonom č. 292/2014 Z. z. o EŠIF. 
V jednotlivých prípadoch vrátenia finančných prostriedkov riadiaci orgán zašle prijímateľovi / partnerovi žiadosť o vrátenie finančných prostriedkov (príloha 3a až 3d) podľa zmluvy o poskytnutí nenávratného finančného príspevku / zmluvy o financovaní / zmluvy o spolufinancovaní, v kópii certifikačnému orgánu a platobnej jednotke, pričom prijímateľ / partner je informovaný o zozname svojich záväzkov aj na verejnej časti ITMS na základe jedinečného, ITMS automaticky generovaného, variabilného symbolu. Riadiaci orgán je povinný výzvu na úhradu oznámiť dlžníkovi, že eviduje voči nemu pohľadávku, upozorniť ho na následky neuhradenia pohľadávky. Osobitná evidencia pohľadávok plynúcich zo zmluvy je vedená v ITMS a ISUF. V prípade vysporiadania finančných vzťahov na základe vlastnej iniciatívy prijímateľa, riadiaci orgán žiadosť o vrátenie finančných prostriedkov prijímateľovi už nezasiela. V tomto prípade prijímateľ oznámi zodpovedajúcu sumu vrátenia riadiacemu orgánu prostredníctvom verejnej časti ITMS, čím sa zabezpečí aj evidencia pohľadávky v ISUF. Pri realizácii úhrady prijímateľ postupuje v zmysle podmienok zmluvy o poskytnutí nenávratného finančného príspevku.
Pre splnenie právnych záväzkov prijímateľa / partnera vo vzťahu k vysporiadaniu finančných vzťahov sa vyžaduje uvedenie správnych bankových účtov a správneho, ITMS automaticky generovaného, variabilného symbolu pri uskutočnení úhrady prostriedkov príkazom na SEPA inkaso v rámci ITMS na základe schváleného mandátu na inkaso v SEPA (príloha 4) platiteľom inkasa – prijímateľom / partnerom alebo platobným príkazom v banke podľa podmienok uvedených v zmluve uzatvorenej medzi poskytovateľom a prijímateľom / partnerom.
Ak prijímateľ / partner nevráti nenávratný finančný príspevok alebo jeho časť na správne účty alebo pri uskutočnení úhrady neuvedie správny automaticky ITMS generovaný variabilný symbol, príslušný záväzok prijímateľa / partnera zostáva nesplnený a finančné vzťahy voči poskytovateľovi sa považujú za nevysporiadané. Mylná platba bude vrátená odosielateľovi do konca mesiaca nasledujúceho po mesiaci, v ktorom bola úhrada prijatá na účet certifikačného orgánu alebo platobnej jednotky.
Na účely zabezpečenia správnych a jednoznačných administratívnych, finančných a účtovných postupov pre spracovanie spätných tokov (vysporiadania finančných vzťahov) pri implementácii a realizácii prostriedkov EÚ a prostriedkov štátneho rozpočtu na spolufinancovanie, zabezpečenia triedenia príjmov a výdavkov podľa ekonomickej klasifikácie, rozpočtovej klasifikácie pre správne sledovanie a vykazovanie aktuálneho dopadu finančných opráv a vrátených finančných prostriedkov v rámci realizácie spoločných programov SR a EÚ financovaných z fondov EÚ a prostriedkov štátneho rozpočtu na schodok verejnej správy sú schémy a opis schém k vráteniu finančných prostriedkov upravené v metodickom usmernení MF SR č. 3/2015-U k schéme procesov vrátenia finančných prostriedkov v rámci finančného riadenia ŠF, KF, Európskeho fondu pre rybné hospodárstvo a ENRF. 
V rámci implementácie finančných nástrojov sú pravidlá vrátenia príspevku na finančný nástroj a vysporiadanie finančných vzťahov upravené ustanoveniami § 19 až 21 zákona č. 323/2015 Z. z. o finančných nástrojoch. Prijímateľ je povinný vrátiť príspevok na finančný nástroj v súlade s podmienkami zmluvy o financovaní, a to najmä v prípadoch, ak došlo k porušeniu povinností podľa § 20 ods. 2 zákona č. 323/2015 Z. z. o finančných nástrojoch. Finančný sprostredkovateľ a konečný prijímateľ sú povinní vrátiť príspevok na finančný nástroj v súlade s podmienkami zmluvy, a to najmä ak došlo k porušeniu ich povinností v zmluve. V súlade s § 20 ods. 1 zákona č. 323/2015 Z. z. o finančných nástrojoch, ak suma príspevku na finančný nástroj alebo jeho časti, ktorá sa má vrátiť, nepresiahne 100,00 EUR, tento príspevok na finančný nástroj alebo jeho časť poskytovateľ neuplatňuje a nevymáha.
4.5.9.1	Vysporiadanie čistého príjmu
Ak bol počas realizácie projektu a v troch rokoch od ukončenia projektu (alebo do 30. septembra 2023, ktorý dátum je skorší) vytvorený čistý príjem z projektu, ktorý sa nezohľadnil v znížení príspevku prijímateľovi / partnerovi už pri poskytnutí (na základe paušálnej sadzby, výpočtu zníženého čistého príjmu alebo objektívnych skutočností), prijímateľ / partner je povinný vrátiť pomernú časť príspevku z prostriedkov EÚ na osobitný účet Ministerstva financií SR a tieto prostriedky certifikačný orgán odpočíta z výkazu výdavkov v žiadosti o platbu na Európsku komisiu. Ak je predpokladaný čistý príjem z projektu zohľadnený znížením príspevku prijímateľovi / partnerovi už pri poskytnutí, prijímateľ / partner je povinný vrátiť príspevok, len ak je vytvorený čistý príjem vyšší, ako bol predpokladaný čistý príjem podľa čl. 61 ods. 3 písm. b) alebo ods. 6 nariadenia Európskeho parlamentu a Rady (EÚ) č. 1303/2013. Pomernú časť príspevku z prostriedkov štátneho rozpočtu na spolufinancovanie je prijímateľ / partner povinný vrátiť na príjmový účet platobnej jednotky. Prostriedky uvoľnené vrátením čistého príjmu z projektu je možné opätovne použiť na nové výdavky v rámci programu.
Ak nastane podstatná zmena podmienok pre projekty generujúce čistý príjem počas monitorovania čistých príjmov v súlade s čl. 61 ods. 3 písm. b) alebo ods. 6 nariadenia Európskeho parlamentu a Rady (EÚ) č. 1303/2013, prijímateľ / partner postupuje v súlade so zmluvou o poskytnutí nenávratného finančného príspevku / zmluvy o financovaní alebo rozhodnutím o schválení žiadosti.
V prípade vytvorenia čistého príjmu z projektu v troch rokoch po ukončení projektu (alebo do 30. septembra 2023, ktorý dátum je skorší), vrátené finančné prostriedky budú takto odpočítané certifikačným orgánom v záverečnom výkaze výdavkov a záverečnej priebežnej žiadosti o platbu / účtoch predloženej Európskej komisii, najneskôr však do 15. februára 2024 (čl. 59 ods. 5 nariadenia Európskeho parlamentu a Rady (EÚ, Euratom) č. 966/2012).
V prípade vzniku povinnosti vrátenia čistého príjmu podľa čl. 61 ods. 3 písm. b) alebo ods. 6 nariadenia Európskeho parlamentu a Rady (EÚ) č. 1303/2013 je prijímateľ / partner povinný vrátiť čistý príjem do 31. januára roku nasledujúceho po roku, v ktorom bola zostavená účtovná závierka za príslušné účtovné obdobie (resp. posledná účtovná závierka za viacročné sledované obdobie na základe dohodnutých podmienok v zmluve o poskytnutí nenávratného finančného príspevku) alebo, ak sa na prijímateľa / partnera vzťahuje povinnosť overenia účtovnej závierky audítorom v súlade s ustanoveniami zákona č. 431/2002 Z. z. o účtovníctve o overovaní účtovnej závierky audítorom, po roku, v ktorom bola účtovná závierka overená. 
V prípade vzniku povinnosti vrátenia čistého príjmu počas realizácie projektu podľa čl. 61 ods. 3 písm. b) nariadenia Európskeho parlamentu a Rady (EÚ) č. 1303/2013 je prijímateľ / partner povinný vrátiť čistý príjem najneskôr ku dňu schválenia žiadosti o platbu (s príznakom záverečná) na projekt riadiacim orgánom, resp. požiadať o započítanie vykázaného čistého príjmu najneskôr v žiadosti o platbu (s príznakom záverečná) na projekt.
V prípade vzniku povinnosti vrátenia čistého príjmu podľa čl. 61 ods. 6 nariadenia Európskeho parlamentu a Rady (EÚ) č. 1303/2013 za účtovné obdobie roka 2023 je prijímateľ / partner povinný vrátiť čistý príjem do 31. januára 2024 vychádzajúc z údajov v účtovníctve do 30. septembra 2023. 
V prípade vzniku povinnosti odvodu výnosu je prijímateľ / partner povinný odviesť výnos do 31. januára roku nasledujúceho po roku, v ktorom vznikol výnos.
Prijímateľ / partner je povinný bezodkladne (odkedy sa o tejto skutočnosti dozvedel) požiadať riadiaci orgán o informáciu k podrobnostiam vrátenia čistého príjmu alebo odvodu výnosu (napr. číslo účtu, na ktoré majú byť finančné prostriedky vrátené) podľa podmienok zmluvy o poskytnutí nenávratného finančného príspevku. V prípade vrátenia z vlastnej iniciatívy prijímateľa, prijímateľ pred realizovaním úhrady oznámi riadiacemu orgánu výšku vrátenia prostredníctvom verejnej časti ITMS v stanovenej lehote a následne pri realizácii samotnej úhrady prijímateľ uvedie správny variabilný symbol automaticky generovaný ITMS. V prípade, ak prijímateľ / partner príjem alebo výnos riadne a včas nevráti, resp. neodvedie, riadiaci orgán postupuje prostredníctvom žiadosti o vrátenie finančných prostriedkov. Pri realizovaní vrátenia prijímateľ postupuje v zmysle zmluvy o poskytnutí nenávratného finančného príspevku.
4.5.9.2	Vzájomné započítanie pohľadávok a záväzkov 
Vysporiadanie finančných vzťahov vzájomným započítaním pohľadávok z príspevku alebo jeho časti prostredníctvom žiadosti o platbu je možné uplatniť v súlade s § 40 až 42 a § 45 zákona č. 292/2014 Z. z. o EŠIF. 
Vzájomné započítanie pohľadávok sa považuje za spôsob plnenia záväzku a nejde o peňažný tok. Dokladom, na základe ktorého možno vyhotoviť účtovný doklad, je vzájomná dohoda o započítaní v predloženej žiadosti o platbu prijímateľa, resp. jednostranný započítací prejav za splnenia podmienok podľa § 42 ods. 4 zákona č. 292/2014 Z. z. o EŠIF. So vzájomným započítaním pohľadávok musí súhlasiť certifikačný orgán na základe schválenia v súhrnnej žiadosti o platbu / mimoriadnej súhrnnej žiadosti o platbu a vzájomné započítanie pohľadávok je možné uplatniť len na výdavky schválené v súhrnnej žiadosti o platbu / mimoriadnej súhrnnej žiadosti o platbu.
Úprava, resp. zníženie sumy deklarovaných výdavkov prijímateľa v predloženej žiadosti o platbu z titulu neoprávnených výdavkov schválených v predchádzajúcich žiadostiach o platbu prijímateľa, t. j. uplatňovanie tzv. skrytého zápočtu je neprípustné a ide o konanie riadiaceho orgánu v rozpore so zákonom č. 292/2014 Z. z. o EŠIF. Akékoľvek vzájomné započítanie pohľadávok medzi poskytovateľom a prijímateľom v rámci zmluvy o poskytnutí nenávratného finančného príspevku je možné vykonať len podľa podmienok § 42 zákona č. 292/2014 Z. z. o EŠIF.     
Vyššie uvedeným nie je dotknuté vzájomné započítanie pohľadávok prijímateľa a dodávateľa. Je v kompetencii riadiaceho orgánu overiť, či boli aktivity na základe uvedených faktúr zrealizované v súlade so zmluvou o poskytnutí nenávratného finančného príspevku, či boli dodržané ustanovenia Obchodného zákonníka, Občianskeho zákonníka a zákona č. 431/2002 Z. z. o účtovníctve.
Vzájomné započítanie pohľadávok z príspevku alebo jeho časti nie je možné vykonať, ak je prijímateľom / partnerom, ktorým je účastník zmluvy o poskytnutí nenávratného finančného príspevku, štátna rozpočtová organizácia.
Vykonaním vzájomného započítania pohľadávok a záväzkov v žiadosti o platbu nie je dotknutá povinnosť prijímateľa, hlavného prijímateľa, resp. hlavného cezhraničného partnera uhradiť partnerom záväzky vo výške schválených oprávnených výdavkov daného partnera v predloženej žiadosti o platbu. Ak je v žiadosti o platbu zaradené vzájomné započítanie týkajúce sa výdavkov partnera a zároveň sú partnerovi v rovnakej žiadosti o platbu schválené oprávnené výdavky v rovnakej alebo vyššej sume, prijímateľ / hlavný prijímateľ / hlavný cezhraničný partner môže uhradiť partnerovi sumu oprávnených výdavkov poníženú o sumu vzájomného započítania.
4.5.9.3	Odvod za porušenie finančnej disciplíny, správa a účtovanie pohľadávok
Správca pohľadávky z príspevku, ktorým je poskytovateľ (riadiaci orgán alebo sprostredkovateľský orgán), je povinný najmä: 
a)	na základe žiadosti o vrátenie finančných prostriedkov oznámiť dlžníkovi, že eviduje voči nemu pohľadávku a upozorniť ho na následky neuhradenia pohľadávky;
b)	viesť osobitnú evidenciu všetkých pohľadávok. 
Osoba okrem užívateľa v rámci realizovaného národného projektu prijímateľom, ktorým je Ústredie práce, sociálnych vecí a rodiny SR, ktorej bol uložený odvod za porušenie finančnej disciplíny pri hospodárení s prostriedkami EÚ a prostriedkami štátneho rozpočtu na spolufinancovanie, odvádza prostriedky EÚ schválené certifikačným orgánom na účet ministerstva financií. Prostriedky EÚ neschválené certifikačným orgánom a prostriedky štátneho rozpočtu na spolufinancovanie odvádza na príjmový účet príslušnej platobnej jednotky.
Ak bol užívateľovi uložený odvod za porušenie finančnej disciplíny pri hospodárení s prostriedkami EÚ a prostriedkami štátneho rozpočtu na spolufinancovanie v rámci realizovaného národného projektu prijímateľom, ktorým je Ústredie práce, sociálnych vecí a rodiny SR, takýto užívateľ odvádza prostriedky EÚ a prostriedky štátneho rozpočtu na spolufinancovanie na samostatný osobitný účet prijímateľa, ktorým je Ústredie práce, sociálnych vecí a rodiny SR. Prijímateľ, ktorým je Ústredie práce, sociálnych vecí a rodiny SR, vráti prostriedky EÚ schválené certifikačným orgánom na účet Ministerstva financií SR, prostriedky EÚ neschválené certifikačným orgánom a prostriedky štátneho rozpočtu na spolufinancovanie odvádza na príjmový účet príslušnej platobnej jednotky. 
Ak dôjde k porušeniu finančnej disciplíny podľa zákona č. 523/2004 Z. z. o rozpočtových pravidlách verejnej správy, je správcom pohľadávky z príspevku poskytovateľ do dňa nadobudnutia právoplatnosti rozhodnutia o porušení finančnej disciplíny. Dňom nadobudnutia právoplatnosti rozhodnutia o porušení finančnej disciplíny sa správcom pohľadávky štátu stáva Úrad vládneho auditu. 
O pohľadávke z rozhodnutia týkajúcej sa prostriedkov štátneho rozpočtu na spolufinancovanie v správe Úradu vládneho auditu účtuje príslušná platobná jednotka. O pohľadávke z rozhodnutia týkajúcej sa prostriedkov EÚ schválených certifikačným orgánom v správe Úradu vládneho auditu alebo o pohľadávke z príspevku týkajúcej sa prostriedkov EÚ schválených certifikačným orgánom účtuje certifikačný orgán. O pohľadávke z rozhodnutia voči užívateľovi v rámci národného projektu prijímateľa, ktorým je Ústredie práce, sociálnych vecí a rodiny SR týkajúcej sa prostriedkov EÚ a prostriedkov štátneho rozpočtu na spolufinancovanie účtuje prijímateľ, ktorým je Ústredie práce, sociálnych vecí a rodiny SR.
V rámci implementácie finančných nástrojov v súlade s § 21 zákona č. 323/2015 Z. z. o finančných nástrojoch, ak prijímateľ nevráti príspevok na finančný nástroj alebo jeho časť na základe žiadosti o vrátenie finančných prostriedkov, riadiaci orgán oznámi túto skutočnosť Úradu vládneho auditu, ktorý rozhodne o vrátení príspevku na finančný nástroj alebo jeho časti. Ak prijímateľ nevráti príspevok na finančný nástroj alebo jeho časť, Úrad vládneho auditu tento príspevok na finančný nástroj alebo jeho časť a penále vymáha v správnom konaní.
Bližšie podmienky pre podrobnosti správy pohľadávok sú upravené v metodických usmerneniach a manuáloch Ministerstva financií SR, najmä v metodickom usmernení MF SR č. 4/2014-U k účtom platobnej jednotky a platobného orgánu / certifikačného orgánu v Štátnej pokladnici a k pohľadávkam v rámci programového obdobia 2004 – 2006, 2007 – 2013 a 2014 – 2020.
4.5.10	Odhad očakávaných výdavkov
Odhad očakávaných výdavkov zo ŠF, KF a ENRF sa predkladá s cieľom:
•	zaslania odhadov očakávaných výdavkov na roky "n" a "n+1" na sumy, ktoré členský štát očakáva, že predloží v žiadosti o platbu Európskej komisii;
•	mesačného spracovania odhadov plnenia príjmov a čerpania výdavkov štátneho rozpočtu za prostriedky EÚ a štátneho rozpočtu na spolufinancovanie v roku "n";
•	prípravy a aktualizácie rozpočtu verejnej správy na roky "n+1", "n+2" a "n+3".
Odhad očakávaných výdavkov zasiela Európskej komisii certifikačný orgán každý rok do 31. januára a 31. júla pre daný rozpočtový rok "n" a pre nasledujúci rozpočtový rok "n+1", pričom odhad na rok "n+1" sa aktualizuje vždy v príslušnom roku.
Certifikačný orgán usmerňuje riadiaci orgán a platobnú jednotku v oblasti prípravy a schvaľovania odhadov očakávaných výdavkov. Odhad očakávaných výdavkov musí vychádzať predovšetkým z nasledovných skutočností:
•	finančných plánov programov;
•	objemu prostriedkov schválených v štátnom rozpočte pre rok "n", prípadne viazaných prostriedkov z roku "n-1";
•	finančných plánov už schválených projektov po zohľadnení času potrebného na kolobeh žiadosti o platbu do momentu jej úhrady;
•	predpokladaného objemu finančných prostriedkov v projektoch, ktoré majú byť schválené a realizované v nasledujúcich rozpočtových rokoch;
•	objemu prostriedkov alokovaných na konkrétne výzvy / vyzvania;
•	reálnej implementácie už realizovaných projektov;
•	skúseností z predchádzajúcej realizácie projektov.
Uvedené informácie monitoruje riadiaci orgán zodpovedný za schvaľovanie projektov a implementáciu programov. Z tohto dôvodu za spracovanie podkladov k odhadom očakávaných výdavkov zodpovedá príslušný riadiaci orgán.
Pri príprave odhadu očakávaných výdavkov je potrebné vziať do úvahy nasledovné skutočnosti:
•	nemožno presiahnuť rámec príslušných záväzkov na úrovni prioritných osí uvedených v programe (napr. odhad pre rok 2015 nesmie predstavovať sumu vyššiu ako záväzok na rok 2015 + zostatok nevyčerpaného záväzku pre rok 2014);
•	je potrebné dodržiavať pomery medzi zdrojmi na úrovni jednotlivých prioritných osí v súlade s aktuálne platnou verziou Stratégie financovania EŠIF;
•	odhad pre posledný rok "n+3" čerpania rozpočtového záväzku pre príslušný rok "n" v rámci pravidla "n+3" by mal predstavovať čiastku minimálne sa rovnajúcu výške rozdielu sumy záväzku pre príslušný rok "n" a čerpania tohto záväzku počas troch predchádzajúcich rozpočtových rokov "n", "n+1" a "n+2" s cieľom dočerpania uvedeného záväzku;
•	certifikačný orgán zahŕňa do odhadov očakávaných výdavkov na Európsku komisiu pre rok "n" žiadosti o platbu, ktoré predpokladá predložiť v roku "n" v súlade s metodikou Európskej komisie. Certifikačný orgán môže upraviť odhady riadiaceho orgánu pred predložením odhadov Európskej komisii;
•	uvedený odhad nie je pre Európsku komisiu záväzný, len indikatívny. SR môže v príslušnom roku požiadať Európsku komisiu o platby, ktorých celková výška je vyššia, ako bol predpokladaný odhad očakávaných výdavkov na daný rok a naopak, čiastka predstavujúca rozdiel predpokladaného čerpania a reálneho čerpania neznamená automatickú stratu pre SR.
Odhad pre rok "n+1" je podkladom pre prípravu štátneho rozpočtu pre nasledovný rok "n+1" s výhľadom na roky "n+2" a "n+3".
Z uvedeného vyplýva, že pri príprave odhadov očakávaných výdavkov musí každý riadiaci orgán úzko spolupracovať s príslušnou platobnou jednotkou, útvarom spravujúcim rozpočet príslušnej kapitoly ako aj prijímateľmi.
Pri vypracovaní odhadu očakávaných výdavkov (príloha 5a) sa postupuje podľa pokynov k vyplneniu odhadu očakávaných výdavkov (príloha 5b) a uplatňuje sa nasledovný postup:
1.	Riadiaci orgán spracuje odhad očakávaných výdavkov na úrovni schválených projektov a operácií, ako aj na úrovni predpokladaných projektov a operácií, ktoré majú byť schválené a výdavky z nich realizované v nasledujúcom období v rozdelení na prioritné osi programu. Takto spracované podklady sú základom pre spracovanie prílohy, ktorú riadiaci orgán predkladá certifikačnému orgánu do 6. kalendárneho dňa v mesiaci. Odhady očakávaných výdavkov vypracovávané k 31. decembru roku "n" predkladá riadiaci orgán do 15. januára roku "n+1". V prípade, ak je pre príslušný program zriadený sprostredkovateľský orgán, riadiaci orgán je oprávnený vyžiadať si čiastkový odhad sprostredkovateľského orgánu na preverenie. V prípade, že sprostredkovateľský orgán má svoju vlastnú platobnú jednotku, predkladá odhad očakávaných výdavkov priamo certifikačnému orgánu.
2.	Tabuľky vyplnené v stanovenej forme (príloha 5a) predloží riadiaci orgán príslušnej platobnej jednotke. Platobná jednotka v spolupráci s útvarom spravujúcim rozpočet príslušnej kapitoly preverí odhad očakávaných výdavkov pre rok "n" predložený riadiacim orgánom z hľadiska súladu s platným zákonom o štátnom rozpočte. Rovnako zohľadní odhad na roky "n+1", "n+2" a "n+3" pri príprave štátneho rozpočtu pre rok "n+1". Po preverení postupuje odhad očakávaných výdavkov späť riadiacemu orgánu v súlade s pokynmi k vyplneniu odhadu očakávaných výdavkov (príloha 5b).
3.	Riadiaci orgán predloží odhady očakávaných výdavkov certifikačnému orgánu najneskôr do 6. kalendárneho dňa v mesiaci po skončení príslušného mesiaca, ku ktorému sa odhad vypracováva, alebo na vyžiadanie certifikačného orgánu mimo stanovený termín. Odhady očakávaných výdavkov vypracovávané k 31. decembru roku "n" predkladá riadiaci orgán do 15. januára roku "n+1". Riadiaci orgán informuje certifikačný orgán, ak odhad očakávaných výdavkov prekročí sumu schváleného rozpočtu na rok "n" alebo informuje a zároveň zdôvodní, ak odhad očakávaných výdavkov prekročí sumu schváleného rozpočtu na rok "n" vrátane sumy finančných prostriedkov viazaných v roku "n-1". Podklady na spracovanie odhadov očakávaných výdavkov si ponecháva riadiaci orgán.
4.	Certifikačný orgán preverí odhad očakávaných výdavkov predložený riadiacim orgánom z hľadiska čerpania rozpočtových záväzkov na úrovni jednotlivých prioritných osí v nadväznosti na aktuálne finančné plány programov. Podkladom pre potreby vypracovania návrhu štátneho rozpočtu je odhad k 31. januáru. Odhady sú vypracované na mesačnej báze s cieľom dôsledného monitorovania plnenia štátneho rozpočtu počas celého roka. Podkladom pre odhad očakávaných výdavkov predkladaný Európskej komisii je odhad zostavený k 31. decembru roku "n-1" a k 30. júnu roku "n". 
Do spustenia aktualizácie ITMS, ktorá umožní doplnenie odhadov očakávaných výdavkov aj za vlastné zdroje prijímateľa priamo do ITMS, riadiaci orgán / sprostredkovateľský orgán uloží každý mesiac vyplnenú prílohu 5a v záložke "spis“ v ITMS k zaslaným odhadom očakávaných výdavkov.
Odhad očakávaných výdavkov pre programy cieľa Európska územná spolupráca, pri ktorých Ministerstvo financií SR neplní funkciu certifikačného orgánu, pre potreby prípravy a aktualizácie odhadov plnenia štátneho rozpočtu pre roky "n", "n+1", "n+2" a "n+3", spracováva národný orgán v spolupráci s platobnou jednotkou a národným orgánom a útvarom spravujúcim rozpočet príslušnej kapitoly. Vyplnenú tabuľku v stanovenej forme (príloha 5a) predkladá národný orgán certifikačnému orgánu elektronicky na e-mailovú adresu odhady@mfsr.sk mesačne do 6. kalendárneho dňa v mesiaci po skončení príslušného mesiaca, ku ktorému sa odhad vypracováva (ak tento deň pripadá na deň pracovného pokoja, tak najbližší pracovný deň pred týmto termínom). Odhad slúži na zostavenie a monitorovanie vývoja štátneho rozpočtu.

5	Systém bankových účtov
Pri finančnom riadení ŠF, KF a ENRF sa používa nasledovný systém bankových účtov, pričom platí, že v prípade realizácie platieb z platobnej jednotky priamo na účet partnera platia pre partnera rovnaké podmienky pre vedenie účtov ako pre prijímateľa podľa príslušného typu.
5.1	Účty certifikačného orgánu
•	osobitné účty pre prostriedky z rozpočtu EÚ sú vedené v Štátnej pokladnici a operácie na nich sa vykonávajú na základe § 10 zákona č. 291/2002 Z. z. o Štátnej pokladnici;
•	Ministerstvo financií SR otvára pre certifikačný orgán osobitné účty samostatne pre každý program, pre programy financované spoločne z viacerých fondov otvára samostatné účty pre každý z fondov;
•	oprávnenie disponovať s finančnými prostriedkami týchto účtov majú poverení zamestnanci certifikačného orgánu;
•	tieto účty slúžia najmä na:
-	prijatie prostriedkov EÚ (počiatočná zálohová platba, ročná záloha, priebežná platba) a na ich prevod na príslušné príjmové účty platobných jednotiek (na základe certifikačným orgánom schválenej súhrnnej žiadosti o platbu / mimoriadnej súhrnnej žiadosti o platbu);
-	prevod prostriedkov EÚ na účet Európskej komisie v prípade, ak suma deklarovaných oprávnených výdavkov v účtoch je nižšia ako suma ročnej zálohy a priebežných platieb;
•	účty sú vedené v EUR;
•	účet / účty pre prostriedky EÚ sú úročené a úrok vzniknutý na účte sa použije na financovanie príslušného programu8;
•	bankové poplatky a dane z úrokov sú uhrádzané z vyrovnávacieho účtu pre príslušný fond;
•	zostatok prostriedkov prechádza po skončení kalendárneho roka automaticky do ďalšieho roka.
Certifikačný orgán otvára:
•	osobitný účet pre nezrovnalosti a vrátenie finančných prostriedkov EÚ vedený v EUR. Tento účet slúži na pripísanie vrátených prostriedkov EÚ od prijímateľov, okrem vymožených prostriedkov prostredníctvom Úradu vládneho auditu alebo Ministerstva financií SR na základe právoplatného rozhodnutia za porušenie finančnej disciplíny;
•	osobitné účty pre odvod prostriedkov EÚ vymožených prostredníctvom Úradu vládneho auditu alebo Ministerstva financií SR na základe právoplatného rozhodnutia za porušenie finančnej disciplíny, a to vrátane sumy zodpovedajúcej úroku z omeškania za prostriedky EÚ;
Účet pre nezrovnalosti a vrátenie finančných prostriedkov EÚ, ako aj účty pre odvod prostriedkov EÚ slúžia na prevod vrátených, resp. vymožených finančných prostriedkov na príslušné účty programov. Tieto účty nie sú úročené a bankové poplatky a iné náklady sú uhrádzané z vyrovnávacieho účtu. Zostatok finančných prostriedkov prechádza po skončení kalendárneho roka automaticky do ďalšieho roka.
Certifikačný orgán rovnako disponuje vyrovnávacími účtami pre jednotlivé fondy vedené v EUR. Tieto účty slúžia najmä na úhradu bankových poplatkov a daní z úrokov. Zostatok finančných prostriedkov prechádza po skončení kalendárneho roka automaticky do ďalšieho roka.
Bližšie podmienky pre účty certifikačného orgánu sú upravené v metodickom usmernení MF SR č. 4/2014-U k účtom platobnej jednotky a platobného orgánu / certifikačného orgánu v Štátnej pokladnici a k pohľadávkam v rámci programového obdobia 2004 – 2006, 2007 – 2013 a 2014 – 2020.
5.2	Účty platobnej jednotky
•	rozpočtový výdavkový účet pre prostriedky EÚ a štátneho rozpočtu na spolufinancovanie pre programové obdobie 2014 – 2020 vedený v Štátnej pokladnici, na ktorom sa operácie vykonávajú v súlade so zákonom č. 291/2002 Z. z. o Štátnej pokladnici. Účet je vedený v EUR a slúži na úhradu prostriedkov EÚ a štátneho rozpočtu na spolufinancovanie prijímateľom, resp. v rámci Programu Interreg V-A SK – CZ a Programu Interreg V-A SK – AT na úhradu prostriedkov EÚ hlavnému prijímateľovi zo Slovenskej republiky / Českej republiky / Rakúskej spolkovej republiky, prípadne partnerovi ak relevantné, ako aj úhradu prostriedkov štátneho rozpočtu na spolufinancovanie hlavnému cezhraničnému partnerovi zo SR a na úhradu prostriedkov EÚ a štátneho rozpočtu na spolufinancovanie sprostredkovateľskému orgánu pre globálny grant;
•	rozpočtový príjmový účet pre programové obdobie 2014 – 2020 vedený v Štátnej pokladnici, ktorý sa využíva na príjem:
-	prostriedkov EÚ z účtu certifikačného orgánu na základe schválenej súhrnnej žiadosti o platbu / mimoriadnej súhrnnej žiadosti o platbu,
-	nezrovnalostí a iných vratiek za prostriedky EÚ zaradených do štátneho rozpočtu a za prostriedky štátneho rozpočtu na spolufinancovanie mimo odvodov z rozhodnutí Úradu vládneho auditu / Ministerstva financií SR za porušenie finančnej disciplíny, 
-	odvodov za porušenie finančnej disciplíny z rozhodnutí Úradu vládneho auditu / Ministerstva financií SR s prístupom k výpisom z účtu pre Úrad vládneho auditu na tento účet,
-	výnosov štátneho rozpočtu z poskytnutých prostriedkov prijímateľom,
-	zmluvnej pokuty;
•	oprávnenie disponovať s prostriedkami EÚ a štátneho rozpočtu na spolufinancovanie týchto účtov majú poverení zamestnanci platobnej jednotky;
•	rozpočtové účty platobných jednotiek nie sú úročené a úhrada nákladov (napr. bankové poplatky) je zabezpečovaná príslušnou rozpočtovou kapitolou; 
•	všetky platby pre projekty financované zo ŠF, KF a ENRF musia byť označené v zmysle platnej schémy kódovania zdrojov v štátnom rozpočte a musia poskytovať prehľad (v členení prostriedky EÚ a štátneho rozpočtu na spolufinancovanie), koľko prostriedkov sa vyplatilo na daný projekt.
Bližšie podmienky pre účty platobnej jednotky sú upravené v metodickom usmernení MFS R č. 4/2014-U k účtom platobnej jednotky a platobného orgánu / certifikačného orgánu v Štátnej pokladnici a k pohľadávkam v rámci programového obdobia 2004 – 2006, 2007 – 2013 a 2014 – 2020.
5.3	Účty sprostredkovateľského orgánu pre globálny grant 
•	osobitný účet, ktorý používa pre prostriedky EÚ a štátneho rozpočtu na spolufinancovanie, vedený v Štátnej pokladnici a operácie na ňom sa vykonávajú na základe § 10 zákona č. 291/2002 Z. z. o Štátnej pokladnici v prípade, ak sprostredkovateľský orgán pre globálny grant je štátna rozpočtová organizácia;
•	bežný účet pre prostriedky EÚ a štátneho rozpočtu na spolufinancovanie vedený v Štátnej pokladnici, na ktorom sa operácie vykonávajú v súlade so zákonom č. 291/2002 Z. z. o Štátnej pokladnici v prípade, ak sprostredkovateľský orgán pre globálny grant je štátna príspevková organizácia. Tento bežný účet slúži na pripísanie prostriedkov EÚ a prostriedkov štátneho rozpočtu na spolufinancovanie formou transferu z platobnej jednotky. V prípade iných subjektov verejnej správy, ktoré nie sú povinným klientom Štátnej pokladnice, si môžu tieto sprostredkovateľské orgány pre globálny grant otvoriť účet aj v komerčnej banke; 
•	osobitný účet pre prostriedky EÚ a štátneho rozpočtu na spolufinancovanie vedený v komerčnej banke v prípade, ak sprostredkovateľský orgán pre globálny grant je zo súkromného / mimovládneho / neziskového sektora;
•	v prípade otvorenia účtu pre príjem prostriedkov EÚ a štátneho rozpočtu na spolufinancovanie v komerčnej banke v zahraničí, sprostredkovateľský orgán pre globálny grant zodpovedá za úhradu všetkých nákladov spojených s realizáciou platieb na a z tohto účtu;
•	účet slúži najmä na:
-	prijatie prostriedkov EÚ a štátneho rozpočtu na spolufinancovanie (zálohová platba) z rozpočtového výdavkového účtu platobnej jednotky,
-	prevod prostriedkov EÚ a štátneho rozpočtu na spolufinancovanie na príslušné účty prijímateľov;
•	oprávnenie disponovať s prostriedkami EÚ a štátneho rozpočtu na spolufinancovanie tohto účtu majú poverení zamestnanci sprostredkovateľského orgánu pre globálny grant;
•	účet je vedený v EUR;
•	v prípade, ak je účet úročený, úrok vzniknutý na účte sa použije na financovanie príslušného globálneho grantu.
Účty budú podrobnejšie rozpracované po definitívnom vyjasnení otvorených otázok súvisiacich s nastavením implementácie globálnych grantov.
5.4	Účty prijímateľa – štátna rozpočtová organizácia
•	výdavkový účet, ktorý sa používa pre prostriedky EÚ a štátneho rozpočtu na spolufinancovanie, vedený v Štátnej pokladnici, na ktorom sa operácie vykonávajú v súlade so zákonom č. 291/2002 Z. z. o Štátnej pokladnici. Tento účet môže byť používaný aj na poskytnutie prostriedkov EÚ a prostriedkov štátneho rozpočtu na spolufinancovanie na financovanie projektu formou zálohovej platby a predfinancovania na základe rozpočtového opatrenia;
•	výdavkový účet pre prostriedky EÚ a štátneho rozpočtu na spolufinancovanie vedený v Štátnej pokladnici, ktorý slúži na prijatie zálohovej platby a predfinancovania formou rozpočtového opatrenia. Zároveň slúži na refundáciu realizovaných výdavkov formou rozpočtového opatrenia pri uplatnení systému refundácie a následný prevod formou bankového transferu na rozpočtový výdavkový účet, z ktorého boli prostriedky pôvodne vynaložené. V prípade využívania zjednodušeného vykazovania výdavkov dochádza k používaniu prostriedkov EÚ a štátneho rozpočtu na spolufinancovanie podľa pravidiel platných pre zjednodušené vykazovanie výdavkov. V prípade, ak v rámci projektu dôjde k zúčtovaniu výdavku vo výške 100% zálohovej platby, prijímateľ je oprávnený z uvedeného účtu realizovať výdavky podľa potreby,  ktoré použije na zabezpečenie vykonávania činností vymedzených v predmete činnosti organizácie. Tento účet môže byť prijímateľom použitý aj na úhradu výdavkov spojených s realizáciou projektu v súlade so zákonom č. 291/2002 Z. z. o Štátnej pokladnici;
•	v prípade, ak je výdavkový účet pre prostriedky EÚ a štátneho rozpočtu na spolufinancovanie využívaný aj na úhradu výdavkov spojených s realizáciou projektu z poskytnutej zálohovej platby, môžu byť špecifické výdavky realizované z rozpočtového výdavkového účtu prijímateľa. Prijímateľ je povinný oznámiť riadiacemu orgánu identifikáciu takéhoto účtu. Tieto výdavky nesmú byť hradené z účtu zriadeného na realizáciu iných programov zahraničnej pomoci (napr. projektov Finančného mechanizmu Európskeho hospodárskeho priestoru, Nórskeho finančného mechanizmu alebo iných projektov financovaných zo ŠF, KF a ENRF). V tomto prípade prijímateľ po pripísaní zálohovej platby prevádza prostriedky EÚ a štátneho rozpočtu na spolufinancovanie na úhradu špecifických výdavkov17 jedným z nasledovných spôsobov:
-	v rámci kalendárneho mesiaca (v decembri najneskôr do 30. decembra daného rozpočtového roka) prevedie sumárne alebo jednotlivo prostriedky EÚ a štátneho rozpočtu na spolufinancovanie z výdavkového účtu pre prostriedky EÚ a štátneho rozpočtu na spolufinancovanie na výdavkový účet, z ktorého priebežne v danom kalendárnom mesiaci realizuje úhrady špecifických výdavkov17;
•	účet / účty nie sú úročené a sú vedené v EUR.
V prípade, ak je prijímateľom štátna rozpočtová organizácia a projekt realizuje organizácia v zriaďovateľskej pôsobnosti prijímateľa, úhrada oprávnených výdavkov môže byť realizovaná aj z účtov tohto subjektu pri dodržaní podmienky existencie účtu prijímateľa určeného na príjem prostriedkov EÚ a štátneho rozpočtu na spolufinancovanie. Zároveň subjekt v zriaďovateľskej pôsobnosti prijímateľa je povinný realizovať oprávnené výdavky prostredníctvom rozpočtu. Prijímateľ je povinný bezodkladne oznámiť riadiacemu orgánu identifikáciu účtov, z ktorých realizuje úhradu oprávnených výdavkov za podmienky dodržania pravidiel vzťahujúcich sa na špecifické výdavky17 a úroky. 
5.4.1	Účty prijímateľa – štátna rozpočtová organizácia – Ústredie práce, sociálnych vecí a rodiny SR
•	osobitný účet Ústredia práce, sociálnych vecí a rodiny SR zriadený pre odvod prostriedkov EÚ a štátneho rozpočtu na spolufinancovanie užívateľom na základe právoplatných rozhodnutí za porušenie finančnej disciplíny Úradu vládneho auditu s prístupom k výpisom z účtu. Na tento účet užívateľ odvádza prostriedky EÚ a štátneho rozpočtu na spolufinancovanie v prípade, ak bol užívateľovi uložený odvod za porušenie finančnej disciplíny pri hospodárení s prostriedkami EÚ a štátneho rozpočtu na spolufinancovanie na základe právoplatných rozhodnutí za porušenie finančnej disciplíny v rámci realizovaného národného projektu prijímateľom, ktorým je Ústredie práce, sociálnych vecí a rodiny SR;
•	v prípade používania ostatných účtov sa na Ústredie práce sociálnych vecí a rodiny SR vzťahujú ustanovenia časti 5.4 tohto materiálu.
5.5	Účty prijímateľa – štátna príspevková organizácia a iné subjekty verejnej správy
•	bežný účet pre prostriedky EÚ a štátneho rozpočtu na spolufinancovanie vedený v Štátnej pokladnici, na ktorom sa operácie vykonávajú v súlade so zákonom č. 291/2002 Z. z. o Štátnej pokladnici. Tento bežný účet slúži na pripísanie prostriedkov EÚ a prostriedkov štátneho rozpočtu na spolufinancovanie formou transferu z platobnej jednotky. V prípade iných subjektov verejnej správy, ktorí nie sú povinným klientom Štátnej pokladnice, si môžu títo prijímatelia otvoriť účet aj v komerčnej banke; 
•	v prípade otvorenia účtu pre príjem prostriedkov EÚ a štátneho rozpočtu na spolufinancovanie v komerčnej banke v zahraničí, prijímateľ zodpovedá za úhradu všetkých nákladov spojených s realizáciou platieb na a z tohto účtu;
•	v prípade využitia systému refundácie môže prijímateľ realizovať úhrady oprávnených výdavkov aj z iných účtov otvorených prijímateľom pri dodržaní podmienky existencie jedného účtu na príjem prostriedkov EÚ a štátneho rozpočtu na spolufinancovanie. Prijímateľ je povinný oznámiť riadiacemu orgánu identifikáciu takýchto účtov;
•	v prípade, ak prostriedky EÚ a štátneho rozpočtu na spolufinancovanie sú poskytované systémom refundácie, sú úroky vzniknuté na tomto účte príjmom prijímateľa;
•	v prípade, ak prostriedky EÚ a štátneho rozpočtu na spolufinancovanie poskytnuté systémom predfinancovania, resp. zálohovej platby sú úročené, prijímateľ je povinný otvoriť si osobitný účet na projekt. Vlastné zdroje prijímateľa na realizáciu projektu môžu prechádzať cez osobitný účet. V prípade, ak vlastné zdroje prijímateľa prechádzajú cez osobitný účet, prijímateľ je povinný vložiť vlastné zdroje na spolufinancovanie najneskôr pred vykonaním úhrady záväzku a predložiť riadiacemu orgánu výpis z osobitného účtu ako potvrdenie o prevode vlastných zdrojov. V prípade, ak vlastné zdroje prijímateľa neprechádzajú cez osobitný účet, prijímateľ je povinný ku každému uhradenému výdavku doložiť výpis z iného bežného účtu otvoreného prijímateľom o úhrade vlastných zdrojov prijímateľa. Prijímateľ je povinný vzniknuté výnosy za prostriedky EÚ a štátneho rozpočtu na spolufinancovanie odviesť do príjmov štátneho rozpočtu na príjmový účet platobnej jednotky jedenkrát ročne. Odvod výnosov prijímateľ potvrdí predložením výpisu z osobitného účtu;
•	v prípade využitia systému zálohovej platby môžu byť špecifické výdavky17 realizované aj z iného účtu otvoreného prijímateľom. Prijímateľ je povinný oznámiť riadiacemu orgánu identifikáciu takéhoto účtu. Tieto výdavky nesmú byť hradené z osobitného účtu zriadeného na realizáciu iných programov zahraničnej pomoci (napr. projektov Finančného mechanizmu Európskeho hospodárskeho priestoru, Nórskeho finančného mechanizmu alebo iných projektov financovaných zo ŠF, KF a ENRF). Prijímateľ po pripísaní prostriedkov zálohovej platby prevádza prostriedky EÚ a štátneho rozpočtu na spolufinancovanie na úhradu špecifických výdavkov17 jedným z nasledovných spôsobov:
-	z osobitného účtu prevedie alikvotný podiel špecifického výdavku17 na iný účet otvorený prijímateľom a následne realizuje úhradu záväzku. Prijímateľ predloží riadiacemu orgánu výpis z iného účtu otvoreného prijímateľom potvrdzujúci úhradu záväzku a výpis z osobitného účtu potvrdzujúci použitie prostriedkov z poskytnutej zálohovej platby,
-	minimálne raz mesačne prevedie prostriedky z osobitného účtu na iný účet otvorený prijímateľom, z ktorého priebežne realizuje úhrady špecifických výdavkov17. Prijímateľ prevedie sumu vo výške oprávnených výdavkov vzniknutých počas predchádzajúceho kalendárneho mesiaca najneskôr do 5 pracovných dní od ukončenia predmetného kalendárneho mesiaca;
•	účet je vedený v EUR.
V prípade, ak je prijímateľom štátna príspevková organizácia a iné subjekty verejnej správy18 a projekt realizuje organizácia v zriaďovateľskej pôsobnosti prijímateľa, úhrada oprávnených výdavkov môže byť realizovaná aj z účtov tohto subjektu pri dodržaní podmienky existencie účtu prijímateľa určeného na príjem prostriedkov EÚ a štátneho rozpočtu na spolufinancovanie. Zároveň subjekt v zriaďovateľskej pôsobnosti prijímateľa je povinný realizovať oprávnené výdavky prostredníctvom rozpočtu. Prijímateľ je povinný bezodkladne oznámiť riadiacemu orgánu identifikáciu účtov, z ktorých realizuje úhradu oprávnených výdavkov za podmienky dodržania pravidiel vzťahujúcich sa na špecifické výdavky17 a úroky.
 
5.6	Účty prijímateľa – vyšší územný celok
•	bežný účet pre príjem prostriedkov EÚ a štátneho rozpočtu na spolufinancovanie vedený v Štátnej pokladnici, na ktorom sa operácie vykonávajú na základe § 9a zákona č. 291/2002 Z. z. o Štátnej pokladnici;
•	v prípade využitia systému refundácie môže prijímateľ realizovať úhrady oprávnených výdavkov aj z iných účtov otvorených prijímateľom pri dodržaní podmienky existencie jedného účtu na príjem prostriedkov EÚ a štátneho rozpočtu na spolufinancovanie. Prijímateľ je povinný oznámiť riadiacemu orgánu identifikáciu takýchto účtov;
•	v prípade, ak prostriedky EÚ a štátneho rozpočtu na spolufinancovanie sú poskytované systémom refundácie, sú úroky vzniknuté na tomto účte príjmom prijímateľa;
•	v prípade, ak prostriedky EÚ a štátneho rozpočtu na spolufinancovanie poskytnuté systémom predfinancovania, resp. zálohovej platby sú úročené, prijímateľ je povinný otvoriť si osobitný účet19 na projekt. Vlastné zdroje prijímateľa na realizáciu projektu môžu prechádzať cez osobitný účet. V prípade, ak vlastné zdroje prijímateľa prechádzajú cez osobitný účet, prijímateľ je povinný vložiť vlastné zdroje na spolufinancovanie najneskôr pred vykonaním úhrady záväzku na osobitný účet prijímateľa a predložiť riadiacemu orgánu výpis z osobitného účtu ako potvrdenie o prevode vlastných zdrojov. V prípade, ak vlastné zdroje prijímateľa neprechádzajú cez osobitný účet, prijímateľ je povinný ku každému uhradenému výdavku predložiť riadiacemu orgánu výpis z iného účtu otvoreného prijímateľom o úhrade vlastných zdrojov prijímateľa. Prijímateľ je povinný výnosy za prostriedky EÚ a štátneho rozpočtu na spolufinancovanie vzniknuté na osobitnom účte odviesť do príjmov štátneho rozpočtu na príjmový účet platobnej jednotky jedenkrát ročne. Odvod výnosov prijímateľ potvrdí predložením výpisu z osobitného účtu;
•	v prípade otvorenia účtu pre príjem prostriedkov EÚ a štátneho rozpočtu na spolufinancovanie v komerčnej banke v zahraničí, prijímateľ zodpovedá za úhradu všetkých nákladov spojených s realizáciou platieb na a z tohto účtu;
•	v prípade využitia systému zálohovej platby môžu byť špecifické výdavky17 realizované aj z iného účtu otvoreného prijímateľom. Prijímateľ je povinný oznámiť riadiacemu orgánu identifikáciu takéhoto účtu. Tieto výdavky nesmú byť hradené z osobitného účtu zriadeného na realizáciu iných programov zahraničnej pomoci (napr. projektov Finančného mechanizmu Európskeho hospodárskeho priestoru, Nórskeho finančného mechanizmu alebo iných projektov financovaných zo ŠF, KF a ENRF). Prijímateľ po pripísaní prostriedkov zálohovej platby prevádza prostriedky EÚ a štátneho rozpočtu na spolufinancovanie na úhradu špecifických výdavkov17 jedným z nasledovných spôsobov:
-	z osobitného účtu prevedie alikvotný podiel špecifického výdavku na iný účet otvorený prijímateľom a následne realizuje úhradu záväzku. Prijímateľ predloží riadiacemu orgánu výpis z iného účtu otvoreného prijímateľom potvrdzujúci úhradu záväzku a výpis z osobitného účtu potvrdzujúci použitie prostriedkov z poskytnutej zálohovej platby,
-	minimálne raz mesačne prevedie prostriedky z osobitného účtu na iný účet otvorený prijímateľom, z ktorého priebežne realizuje úhrady špecifických výdavkov17. Prijímateľ prevedie sumu vo výške oprávnených výdavkov vzniknutých počas predchádzajúceho kalendárneho mesiaca najneskôr do 5 pracovných dní od ukončenia predmetného kalendárneho mesiaca;
•	účet je vedený v EUR.
V prípade, ak je prijímateľom VÚC a projekt realizuje rozpočtová alebo príspevková organizácia v zriaďovateľskej pôsobnosti prijímateľa, úhrada oprávnených výdavkov môže byť realizovaná aj z účtov tohto subjektu pri dodržaní podmienky existencie účtu prijímateľa určeného na príjem prostriedkov EÚ a štátneho rozpočtu na spolufinancovanie. Zároveň subjekt v zriaďovateľskej pôsobnosti prijímateľa je povinný realizovať oprávnené výdavky prostredníctvom rozpočtu. Prijímateľ je povinný bezodkladne oznámiť riadiacemu orgánu identifikáciu účtov, z ktorých realizuje úhradu oprávnených výdavkov za podmienky dodržania pravidiel vzťahujúcich sa na špecifické výdavky17 a úroky.
5.7	Účty prijímateľa – obec
•	bežný účet pre prostriedky EÚ a štátneho rozpočtu na spolufinancovanie vedený v komerčnej banke, z ktorého prostriedky EÚ a štátneho rozpočtu na spolufinancovanie realizuje prostredníctvom rozpočtu;
•	v prípade otvorenia účtu pre príjem prostriedkov EÚ a štátneho rozpočtu na spolufinancovanie v komerčnej banke v zahraničí, prijímateľ zodpovedá za úhradu všetkých nákladov spojených s realizáciou platieb na a z tohto účtu;
•	v prípade využitia systému refundácie môže prijímateľ realizovať úhrady oprávnených výdavkov aj z iných účtov otvorených prijímateľom pri dodržaní podmienky existencie jedného účtu na príjem prostriedkov EÚ a štátneho rozpočtu na spolufinancovanie. Prijímateľ je povinný oznámiť riadiacemu orgánu identifikáciu takýchto účtov;
•	v prípade, ak prostriedky EÚ a štátneho rozpočtu na spolufinancovanie sú poskytované systémom refundácie, sú úroky vzniknuté na tomto účte príjmom prijímateľa;
•	v prípade, ak prostriedky EÚ a štátneho rozpočtu na spolufinancovanie poskytnuté systémom predfinancovania, resp. zálohovej platby sú úročené, prijímateľ je povinný otvoriť si osobitný účet19 na projekt. Vlastné zdroje prijímateľa na realizáciu projektu môžu prechádzať cez osobitný účet. V prípade, ak vlastné zdroje prijímateľa prechádzajú cez osobitný účet, prijímateľ je povinný vložiť vlastné zdroje na spolufinancovanie najneskôr pred vykonaním úhrady záväzku na osobitný účet prijímateľa a predložiť riadiacemu orgánu výpis z osobitného účtu ako potvrdenie o prevode vlastných zdrojov. V prípade, ak vlastné zdroje prijímateľa neprechádzajú cez osobitný účet, prijímateľ je povinný ku každému uhradenému výdavku predložiť riadiacemu orgánu výpis z iného účtu otvoreného prijímateľom o úhrade vlastných zdrojov prijímateľa. Prijímateľ je povinný výnosy za prostriedky EÚ a štátneho rozpočtu na spolufinancovanie vzniknuté na osobitnom účte odviesť do príjmov štátneho rozpočtu na príjmový účet platobnej jednotky jedenkrát ročne. Odvod výnosov prijímateľ potvrdí predložením výpisu z osobitného účtu;
•	v prípade využitia systému zálohovej platby môžu byť špecifické výdavky17 realizované aj z iného účtu otvoreného prijímateľom. Prijímateľ je povinný oznámiť riadiacemu orgánu identifikáciu takéhoto účtu. Tieto výdavky nesmú byť hradené z osobitného účtu zriadeného na realizáciu iných programov zahraničnej pomoci (napr. projektov Finančného mechanizmu Európskeho hospodárskeho priestoru, Nórskeho finančného mechanizmu alebo iných projektov financovaných zo ŠF, KF a ENRF). Prijímateľ po pripísaní prostriedkov zálohovej platby prevádza prostriedky EÚ a štátneho rozpočtu na spolufinancovanie na úhradu špecifických výdavkov17 jedným z nasledovných spôsobov:
-	z osobitného účtu prevedie alikvotný podiel špecifického výdavku17 na iný účet otvorený prijímateľom a následne realizuje úhradu záväzku. Prijímateľ predloží riadiacemu orgánu výpis z iného účtu otvoreného prijímateľom potvrdzujúci úhradu záväzku a výpis z osobitného účtu potvrdzujúci použitie prostriedkov z poskytnutej zálohovej platby,
-	minimálne raz mesačne prevedie prostriedky z osobitného účtu na iný účet otvorený prijímateľom, z ktorého priebežne realizuje úhrady špecifických výdavkov17. Prijímateľ prevedie sumu vo výške oprávnených výdavkov vzniknutých počas predchádzajúceho kalendárneho mesiaca najneskôr do 5 pracovných dní od ukončenia predmetného kalendárneho mesiaca;
•	účet je vedený v EUR.
V prípade, ak je prijímateľom obec a projekt realizuje rozpočtová alebo príspevková organizácia v zriaďovateľskej pôsobnosti prijímateľa, úhrada oprávnených výdavkov môže byť realizovaná aj z účtov tohto subjektu pri dodržaní podmienky existencie účtu prijímateľa určeného na príjem prostriedkov EÚ a štátneho rozpočtu na spolufinancovanie. Zároveň subjekt v zriaďovateľskej pôsobnosti prijímateľa je povinný realizovať oprávnené výdavky prostredníctvom rozpočtu. Prijímateľ je povinný bezodkladne oznámiť riadiacemu orgánu identifikáciu účtov, z ktorých realizuje úhradu oprávnených výdavkov za podmienky dodržania pravidiel vzťahujúcich sa na špecifické výdavky17 a úroky.
5.8	Účty prijímateľa – rozpočtová a príspevková organizácia v zriaďovacej pôsobnosti VÚC a obce
5.8.1	Účty prijímateľa – rozpočtová organizácia v zriaďovacej pôsobnosti VÚC a obce
•	základným pravidlom pri realizácii výdavkov financovaných z prostriedkov EÚ a štátneho rozpočtu na spolufinancovanie rozpočtových organizácií v zriaďovateľskej pôsobnosti VÚC a obce je povinnosť ich realizácie prostredníctvom rozpočtu VÚC a rozpočtu obce. Ak sú prostriedky EÚ a štátneho rozpočtu na spolufinancovanie určené na financovanie projektov ŠF, KF a ENRF poskytnuté priamo rozpočtovej organizácii v pôsobnosti VÚC alebo obce, tieto môžu byť použité len prostredníctvom rozpočtu zriaďovateľa, t. j. rozpočtu VÚC alebo obce;
•	osobitný účet pre prostriedky EÚ a štátneho rozpočtu na spolufinancovanie vedený v Štátnej pokladnici / komerčnej banke, z ktorého prostriedky do 5 pracovných dní od ich prijatia na osobitný účet prevedie do rozpočtu zriaďovateľa. Zriaďovateľ ich následne prevedie na rozpočtový výdavkový účet prijímateľa. V prípade, ak zriaďovateľ neprevedie prostriedky EÚ a štátneho rozpočtu na spolufinancovanie na rozpočtový výdavkový účet prijímateľa, a výdavky potrebné na financovanie určených účelov sú zabezpečené v rozpočte prijímateľa, zriaďovateľ dá pokyn prijímateľovi na preklasifikovanie výdavkov (realizované úhrady oprávnených výdavkov z iných účtov otvorených prijímateľom) v rámci svojho výkazníctva na výdavky na realizáciu prostriedkov EÚ a štátneho rozpočtu na spolufinancovanie;
•	v prípade otvorenia účtu pre príjem prostriedkov EÚ a štátneho rozpočtu na spolufinancovanie v komerčnej banke v zahraničí, prijímateľ zodpovedá za úhradu všetkých nákladov spojených s realizáciou platieb na a z tohto účtu;
•	v prípade využitia systému refundácie môže prijímateľ realizovať úhrady oprávnených výdavkov aj z iných účtov otvorených prijímateľom pri dodržaní podmienky existencie jedného účtu na príjem prostriedkov EÚ a štátneho rozpočtu na spolufinancovanie. Prijímateľ je povinný oznámiť riadiacemu orgánu identifikáciu takýchto účtov; 
•	v prípade, ak prostriedky EÚ a štátneho rozpočtu na spolufinancovanie sú poskytované systémom refundácie, sú úroky vzniknuté na tomto účte príjmom prijímateľa;
•	v prípade, ak prostriedky EÚ a štátneho rozpočtu na spolufinancovanie poskytnuté systémom predfinancovania, resp. zálohovej platby sú úročené, prijímateľ je povinný otvoriť si osobitný rozpočtový účet na projekt. Vlastné zdroje prijímateľa na realizáciu projektu môžu prechádzať cez osobitný rozpočtový účet. V prípade, ak vlastné zdroje prijímateľa prechádzajú cez osobitný rozpočtový účet, prijímateľ je povinný vložiť vlastné zdroje na spolufinancovanie najneskôr pred vykonaním úhrady záväzku na osobitný rozpočtový účet prijímateľa a predložiť riadiacemu orgánu výpis z osobitného rozpočtového účtu ako potvrdenie o prevode vlastných zdrojov. V prípade, ak vlastné zdroje prijímateľa neprechádzajú cez osobitný rozpočtový účet, prijímateľ je povinný ku každému uhradenému výdavku predložiť riadiacemu orgánu výpis z iného rozpočtového účtu otvoreného prijímateľom o úhrade vlastných zdrojov prijímateľa. Prijímateľ je povinný výnosy za prostriedky EÚ a štátneho rozpočtu na spolufinancovanie vzniknuté na osobitnom rozpočtovom účte odviesť do príjmov štátneho rozpočtu na príjmový účet platobnej jednotky jedenkrát ročne. Odvod výnosov prijímateľ potvrdí predložením výpisu z osobitného rozpočtového účtu;
•	v prípade využitia systému zálohovej platby môžu byť špecifické výdavky17 realizované aj z iného účtu otvoreného prijímateľom. Prijímateľ je povinný oznámiť riadiacemu orgánu identifikáciu takéhoto účtu. Tieto výdavky nesmú byť hradené z osobitného účtu zriadeného na realizáciu iných programov zahraničnej pomoci (napr. projektov Finančného mechanizmu Európskeho hospodárskeho priestoru, Nórskeho finančného mechanizmu alebo iných projektov financovaných zo ŠF, KF a ENRF). Prijímateľ po pripísaní prostriedkov zálohovej platby prevádza prostriedky EÚ a štátneho rozpočtu na spolufinancovanie na úhradu špecifických výdavkov17 jedným z nasledovných spôsobov:
-	z osobitného účtu prevedie alikvotný podiel špecifického výdavku17 na iný účet otvorený prijímateľom a následne realizuje úhradu záväzku. Prijímateľ predloží riadiacemu orgánu výpis z iného účtu otvoreného prijímateľom potvrdzujúci úhradu záväzku a výpis z osobitného rozpočtového účtu potvrdzujúci použitie prostriedkov z poskytnutej zálohovej platby,
-	minimálne raz mesačne prevedie prostriedky z osobitného rozpočtového účtu na iný účet otvorený prijímateľom, z ktorého priebežne realizuje úhrady špecifických výdavkov17. Prijímateľ prevedie sumu vo výške oprávnených výdavkov vzniknutých počas predchádzajúceho kalendárneho mesiaca najneskôr do 5 pracovných dní od ukončenia predmetného kalendárneho mesiaca;
•	účet / účty sú vedené v EUR.
5.8.2	Účty prijímateľa – príspevková organizácia v zriaďovacej pôsobnosti VÚC a obce
•	v prípade, ak príspevková organizácia nepožaduje príspevok za podiel zodpovedajúci vlastným zdrojom od zriaďovateľa, bežný účet pre prostriedky EÚ a štátneho rozpočtu na spolufinancovanie vedený v komerčnej banke, z ktorého prostriedky realizuje prostredníctvom rozpočtu;
•	v prípade, ak príspevková organizácia požaduje príspevok za podiel zodpovedajúci vlastným zdrojom od zriaďovateľa, bežný účet pre prostriedky EÚ a štátneho rozpočtu na spolufinancovanie vedený v Štátnej pokladnici / komerčnej banke, z ktorého prostriedky pred ich použitím prevedie do 5 pracovných dní do rozpočtu zriaďovateľa. Zriaďovateľ ich následne prevedie na bežný účet prijímateľa;
•	v prípade otvorenia účtu pre príjem prostriedkov EÚ a štátneho rozpočtu na spolufinancovanie v komerčnej banke v zahraničí, prijímateľ zodpovedá za úhradu všetkých nákladov spojených s realizáciou platieb na a z tohto účtu;
•	v prípade využitia systému refundácie môže prijímateľ realizovať úhrady oprávnených výdavkov aj z iných účtov otvorených prijímateľom pri dodržaní podmienky existencie jedného účtu na príjem prostriedkov EÚ a štátneho rozpočtu na spolufinancovanie. Prijímateľ je povinný oznámiť riadiacemu orgánu identifikáciu takýchto účtov;
•	v prípade, ak prostriedky EÚ a štátneho rozpočtu na spolufinancovanie sú poskytované systémom refundácie, sú úroky vzniknuté na tomto účte príjmom prijímateľa;
•	v prípade, ak prostriedky EÚ a štátneho rozpočtu na spolufinancovanie poskytnuté systémom predfinancovania, resp. zálohovej platby sú úročené, prijímateľ je povinný otvoriť si osobitný účet19 na projekt. Vlastné zdroje prijímateľa na realizáciu projektu môžu prechádzať cez osobitný účet. V prípade, ak vlastné zdroje prijímateľa prechádzajú cez osobitný účet, prijímateľ je povinný vložiť vlastné zdroje na spolufinancovanie najneskôr pred vykonaním úhrady záväzku na osobitný účet prijímateľa a predložiť riadiacemu orgánu výpis z osobitného účtu ako potvrdenie o prevode vlastných zdrojov. V prípade, ak vlastné zdroje prijímateľa neprechádzajú cez osobitný účet, prijímateľ je povinný ku každému uhradenému výdavku predložiť riadiacemu orgánu výpis z iného účtu otvoreného prijímateľom o úhrade vlastných zdrojov prijímateľa. Prijímateľ je povinný vzniknuté výnosy za prostriedky EÚ a štátneho rozpočtu na spolufinancovanie odviesť do príjmov štátneho rozpočtu na príjmový účet platobnej jednotky jedenkrát ročne. Odvod výnosov prijímateľ potvrdí predložením výpisu z osobitného účtu;
•	v prípade využitia systému zálohovej platby môžu byť špecifické výdavky17 realizované aj z iného účtu otvoreného prijímateľom. Prijímateľ je povinný oznámiť riadiacemu orgánu identifikáciu takéhoto účtu. Tieto výdavky nesmú byť hradené z osobitného účtu zriadeného na realizáciu iných programov zahraničnej pomoci (napr. projektov Finančného mechanizmu Európskeho hospodárskeho priestoru, Nórskeho finančného mechanizmu alebo iných projektov financovaných zo ŠF, KF a ENRF). Prijímateľ po pripísaní prostriedkov zálohovej platby prevádza prostriedky EÚ a štátneho rozpočtu na spolufinancovanie na úhradu špecifických výdavkov17 jedným z nasledovných spôsobov:
-	z osobitného účtu prevedie alikvotný podiel špecifického výdavku17 na iný účet otvorený prijímateľom a následne realizuje úhradu záväzku. Prijímateľ predloží riadiacemu orgánu výpis z iného účtu otvoreného prijímateľom potvrdzujúci úhradu záväzku a výpis z osobitného účtu potvrdzujúci použitie prostriedkov z poskytnutej zálohovej platby,
-	minimálne raz mesačne prevedie prostriedky z osobitného účtu na iný účet otvorený prijímateľom, z ktorého priebežne realizuje úhrady špecifických výdavkov17. Prijímateľ prevedie sumu vo výške oprávnených výdavkov vzniknutých počas predchádzajúceho kalendárneho mesiaca najneskôr do 5 pracovných dní od ukončenia predmetného kalendárneho mesiaca;
•	účet / účty sú vedené v EUR. 
5.9	Účty prijímateľa – súkromný sektor
•	v prípade, ak prostriedky EÚ a štátneho rozpočtu na spolufinancovanie určené na financovanie projektu sú poskytované iba systémom refundácie, prijímateľ je povinný prijímať ich na jeden účet vedený v komerčnej banke;
•	v prípade otvorenia účtu pre príjem prostriedkov EÚ a štátneho rozpočtu na spolufinancovanie v komerčnej banke v zahraničí, prijímateľ zodpovedá za úhradu všetkých nákladov spojených s realizáciou platieb na a z tohto účtu;
•	v prípade, ak prijímateľ využíva systém refundácie, môže realizovať úhrady oprávnených výdavkov aj z iných účtov otvorených prijímateľom pri dodržaní podmienky existencie jedného účtu na príjem prostriedkov EÚ a štátneho rozpočtu na spolufinancovanie. Prijímateľ je povinný oznámiť riadiacemu orgánu identifikáciu takýchto účtov;
•	prijímateľ si môže otvoriť v komerčnej banke osobitný účet pre projekt;
•	v prípade, ak prostriedky EÚ a štátneho rozpočtu na spolufinancovanie sú poskytované systémom refundácie, sú úroky vzniknuté na tomto účte príjmom prijímateľa;
•	v prípade, ak prostriedky EÚ a štátneho rozpočtu na spolufinancovanie poskytnuté systémom zálohovej platby / predfinancovania sú úročené, prijímateľ je povinný otvoriť si osobitný účet na projekt. Vlastné zdroje prijímateľa na realizáciu projektu môžu prechádzať cez osobitný účet. V prípade, ak vlastné zdroje prijímateľa prechádzajú cez osobitný účet, prijímateľ je povinný vložiť vlastné zdroje na spolufinancovanie najneskôr pred vykonaním úhrady záväzku na osobitný účet prijímateľa a predložiť riadiacemu orgánu výpis z osobitného účtu ako potvrdenie o prevode vlastných zdrojov. V prípade, ak vlastné zdroje prijímateľa neprechádzajú cez osobitný účet, prijímateľ je povinný ku každému uhradenému výdavku predložiť riadiacemu orgánu výpis z iného účtu otvoreného prijímateľom o úhrade vlastných zdrojov prijímateľa. Prijímateľ je povinný výnosy za prostriedky EÚ a štátneho rozpočtu na spolufinancovanie vzniknuté na osobitnom účte odviesť do príjmov štátneho rozpočtu na príjmový účet platobnej jednotky jedenkrát ročne. Odvod výnosov prijímateľ potvrdí predložením výpisu z osobitného účtu;
•	v prípade, ak prijímateľ využije systém zálohovej platby, môžu byť špecifické výdavky17 realizované aj z iného účtu otvoreného prijímateľom. Prijímateľ je povinný oznámiť riadiacemu orgánu identifikáciu takéhoto účtu. Tieto výdavky nesmú byť hradené z osobitného účtu zriadeného na realizáciu iných programov zahraničnej pomoci (napr. projektov Finančného mechanizmu Európskeho hospodárskeho priestoru, Nórskeho finančného mechanizmu alebo iných projektov financovaných zo ŠF, KF a ENRF). Prijímateľ po pripísaní prostriedkov zálohovej platby prevádza prostriedky EÚ a štátneho rozpočtu na spolufinancovanie na úhradu špecifických výdavkov17 jedným z nasledovných spôsobov:
-	z osobitného účtu prevedie alikvotný podiel špecifického výdavku17 na iný účet otvorený prijímateľom a následne realizuje úhradu záväzku. Prijímateľ predloží riadiacemu orgánu výpis z iného účtu otvoreného prijímateľom potvrdzujúci úhradu záväzku a výpis z osobitného účtu potvrdzujúci použitie prostriedkov z poskytnutej zálohovej platby,
-	minimálne raz mesačne prevedie prostriedky z osobitného účtu na iný účet otvorený prijímateľom, z ktorého priebežne realizuje úhrady špecifických výdavkov17. Prijímateľ prevedie sumu vo výške oprávnených výdavkov vzniknutých počas predchádzajúceho kalendárneho mesiaca najneskôr do 5 pracovných dní od ukončenia predmetného kalendárneho mesiaca;
•	účet je vedený v EUR.
5.10	Účty prijímateľa – v rámci implementácie finančných nástrojov
•	ak prijímateľ získa príspevky z viac ako jedného programu a / alebo z viac ako jednej prioritnej osi, je povinný zabezpečiť vedenie samostatného účtu pre príjem príspevku na finančný nástroj v Štátnej pokladnici / komerčnej banke alebo pobočke zahraničnej banky so sídlom v členskom štáte EÚ pre každý program / prioritnú os alebo zabezpečiť vhodné kódové označenie v členení na jednotlivé zdroje financovania;
•	účet pre príjem príspevku na finančný nástroj slúži na prijatie finančných prostriedkov určených na financovanie finančných nástrojov a ich správu a na účely vykonávania činnosti prijímateľa v súvislosti s výkonom finančných nástrojov;
•	prijímateľ je povinný finančné prostriedky programu na účte pre príjem príspevku na finančný nástroj v súlade s čl. 38 ods. 6 nariadenia Európskeho parlamentu a Rady (EÚ) č. 1303/2013 účtovne odlíšiť od iných prostriedkov prijímateľa;
•	v prípade, ak prostriedky EÚ a štátneho rozpočtu na spolufinancovanie poskytnuté prijímateľovi prostredníctvom jednotlivých tranží sú úročené, je prijímateľ povinný použiť vzniknuté úroky v súlade s čl. 43 ods. 2 nariadenia Európskeho parlamentu a Rady (EÚ) č. 1303/2013, Systémom riadenia finančných nástrojov financovaných z KF, EFRR a ESF a príslušnou zmluvou o financovaní;
•	prijímateľ si môže otvoriť viazaný účet na účely držby finančných prostriedkov vyplácaných po uplynutí obdobia oprávnenosti v súlade s čl. 42 nariadenia Európskeho parlamentu a Rady (EÚ) č. 1303/2013 a v súlade so zmluvou o financovaní;
•	účty sú vedené v EUR.
5.11	Účty prijímateľa zo Slovenskej republiky – v rámci projektov technickej pomoci (projekty na fungovanie Core management – TACM) Programu Interreg V-A SK – CZ a Programu Interreg V-A SK – AT
•	výdavkový účet (v prípade prijímateľa – štátna rozpočtová organizácia), ktorý sa používa pre prostriedky EÚ a štátneho rozpočtu na spolufinancovanie (alikvotná časť spolufinancovania), vedený v Štátnej pokladnici, na ktorom sa operácie vykonávajú v súlade so zákonom č. 291/2002 Z. z. o Štátnej pokladnici;
•	výdavkový účet (v prípade prijímateľa – štátna rozpočtová organizácia) pre prostriedky EÚ a štátneho rozpočtu na spolufinancovanie (alikvotná časť spolufinancovania) a prostriedky národných príspevkov na spolufinancovanie (alikvotná časť spolufinancovania) vedený v Štátnej pokladnici, ktorý slúži na refundáciu realizovaných výdavkov formou rozpočtového opatrenia pri uplatnení systému refundácie a následný prevod formou bankového transferu na rozpočtový výdavkový účet, z ktorého boli prostriedky pôvodne vynaložené. Tento účet môže byť prijímateľom použitý aj na úhradu výdavkov spojených s realizáciou projektu v súlade so zákonom č. 291/2002 Z. z. o Štátnej pokladnici;
•	osobitný účet vedený v Štátnej pokladnici pre prostriedky národných príspevkov na spolufinancovanie (alikvotná časť spolufinancovania). Operácie na ňom sa vykonávajú na základe § 10 zákona č. 291/2002 Z. z. o Štátnej pokladnici;
•	účet je vedený v EUR.
6	Systém informačných a finančných tokov na národnej úrovni
6.1	Systém predfinancovania
V závislosti od podmienok oprávnenosti prijímateľa na využívanie jednotlivých systémov financovania stanovených v časti 4.5.3 tohto materiálu a v závislosti od určenia riadiaceho orgánu stanoveného v zmluve o poskytnutí nenávratného finančného príspevku môže prijímateľ kombinovať systém predfinancovania so systémom zálohových platieb a / alebo systémom refundácie. Riadiaci orgán a prijímateľ sú povinní zvážiť vhodnosť využívania kombinácie jednotlivých systémov financovania predovšetkým vo vzťahu k typu výdavkov a charakteru projektových aktivít.
Kombinovanie systému predfinancovania so systémom zálohových platieb je možné iba za podmienky, že sú jasne identifikované typy výdavkov určené pre systém predfinancovania a systém zálohových platieb, bez rizika vzájomného prekrývania sa, t. j. výdavok, ktorý je deklarovaný v rámci systému predfinancovania nie je možné aplikovať v rámci systému zúčtovania zálohovej platby a naopak. 
Riadiaci orgán v spolupráci s prijímateľom v zmluve o poskytnutí nenávratného finančného príspevku zabezpečí identifikáciu jednotlivých typov výdavkov (rozpočtových položiek projektu) tak, že bude jednoznačne určené, ktoré konkrétne výdavky (napr. investičné) budú financované výlučne systémom predfinancovania, a ktoré (napr. mzdové) výlučne systémom zálohovej platby.
Predfinancovanie je prijímateľovi poskytované pomerne za prostriedky EÚ a štátneho rozpočtu na spolufinancovanie na základe ním predložených nezaplatených účtovných dokladov (s výnimkou drobných hotovostných úhrad a bezhotovostných úhrad daňovému úradu v prípade prenesenej daňovej povinnosti). Prijímateľ je povinný poskytnuté predfinancovanie zúčtovať v rovnakom pomere a za rovnaké kategórie regiónov, v akom / za ktoré mu boli prostriedky EÚ a štátneho rozpočtu na spolufinancovanie poskytnuté.
Riadiaci orgán môže stanoviť prísnejšie pravidlá a postupy pre poskytnutie predfinancovania a zúčtovanie predfinancovania, ako tie, ktoré sú definované v Systéme finančného riadenia ŠF, KF a ENRF. 
Riadiaci orgán je oprávnený v súčinnosti s platobnou jednotkou skrátiť lehoty stanovené Systémom finančného riadenia ŠF, KF a ENRF v rámci systému predfinancovania tak, aby bola dodržaná maximálna možná lehota na splnenie peňažného záväzku dlžníka (t. j. uhradenie faktúry), vyplývajúca z Obchodného zákonníka. V prípade, ak sa riadiaci orgán v súčinnosti s platobnou jednotkou rozhodne v rámci systému predfinancovania pre skrátenie lehôt stanovených Systémom finančného riadenia ŠF, KF a ENRF, ktoré by mali dopad na podmienky definované v zmluve o poskytnutí nenávratného finančného príspevku, na úpravu zmluvných podmienok vzťahujúcich sa k skráteniu týchto lehôt nie je potrebný súhlas certifikačného orgánu.
Pri využití systému predfinancovania je riadiaci orgán oprávnený, v prípade potreby počas výkonu kontroly žiadosti o platbu (poskytnutie predfinancovania), vyčleniť časti nárokovaných finančných prostriedkov z predloženej žiadosti o platbu (poskytnutie predfinancovania). V prípade systému predfinancovania je možné nárokované finančné prostriedky vyčleniť len na úrovni účtovného dokladu.
Poskytnutie predfinancovania si nevyžaduje súhlas certifikačného orgánu.
Pri využití systému predfinancovania sa vyplácanie prijímateľov uskutočňuje v dvoch etapách – etape poskytnutia predfinancovania a etape zúčtovania predfinancovania.
Predfinancovanie sa poskytuje až do momentu dosiahnutia maximálne 100 % celkových oprávnených výdavkov na projekt (v prípade kombinácie systému predfinancovania a refundácie alebo v prípade kombinácie systému zálohových platieb, systému predfinancovania, a prípadne aj systému refundácie sa zohľadňuje celková výška finančných prostriedkov poskytnutá všetkými využívanými systémami financovania, t. j. suma každej uhradenej žiadosti o platbu prijímateľa sa napočítava do jednej spoločnej sumy, ktorá vyjadruje sumárny stav percentuálneho čerpania celkových oprávnených výdavkov na projekt k aktuálnemu obdobiu). V prípade zníženia celkových oprávnených výdavkov sa predfinancovanie poskytuje do momentu dosiahnutia maximálne 100 % aktuálnej výšky celkových oprávnených výdavkov. Prijímateľ elektronicky prostredníctvom ITMS predloží riadiacemu orgánu poslednú žiadosť o platbu (zúčtovanie predfinancovania (s príznakom záverečná)), ktorá plní funkciu záverečnej žiadosti o platbu. 
6.1.1	Etapa poskytnutia predfinancovania
1.	Prijímateľ po začatí realizácie aktivít projektu a nadobudnutí účinnosti zmluvy o poskytnutí nenávratného finančného príspevku predkladá riadiacemu orgánu žiadosť o platbu (poskytnutie predfinancovania) elektronicky prostredníctvom ITMS a podľa postupov definovaných Systémom riadenia EŠIF. V rámci formulára žiadosti o platbu prijímateľ uvedie nárokované finančné prostriedky projektu podľa skupiny výdavkov v zmysle zmluvy o poskytnutí nenávratného finančného príspevku. Žiadosť o platbu predkladá prijímateľ v lehote splatnosti záväzku dodávateľovi / zhotoviteľovi. 
2.	Prijímateľ spolu so žiadosťou o platbu predkladá účtovné doklady1 (faktúra, prípadne doklad rovnocennej dôkaznej hodnoty) prijaté od dodávateľa / zhotoviteľa a relevantnú podpornú dokumentáciu, ktorej minimálny rozsah stanovuje Systém riadenia EŠIF a riadiaci orgán. 
V prípade, ak súčasťou nárokovaných finančných prostriedkov prijímateľa sú aj hotovostné úhrady, prijímateľ zahrnie tieto nárokované finančné prostriedky do žiadosti o platbu a spolu so žiadosťou o platbu predloží príslušné účtovné doklady, ktoré potvrdzujú hotovostnú úhradu (napr. pokladničný blok). Prijímateľ môže do žiadosti o platbu (poskytnutie predfinancovania) zahrnúť aj hotovostnú alebo bezhotovostnú úhradu daňovému úradu v prípade prenesenej daňovej povinnosti v súlade so zákonom č. 222/2004 Z. z. o DPH a pravidlami oprávnenosti, ktoré stanovuje Systém riadenia EŠIF a riadiaci orgán.
3.	Riadiaci orgán bezodkladne, najneskôr však v lehote 25 pracovných dní od prijatia žiadosti o platbu riadiacim orgánom vykoná kontrolu žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite a na základe podmienok a postupu výkonu kontroly projektu definovaných v Systéme riadenia EŠIF. Po prijatí žiadosti o platbu riadiacim orgánom sa v ITMS ku kódu žiadosti o platbu automaticky priradí dvojmiestny číselný identifikátor.
Riadiaci orgán v prípade zistenia nedostatkov vyzve prijímateľa, aby v stanovenej lehote doplnil / upravil žiadosť o platbu. Lehota na výkon kontroly žiadosti o platbu môže byť riadiacim orgánom pozastavená3.
4.	Riadiaci orgán počas výkonu kontroly žiadosti o platbu vykonáva v prípade potreby aj samostatnú kontrolu vyčlenenej časti nárokovaných finančných prostriedkov z predloženej žiadosti o platbu. V prípade systému predfinancovania je možné nárokované finančné prostriedky vyčleniť len na úrovni účtovného dokladu. Riadiaci orgán môže počas výkonu samostatnej kontroly vyčlenenej časti nárokovaných finančných prostriedkov vyčleniť z už vyčlenenej časti nárokovaných finančných prostriedkov ďalšiu časť nárokovaných finančných prostriedkov na samostatnú kontrolu. 
Samostatná kontrola vyčlenenej časti nárokovaných finančných prostriedkov z predloženej žiadosti o platbu sa nevykonáva v prípade žiadosti o platbu vrátenej z platobnej jednotky v zmysle bodu 7. Podrobnosti výkonu samostatnej kontroly vyčlenenej časti nárokovaných finančných prostriedkov z predloženej žiadosti o platbu stanovuje Systém riadenia EŠIF.
Riadiaci orgán vykoná samostatnú kontrolu vyčlenenej časti nárokovaných finančných prostriedkov z predloženej žiadosti o platbu bezodkladne, najneskôr však v lehote 25 pracovných dní od prijatia žiadosti o platbu riadiacim orgánom21.
5.	Riadiaci orgán po vykonaní kontroly žiadosti o platbu v zmysle bodu 3 žiadosť o platbu: 
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	schváli vo výške zníženej o nárokované finančné prostriedky, ktoré sú predmetom samostatnej kontroly, pričom v tomto prípade sa uplatňuje postup v zmysle bodu 6b), alebo 
•	pozastaví3, alebo 
•	zamietne. 
V prípade schválenia žiadosti o platbu vo vyššie uvedených prípadoch, v stanovenej lehote 25 pracovných dní od prijatia žiadosti o platbu riadiacim orgánom21, riadiaci orgán elektronicky prostredníctvom ITMS predkladá platobnej jednotke príslušnú časť formulára žiadosti o platbu. 
6.	Ak kontrola vyčlenenej časti nárokovaných finančných prostriedkov, ktoré boli predmetom samostatnej kontroly v zmysle bodu 4:
a)	je ukončená pred alebo súčasne s ukončením kontroly nárokovaných finančných prostriedkov, ktoré neboli vyčlenené na samostatnú kontrolu, riadiaci orgán nárokované finančné prostriedky, ktoré neboli vyčlenené na samostatnú kontrolu a nárokované finančné prostriedky, ktoré boli vyčlenené na samostatnú kontrolu:
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	schváli bez nárokovaných finančných prostriedkov, ktoré boli opätovne vyčlenené na samostatnú kontrolu, alebo
•	pozastaví3, alebo 
•	zamietne. 
V prípade schválenia nárokovaných finančných prostriedkov vo vyššie uvedených prípadoch v stanovenej lehote 25 pracovných dní od prijatia žiadosti o platbu riadiacim orgánom21, riadiaci orgán elektronicky prostredníctvom ITMS predkladá platobnej jednotke príslušnú časť formulára žiadosti o platbu. 
Ak kontrola vyčlenenej časti nárokovaných finančných prostriedkov bola ukončená pred alebo súčasne s ukončením kontroly nárokovaných finančných prostriedkov, ktoré neboli vyčlenené na samostatnú kontrolu, je potrebné zaradiť nárokované finančné prostriedky do žiadosti o platbu, z ktorej boli tieto finančné prostriedky vyčlenené na samostatnú kontrolu. Z dôvodu opätovného zlúčenia častí žiadostí o platbu je ku kódu žiadosti o platbu (v rámci časti žiadosti o platbu vypĺňanej riadiacim orgánom) automaticky priraďovaný len jeden číselný identifikátor.
b)	je ukončená po ukončení kontroly nárokovaných finančných prostriedkov, ktoré neboli vyčlenené na samostatnú kontrolu, riadiaci orgán nárokované finančné prostriedky, ktoré boli vyčlenené na samostatnú kontrolu:
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	schváli bez nárokovaných finančných prostriedkov, ktoré boli opätovne vyčlenené na samostatnú kontrolu, alebo
•	pozastaví3, alebo 
•	zamietne. 
V prípade schválenia nárokovaných finančných prostriedkov vo vyššie uvedených prípadoch, v stanovenej lehote 25 pracovných dní od prijatia žiadosti o platbu riadiacim orgánom21, riadiaci orgán elektronicky prostredníctvom ITMS predkladá platobnej jednotke príslušnú časť formulára žiadosti o platbu. 
Ku kódu žiadosti o platbu (v rámci žiadosti o platbu vypĺňanej riadiacim orgánom) je v tomto prípade automaticky priraďovaný samostatný číselný identifikátor.
7.	Platobná jednotka vykoná kontrolu žiadosti o platbu v zmysle zákona č. 357/2015 Z. z. o finančnej kontrole a audite do 5 pracovných dní od prijatia žiadosti o platbu platobnou jednotkou v ITMS. Platobná jednotka rovnako overí súlad sumy nárokovaných finančných prostriedkov so schváleným rozpočtom platobnej jednotky. Následne v stanovenej lehote schváli alebo neschváli žiadosť o platbu. 
V prípade schválenia žiadosti o platbu platobná jednotka najneskôr do 3 pracovných dní od schválenia žiadosti o platbu:
•	v prípade prijímateľa – štátna rozpočtová organizácia – zabezpečí žiadosť o prevod prostriedkov rozpočtovým opatrením prostredníctvom úpravy limitov výdavkov pomerne za prostriedky EÚ a štátneho rozpočtu na spolufinancovanie: viazaním výdavkov v rozpočte platobnej jednotky a navýšením limitov výdavkov prijímateľa;
•	v prípade ostatných prijímateľov – zadá platobné príkazy na úhradu prijímateľovi23 z rozpočtovaných výdavkov (z výdavkového účtu) pomerne za prostriedky EÚ a štátneho rozpočtu na spolufinancovanie. 
Zároveň je platobná jednotka povinná do 3 pracovných dní od zrealizovania úhrady zaúčtovať v ISUF bankový výpis vzťahujúci sa k predmetnej úhrade.
V prípade neschválenia žiadosti o platbu platobná jednotka vracia predmetnú žiadosť o platbu v stanovenej lehote 5 pracovných dní od prijatia žiadosti o platbu platobnou jednotkou v ITMS riadiacemu orgánu, ktorý postupuje v zmysle bodu 8.
V prípade, ak okolnosti vylučujúce zodpovednosť neumožňujú platobnej jednotke schváliť žiadosť o platbu, je platobná jednotka, do času pominutia týchto okolností, oprávnená pozastaviť schvaľovanie žiadosti o platbu. O dôvodoch pozastavenia schvaľovania žiadosti o platbu je platobná jednotka povinná bezodkladne, najneskôr však do 5 pracovných dní od prijatia žiadosti o platbu v ITMS informovať riadiaci orgán, ktorý následne bezodkladne informuje prijímateľa.
8.	Riadiaci orgán v prípade vrátenia žiadosti o platbu z platobnej jednotky v zmysle bodu 7 bezodkladne, najneskôr však v lehote 10 pracovných dní od prijatia žiadosti o platbu riadiacim orgánom v ITMS vykoná kontrolu žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite a na základe podmienok a postupov pre výkon kontroly žiadosti o platbu definovaných v Systéme riadenia EŠIF. 
Riadiaci orgán počas výkonu kontroly žiadosti o platbu môže schvaľovanie žiadosti o platbu pozastaviť3.
Po vykonaní kontroly žiadosti o platbu riadiaci orgán žiadosť o platbu:
•	schváli v plnej výške, alebo 
•	schváli vo výške zníženej o sumu neoprávnených výdavkov, alebo
•	pozastaví3, alebo
•	zamietne. 
V prípade schválenia žiadosti o platbu vo vyššie uvedených prípadoch v stanovenej lehote 10 pracovných dní od prijatia žiadosti o platbu riadiacim orgánom v ITMS, riadiaci orgán elektronicky prostredníctvom ITMS predloží príslušnú časť formulára žiadosti o platbu platobnej jednotke, ktorá postupuje v zmysle bodu 7.
9.	Prijímateľ je povinný bezodkladne, odo dňa aktivácie rozpočtového opatrenia / pripísania prostriedkov poskytnutého predfinancovania na jeho účte, previesť prostriedky EÚ, štátneho rozpočtu na spolufinancovanie a vlastných zdrojov dodávateľovi / zhotoviteľovi na úhradu nezaplatených účtovných dokladov. Úrok z omeškania platby voči dodávateľovi / zhotoviteľovi znáša samotný prijímateľ.
6.1.2	Etapa zúčtovania poskytnutého predfinancovania
1.	Po poskytnutí predfinancovania je prijímateľ povinný zúčtovať 100 % každého poskytnutého predfinancovania najneskôr do 10 pracovných dní odo dňa aktivácie rozpočtového opatrenia / pripísania týchto prostriedkov na jeho účet. V prípade, ak bolo predfinancovanie poskytnuté vo viacerých platbách, z dôvodu vyčlenenej časti nárokovaných finančných prostriedkov z predloženej žiadosti o platbu (poskytnutie predfinancovania) na úrovni riadiaceho orgánu, je prijímateľ povinný zúčtovať každú jednu poskytnutú platbu predfinancovania samostatne (t. j. predložiť samostatnú žiadosť o platbu (zúčtovanie predfinancovania)). Ku každej schválenej žiadosti o platbu (poskytnutie predfinancovania) prijímateľ predkladá riadiacemu orgánu samostatnú žiadosť o platbu (zúčtovanie predfinancovania) elektronicky prostredníctvom ITMS a podľa postupov definovaných Systémom riadenia EŠIF. 
Prijímateľ v rámci zúčtovania poskytnutého predfinancovania predkladá spolu so žiadosťou o platbu výpis z bankového účtu1 (originál alebo kópiu označenú podpisom štatutárneho orgánu prijímateľa alebo ním poverenej osoby) potvrdzujúci príjem prostriedkov EÚ a štátneho rozpočtu na spolufinancovanie, ako aj doklady preukazujúce skutočnú úhradu výdavkov deklarovaných v žiadosti o platbu (výpis z bankového účtu1, resp. vyhlásenie banky o úhrade výdavkov – originál alebo kópiu26 označenú podpisom štatutárneho orgánu prijímateľa alebo ním poverenej osoby). 
Prijímateľ v rámci žiadosti o platbu (zúčtovanie predfinancovania) uvedie aj výdavky viažuce sa na hotovostné a bezhotovostné úhrady uvedené v bode 2 časti 6.1.1, ktoré boli zahrnuté v žiadosti o platbu (poskytnutie predfinancovania), pričom prijímateľ nie je povinný opätovne predkladať tie isté účtovné doklady potvrdzujúce hotovostnú úhradu, ktoré predložil v žiadosti o platbu (poskytnutie predfinancovania). 
Nezúčtovaný rozdiel predfinancovania je prijímateľ povinný na základe vzájomnej komunikácie s riadiacim orgánom vrátiť platobnej jednotke bezodkladne, najneskôr do 5 pracovných dní od ukončenia lehoty na zúčtovanie. Prijímateľ vráti nezúčtovaný rozdiel každej jednej poskytnutej platby predfinancovania samostatne. V prípade vrátenia sumy nezúčtovaného rozdielu z vlastnej iniciatívy prijímateľa, prijímateľ pred zrealizovaním úhrady finančných prostriedkov oznámi riadiacemu orgánu výšku vrátenia nezúčtovaného rozdielu prostredníctvom verejnej časti ITMS. Zároveň najneskôr do 5 pracovných dní od ukončenia lehoty na zúčtovanie poskytnutého predfinancovania vráti sumu nezúčtovaného rozdielu platobnej jednotke. Pri realizácii úhrady prijímateľ uvedie správny variabilný symbol automaticky generovaný ITMS. Pri realizovaní vrátenia prijímateľ postupuje v zmysle zmluvy o poskytnutí nenávratného finančného príspevku.
2.	Riadiaci orgán vo vzťahu k žiadosti o platbu (zúčtovanie predfinancovania) postupuje podobne ako v bode 3 časti 6.1.1, pričom bezodkladne najneskôr však v lehote 10 pracovných dní od prijatia žiadosti o platbu riadiacim orgánom21 vykoná kontrolu žiadosti o platbu (zúčtovanie predfinancovania) a výpisov z bankového účtu1, resp. dokladu preukazujúceho skutočnú úhradu výdavkov deklarovaných v žiadosti o platbu (zúčtovanie predfinancovania).
3.	Riadiaci orgán po vykonaní kontroly žiadosti o platbu v zmysle bodu 2 žiadosť o platbu: 
•	schváli v plnej výške, alebo
•	schváli vo výške zníženej o sumu neoprávnených výdavkov alebo o sumu preplatku preddavkovej platby, alebo
•	pozastaví3, alebo 
•	zamietne. 
V prípade schválenia žiadosti o platbu vo vyššie uvedených prípadoch, v stanovenej lehote 10 pracovných dní od prijatia žiadosti o platbu riadiacim orgánom21, riadiaci orgán elektronicky prostredníctvom ITMS predkladá platobnej jednotke príslušnú časť formulára žiadosti o platbu, ktorá postupuje v zmysle bodu 4a).
V prípade, ak bola žiadosť o platbu (zúčtovanie predfinancovania) znížená o sumu preplatku preddavkovej platby, reálne teda nedochádza k zúčtovaniu poskytnutého predfinancovania v 100 % výške poskytnutého predfinancovania, riadiaci orgán zašle prijímateľovi žiadosť o vrátenie finančných prostriedkov na sumu nezúčtovaného rozdielu poskytnutého predfinancovania a postupuje v zmysle časti 4.5.9 tohto materiálu.
4.	Platobná jednotka zostavuje súhrnnú žiadosť o platbu / mimoriadnu súhrnnú žiadosť o platbu zo žiadostí o platbu (zúčtovanie predfinancovania), pričom pri:
a)	žiadosti o platbu predloženej riadiacim orgánom v zmysle bodu 3 a 5a) vykoná kontrolu žiadosti o platbu v zmysle zákona č. 357/2015 Z. z. o finančnej kontrole a audite do 5 pracovných dní od prijatia žiadosti o platbu platobnou jednotkou v ITMS. Platobná jednotka overí súlad deklarovanej sumy so schváleným rozpočtom platobnej jednotky. Následne v stanovenej lehote schváli alebo neschváli žiadosť o platbu. 
V prípade schválenia žiadosti o platbu platobná jednotka zahrnie sumu do nasledovnej súhrnnej žiadosti o platbu a v intervale dvakrát do mesiaca, podľa termínov stanovených certifikačným orgánom, predkladá súhrnnú žiadosť o platbu spolu s čiastkovým výkazom výdavkov certifikačnému orgánu elektronicky prostredníctvom ITMS. 
V prípade neschválenia žiadosti o platbu platobná jednotka vracia predmetnú žiadosť o platbu v stanovenej lehote 5 pracovných dní od prijatia žiadosti o platbu platobnou jednotkou v ITMS riadiacemu orgánu, ktorý postupuje podľa bodu 5a).
V prípade, ak okolnosti vylučujúce zodpovednosť24 neumožňujú platobnej jednotke schváliť žiadosť o platbu, resp. zaradiť už schválenú žiadosť o platbu do súhrnnej žiadosti o platbu, je platobná jednotka, do času pominutia týchto okolností, oprávnená pozastaviť25 schvaľovanie žiadosti o platbu, resp. zaradenie už schválenej žiadosti o platbu do súhrnnej žiadosti o platbu. O dôvodoch pozastavenia schvaľovania žiadosti o platbu, resp. nezaradenia už schválenej žiadosti o platbu do súhrnnej žiadosti o platbu, je platobná jednotka povinná bezodkladne, najneskôr však do 5 pracovných dní od prijatia žiadosti o platbu v ITMS informovať riadiaci orgán, ktorý následne bezodkladne informuje prijímateľa.
b)	žiadosti o platbu vrátenej z certifikačného orgánu v zmysle bodu 3 a 4 časti 6.1.4.1 a bodu 2 časti 6.1.4.2 na účely odstránenia identifikovaných nedostatkov: 
i.	v prípade, ak sa dôvody vrátenia žiadosti o platbu z certifikačného orgánu týkajú úrovne platobnej jednotky, platobná jednotka odstráni zistené nedostatky na svojej úrovni a najneskôr nasledujúci pracovný deň, resp. podľa postupov a termínov stanovených certifikačným orgánom, zahrnie predmetnú žiadosť o platbu do mimoriadnej súhrnnej žiadosti o platbu, ktorú elektronicky prostredníctvom ITMS spolu s čiastkovým výkazom výdavkov predkladá certifikačnému orgánu najneskôr nasledujúci pracovný deň po jej zostavení. Certifikačný orgán následne postupuje podľa bodov 1 až 3 časti 6.1.4.2;
ii.	v prípade, ak sa dôvody vrátenia žiadosti o platbu z certifikačného orgánu týkajú úrovne riadiaceho orgánu, platobná jednotka najneskôr nasledujúci pracovný deň po prijatí žiadosti o platbu z certifikačného orgánu vracia predmetnú žiadosť o platbu elektronicky prostredníctvom ITMS riadiacemu orgánu, ktorý postupuje podľa bodu 5b).
c)	žiadosti o platbu predloženej riadiacim orgánom v zmysle bodu 5b) a 5c) vykoná kontrolu žiadosti o platbu v zmysle zákona č. 357/2015 Z. z. o finančnej kontrole a audite do 3 pracovných dní od prijatia žiadosti o platbu platobnou jednotkou v ITMS a v tejto lehote žiadosť o platbu schváli alebo neschváli. 
V prípade schválenia žiadosti o platbu platobná jednotka najneskôr nasledujúci pracovný deň, resp. podľa postupov a termínov stanovených certifikačným orgánom, zahrnie predmetnú žiadosť o platbu do mimoriadnej súhrnnej žiadosti o platbu, ktorú elektronicky prostredníctvom ITMS spolu s čiastkovým výkazom výdavkov predkladá certifikačnému orgánu najneskôr nasledujúci pracovný deň po jej zostavení. Platobná jednotka je oprávnená po dohode s riadiacim orgánom zahrnúť predmetnú žiadosť o platbu aj do súhrnnej žiadosti o platbu, ktorú elektronicky prostredníctvom ITMS spolu s čiastkovým výkazom výdavkov predkladá certifikačnému orgánu podľa termínov stanovených certifikačným orgánom. Certifikačný orgán následne postupuje podľa bodov 1 až 3 časti 6.1.4.2. 
V prípade neschválenia žiadosti o platbu, platobná jednotka predmetnú žiadosť o platbu v stanovenej lehote 3 pracovných dní od prijatia žiadosti o platbu platobnou jednotkou v ITMS vracia riadiacemu orgánu, ktorý postupuje podľa bodu 5c).
d)	žiadosti o platbu vrátenej z certifikačného orgánu v zmysle bodu 4 časti 6.1.4.1 na účely zaradenia do mimoriadnej súhrnnej žiadosti o platbu po prijatí informácie o záveroch z certifikačného overovania platobná jednotka zahrnie predmetnú žiadosť o platbu najneskôr nasledujúci pracovný deň, resp. podľa postupov a termínov stanovených certifikačným orgánom do mimoriadnej súhrnnej žiadosti o platbu, ktorú elektronicky prostredníctvom ITMS spolu s čiastkovým výkazom výdavkov predkladá certifikačnému orgánu najneskôr nasledujúci pracovný deň po jej zostavení. Certifikačný orgán následne postupuje podľa bodov 1 až 3 časti 6.1.4.2. 
5.	Riadiaci orgán v prípade vrátenia žiadosti o platbu z platobnej jednotky v zmysle:
a)	bodu 4a) bezodkladne najneskôr však v lehote 10 pracovných dní od prijatia žiadosti o platbu riadiacim orgánom v ITMS vykoná kontrolu žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite a na základe podmienok a postupov pre výkon kontroly žiadosti o platbu definovaných v Systéme riadenia EŠIF. 
Riadiaci orgán počas výkonu kontroly žiadosti o platbu môže schvaľovanie žiadosti o platbu pozastaviť3. 
Po vykonaní kontroly žiadosti o platbu riadiaci orgán žiadosť o platbu:
•	schváli v plnej výške, alebo 
•	schváli vo výške zníženej o sumu neoprávnených výdavkov, alebo
•	pozastaví3, alebo
•	zamietne. 
V prípade schválenia žiadosti o platbu vo vyššie uvedených prípadoch v stanovenej lehote 10 pracovných dní od prijatia žiadosti o platbu riadiacim orgánom v ITMS, riadiaci orgán elektronicky prostredníctvom ITMS predloží príslušnú časť formulára žiadosti o platbu platobnej jednotke, ktorá postupuje v zmysle bodu 4a).
b)	bodu 4b) ii v prípade zistených nedostatkov, ktoré majú vplyv na výšku a / alebo oprávnenosť výdavkov bezodkladne najneskôr však v lehote 10 pracovných dní od prijatia žiadosti o platbu riadiacim orgánom v ITMS vykoná kontrolu žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite a na základe podmienok a postupov pre výkon kontroly žiadosti o platbu definovaných v Systéme riadenia EŠIF. V rámci nedostatkov bez vplyvu na výšku a / alebo oprávnenosť výdavkov sa uplatňuje bod 40 časti 3.2 tohto materiálu.
Riadiaci orgán počas výkonu kontroly žiadosti o platbu môže schvaľovanie žiadosti o platbu pozastaviť3.
Po vykonaní kontroly žiadosti o platbu riadiaci orgán žiadosť o platbu:
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	pozastaví3, alebo
•	zamietne. 
V prípade schválenia žiadosti o platbu vo vyššie uvedených prípadoch, v stanovenej lehote 10 pracovných dní od prijatia žiadosti o platbu riadiacim orgánom v ITMS, riadiaci orgán elektronicky prostredníctvom ITMS predloží príslušnú časť formulára žiadosti o platbu platobnej jednotke, ktorá postupuje v zmysle bodu 4c).
c)	bodu 4c) bezodkladne, najneskôr však v lehote 10 pracovných dní od prijatia žiadosti o platbu riadiacim orgánom v ITMS vykoná kontrolu žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite a na základe podmienok a postupov pre výkon kontroly žiadosti o platbu definovaných v Systéme riadenia EŠIF. 
Riadiaci orgán počas výkonu kontroly žiadosti o platbu môže schvaľovanie žiadosti o platbu pozastaviť3.
Po vykonaní kontroly žiadosti o platbu riadiaci orgán žiadosť o platbu:
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	pozastaví3, alebo
•	zamietne. 
V prípade schválenia žiadosti o platbu vo vyššie uvedených prípadoch, v stanovenej lehote 10 pracovných dní od prijatia žiadosti o platbu riadiacim orgánom v ITMS, riadiaci orgán elektronicky prostredníctvom ITMS predloží príslušnú časť formulára žiadosti o platbu platobnej jednotke, ktorá postupuje v zmysle bodu 4c).
6.1.3	Postup pri systéme predfinancovania na úrovni certifikačného orgánu
6.1.3.1	Postup overenia súhrnnej žiadosti o platbu certifikačným orgánom
1.	V prípade predloženej súhrnnej žiadosti o platbu certifikačný orgán vykoná v lehote 10 pracovných dní od prijatia súhrnnej žiadosti o platbu v ITMS administratívne overenie, prípadne certifikačné overovanie. Taktiež overuje súhrnnú žiadosť o platbu z hľadiska neprekročenia / dodržania celkovej alokácie podľa prioritných osí na základe čiastkového výkazu výdavkov predloženého platobnou jednotkou. V prípade potreby si od riadiaceho orgánu alebo platobnej jednotky vyžiadava ďalšie informácie nevyhnutné pre posúdenie predloženej súhrnnej žiadosti o platbu.
2.	Ak certifikačný orgán vykoná certifikačné overovanie žiadosti o platbu zaradenej do súhrnnej žiadosti o platbu, a toto certifikačné overovanie žiadosti o platbu:
a)	je ukončené v lehote na overenie súhrnnej žiadosti o platbu, postupuje certifikačný orgán ďalej podľa bodu 3,
b)	nie je ukončené v lehote na overenie súhrnnej žiadosti o platbu, postupuje certifikačný orgán ďalej podľa bodu 4.
3.	Certifikačný orgán do 10 pracovných dní od prijatia súhrnnej žiadosti o platbu v ITMS súhrnnú žiadosť o platbu:
•	schváli v plnej výške, alebo
•	schváli v zníženej výške o sumu žiadosti o platbu, v ktorej boli v rámci administratívneho overenia, prípadne certifikačného overovania certifikačným orgánom zistené nedostatky, alebo
•	pozastaví3, alebo 
•	neschváli. 
Žiadosť o platbu, v rámci ktorej boli zistené nedostatky, ktoré majú alebo by mohli mať vplyv na výšku a / alebo oprávnenosť výdavkov, certifikačný orgán vráti elektronicky prostredníctvom ITMS platobnej jednotke, ktorá následne postupuje podľa bodu 4b) časti 6.1.2. Certifikačný orgán následne súhrnnú žiadosť o platbu schvaľuje v zníženej výške.
4.	Certifikačný orgán do 15 pracovných dní od prijatia súhrnnej žiadosti o platbu v ITMS ukončí certifikačné overovanie žiadosti o platbu zo súhrnnej žiadosti o platbu, ktorá bola schválená v zníženej výške v zmysle bodu 3 (súhrnná žiadosť o platbu schválená v zníženej výške o sumu žiadosti o platbu, ktorá je predmetom certifikačného overovania), vráti túto žiadosť o platbu platobnej jednotke a informuje platobnú jednotku a riadiaci orgán o záveroch z certifikačného overovania, v nadväznosti na ktoré platobná jednotka postupuje v zmysle bodu 4b) alebo 4d) časti 6.1.2.
5.	Certifikačný orgán v deň schválenia súhrnnej žiadosti o platbu a po jej spracovaní v ITMS informuje platobnú jednotku a v závislosti od zostatku na osobitnom účte prevádza prostriedky EÚ na príslušný príjmový účet platobnej jednotky.
6.1.3.2	Postup overenia mimoriadnej súhrnnej žiadosti o platbu certifikačným orgánom
1.	V prípade predloženej mimoriadnej súhrnnej žiadosti o platbu certifikačný orgán vykoná v lehote 7 pracovných dní od prijatia mimoriadnej súhrnnej žiadosti o platbu v ITMS administratívne overenie na svojej úrovni. Taktiež overuje mimoriadnu súhrnnú žiadosť o platbu z hľadiska neprekročenia / dodržania celkovej alokácie podľa prioritných osí na základe čiastkového výkazu výdavkov predloženého platobnou jednotkou. V prípade potreby si od riadiaceho orgánu alebo platobnej jednotky vyžiadava ďalšie informácie nevyhnutné pre posúdenie predloženej mimoriadnej súhrnnej žiadosti o platbu.
2.	Certifikačný orgán do 7 pracovných dní od prijatia mimoriadnej súhrnnej žiadosti o platbu v ITMS mimoriadnu súhrnnú žiadosť o platbu:
•	schváli v plnej výške, alebo
•	schváli v zníženej výške o sumu žiadosti o platbu, v ktorej boli v rámci administratívneho overenia certifikačným orgánom zistené nedostatky, alebo
•	pozastaví3, alebo 
•	neschváli.
Žiadosť o platbu, v ktorej boli v rámci administratívneho overenia certifikačným orgánom zistené nedostatky, certifikačný orgán vráti elektronicky prostredníctvom ITMS platobnej jednotke, ktorá následne postupuje podľa bodu 4b) časti 6.1.2 a mimoriadnu súhrnnú žiadosť o platbu certifikačný orgán schvaľuje v zníženej výške.
3.	Certifikačný orgán v deň schválenia mimoriadnej súhrnnej žiadosti o platbu a po jej spracovaní v ITMS informuje platobnú jednotku a v závislosti od zostatku na osobitnom účte prevádza prostriedky EÚ na príslušný príjmový účet platobnej jednotky.
6.2	Systém zálohových platieb
V závislosti od podmienok oprávnenosti prijímateľa na využívanie jednotlivých systémov financovania stanovených v časti 4.5.3 tohto materiálu a v závislosti od určenia riadiaceho orgánu stanoveného v zmluve o poskytnutí nenávratného finančného príspevku môže prijímateľ systém zálohových platieb kombinovať so systémom predfinancovania a / alebo so systémom refundácie. Riadiaci orgán a prijímateľ sú povinní zvážiť vhodnosť využívania kombinácie jednotlivých systémov financovania predovšetkým vo vzťahu k typu výdavkov a charakteru projektových aktivít.
Kombinovanie systému zálohovej platby so systémom predfinancovania je možné iba za podmienky, že sú jasne identifikované typy výdavkov určené pre systém zálohových platieb a systém predfinancovania, bez rizika vzájomného prekrývania sa, t. j. výdavok, ktorý je deklarovaný v rámci systému zálohových platieb, nie je možné aplikovať v rámci systému predfinancovania a naopak.
Riadiaci orgán v spolupráci s prijímateľom v zmluve o poskytnutí nenávratného finančného príspevku zabezpečí identifikáciu jednotlivých typov výdavkov (rozpočtových položiek projektu) tak, že bude jednoznačne určené, ktoré konkrétne výdavky (napr. mzdové) budú financované výlučne systémom zálohovej platby, a ktoré (napr. investičné) výlučne systémom predfinancovania. 
Prijímateľ realizujúci národný projekt môže tieto prostriedky poskytovať užívateľom na základe zmluvy v súlade s § 20 ods. 2 zákona č. 523/2004 Z. z. o rozpočtových pravidlách verejnej správy.
Zálohové platby sú prijímateľovi poskytované maximálne do výšky 40 % z relevantnej časti rozpočtu projektu zodpovedajúcim 12 mesiacom realizácie aktivít projektu na základe postupov riadiaceho orgánu zapracovaných v relevantných dokumentoch (manuál procedúr a iné). 
Zálohové platby sú poskytované pomerne za prostriedky EÚ a štátneho rozpočtu na spolufinancovanie, a to najskôr po nadobudnutí účinnosti zmluvy o poskytnutí nenávratného finančného príspevku a začatí realizácie aktivít projektu, resp. na základe zúčtovania poskytnutej zálohovej platby. 
Prijímateľ je povinný zálohové platby zúčtovať v rovnakom pomere a za rovnaké kategórie regiónov, v akom / za ktoré mu boli prostriedky EÚ a štátneho rozpočtu na spolufinancovanie poskytnuté.
Riadiaci orgán môže stanoviť prísnejšie pravidlá a postupy pre poskytnutie zálohovej platby a zúčtovanie zálohovej platby ako tie, ktoré sú definované v Systéme finančného riadenia ŠF, KF a ENRF.
Riadiaci orgán posúdi opodstatnenosť a reálnosť požiadavky prijímateľa na poskytnutie zálohovej platby.
Pri využití systému zálohových platieb je riadiaci orgán oprávnený, v prípade potreby počas výkonu kontroly žiadosti o platbu (zúčtovanie zálohovej platby), vyčleniť časti deklarovaných výdavkov z predloženej žiadosti o platbu (zúčtovanie zálohovej platby). V prípade systému zálohových platieb je možné deklarované výdavky vyčleniť na úrovni deklarovaného výdavku.
Poskytnutie zálohovej platby si nevyžaduje súhlas certifikačného orgánu.
Pri využití systému zálohových platieb sa vyplácanie prijímateľov uskutočňuje v dvoch etapách – etape poskytnutia zálohovej platby a etape zúčtovania poskytnutej zálohovej platby.
Zálohové platby sa poskytujú až do momentu dosiahnutia maximálne 100 % celkových oprávnených výdavkov na projekt (v prípade kombinácie systému zálohových platieb a refundácie alebo v prípade kombinácie systému zálohových platieb, systému predfinancovania, a prípadne aj systému refundácie sa zohľadňuje celková výška finančných prostriedkov poskytnutá všetkými využívanými systémami financovania, t. j. suma každej uhradenej žiadosti o platbu prijímateľa sa napočítava do jednej spoločnej sumy, ktorá vyjadruje sumárny stav percentuálneho čerpania celkových oprávnených výdavkov na projekt k aktuálnemu obdobiu). V prípade zníženia celkových oprávnených výdavkov sa zálohová platba poskytuje do momentu dosiahnutia maximálne 100 % aktuálnej výšky celkových oprávnených výdavkov. Prijímateľ elektronicky prostredníctvom ITMS predloží riadiacemu orgánu poslednú žiadosť o platbu (zúčtovanie zálohovej platby (s príznakom záverečná)), ktorá plní funkciu záverečnej žiadosti o platbu. 
Na konci rozpočtového roka môže riadiaci orgán po dohode s prijímateľom (štátnou rozpočtovou organizáciou) rozhodnúť o poskytnutí nižšej zálohovej platby, a to len do výšky potrebnej na realizáciu projektových aktivít do konca príslušného roka. V nasledujúcom rozpočtovom roku môže riadiaci orgán poskytnúť ďalšiu zálohovú platbu bez povinnosti schválenia akejkoľvek časti predchádzajúcej zálohovej platby certifikačným orgánom, ale maximálne do výšky 40 % z relevantnej časti rozpočtu projektu zodpovedajúcim 12 mesiacom realizácie aktivít projektu. 
6.2.1	Etapa poskytnutia zálohovej platby
1.	Pravidlá pre výpočet maximálnej výšky zálohovej platby a pravidlá poskytnutia nasledujúcej zálohovej platby sú uvedené v časti 6.2.5 tohto materiálu. 
2.	Prijímateľ po začatí realizácie aktivít projektu a nadobudnutí účinnosti zmluvy o poskytnutí nenávratného finančného príspevku predkladá žiadosť o platbu (poskytnutie zálohovej platby) riadiacemu orgánu elektronicky prostredníctvom ITMS a podľa postupov definovaných Systémom riadenia EŠIF. V rámci formulára žiadosti o platbu prijímateľ uvedie nárokované finančné prostriedky projektu v zmysle zmluvy o poskytnutí nenávratného finančného príspevku.
3.	Riadiaci orgán bezodkladne, najneskôr však v lehote 10 pracovných dní od prijatia žiadosti o platbu riadiacim orgánom21 vykoná kontrolu žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite a na základe podmienok a postupu výkonu kontroly projektu definovaných v Systéme riadenia EŠIF. Po prijatí žiadosti o platbu riadiacim orgánom sa v ITMS ku kódu žiadosti o platbu automaticky priradí dvojmiestny číselný identifikátor.
Riadiaci orgán v prípade zistenia nedostatkov vyzve22 prijímateľa, aby v stanovenej lehote doplnil / upravil žiadosť o platbu. Lehota na výkon kontroly žiadosti o platbu môže byť riadiacim orgánom pozastavená3. 
4.	Riadiaci orgán po vykonaní kontroly žiadosti o platbu v zmysle bodu 3 žiadosť o platbu: 
•	schváli v plnej výške, alebo
•	schváli v zníženej výške, alebo
•	pozastaví3, alebo 
•	zamietne. 
V prípade schválenia žiadosti o platbu vo vyššie uvedených prípadoch, v stanovenej lehote 10 pracovných dní od prijatia žiadosti o platbu riadiacim orgánom23, riadiaci orgán elektronicky prostredníctvom ITMS predkladá platobnej jednotke príslušnú časť formulára žiadosti o platbu.
5.	Platobná jednotka vykoná kontrolu žiadosti o platbu v zmysle zákona č. 357/2015 Z. z. o finančnej kontrole a audite do 5 pracovných dní od prijatia žiadosti o platbu platobnou jednotkou v ITMS. Platobná jednotka rovnako overí súlad sumy nárokovaných finančných prostriedkov so schváleným rozpočtom platobnej jednotky. Následne platobná jednotka v stanovenej lehote žiadosť o platbu schváli alebo neschváli. 
V prípade schválenia žiadosti o platbu platobná jednotka najneskôr do 3 pracovných dní od schválenia žiadosti o platbu:
•	v prípade prijímateľa – štátna rozpočtová organizácia – zabezpečí žiadosť o prevod prostriedkov rozpočtovým opatrením prostredníctvom úpravy limitov výdavkov pomerne za prostriedky EÚ a štátneho rozpočtu na spolufinancovanie: viazaním výdavkov v rozpočte platobnej jednotky a navýšením limitov výdavkov prijímateľa23; 
•	v prípade ostatných prijímateľov – zadá platobné príkazy na úhradu prijímateľovi23 z rozpočtovaných výdavkov (z výdavkového účtu) pomerne za prostriedky EÚ a štátneho rozpočtu na spolufinancovanie. Platobná jednotka poskytuje zálohové platby prijímateľom na transferovej podpoložke ekonomickej klasifikácie, na ktorej sa zálohová platba prijímateľom aj zúčtuje.
Zároveň je platobná jednotka povinná do 3 pracovných dní od zrealizovania úhrady zaúčtovať v ISUF bankový výpis vzťahujúci sa k predmetnej úhrade.
V prípade neschválenia žiadosti o platbu platobná jednotka vracia predmetnú žiadosť o platbu v stanovenej lehote 5 pracovných dní od prijatia žiadosti o platbu platobnou jednotkou v ITMS riadiacemu orgánu, ktorý postupuje v zmysle bodu 6.
V prípade, ak okolnosti vylučujúce zodpovednosť24 neumožňujú platobnej jednotke schváliť žiadosť o platbu, je platobná jednotka, do času pominutia týchto okolností, oprávnená pozastaviť25 schvaľovanie žiadosti o platbu. O dôvodoch pozastavenia schvaľovania žiadosti o platbu je platobná jednotka povinná bezodkladne, najneskôr však do 5 pracovných dní od prijatia žiadosti o platbu v ITMS informovať riadiaci orgán, ktorý následne bezodkladne informuje prijímateľa.
6.	Riadiaci orgán v prípade vrátenia žiadosti o platbu z platobnej jednotky v zmysle bodu 5 bezodkladne, najneskôr však v lehote 10 pracovných dní od prijatia žiadosti o platbu riadiacim orgánom v ITMS vykoná kontrolu žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite a na základe podmienok a postupov pre výkon kontroly žiadosti o platbu definovaných v Systéme riadenia EŠIF. 
Riadiaci orgán počas výkonu kontroly žiadosti o platbu môže schvaľovanie žiadosti o platbu pozastaviť3.
Po vykonaní kontroly žiadosti o platbu riadiaci orgán žiadosť o platbu:
•	schváli v plnej výške, alebo 
•	schváli v zníženej výške, alebo
•	pozastaví3, alebo
•	zamietne. 
V prípade schválenia žiadosti o platbu vo vyššie uvedených prípadoch, v stanovenej lehote 10 pracovných dní od prijatia žiadosti o platbu riadiacim orgánom v ITMS, riadiaci orgán elektronicky prostredníctvom ITMS predloží príslušnú časť formulára žiadosti o platbu platobnej jednotke, ktorá postupuje podľa bodu 5.
6.2.2	Etapa zúčtovania poskytnutej zálohovej platby
1.	Po poskytnutí zálohovej platby je prijímateľ povinný každú jednu poskytnutú zálohovú platbu priebežne zúčtovávať, pričom najneskôr do 9 mesiacov odo dňa aktivácie rozpočtového opatrenia / pripísania finančných prostriedkov na účte prijímateľa je prijímateľ povinný zúčtovať 100 % sumy každej jednej poskytnutej zálohovej platby. 
Prijímateľ v rámci zúčtovania každej jednej poskytnutej zálohovej platby predkladá riadiacemu orgánu žiadosť o platbu (zúčtovanie zálohovej platby) elektronicky prostredníctvom ITMS a podľa postupov definovaných Systémom riadenia EŠIF. V rámci formulára žiadosti o platbu prijímateľ uvedie deklarované výdavky podľa skupiny výdavkov v zmysle zmluvy o poskytnutí nenávratného finančného príspevku. Prijímateľ spolu so žiadosťou o platbu predkladá aj účtovné doklady1 (preukazujúce úhradu výdavku deklarovaného v žiadosti o platbu) a relevantnú podpornú dokumentáciu, ktorej minimálny rozsah stanovuje Systém riadenia EŠIF a riadiaci orgán. 
2.	Riadiaci orgán bezodkladne, najneskôr však v lehote 25 pracovných dní od prijatia žiadosti o platbu riadiacim orgánom21 vykoná kontrolu žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite a na základe podmienok a postupu výkonu kontroly projektu definovaných v Systéme riadenia EŠIF. Po prijatí žiadosti o platbu riadiacim orgánom sa v ITMS ku kódu žiadosti o platbu automaticky priradí dvojmiestny číselný identifikátor.
Riadiaci orgán v prípade zistenia nedostatkov vyzve22 prijímateľa, aby v stanovenej lehote doplnil / upravil žiadosť o platbu. Lehota na výkon kontroly žiadosti o platbu môže byť riadiacim orgánom pozastavená3. 
3.	Riadiaci orgán počas výkonu kontroly žiadosti o platbu vykonáva v prípade potreby aj samostatnú kontrolu vyčlenenej časti deklarovaných výdavkov z predloženej žiadosti o platbu. V prípade systému zálohových platieb je možné vyčleniť výdavky na úrovni deklarovaného výdavku. Riadiaci orgán môže počas výkonu samostatnej kontroly vyčlenenej časti deklarovaných výdavkov vyčleniť z už vyčlenenej časti deklarovaných výdavkov ďalšiu časť deklarovaných výdavkov na samostatnú kontrolu. Samostatná kontrola vyčlenenej časti deklarovaných výdavkov z predloženej žiadosti o platbu sa nevykonáva v prípade žiadosti o platbu vrátenej z platobnej jednotky v zmysle bodu 6a). Podrobnosti výkonu samostatnej kontroly vyčlenenej časti deklarovaných výdavkov z predloženej žiadosti o platbu stanovuje Systém riadenia EŠIF. 
Riadiaci orgán vykoná samostatnú kontrolu vyčlenenej časti deklarovaných výdavkov z predloženej žiadosti o platbu bezodkladne, najneskôr však v lehote 25 pracovných dní od prijatia žiadosti o platbu riadiacim orgánom21.
4.	Riadiaci orgán po vykonaní kontroly žiadosti o platbu v zmysle bodu 2 žiadosť o platbu:
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	schváli vo výške zníženej o deklarované výdavky, ktoré sú predmetom samostatnej kontroly, pričom v tomto prípade sa uplatňuje postup v zmysle bodu 5b), alebo 
•	pozastaví3, alebo 
•	zamietne. 
V prípade schválenia žiadosti o platbu vo vyššie uvedených prípadoch, v stanovenej lehote 25 pracovných dní od prijatia žiadosti o platbu riadiacim orgánom21, riadiaci orgán elektronicky prostredníctvom ITMS predkladá platobnej jednotke príslušnú časť formulára žiadosti o platbu.
5.	Ak kontrola vyčlenenej časti deklarovaných výdavkov, ktoré boli predmetom samostatnej kontroly v zmysle bodu 3:
a)	je ukončená pred alebo súčasne s ukončením kontroly deklarovaných výdavkov, ktoré neboli vyčlenené na samostatnú kontrolu, riadiaci orgán deklarované výdavky, ktoré neboli vyčlenené na samostatnú kontrolu a deklarované výdavky, ktoré boli vyčlenené na samostatnú kontrolu:
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	schváli bez deklarovaných výdavkov, ktoré boli opätovne vyčlenené na samostatnú kontrolu, alebo
•	pozastaví3, alebo 
•	zamietne. 
V prípade schválenia deklarovaných výdavkov vo vyššie uvedených prípadoch v stanovenej lehote 25 pracovných dní od prijatia žiadosti o platbu riadiacim orgánom21, riadiaci orgán elektronicky prostredníctvom ITMS predkladá platobnej jednotke príslušnú časť formulára žiadosti o platbu. 
Ak kontrola vyčlenenej časti deklarovaných výdavkov bola ukončená pred alebo súčasne s ukončením kontroly deklarovaných výdavkov, ktoré neboli vyčlenené na samostatnú kontrolu, je potrebné zaradiť deklarované výdavky do žiadosti o platbu, z ktorej boli tieto finančné prostriedky vyčlenené na samostatnú kontrolu. Z dôvodu opätovného zlúčenia častí žiadostí o platbu je ku kódu žiadosti o platbu (v rámci časti žiadosti o platbu vypĺňanej riadiacim orgánom) automaticky priraďovaný len jeden číselný identifikátor.
b)	je ukončená po ukončení kontroly deklarovaných výdavkov, ktoré neboli vyčlenené na samostatnú kontrolu, riadiaci orgán deklarované výdavky, ktoré boli vyčlenené na samostatnú kontrolu:
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	schváli bez deklarovaných výdavkov, ktoré boli opätovne vyčlenené na samostatnú kontrolu, alebo
•	pozastaví3, alebo 
•	zamietne. 
V prípade schválenia deklarovaných výdavkov vo vyššie uvedených prípadoch, v stanovenej lehote 25 pracovných dní od prijatia žiadosti o platbu riadiacim orgánom21, riadiaci orgán elektronicky prostredníctvom ITMS predkladá platobnej jednotke príslušnú časť formulára žiadosti o platbu. 
Ku kódu žiadosti o platbu (v rámci žiadosti o platbu vypĺňanej riadiacim orgánom) je v tomto prípade automaticky priraďovaný samostatný číselný identifikátor.
6.	Platobná jednotka zostavuje súhrnnú žiadosť o platbu / mimoriadnu súhrnnú žiadosť o platbu zostavenú zo žiadostí o platbu, pričom pri:
a)	žiadosti o platbu (zúčtovanie zálohovej platby) predloženej riadiacim orgánom v zmysle bodu 4, 5 a 7a) vykoná kontrolu žiadosti o platbu v zmysle zákona č. 357/2015 Z. z. o finančnej kontrole a audite do 5 pracovných dní od prijatia žiadosti o platbu platobnou jednotkou v ITMS. Platobná jednotka overí súlad deklarovanej sumy so schváleným rozpočtom platobnej jednotky. Následne v stanovenej lehote schváli alebo neschváli žiadosť o platbu. 
V prípade schválenia žiadosti o platbu platobná jednotka zahrnie sumu do nasledovnej súhrnnej žiadosti o platbu a v intervale dvakrát do mesiaca, podľa termínov stanovených certifikačným orgánom, predkladá súhrnnú žiadosť o platbu spolu s čiastkovým výkazom výdavkov certifikačnému orgánu elektronicky prostredníctvom ITMS. 
V prípade neschválenia žiadosti o platbu platobná jednotka vracia predmetnú žiadosť o platbu v stanovenej lehote 5 pracovných dní od prijatia žiadosti o platbu platobnou jednotkou v ITMS riadiacemu orgánu, ktorý postupuje podľa bodu 7a).
V prípade, ak okolnosti vylučujúce zodpovednosť23 neumožňujú platobnej jednotke schváliť žiadosť o platbu, resp. zaradiť už schválenú žiadosť o platbu do súhrnnej žiadosti o platbu, je platobná jednotka, do času pominutia týchto okolností, oprávnená pozastaviť24 schvaľovanie žiadosti o platbu, resp. zaradenie už schválenej žiadosti o platbu do súhrnnej žiadosti o platbu. O dôvodoch pozastavenia schvaľovania žiadosti o platbu, resp. nezaradenia už schválenej žiadosti o platbu do súhrnnej žiadosti o platbu, je platobná jednotka povinná bezodkladne, najneskôr však do 5 pracovných dní od prijatia žiadosti o platbu v ITMS informovať riadiaci orgán, ktorý následne bezodkladne, informuje prijímateľa.
b)	žiadosti o platbu (zúčtovanie zálohovej platby) vrátenej z certifikačného orgánu v zmysle bodu 3 a 4 časti 6.2.4.1 a bodu 2 časti 6.2.4.2 na účely odstránenia identifikovaných nedostatkov:
i.	v prípade, ak sa dôvody vrátenia žiadosti o platbu z certifikačného orgánu týkajú úrovne platobnej jednotky, platobná jednotka odstráni zistené nedostatky na svojej úrovni a najneskôr nasledujúci pracovný deň, resp. podľa postupov a termínov stanovených certifikačným orgánom, zahrnie predmetnú žiadosť o platbu do mimoriadnej súhrnnej žiadosti o platbu, ktorú elektronicky prostredníctvom ITMS spolu s čiastkovým výkazom výdavkov predkladá certifikačnému orgánu najneskôr nasledujúci pracovný deň po jej zostavení. Certifikačný orgán následne postupuje podľa bodov 1 až 3 časti 6.2.4.2;
ii.	v prípade, ak sa dôvody vrátenia žiadosti o platbu z certifikačného orgánu týkajú úrovne riadiaceho orgánu, platobná jednotka najneskôr nasledujúci pracovný deň po prijatí žiadosti o platbu z certifikačného orgánu vracia predmetnú žiadosť o platbu elektronicky prostredníctvom ITMS riadiacemu orgánu, ktorý postupuje podľa bodu 7b).
c)	žiadosti o platbu (zúčtovanie zálohovej platby) predloženej riadiacim orgánom v zmysle bodu 7b) a 7c) vykoná kontrolu žiadosti o platbu v zmysle zákona č. 357/2015 Z. z. o finančnej kontrole a audite do 3 pracovných dní od prijatia žiadosti o platbu platobnou jednotkou v ITMS a v tejto lehote žiadosť o platbu schváli alebo neschváli. 
V prípade schválenia žiadosti o platbu platobná jednotka, najneskôr nasledujúci pracovný deň, resp. podľa postupov a termínov stanovených certifikačným orgánom, zahrnie predmetnú žiadosť o platbu do mimoriadnej súhrnnej žiadosti o platbu, ktorú elektronicky prostredníctvom ITMS spolu s čiastkovým výkazom výdavkov predkladá certifikačnému orgánu najneskôr nasledujúci pracovný deň po jej zostavení. Platobná jednotka je oprávnená po dohode s riadiacim orgánom zahrnúť predmetnú žiadosť o platbu aj do súhrnnej žiadosti o platbu, ktorú elektronicky prostredníctvom ITMS spolu s čiastkovým výkazom výdavkov predkladá certifikačnému orgánu podľa termínov stanovených certifikačným orgánom. Certifikačný orgán následne postupuje podľa bodov 1 až 3 časti 6.2.4.2. 
V prípade neschválenia žiadosti o platbu, platobná jednotka predmetnú žiadosť o platbu v stanovenej lehote 3 pracovných dní od prijatia žiadosti o platbu platobnou jednotkou v ITMS vracia riadiacemu orgánu, ktorý postupuje podľa bodu 7c).
d)	žiadosti o platbu vrátenej z certifikačného orgánu v zmysle bodu 4 časti 6.2.4.1 na účely zaradenia do mimoriadnej súhrnnej žiadosti o platbu, po prijatí informácie o záveroch z certifikačného overovania platobná jednotka zahrnie predmetnú žiadosť o platbu najneskôr nasledujúci pracovný deň, resp. podľa postupov a termínov stanovených certifikačným orgánom do mimoriadnej súhrnnej žiadosti o platbu, ktorú elektronicky prostredníctvom ITMS spolu s čiastkovým výkazom výdavkov predkladá certifikačnému orgánu najneskôr nasledujúci pracovný deň po jej zostavení. 
Certifikačný orgán následne postupuje podľa bodov 1 až 3 časti 6.2.4.2.
7.	Riadiaci orgán v prípade vrátenia žiadosti o platbu z platobnej jednotky v zmysle:
a)	bodu 6a) bezodkladne, najneskôr však v lehote 10 pracovných dní od prijatia žiadosti o platbu riadiacim orgánom v ITMS vykoná kontrolu žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite a na základe podmienok a postupov pre výkon kontroly žiadosti o platbu definovaných v Systéme riadenia EŠIF. 
Riadiaci orgán počas výkonu kontroly žiadosti o platbu môže schvaľovanie žiadosti o platbu pozastaviť3. 
Po vykonaní kontroly žiadosti o platbu riadiaci orgán žiadosť o platbu:
•	schváli v plnej výške, alebo 
•	schváli vo výške zníženej o sumu neoprávnených výdavkov, alebo
•	pozastaví3, alebo
•	zamietne. 
V prípade schválenia žiadosti o platbu vo vyššie uvedených prípadoch, v stanovenej lehote 10 pracovných dní od prijatia žiadosti o platbu riadiacim orgánom v ITMS, riadiaci orgán predloží elektronicky prostredníctvom ITMS príslušnú časť formulára žiadosti o platbu platobnej jednotke, ktorá postupuje v zmysle bodu 6a). 
b)	bodu 6b) ii v prípade zistených nedostatkov, ktoré majú vplyv na výšku a / alebo oprávnenosť výdavkov bezodkladne, najneskôr však v lehote 10 pracovných dní od prijatia žiadosti o platbu riadiacim orgánom v ITMS vykoná kontrolu žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite a na základe podmienok a postupov pre výkon kontroly žiadosti o platbu definovaných v Systéme riadenia EŠIF. V rámci ostatných nedostatkov bez vplyvu na výšku a / alebo oprávnenosť výdavkov sa uplatňuje bod 40 časti 3.2 tohto materiálu.
Riadiaci orgán počas výkonu kontroly žiadosti o platbu môže schvaľovanie žiadosti o platbu pozastaviť3. 
Po vykonaní kontroly žiadosti o platbu riadiaci orgán žiadosť o platbu:
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	pozastaví3, alebo
•	zamietne. 
V prípade schválenia žiadosti o platbu vo vyššie uvedených prípadoch, v stanovenej lehote 10 pracovných dní od prijatia žiadosti o platbu riadiacim orgánom v ITMS, riadiaci orgán elektronicky prostredníctvom ITMS predloží príslušnú časť formulára žiadosti o platbu platobnej jednotke, ktorá postupuje v zmysle bodu 6c).
c)	bodu 6c) bezodkladne, najneskôr však v lehote 10 pracovných dní od prijatia žiadosti o platbu riadiacim orgánom v ITMS vykoná kontrolu žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite a na základe podmienok a postupov pre výkon kontroly žiadosti o platbu definovaných v Systéme riadenia EŠIF. 
Riadiaci orgán počas výkonu kontroly žiadosti o platbu môže schvaľovanie žiadosti o platbu pozastaviť3.
Po vykonaní kontroly žiadosti o platbu riadiaci orgán žiadosť o platbu:
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	pozastaví3, alebo
•	zamietne. 
V prípade schválenia žiadosti o platbu vo vyššie uvedených prípadoch, v stanovenej lehote 10 pracovných dní od prijatia žiadosti o platbu riadiacim orgánom v ITMS, riadiaci orgán elektronicky prostredníctvom ITMS predloží príslušnú časť formulára žiadosti o platbu platobnej jednotke, ktorá postupuje v zmysle bodu 6c).
6.2.3	 Postup pri systéme zálohových platieb na úrovni certifikačného orgánu
6.2.3.1	Postup overenia súhrnnej žiadosti o platbu certifikačným orgánom
1.	V prípade predloženej súhrnnej žiadosti o platbu certifikačný orgán vykoná v lehote 10 pracovných dní od prijatia súhrnnej žiadosti o platbu v ITMS administratívne overenie, prípadne certifikačné overovanie. Taktiež overuje súhrnnú žiadosť o platbu z hľadiska neprekročenia / dodržania celkovej alokácie podľa prioritných osí na základe čiastkového výkazu výdavkov predloženého platobnou jednotkou. V prípade potreby si od riadiaceho orgánu alebo platobnej jednotky vyžiadava ďalšie informácie nevyhnutné pre posúdenie predloženej súhrnnej žiadosti o platbu.
2.	Ak certifikačný orgán vykoná certifikačné overovanie žiadosti o platbu zaradenej do súhrnnej žiadosti o platbu, a toto certifikačné overovanie žiadosti o platbu:
a)	je ukončené v lehote na overenie súhrnnej žiadosti o platbu, postupuje certifikačný orgán ďalej podľa bodu 3,
b)	nie je ukončené v lehote na overenie súhrnnej žiadosti o platbu, postupuje certifikačný orgán ďalej podľa bodu 4.
3.	Certifikačný orgán do 10 pracovných dní od prijatia súhrnnej žiadosti o platbu v ITMS súhrnnú žiadosť o platbu:
•	schváli v plnej výške, alebo
•	schváli v zníženej výške o sumu žiadosti o platbu, v ktorej boli v rámci administratívneho overenia, prípadne certifikačného overovania certifikačným orgánom zistené nedostatky, alebo
•	pozastaví3, alebo 
•	neschváli. 
 	Žiadosť o platbu, v rámci ktorej boli zistené nedostatky, ktoré majú alebo by mohli mať vplyv na výšku a / alebo oprávnenosť výdavkov, certifikačný orgán vráti elektronicky prostredníctvom ITMS platobnej jednotke, ktorá následne postupuje podľa bodu 6b) časti 6.2.2. Certifikačný orgán následne súhrnnú žiadosť o platbu schvaľuje v zníženej výške.
4.	Certifikačný orgán do 15 pracovných dní od prijatia súhrnnej žiadosti o platbu v ITMS ukončí certifikačné overovanie žiadosti o platbu zo súhrnnej žiadosti o platbu, ktorá bola schválená v zníženej výške v zmysle bodu 3 (súhrnná žiadosť o platbu schválená v zníženej výške o sumu žiadosti o platbu, ktorá je predmetom certifikačného overovania), vráti túto žiadosť o platbu platobnej jednotke a informuje platobnú jednotku a riadiaci orgán o záveroch z certifikačného overovania, v nadväznosti na ktoré platobná jednotka postupuje v zmysle bodu 6b) alebo 6d) časti 6.2.2.
5.	Certifikačný orgán v deň schválenia súhrnnej žiadosti o platbu a po jej spracovaní v ITMS informuje platobnú jednotku a v závislosti od zostatku na osobitnom účte prevádza prostriedky EÚ na príslušný príjmový účet platobnej jednotky.
6.2.3.2	Postup overenia mimoriadnej súhrnnej žiadosti o platbu certifikačným orgánom
1.	V prípade predloženej mimoriadnej súhrnnej žiadosti o platbu certifikačný orgán vykoná v lehote 7 pracovných dní od prijatia mimoriadnej súhrnnej žiadosti o platbu v ITMS administratívne overenie na svojej úrovni. Taktiež overuje mimoriadnu súhrnnú žiadosť o platbu z hľadiska neprekročenia / dodržania celkovej alokácie podľa prioritných osí na základe čiastkového výkazu výdavkov predloženého platobnou jednotkou. V prípade potreby si od riadiaceho orgánu alebo platobnej jednotky vyžiadava ďalšie informácie nevyhnutné pre posúdenie predloženej mimoriadnej súhrnnej žiadosti o platbu.
2.	Certifikačný orgán do 7 pracovných dní od prijatia mimoriadnej súhrnnej žiadosti o platbu v ITMS mimoriadnu súhrnnú žiadosť o platbu:
•	schváli v plnej výške, alebo
•	schváli v zníženej výške o sumu žiadosti o platbu, v ktorej boli v rámci administratívneho overenia certifikačným orgánom zistené nedostatky, alebo
•	pozastaví3, alebo 
•	neschváli.
Žiadosť o platbu, v ktorej boli v rámci administratívneho overenia certifikačným orgánom zistené nedostatky, certifikačný orgán vráti elektronicky prostredníctvom ITMS platobnej jednotke, ktorá následne postupuje podľa bodu 6b) časti 6.2.2 a mimoriadnu súhrnnú žiadosť o platbu certifikačný orgán schvaľuje v zníženej výške.
3.	Certifikačný orgán v deň schválenia mimoriadnej súhrnnej žiadosti o platbu a po jej spracovaní v ITMS informuje platobnú jednotku a v závislosti od zostatku na osobitnom účte prevádza prostriedky EÚ na príslušný príjmový účet platobnej jednotky.
6.2.4	Pravidlá výpočtu maximálnej výšky zálohovej platby a podmienky jej poskytnutia
1.	Prijímateľ je oprávnený požiadať o zálohovú platbu po nadobudnutí účinnosti zmluvy o poskytnutí nenávratného finančného príspevku a po začatí realizácie aktivít projektu. Prijímateľ môže disponovať prostriedkami EÚ a štátneho rozpočtu na spolufinancovanie v maximálnej výške 40 % z relevantnej časti rozpočtu zodpovedajúcim 12 mesiacom realizácie aktivít projektu. 
2.	Z časového hľadiska je pre výpočet maximálnej výšky zálohovej platby rozhodujúci dátum predloženia žiadosti o platbu (poskytnutie zálohovej platby). Do celkového zostávajúceho počtu mesiacov realizácie aktivít projektu sa zahŕňa aj mesiac, v ktorom došlo k predloženiu žiadosti o platbu (poskytnutie zálohovej platby). Z uvedeného vyplýva, že pri jej výpočte sa do úvahy berie celkový zostávajúci počet mesiacov realizácie aktivít projektu (netýka sa, ak celková dĺžka realizácie aktivít projektu nepresahuje 12 mesiacov) a aktuálna suma nenávratného finančného príspevku známa v čase predloženia žiadosti o platbu, ktorá je znížená o aktuálny stav už vyčerpaných finančných prostriedkov nenávratného finančného príspevku (žiadosti o platbu (priebežná platba / zúčtovanie zálohovej platby / zúčtovanie predfinancovania) schválených certifikačným orgánom v súhrnných žiadostiach o platbu / mimoriadnych súhrnných žiadostiach o platbu) vo výške prostriedkov zodpovedajúcich podielu prostriedkov EÚ a štátneho rozpočtu na spolufinancovanie. 
V prípade kombinácie systému zálohových platieb a systému predfinancovania (prípadne aj systému refundácie) sa pri výpočte berie do úvahy celková suma identifikovaných typov oprávnených výdavkov (rozpočtových položiek projektu), ktoré sú jednoznačne určené na financovanie systémom zálohovej platby v čase predloženia žiadosti o platbu, ktorá je znížená o aktuálny stav už vyčerpaných finančných prostriedkov na položkách jednoznačne určených na financovanie systémom zálohovej platby, ktoré boli schválené certifikačným orgánom v súhrnných žiadostiach o platbu / mimoriadnych súhrnných žiadostiach o platbu vo výške prostriedkov zodpovedajúcich podielu prostriedkov EÚ a štátneho rozpočtu na spolufinancovanie. 
3.	V prípade projektov, ktoré okrem prijímateľa realizujú aj partneri, sa v oboch prípadoch maximálna výška zálohovej platby vypočíta na rovnakom princípe, avšak samostatne pre prijímateľa a samostatne pre partnera.
4.	V prípade kombinácie systému refundácie a systému zálohových platieb sa maximálna výška zálohovej platby vypočíta na rovnakom základe, ako by sa vypočítala zálohová platba pri začatí realizácie aktivít projektu, resp. pri zmene, t. j. maximálne do výšky 40 % z relevantnej časti rozpočtu projektu zodpovedajúcim 12 mesiacom realizácie aktivít projektu. 
V prípade kombinácie systému zálohových platieb, refundácie a predfinancovania sa maximálna výška zálohovej platby vypočíta v zmysle bodu 5 (tretia odrážka) a bodu 6 (tretia odrážka).
5.	Maximálna výška prvej zálohovej platby sa po začatí realizácie aktivít projektu vypočíta nasledovne:
•	v prípade, ak zostávajúca celková dĺžka realizácie aktivít projektu nepresahuje 12 mesiacov, výška zálohovej platby sa vypočíta podľa nasledovného vzorca:
maximálna výška prvej poskytnutej zálohovej platby	=	0,4	x	(suma nenávratného finančného príspevku – vyčerpaná suma nenávratného finančného príspevku (zdroj EÚ a ŠR))	
•	v prípade, ak zostávajúca celková dĺžka realizácie aktivít projektu presahuje 12 mesiacov, výška zálohovej platby sa vypočíta podľa nasledovného vzorca:
maximálna výška prvej poskytnutej zálohovej platby	=	0,4	x	suma nenávratného finančného príspevku – vyčerpaná suma nenávratného finančného príspevku (zdroj EÚ a ŠR)	x	12	
				zostávajúci počet mesiacov realizácie aktivít projektu v čase predloženia prvej žiadosti o platbu (poskytnutie zálohovej platby)			
•	v prípade kombinácie systému zálohových platieb a systému predfinancovania (prípadne aj systému refundácie) sa výška maximálnej zálohovej platby vypočíta nasledovne:
maximálna výška prvej poskytnutej zálohovej platby	=	0,4	x	celková suma identifikovaných typov oprávnených výdavkov (rozpočtových položiek projektu), ktoré sú jednoznačne určené na financovanie systémom zálohovej platby
– vyčerpaná suma nenávratného finančného príspevku na predmetných položkách (zdroj EÚ a ŠR)	
Maximálna výška poskytnutej zálohovej platby sa vypočíta pred poskytnutím prvej zálohovej platby. K jej prepočítaniu dochádza iba v prípadoch podľa bodu 6 tejto kapitoly pri predložení nasledujúcej žiadosti o platbu (poskytnutie zálohovej platby).
6.	Počas realizácie aktivít projektu je riadiaci orgán povinný prepočítať maximálnu výšku zálohovej platby vždy pri zmene celkovej výšky nenávratného finančného príspevku a / alebo zmene celkovej dĺžky realizácie aktivít projektu (napr. v prípade predĺženia realizácie aktivít projektu), pričom zálohová platba sa vypočíta podľa nasledujúceho vzorca:
•	v prípade, ak po zmene celková zostávajúca dĺžka realizácie aktivít projektu nepresahuje 12 mesiacov, výška zálohovej platby sa vypočíta podľa nasledovného vzorca:
maximálna výška poskytnutej zálohovej platby	=	0,4	x	(suma nenávratného finančného príspevku po zmene – vyčerpaná suma nenávratného finančného príspevku (zdroj EÚ a ŠR))	
•	v prípade, ak po zmene celková zostávajúca dĺžka realizácie aktivít projektu presahuje 12 mesiacov, výška zálohovej platby sa vypočíta podľa nasledovného vzorca:
maximálna výška poskytnutej zálohovej platby	=	0,4	x	suma nenávratného finančného príspevku po zmene – vyčerpaná suma nenávratného finančného príspevku (zdroj EÚ a ŠR)	x	12	
				zostávajúci počet mesiacov realizácie aktivít projektu v čase predloženia žiadosti o platbu (poskytnutie zálohovej platby) po zmene			
•	v prípade kombinácie systému zálohových platieb a systému predfinancovania (prípadne aj systému refundácie) sa výška maximálnej zálohovej platby vypočíta nasledovne:
maximálna výška poskytnutej zálohovej platby	=	0,4	x	celková suma identifikovaných typov oprávnených výdavkov (rozpočtových položiek projektu), ktoré sú jednoznačne určené na financovanie systémom zálohovej platby po zmene
– vyčerpaná suma nenávratného finančného príspevku na predmetných položkách (zdroj EÚ a ŠR)	
V zmysle princípu zdravého finančného riadenia, riadiaci orgán pri prepočte maximálnej výšky zálohovej platby berie do úvahy aktuálne údaje / parametre potrebné k výpočtu maximálnej výšky zálohovej platby (dĺžka realizácie aktivít projektu, výška nenávratného finančného príspevku, atď.) známe v čase predloženia žiadosti o platbu (poskytnutie zálohovej platby).
7.	V prípade, ak prvá zálohová platba na začiatku realizácie aktivít projektu nebola poskytnutá v maximálnej možnej výške, prijímateľ môže požiadať o ďalšiu zálohovú platbu vo výške rovnajúcej sa rozdielu maximálnej výšky zálohovej platby a predchádzajúcich poskytnutých zálohových platieb. Súčet týchto prostriedkov, a teda výška poskytnutej zálohovej platby, je maximálne 40 % relevantnej časti rozpočtu projektu zodpovedajúcim 12 mesiacom realizácie aktivít projektu, t. j. prijímateľ môže disponovať prostriedkami EÚ a štátneho rozpočtu na spolufinancovanie v maximálnej výške 40 % z relevantnej časti rozpočtu zodpovedajúcim 12 mesiacom realizácie aktivít projektu.
maximálna výška zálohovej platby - ∑ poskytnutých zálohových platieb ≤ 40 % relevantnej časti rozpočtu projektu
8.	V prípade, ak prvá / predchádzajúca zálohová platba bola poskytnutá v maximálnej možnej výške, riadiaci orgán prostredníctvom platobnej jednotky zabezpečí úhradu finančných prostriedkov žiadosti o platbu (poskytnutie zálohovej platby) až po schválení žiadosti o platbu (zúčtovanie zálohovej platby) certifikačným orgánom v rámci súhrnnej žiadosti o platbu / mimoriadnej súhrnnej žiadosti o platu. Riadiaci orgán v úzkej spolupráci s platobnou jednotkou zodpovedá za stanovenie postupu, ktorý má zabrániť neoprávnenému vyplateniu zálohovej platby prijímateľovi (t. j. nad maximálnu výšku 40 % z relevantnej časti rozpočtu zodpovedajúcu 12 mesiacom realizácie aktivít projektu). Uvedené sa nevzťahuje na prípady definované v bode 9.
V prípade, ak prvá / predchádzajúca zálohová platba nebola poskytnutá v maximálnej možnej výške, je prijímateľ oprávnený požiadať o ďalšiu zálohovú platbu vo výške súčtu certifikačným orgánom schválených žiadostí o platbu (zúčtovanie zálohovej platby) za prostriedky EÚ a štátneho rozpočtu na spolufinancovanie a sumy rovnajúcej sa rozdielu maximálnej výšky zálohovej platby a predchádzajúcich poskytnutých zálohových platieb. Súčet týchto prostriedkov, a teda výška poskytnutej zálohovej platby, je maximálne 40 % relevantnej časti rozpočtu projektu zodpovedajúcim 12 mesiacom realizácie aktivít projektu. 
                      ∑ ŽoP (ZZP) schválené CO (EÚ a ŠR) + (maximálna výška zálohovej platby - ∑ poskytnutých zálohových platieb) ≤ 40 % relevantnej časti rozpočtu projektu
9.	V prípade financovania projektov, v rámci ktorých boli identifikované výdavky, ktoré sú predmetom prebiehajúceho skúmania a projektov financovaných formou preddavkových platieb, je v kompetencii riadiaceho orgánu posúdiť opodstatnenosť a reálnosť požiadavky prijímateľa na poskytnutie ďalšej zálohovej platby. 
Riadiaci orgán je v tomto prípade oprávnený poskytnúť zálohovú platbu vo výške, ktorá zodpovedná súčtu certifikačným orgánom schválených žiadostí o platbu (zúčtovanie zálohovej platby) za prostriedky EÚ a štátneho rozpočtu na spolufinancovanie a súčtu pozastavených žiadosti o platbu (zúčtovanie zálohovej platby) obsahujúcich výdavky vzťahujúcich sa k preddavkovým platbám a / alebo súčtu pozastavených žiadosti o platbu (zúčtovanie zálohovej platby) obsahujúcich výdavky, ktoré sú predmetom prebiehajúceho skúmania, a ktorých schvaľovanie riadiaci orgán pozastavil, a sumy, ktorá sa rovná rozdielu maximálnej výšky zálohovej platby a sumy predchádzajúcich poskytnutých zálohových platieb. Suma týchto prostriedkov, a teda výška poskytnutej zálohovej platby, je maximálne 40 % relevantnej časti rozpočtu projektu zodpovedajúcim 12 mesiacom realizácie aktivít projektu.
∑ ŽoP (ZZP) schválené CO (EÚ a ŠR) + ∑ pozastavené ŽoP (ZZP) prebiehajúce skúmanie / preddavkové platby + (maximálna výška zálohovej platby - ∑ poskytnutých zálohových platieb) ≤ 40 % relevantnej časti rozpočtu projektu
6.2.5	Postup sledovania povinnosti zúčtovania poskytnutej zálohovej platby
Zálohovú platbu možno zúčtovať predložením viacerých žiadostí o platbu (zúčtovanie zálohovej platby). Povinnosť zúčtovať 100 % každej jednej poskytnutej zálohovej platby v lehote 9 mesiacov odo dňa pripísania finančných prostriedkov na účte prijímateľa / partnera alebo aktivácie rozpočtového opatrenia sa vzťahuje osobitne na každú jednu poskytnutú zálohovú platbu. 
Povinnosť zúčtovať 100 % každej jednej poskytnutej zálohovej platby v lehote 9 mesiacov odo dňa pripísania finančných prostriedkov na účte prijímateľa / aktivácie rozpočtového opatrenia sa vzťahuje aj na prípady, kedy je aplikované zjednodušené vykazovanie výdavkov podľa čl. 67 ods. 1 písm. b) a d) nariadenia Európskeho parlamentu a Rady (EÚ) č. 1303/2013 a pri využívaní preddavkových platieb, ako aj zúčtovanie výdavkov, ktoré sú predmetom prebiehajúceho skúmania. 
Zálohová platba je reálne zúčtovaná, ak boli splnené všetky podmienky zadefinované v časti 2 tohto materiálu (viď. definícia "zúčtovanie zálohovej platby").
V prípade, ak nedôjde k dodržaniu podmienky zúčtovania zálohovej platby, je prijímateľ povinný vrátiť platobnej jednotke sumu nezúčtovaného rozdielu v súlade s postupom uvedeným v bode 1 až 3 tejto časti materiálu. 
Riadiaci orgán má povinnosť sledovať napĺňanie percentuálneho stavu zúčtovávania poskytnutých zálohových platieb v rámci projektu. Riadiaci orgán sleduje a eviduje poskytovanie a zúčtovávanie zálohových platieb (dodržiavanie povinnosti prijímateľa týkajúce sa zúčtovania poskytnutej zálohovej platby) v samostatnom prehľade za každý projekt, každú jednu poskytnutú zálohovú platbu, kategóriu regiónov, prijímateľa a / alebo partnera (ak relevantné). V prípade, ak je v rámci projektu poskytnutých viac zálohových platieb prijímateľovi a / alebo partnerovi je potrebné zabezpečiť súlad priradenia zúčtovania zálohových platieb k správnej platbe poskytnutej zálohovej platby na úrovni obidvoch subjektov a kategórie regiónov. Štruktúra sledovania poskytovania a zúčtovávania zálohových platieb je v kompetencii riadiaceho orgánu. Zároveň riadiaci orgán informuje platobnú jednotku o napĺňaní podmienok sledovania zúčtovania poskytnutej zálohovej platby, t. j. informuje platobnú jednotku o tom, ktoré žiadosti o platbu (zúčtovanie zálohovej platby) sa viažu (sú priradené) k zúčtovaniu každej jednej poskytnutej zálohovej platby.
Pri sledovaní povinnosti zúčtovania poskytnutej zálohovej platby riadiaci orgán priraďuje zúčtovania zálohovej platby (žiadosť o platbu – zúčtovanie zálohovej platby) ku každej jednej poskytnutej zálohovej platbe v časovej súslednosti (t. j. zúčtovanie sa priraďuje vždy k najstaršej poskytnutej zálohovej platbe pri zohľadnení kategórie regiónov až do momentu, kým nie je zúčtovaná v plnej výške na úrovni riadiaceho orgánu).
Riadiaci orgán aktívne komunikuje s prijímateľom a zároveň ho s cieľom maximalizovania návratnosti finančných prostriedkov poskytnutých systémom zálohových platieb a minimalizovania rizika nezúčtovávania poskytnutej zálohovej platby, ako i znižovania nenávratného finančného príspevku prijímateľa, v primeranom predstihu upozorňuje na hraničné termíny pre splnenie povinností stanovených v tomto materiáli.
Prijímateľ dodržiava povinnosti stanovené pre poskytnutie a zúčtovanie zálohovej platby, cielene napĺňa a sleduje percentuálny stav zúčtovávania poskytnutých zálohových platieb v rámci projektu a aktívne komunikuje s riadiacim orgánom. Zároveň s cieľom minimalizovania rizika nezúčtovávania zálohovej platby, ako i znižovania nenávratného finančného príspevku, dodržiava hraničné termíny pre splnenie povinností stanovených v Systéme finančného riadenia ŠF, KF a ENRF.
Riadiaci orgán priebežne aktualizuje a ukladá prehľady plnenia povinnosti zúčtovať 100 % každej jednej poskytnutej zálohovej platby najneskôr do 9 mesiacov odo dňa pripísania finančných prostriedkov na účte prijímateľa / aktivácie rozpočtového opatrenia v štruktúre stanovenej riadiacim orgánom, ako elektronickú prílohu do ITMS (v záložke "spis") v rámci každej predloženej žiadosti o platbu.
1.	V prípade, ak prijímateľ najneskôr do skončenia lehoty na zúčtovanie poskytnutej zálohovej nedodrží podmienky stanovené na zúčtovanie poskytnutej zálohovej platby (nepredloží žiadosti o platbu (zúčtovanie zálohovej platby) v objeme dostatočnom na zúčtovanie každej jednej poskytnutej zálohovej platby), je povinný najneskôr do 5 pracovných dní od ukončenia lehoty na zúčtovanie poskytnutej zálohovej platby vrátiť nezúčtovaný rozdiel zálohovej platby.
Povinnosť vrátenia nezúčtovaného rozdielu zálohovej platby do 5 pracovných dní od ukončenia lehoty na zúčtovanie poskytnutej zálohovej platby sa vzťahuje aj na preddavkové platby, a to aj v prípade, ak vznikol preplatok zo zúčtovania preddavkovej platby a zo strany prijímateľa ešte nedošlo k predloženiu doplňujúcich údajov k preukázaniu dodania predmetu plnenia v súlade so Systémom riadenia EŠIF. V prípade, ak už zo strany prijímateľa došlo k predloženiu doplňujúcich údajov k preukázaniu dodania predmetu plnenia, prijímateľ postupuje v súlade so Systémom riadenia EŠIF, t. j. prijímateľ je povinný vzniknutý preplatok vrátiť najneskôr spolu s predložením doplňujúcich údajov k preukázaniu dodania predmetu plnenia, nie však neskôr ako 5 pracovných dní od ukončenia lehoty na zúčtovanie poskytnutej zálohovej platby.
V prípade, ak prijímateľ:
1.1.	vráti sumu nezúčtovaného rozdielu platobnej jednotke v lehote 5 pracovných dní od ukončenia lehoty na zúčtovanie poskytnutej zálohovej platby, prijímateľovi sa neznižuje nenávratný finančný príspevok. 
V prípade vrátenia sumy nezúčtovaného rozdielu z vlastnej iniciatívy prijímateľa, prijímateľ pred zrealizovaním úhrady finančných prostriedkov oznámi riadiacemu orgánu výšku vrátenia nezúčtovaného rozdielu prostredníctvom verejnej časti ITMS. Zároveň najneskôr do 5 pracovných dní od ukončenia lehoty na zúčtovanie poskytnutej zálohovej platby vráti sumu nezúčtovaného rozdielu platobnej jednotke. Pri realizácii úhrady prijímateľ uvedie správny variabilný symbol automaticky generovaný ITMS. 
Vo vzťahu k sledovaniu povinnosti zúčtovania poskytnutej zálohovej platby, bude možné akceptovať vrátenie sumy nezúčtovaného rozdielu platobnej jednotke prijímateľom z vlastnej iniciatívy, iba v prípade, ak platba obsahuje správny variabilný symbol automaticky generovaný ITMS. V opačnom prípade bude platba vrátená platobnou jednotkou ako mylná platba. Zároveň je prijímateľ povinný v ITMS v poznámke uviesť skutočnosti, ako aj dôvody nedodržania podmienok zúčtovania zálohovej platby.
1.2.	nevráti sumu nezúčtovaného rozdielu platobnej jednotke do 5 pracovných dní od ukončenia lehoty na zúčtovanie poskytnutej zálohovej platby, o sumu nezúčtovaného rozdielu sa prijímateľovi znižuje nenávratný finančný príspevok. V tomto prípade riadiaci orgán bezodkladne na túto skutočnosť prijímateľa upozorní (t. j. skutočnosť, že prijímateľ nedodržal stanovenú povinnosť zúčtovať poskytnutú zálohovú platbu, nevrátil sumu nezúčtovaného rozdielu poskytnutej zálohovej platby platobnej jednotke, a že dochádza k zníženiu nenávratného finančného príspevku). Zároveň najneskôr nasledujúci pracovný deň od zistenia mu riadiaci orgán zašle žiadosť o vrátenie finančných prostriedkov a postupuje v zmysle časti 4.5.9 tohto materiálu. 
2.	V prípade, ak prijímateľ najneskôr do skončenia lehoty na zúčtovanie poskytnutej zálohovej platby predložil žiadosť o platbu (zúčtovanie zálohovej platby) v dostatočnom objeme na zúčtovanie každej jednej poskytnutej zálohovej platby, avšak riadiaci orgán identifikuje neoprávnené výdavky v predloženej žiadosti o platbu (zúčtovanie zálohovej platby) až po stanovenej lehote na zúčtovanie poskytnutej zálohovej platby, a teda reálne nedochádza k zúčtovaniu 100 % každej jednej poskytnutej zálohovej platby a ani k vráteniu sumy nezúčtovaného rozdielu (vo výške sumy identifikovaných neoprávnených výdavkov) platobnej jednotke, riadiaci orgán prijímateľa upozorní, aby finančné prostriedky vrátil (uvedené sa nevzťahuje na preddavkové platby a výdavky, ktoré sú predmetom prebiehajúceho skúmania, a ktorých schvaľovanie riadiaci orgán pozastavil) a zašle prijímateľovi žiadosť o vrátenie finančných prostriedkov (postup v zmysle časti 4.5.9 tohto materiálu). 
V prípade, ak prijímateľ:
2.1 vráti sumu nezúčtovaného rozdielu (vo výške sumy identifikovaných neoprávnených výdavkov) platobnej jednotke v určenej lehote (postup v zmysle časti 4.5.9 tohto materiálu), o sumu nezúčtovaného rozdielu sa prijímateľovi neznižuje nenávratný finančný príspevok. 
Vo vzťahu k sledovaniu povinnosti zúčtovania poskytnutej zálohovej platby bude možné akceptovať vrátenie sumy nezúčtovaného rozdielu platobnej jednotke prijímateľom z vlastnej iniciatívy iba v prípade, ak platba obsahuje správny variabilný symbol automaticky generovaný ITMS. V opačnom prípade bude platba vrátená platobnou jednotkou ako mylná platba. Zároveň je prijímateľ povinný v ITMS v poznámke uviesť skutočnosti, ako aj dôvody nedodržania podmienok zúčtovania zálohovej platby.
2.2 nevráti sumu nezúčtovaného rozdielu platobnej jednotke v určenej lehote (postup v zmysle časti 4.5.9 tohto materiálu), je riadiaci orgán z objektívnych dôvodov oprávnený rozhodnúť, že o sumu nezúčtovaného rozdielu (vo výške sumy identifikovaných neoprávnených výdavkov) sa prijímateľovi znižuje nenávratný finančný príspevok.
3.	V prípade, ak si prijímateľ splnil povinnosť zúčtovať poskytnutú zálohovú platbu (predložil žiadosti o platbu (zúčtovanie zálohovej platby) v objeme dostatočnom na zúčtovanie každej jednej poskytnutej zálohovej platby), ale počas kontroly žiadosti o platbu (zúčtovanie zálohovej platby) riadiaci orgán identifikuje neoprávnené výdavky (uvedené sa nevzťahuje na preddavkové platby a výdavky, ktoré sú predmetom prebiehajúceho skúmania, a ktorých schvaľovanie riadiaci orgán pozastavil), a teda reálne nedochádza k zúčtovaniu poskytnutej zálohovej platby, riadiaci orgán vyčísli sumu identifikovaných neoprávnených výdavkov a upozorní na túto skutočnosť prijímateľa. 
V tomto prípade prijímateľ:
a)	zúčtuje sumu identifikovaných neoprávnených výdavkov predložením novej žiadosti o platbu (zúčtovanie zálohovej platby) s výdavkami minimálne vo výške sumy identifikovaných neoprávnených výdavkov, pri zachovaní povinnosti zúčtovať 100 % každej jednej poskytnutej zálohovej platby v lehote najneskôr do ukončenia stanoveného obdobia 9 mesiacov, a / alebo
b)	postupuje v zmysle v časti 6.2.6 bod 1 tohto materiálu.
V prípade, ak prijímateľ najneskôr do skončenia lehoty na zúčtovanie poskytnutej zálohovej platby (9 mesiacov) predložil žiadosť o platbu (zúčtovanie zálohovej platby) s výdavkami minimálne vo výške sumy identifikovaných neoprávnených výdavkov, avšak riadiaci orgán opäť identifikoval neoprávnené výdavky (uvedené sa nevzťahuje na preddavkové platby a výdavky, ktoré sú predmetom prebiehajúceho skúmania, a ktorých schvaľovanie riadiaci orgán pozastavil) až po stanovenej lehote 9 mesiacov, a teda reálne nedochádza k zúčtovaniu 100 % každej jednej poskytnutej zálohovej platby do stanovenej lehoty 9 mesiacov a ani k vráteniu sumy nezúčtovaného rozdielu (vo výške sumy identifikovaných neoprávnených výdavkov) platobnej jednotke, riadiaci orgán prijímateľa upozorní, aby finančné prostriedky vrátil a zašle prijímateľovi žiadosť o vrátenie finančných prostriedkov (postup v zmysle časti 4.5.9 tohto materiálu). 
V prípade, ak prijímateľ:
3.1 vráti sumu nezúčtovaného rozdielu (vo výške sumy identifikovaných neoprávnených výdavkov) platobnej jednotke v určenej lehote (postup v zmysle časti 4.5.9 tohto materiálu), o sumu nezúčtovaného rozdielu sa prijímateľovi neznižuje nenávratný finančný príspevok. 
Vo vzťahu k sledovaniu povinnosti zúčtovania poskytnutej zálohovej platby, bude možné akceptovať vrátenie sumy nezúčtovaného rozdielu platobnej jednotke prijímateľom z vlastnej iniciatívy iba v prípade, ak platba obsahuje správny variabilný symbol automaticky generovaný ITMS. V opačnom prípade bude platba vrátená platobnou jednotkou ako mylná platba. Zároveň je prijímateľ povinný v ITMS v poznámke uviesť skutočnosti, ako aj dôvody nedodržania podmienok zúčtovania zálohovej platby.
3.2 nevráti sumu nezúčtovaného rozdielu platobnej jednotke v určenej lehote (postup v zmysle časti 4.5.9 tohto materiálu), je riadiaci orgán oprávnený rozhodnúť, že o sumu nezúčtovaného rozdielu (vo výške sumy identifikovaných neoprávnených výdavkov) sa prijímateľovi znižuje nenávratný finančný príspevok. Riadiaci orgán v zmysle zmluvných podmienok v spolupráci s prijímateľom prijme potrebné opatrenia pre zabezpečenie návratnosti poskytnutých finančných prostriedkov štátneho rozpočtu prostredníctvom zálohovej platby.
Výnimku zo Systému finančného riadenia ŠF, KF a ENRF nie je možné poskytnúť v prípade, ak dôjde k nedodržaniu podmienok stanovených pre zúčtovanie poskytnutej zálohovej platby, resp. pre vrátenie sumy nezúčtovaného rozdielu poskytnutej zálohovej platby.
6.3	Systém refundácie
Pri systéme refundácie sa prostriedky EÚ a štátneho rozpočtu na spolufinancovanie preplácajú v pomere stanovenom na projekt na základe skutočne vynaložených výdavkov prijímateľom, tzn. že prijímateľ je povinný realizovať výdavky najskôr z vlastných zdrojov a tie mu budú pri jednotlivých platbách refundované v pomernej výške. Každá platba prijímateľovi z prostriedkov EÚ a štátneho rozpočtu na spolufinancovanie je realizovaná len do výšky súčtu pomeru prostriedkov EÚ a štátneho rozpočtu na spolufinancovanie schváleného na projekt.
V závislosti od podmienok oprávnenosti prijímateľa na využívanie jednotlivých systémov financovania stanovených v časti 4.5.3 tohto materiálu a v závislosti od určenia riadiaceho orgánu stanoveného v zmluve o poskytnutí nenávratného finančného príspevku môže prijímateľ systém refundácie kombinovať so systémom predfinancovania a / alebo so systémom zálohových platieb.
Jednotlivé žiadosti o platbu môže prijímateľ predkladať len na jeden z uvedených systémov, tzn. že výdavky realizované prostredníctvom systému refundácie nemôže prijímateľ, v rámci jednej žiadosti o platbu, kombinovať spolu s výdavkami realizovanými z poskytnutých zálohových platieb a / alebo s výdavkami uplatňovanými systémom predfinancovania. V prípade využívania kombinácie týchto systémov prijímateľ predkladá samostatne žiadosť o platbu (priebežná platba), samostatne žiadosť o platbu (zúčtovanie zálohovej platby) a samostatne žiadosť o platbu (zúčtovanie predfinancovania). 
Pri využití systému refundácie je riadiaci orgán oprávnený, v prípade potreby počas výkonu kontroly žiadosti o platbu (priebežná platba), vyčleniť časti deklarovaných výdavkov z predloženej žiadosti o platbu (priebežná platba). V prípade systému refundácie je možné deklarované výdavky vyčleniť na úrovni deklarovaného výdavku.
6.3.1	Predkladanie žiadosti o platbu (priebežná platba)
1.	Prijímateľ uhradí výdavky z vlastných zdrojov.
2.	Prijímateľ po začatí realizácie aktivít projektu a nadobudnutí účinnosti zmluvy o poskytnutí nenávratného finančného príspevku predkladá riadiacemu orgánu žiadosť o platbu (priebežná platba) elektronicky prostredníctvom ITMS a podľa postupov definovaných Systémom riadenia EŠIF. V rámci formulára žiadosti o platbu prijímateľ uvedie deklarované výdavky podľa skupiny výdavkov v zmysle zmluvy o poskytnutí nenávratného finančného príspevku.
3.	Prijímateľ spolu so žiadosťou o platbu predkladá aj účtovné doklady1 (preukazujúce úhradu výdavku deklarovaného v žiadosti o platbu) a relevantnú podpornú dokumentáciu, ktorej minimálny rozsah stanovuje Systém riadenia EŠIF a riadiaci orgán. 
4.	Riadiaci orgán bezodkladne, najneskôr však v lehote 25 pracovných dní od prijatia žiadosti o platbu riadiacim orgánom21 vykoná kontrolu žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite a na základe podmienok a postupov pre výkon kontroly žiadosti o platbu definovaných v Systéme riadenia EŠIF. Po prijatí žiadosti o platbu riadiacim orgánom sa v ITMS ku kódu žiadosti o platbu automaticky priradí dvojmiestny číselný identifikátor. 
	Riadiaci orgán v prípade zistenia nedostatkov vyzve22 prijímateľa, aby v stanovenej lehote doplnil / upravil žiadosť o platbu. Lehota na výkon kontroly žiadosti o platbu môže byť riadiacim orgánom pozastavená3.
5.	Riadiaci orgán počas výkonu kontroly žiadosti o platbu vykonáva v prípade potreby aj samostatnú kontrolu vyčlenenej časti deklarovaných výdavkov z predloženej žiadosti o platbu. V prípade systému refundácie je možné vyčleniť výdavky na úrovni deklarovaného výdavku. Riadiaci orgán môže počas výkonu samostatnej kontroly vyčlenenej časti deklarovaných výdavkov vyčleniť z už vyčlenenej časti deklarovaných výdavkov ďalšiu časť deklarovaných výdavkov na samostatnú kontrolu. Samostatná kontrola vyčlenenej časti deklarovaných výdavkov z predloženej žiadosti o platbu sa nevykonáva v prípade žiadosti o platbu vrátenej z platobnej jednotky v zmysle bodu 8a). Podrobnosti výkonu samostatnej kontroly vyčlenenej časti deklarovaných výdavkov z predloženej žiadosti o platbu stanovuje Systém riadenia EŠIF. 
Riadiaci orgán vykoná samostatnú kontrolu vyčlenenej časti deklarovaných výdavkov z predloženej žiadosti o platbu bezodkladne, najneskôr však v lehote 25 pracovných dní od prijatia žiadosti o platbu riadiacim orgánom21.
6.	Riadiaci orgán po vykonaní kontroly žiadosti o platbu v zmysle bodu 4 žiadosť o platbu:
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	schváli vo výške zníženej o deklarované výdavky, ktoré sú predmetom samostatnej kontroly, pričom v tomto prípade sa uplatňuje postup v zmysle bodu 7b), alebo 
•	pozastaví3, alebo 
•	zamietne. 
V prípade schválenia žiadosti o platbu vo vyššie uvedených prípadoch, v stanovenej lehote 25 pracovných dní od prijatia žiadosti o platbu riadiacim orgánom21, riadiaci orgán elektronicky prostredníctvom ITMS predkladá platobnej jednotke príslušnú časť formulára žiadosti o platbu. 
7.	Ak kontrola vyčlenenej časti deklarovaných výdavkov, ktoré boli predmetom samostatnej kontroly v zmysle bodu 5:
a)	je ukončená pred alebo súčasne s ukončením kontroly deklarovaných výdavkov, ktoré neboli vyčlenené na samostatnú kontrolu, riadiaci orgán deklarované výdavky, ktoré neboli vyčlenené na samostatnú kontrolu a deklarované výdavky, ktoré boli vyčlenené na samostatnú kontrolu:
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	schváli bez deklarovaných výdavkov, ktoré boli opätovne vyčlenené na samostatnú kontrolu, alebo
•	pozastaví3, alebo 
•	zamietne. 
V prípade schválenia deklarovaných výdavkov vo vyššie uvedených prípadoch v stanovenej lehote 25 pracovných dní od prijatia žiadosti o platbu riadiacim orgánom21, riadiaci orgán elektronicky prostredníctvom ITMS predkladá platobnej jednotke príslušnú časť formulára žiadosti o platbu. 
Ak kontrola vyčlenenej časti deklarovaných výdavkov bola ukončená pred alebo súčasne s ukončením kontroly deklarovaných výdavkov, ktoré neboli vyčlenené na samostatnú kontrolu, je potrebné zaradiť deklarované výdavky do žiadosti o platbu, z ktorej boli tieto finančné prostriedky vyčlenené na samostatnú kontrolu. Z dôvodu opätovného zlúčenia častí žiadostí o platbu je ku kódu žiadosti o platbu (v rámci časti žiadosti o platbu vypĺňanej riadiacim orgánom) automaticky priraďovaný len jeden číselný identifikátor.
b)	je ukončená po ukončení kontroly deklarovaných výdavkov, ktoré neboli vyčlenené na samostatnú kontrolu, riadiaci orgán deklarované výdavky, ktoré boli vyčlenené na samostatnú kontrolu:
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	schváli bez deklarovaných výdavkov, ktoré boli opätovne vyčlenené na samostatnú kontrolu, alebo
•	pozastaví3, alebo 
•	zamietne. 
V prípade schválenia deklarovaných výdavkov vo vyššie uvedených prípadoch, v stanovenej lehote 25 pracovných dní od prijatia žiadosti o platbu riadiacim orgánom21, riadiaci orgán elektronicky prostredníctvom ITMS predkladá platobnej jednotke príslušnú časť formulára žiadosti o platbu. 
Ku kódu žiadosti o platbu (v rámci žiadosti o platbu vypĺňanej riadiacim orgánom) je v tomto prípade automaticky priraďovaný samostatný číselný identifikátor.
8.	Platobná jednotka zostavuje súhrnnú žiadosť o platbu / mimoriadnu súhrnnú žiadosť o platbu zostavenú zo žiadostí o platbu, pričom pri:
a)	žiadosti o platbu (priebežná platba) predloženej riadiacim orgánom v zmysle bodu 6, 7 a 9a) vykoná kontrolu žiadosti o platbu v zmysle zákona č. 357/2015 Z. z. o finančnej kontrole a audite do 5 pracovných dní od prijatia žiadosti o platbu platobnou jednotkou v ITMS. Platobná jednotka rovnako overí súlad deklarovanej sumy so schváleným rozpočtom platobnej jednotky. Následne v stanovenej lehote schváli alebo neschváli žiadosť o platbu. 
V prípade schválenia žiadosti o platbu platobná jednotka zahrnie sumu do nasledovnej súhrnnej žiadosti o platbu a v intervale dvakrát do mesiaca, podľa termínov stanovených certifikačným orgánom, predkladá súhrnnú žiadosť o platbu spolu s čiastkovým výkazom výdavkov certifikačnému orgánu elektronicky prostredníctvom ITMS. 
V prípade neschválenia žiadosti o platbu platobná jednotka vracia predmetnú žiadosť o platbu v stanovenej lehote 5 pracovných dní od prijatia žiadosti o platbu platobnou jednotkou v ITMS riadiacemu orgánu, ktorý postupuje podľa bodu 9a).
V prípade, ak okolnosti vylučujúce zodpovednosť24 neumožňujú platobnej jednotke schváliť žiadosť o platbu, resp. zaradiť už schválenú žiadosť o platbu do súhrnnej žiadosti o platbu, je platobná jednotka, do času pominutia týchto okolností, oprávnená pozastaviť25 schvaľovanie žiadosti o platbu, resp. zaradenie už schválenej žiadosti o platbu do súhrnnej žiadosti o platbu. O dôvodoch pozastavenia schvaľovania žiadosti o platbu, resp. nezaradenia už schválenej žiadosti o platbu do súhrnnej žiadosti o platbu, je platobná jednotka povinná bezodkladne, najneskôr však do 5 pracovných dní od prijatia žiadosti o platbu v ITMS informovať riadiaci orgán, ktorý následne bezodkladne informuje prijímateľa.
b)	žiadosti o platbu (priebežná platba) vrátenej z certifikačného orgánu v zmysle bodu 3 a 4 časti 6.3.2.1 a bodu 2 časti 6.3.2.2 na účely odstránenia identifikovaných nedostatkov:
i.	v prípade, ak sa dôvody vrátenia žiadosti o platbu z certifikačného orgánu týkajú úrovne platobnej jednotky, platobná jednotka odstráni zistené nedostatky na svojej úrovni a najneskôr nasledujúci pracovný deň, resp. podľa postupov a termínov stanovených certifikačným orgánom, zahrnie predmetnú žiadosť o platbu do mimoriadnej súhrnnej žiadosti o platbu, ktorú elektronicky prostredníctvom ITMS spolu s čiastkovým výkazom výdavkov predkladá certifikačnému orgánu najneskôr nasledujúci pracovný deň po jej zostavení. Certifikačný orgán následne postupuje podľa bodov 1 až 3 časti 6.3.2.2;
ii.	v prípade, ak sa dôvody vrátenia žiadosti o platbu z certifikačného orgánu týkajú úrovne riadiaceho orgánu, platobná jednotka najneskôr nasledujúci pracovný deň po prijatí žiadosti o platbu z certifikačného orgánu vracia predmetnú žiadosť o platbu elektronicky prostredníctvom ITMS riadiacemu orgánu, ktorý postupuje podľa bodu 9b).
c)	žiadosti o platbu (priebežná platba) predloženej riadiacim orgánom v zmysle bodu 9b) a 9c) vykoná kontrolu žiadosti o platbu v zmysle zákona č. 357/2015 Z. z. o finančnej kontrole a audite do 3 pracovných dní od prijatia žiadosti o platbu platobnou jednotkou v ITMS a v tejto lehote žiadosť o platbu schváli alebo neschváli. 
V prípade schválenia žiadosti o platbu platobná jednotka, najneskôr nasledujúci pracovný deň, resp. podľa postupov a termínov stanovených certifikačným orgánom, zahrnie predmetnú žiadosť o platbu do mimoriadnej súhrnnej žiadosti o platbu, ktorú elektronicky prostredníctvom ITMS spolu s čiastkovým výkazom výdavkov predkladá certifikačnému orgánu najneskôr nasledujúci pracovný deň po jej zostavení. Platobná jednotka je oprávnená po dohode s riadiacim orgánom zahrnúť predmetnú žiadosť o platbu aj do súhrnnej žiadosti o platbu, ktorú elektronicky prostredníctvom ITMS spolu s čiastkovým výkazom výdavkov predkladá certifikačnému orgánu podľa termínov stanovených certifikačným orgánom. V tomto prípade je však potrebné zohľadniť lehoty stanovené pre jednotlivé subjekty zapojené do schvaľovacieho procesu žiadosti o platbu tak, aby bola dodržaná lehota v súlade s čl. 132 ods. 1 nariadenia Európskeho parlamentu a Rady (EÚ) č. 1303/2013. Certifikačný orgán následne postupuje podľa bodov 1 až 3 časti 6.3.2.2. 
V prípade neschválenia žiadosti o platbu, platobná jednotka predmetnú žiadosť o platbu v stanovenej lehote 3 pracovných dní od prijatia žiadosti o platbu platobnou jednotkou v ITMS vracia riadiacemu orgánu, ktorý postupuje podľa bodu 9c).
d)	žiadosti o platbu vrátenej z certifikačného orgánu v zmysle bodu 4 časti 6.3.2.1 na účely zaradenia do mimoriadnej súhrnnej žiadosti o platbu po prijatí informácie o záveroch z certifikačného overovania platobná jednotka zahrnie predmetnú žiadosť o platbu najneskôr nasledujúci pracovný deň, resp. podľa postupov a termínov stanovených certifikačným orgánom do mimoriadnej súhrnnej žiadosti o platbu, ktorú elektronicky prostredníctvom ITMS spolu s čiastkovým výkazom výdavkov predkladá certifikačnému orgánu najneskôr nasledujúci pracovný deň po jej zostavení. 
Certifikačný orgán následne postupuje podľa bodov 1 až 3 časti 6.3.2.2.
9.	Riadiaci orgán v prípade vrátenia žiadosti o platbu z platobnej jednotky v zmysle:
a)	bodu 8a) bezodkladne, najneskôr však v lehote 10 pracovných dní od prijatia žiadosti o platbu riadiacim orgánom v ITMS vykoná kontrolu žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite a na základe podmienok a postupov pre výkon kontroly žiadosti o platbu definovaných v Systéme riadenia EŠIF. 
Riadiaci orgán počas výkonu kontroly žiadosti o platbu môže schvaľovanie žiadosti o platbu pozastaviť3. 
Po vykonaní kontroly žiadosti o platbu riadiaci orgán žiadosť o platbu:
•	schváli v plnej výške, alebo 
•	schváli vo výške zníženej o sumu neoprávnených výdavkov, alebo
•	pozastaví3, alebo
•	zamietne. 
V prípade schválenia žiadosti o platbu vo vyššie uvedených prípadoch v stanovenej lehote 10 pracovných dní od prijatia žiadosti o platbu riadiacim orgánom v ITMS, riadiaci orgán elektronicky prostredníctvom ITMS predloží príslušnú časť formulára žiadosti o platbu platobnej jednotke, ktorá postupuje v zmysle bodu 8a).
b)	bodu 8b) ii v prípade zistených nedostatkov, ktoré majú vplyv na výšku a / alebo oprávnenosť výdavkov bezodkladne, najneskôr však v lehote 10 pracovných dní od prijatia žiadosti o platbu riadiacim orgánom v ITMS vykoná kontrolu žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite a na základe podmienok a postupov pre výkon kontroly žiadosti o platbu definovaných v Systéme riadenia EŠIF. V rámci nedostatkov bez vplyvu na výšku a / alebo oprávnenosť výdavkov sa uplatňuje bod 40 časti 3.2 tohto materiálu. 
Riadiaci orgán počas výkonu kontroly žiadosti o platbu môže schvaľovanie žiadosti o platbu pozastaviť3. 
Po vykonaní kontroly žiadosti o platbu riadiaci orgán žiadosť o platbu:
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	pozastaví3, alebo
•	zamietne. 
V prípade schválenia žiadosti o platbu vo vyššie uvedených prípadoch, v stanovenej lehote 10 pracovných dní od prijatia žiadosti o platbu riadiacim orgánom v ITMS, riadiaci orgán elektronicky prostredníctvom ITMS predloží príslušnú časť formulára žiadosti o platbu platobnej jednotke, ktorá postupuje v zmysle bodu 8c).
c)	bodu 8c) bezodkladne, najneskôr však v lehote 10 pracovných dní od prijatia žiadosti o platbu riadiacim orgánom v ITMS vykoná kontrolu žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite a na základe podmienok a postupov pre výkon kontroly žiadosti o platbu definovaných v Systéme riadenia EŠIF. 
Riadiaci orgán počas výkonu kontroly žiadosti o platbu môže schvaľovanie žiadosti o platbu pozastaviť3.
Po vykonaní kontroly žiadosti o platbu riadiaci orgán žiadosť o platbu:
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	pozastaví3, alebo
•	zamietne. 
V prípade schválenia žiadosti o platbu vo vyššie uvedených prípadoch, v stanovenej lehote 10 pracovných dní od prijatia žiadosti o platbu riadiacim orgánom v ITMS, riadiaci orgán elektronicky prostredníctvom ITMS predloží príslušnú časť formulára žiadosti o platbu platobnej jednotke, ktorá postupuje v zmysle bodu 8c).
6.3.2	Postup pri systéme refundácie na úrovni certifikačného orgánu
6.3.2.1	Postup overenia súhrnnej žiadosti o platbu certifikačným orgánom
1.	V prípade predloženej súhrnnej žiadosti o platbu certifikačný orgán vykoná v lehote 10 pracovných dní od prijatia súhrnnej žiadosti o platbu v ITMS administratívne overenie, prípadne certifikačné overovanie. Taktiež overuje súhrnnú žiadosť o platbu z hľadiska neprekročenia / dodržania celkovej alokácie podľa prioritných osí na základe čiastkového výkazu výdavkov predloženého platobnou jednotkou. V prípade potreby si od riadiaceho orgánu alebo platobnej jednotky vyžiadava ďalšie informácie nevyhnutné pre posúdenie predloženej súhrnnej žiadosti o platbu.
2.	Ak certifikačný orgán vykoná certifikačné overovanie žiadosti o platbu zaradenej do súhrnnej žiadosti o platbu, a toto certifikačné overovanie žiadosti o platbu:
a)	je ukončené v lehote na overenie súhrnnej žiadosti o platbu, postupuje certifikačný orgán ďalej podľa bodu 3,
b)	nie je ukončené v lehote na overenie súhrnnej žiadosti o platbu, postupuje certifikačný orgán ďalej podľa bodu 4.
3.	Certifikačný orgán do 10 pracovných dní od prijatia súhrnnej žiadosti o platbu v ITMS súhrnnú žiadosť o platbu:
•	schváli v plnej výške, alebo
•	schváli v zníženej výške o sumu žiadosti o platbu, v ktorej boli v rámci administratívneho overenia, prípadne certifikačného overovania certifikačným orgánom zistené nedostatky, alebo
•	pozastaví3, alebo 
•	neschváli. 
Žiadosť o platbu, v rámci ktorej boli zistené nedostatky, ktoré majú alebo by mohli mať vplyv na výšku a / alebo oprávnenosť výdavkov, certifikačný orgán vráti elektronicky prostredníctvom ITMS platobnej jednotke, ktorá následne postupuje podľa bodu 8b) časti 6.3.1. Certifikačný orgán následne súhrnnú žiadosť o platbu schvaľuje v zníženej výške.
4.	Certifikačný orgán do 15 pracovných dní od prijatia súhrnnej žiadosti o platbu v ITMS ukončí certifikačné overovanie žiadosti o platbu zo súhrnnej žiadosti o platbu, ktorá bola schválená v zníženej výške v zmysle bodu 3 (súhrnná žiadosť o platbu schválená v zníženej výške o sumu žiadosti o platbu, ktorá je predmetom certifikačného overovania), vráti túto žiadosť o platbu platobnej jednotke a informuje platobnú jednotku a riadiaci orgán o záveroch z certifikačného overovania, v nadväznosti na ktoré platobná jednotka postupuje v zmysle bodu 8b) alebo 8d) časti 6.3.1.
5.	Certifikačný orgán v deň schválenia súhrnnej žiadosti o platbu a po jej spracovaní v ITMS informuje platobnú jednotku a v závislosti od zostatku na osobitnom účte prevádza prostriedky EÚ na príslušný príjmový účet platobnej jednotky.
6.	Platobná jednotka je oprávnená ihneď, najneskôr však do 3 pracovných dní po prijatí informácie o schválení súhrnnej žiadosti o platbu certifikačným orgánom, zadať platobné príkazy na prevod prostriedkov EÚ a štátneho rozpočtu na spolufinancovanie prijímateľovi23. Zároveň je platobná jednotka povinná do 3 pracovných dní od zrealizovania úhrady zaúčtovať v ISUF bankový výpis vzťahujúci sa k predmetnej úhrade.
6.3.2.2	Postup overenia mimoriadnej súhrnnej žiadosti o platbu certifikačným orgánom
1.	V prípade predloženej mimoriadnej súhrnnej žiadosti o platbu certifikačný orgán vykoná v lehote 7 pracovných dní od prijatia mimoriadnej súhrnnej žiadosti o platbu v ITMS administratívne overenie na svojej úrovni. Taktiež overuje mimoriadnu súhrnnú žiadosť o platbu z hľadiska neprekročenia / dodržania celkovej alokácie podľa prioritných osí na základe čiastkového výkazu výdavkov predloženého platobnou jednotkou. V prípade potreby si od riadiaceho orgánu alebo platobnej jednotky vyžiadava ďalšie informácie nevyhnutné pre posúdenie predloženej mimoriadnej súhrnnej žiadosti o platbu.
2.	Certifikačný orgán do 7 pracovných dní od prijatia mimoriadnej súhrnnej žiadosti o platbu v ITMS mimoriadnu súhrnnú žiadosť o platbu:
•	schváli v plnej výške, alebo
•	schváli v zníženej výške o sumu žiadosti o platbu, v ktorej boli v rámci administratívneho overenia certifikačným orgánom zistené nedostatky, alebo
•	pozastaví3, alebo 
•	neschváli.
Žiadosť o platbu, v ktorej boli v rámci administratívneho overenia certifikačným orgánom zistené nedostatky, certifikačný orgán vráti elektronicky prostredníctvom ITMS platobnej jednotke, ktorá následne postupuje podľa bodu 8b) časti 6.3.1 a mimoriadnu súhrnnú žiadosť o platbu certifikačný orgán schvaľuje v zníženej výške.
3.	Certifikačný orgán v deň schválenia mimoriadnej súhrnnej žiadosti o platbu a po jej spracovaní v ITMS informuje platobnú jednotku a v závislosti od zostatku na osobitnom účte prevádza prostriedky EÚ na príslušný príjmový účet platobnej jednotky.
4.	Platobná jednotka je oprávnená ihneď, najneskôr však do 3 pracovných dní po prijatí informácie o schválení mimoriadnej súhrnnej žiadosti o platbu certifikačným orgánom, zadať platobné príkazy na prevod prostriedkov EÚ a štátneho rozpočtu na spolufinancovanie prijímateľovi23. Zároveň je platobná jednotka povinná do 3 pracovných dní od zrealizovania úhrady zaúčtovať v ISUF bankový výpis vzťahujúci sa k predmetnej úhrade.
6.4	Systém refundácie Programov Interreg V-A
Pre projekty projektových partnerstiev v rámci programov cieľa Európska územná spolupráca platia špecifiká stanovené nariadením Európskeho parlamentu a Rady (EÚ) č. 1299/2013. 
Prostriedky EÚ (EFRR) sú poskytované hlavným prijímateľom zo Slovenskej republiky / Českej republiky / Rakúskej spolkovej republiky v pomere stanovenom na projekt na základe skutočne vynaložených výdavkov partnerstva. Jednotliví partneri sú povinní realizovať výdavky najskôr z vlastných zdrojov, ktoré sú následne hlavnému prijímateľovi refundované v pomernej výške. 
Každá platba hlavnému prijímateľovi zo Slovenskej republiky / Českej republiky / Rakúskej spolkovej republiky z prostriedkov EÚ a hlavnému prijímateľovi / hlavnému cezhraničnému partnerovi / partnerovi zo štátneho rozpočtu na spolufinancovanie / národných príspevkov na spolufinancovanie je následne realizovaná len do výšky súčtu pomerov prostriedkov EÚ a štátneho rozpočtu na spolufinancovanie / národných príspevkov na spolufinancovanie schváleného projektu.
Žiadosť o platbu predkladá hlavný prijímateľ, pričom platí, že v prípade, ak je projekt financovaný z viacerých prioritných osí, hlavný prijímateľ predkladá žiadosť o platbu za každú prioritnú os samostatne. 
Pre hlavných prijímateľov v rámci Programu Interreg V-A SK – CZ a Programu Interreg V-A SK – AT, pri ktorom vystupuje SR ako riadiaci orgán aj certifikačný orgán, platia nasledovné zásady:
-	projekty alebo operácie v rámci programu zahrňujú prijímateľov (partnerov) z oboch štátov, s výnimkou projektov technickej pomoci a v prípade, ak je prijímateľom európske zoskupenie územnej spolupráce; 
-	jeden z prijímateľov projektu je určený za hlavného prijímateľa, ktorý takto v mene celého projektového partnerstva vystupuje a nesie zodpovednosť za celú realizáciu projektu.
Zmluvy o poskytnutí nenávratného finančného príspevku s hlavnými prijímateľmi uzatvára riadiaci orgán. Každá zmluva o poskytnutí nenávratného finančného príspevku obsahuje rozpočet projektu v EUR vrátane rozpočtov jednotlivých partnerov.
Pri využití systému refundácie je riadiaci orgán / zodpovedný subjekt určený na národnej úrovni oprávnený, v prípade potreby počas výkonu kontroly zoznamu deklarovaných výdavkov alebo kontroly žiadosti o platbu (priebežná platba), vyčleniť časti deklarovaných výdavkov z predloženého zoznamu deklarovaných výdavkov alebo predloženej žiadosti o platbu (priebežná platba). V prípade systému refundácie je možné deklarované výdavky vyčleniť na úrovni deklarovaného výdavku.
6.4.1	Etapa predkladania zoznamov deklarovaných výdavkov Programov Interreg V-A
1.	Hlavný prijímateľ / partner uhradí záväzky dodávateľovi / zhotoviteľovi z vlastných zdrojov.
2.	Hlavný prijímateľ / partner po začatí realizácie aktivít projektu a nadobudnutí účinnosti zmluvy o poskytnutí nenávratného finančného príspevku predkladá riadiacemu orgánu / zodpovednému subjektu určenému na národnej úrovni zoznam deklarovaných výdavkov elektronicky prostredníctvom ITMS v intervaloch stanovených riadiacim orgánom a za podmienok splnenia minimálnej výšky oprávnených výdavkov stanovenej riadiacim orgánom / zodpovedným subjektom určeným na národnej úrovni. 
3.	Hlavný prijímateľ / partner predkladá spolu so zoznamom deklarovaných výdavkov aj účtovné doklady1 (preukazujúce úhradu výdavkov) a relevantnú podpornú dokumentáciu, ktorej minimálny rozsah stanovuje Systém riadenia EŠIF, resp. relevantnú podpornú dokumentáciu v súlade s usmernením riadiaceho orgánu / zodpovedného subjektu určeného na národnej úrovni.
4.	Riadiaci orgán / zodpovedný subjekt určený na národnej úrovni bezodkladne, najneskôr však v lehote 90 kalendárnych dní od prijatia zoznamu deklarovaných výdavkov riadiacim orgánom vykoná kontrolu zoznamu deklarovaných výdavkov podľa čl. 23 nariadenia Európskeho parlamentu a Rady (EÚ) č. 1299/2013 v zmysle zákona č. 357/2015 Z. z. o finančnej kontrole a audite (ustanovenia zákona č. 357/2015 Z. z. o finančnej kontrole a audite sa nevzťahujú na zodpovedný subjekt určený na národnej úrovni v Českej republike / Rakúskej spolkovej republike) a na základe podmienok a postupov pre výkon kontroly projektu definovaných Systémom riadenia EŠIF, resp. v súlade s usmernením riadiaceho orgánu / zodpovedného subjektu určeného na národnej úrovni. 
Riadiaci orgán / zodpovedný subjekt určený na národnej úrovni v prípade zistenia nedostatkov v zozname deklarovaných výdavkov vyzve22 hlavného prijímateľa / partnera, aby v stanovenej lehote odstránil nedostatky. Lehota na výkon kontroly zoznamu deklarovaných výdavkov môže byť riadiacim orgánom / zodpovedným subjektom určeným na národnej úrovni pozastavená. 
5.	Riadiaci orgán / zodpovedný subjekt určený na národnej úrovni počas výkonu kontroly zoznamu deklarovaných výdavkov vykonáva v prípade potreby aj samostatnú kontrolu vyčlenenej časti deklarovaných výdavkov z predloženého zoznamu deklarovaných výdavkov. V prípade systému refundácie je možné vyčleniť výdavky na úrovni deklarovaného výdavku. Riadiaci orgán / zodpovedný subjekt určený na národnej úrovni môže počas výkonu samostatnej kontroly vyčlenenej časti deklarovaných výdavkov vyčleniť z už vyčlenenej časti deklarovaných výdavkov ďalšiu časť deklarovaných výdavkov na samostatnú kontrolu. 
Riadiaci orgán / zodpovedný subjekt určený na národnej úrovni vykoná samostatnú kontrolu vyčlenenej časti deklarovaných výdavkov z predloženého zoznamu deklarovaných výdavkov v stanovenej lehote 90 kalendárnych dní od prijatia zoznamu deklarovaných výdavkov.
6.	Riadiaci orgán / zodpovedný subjekt určený na národnej úrovni po vykonaní kontroly v zmysle bodu 4 výdavky projektov schválených monitorovacím výborom a zahrnuté hlavným prijímateľom / partnerom v zozname deklarovaných výdavkov:
•	schváli v plnej výške, alebo
•	schváli vo výške zníženej o sumu neoprávnených výdavkov, alebo 
•	schváli vo výške zníženej o deklarované výdavky, ktoré sú predmetom samostatnej kontroly, pričom v tomto prípade sa uplatňuje postup v zmysle bodu 7b), alebo 
•	pozastaví, alebo
•	zamietne. 
V prípade schválenia zoznamu deklarovaných výdavkov vo vyššie uvedených prípadoch, v stanovenej lehote 90 kalendárnych dní od prijatia zoznamu deklarovaných výdavkov29, riadiaci orgán / zodpovedný subjekt určený na národnej úrovni zašle elektronicky prostredníctvom ITMS hlavnému prijímateľovi / partnerovi schválený zoznam deklarovaných výdavkov30. Partner dva rovnopisy zoznamu deklarovaných výdavkov bezodkladne zašle hlavnému prijímateľovi (ak relevantné).
7.	Ak kontrola vyčlenenej časti deklarovaných výdavkov, ktoré boli predmetom samostatnej kontroly v zmysle bodu 5:
a)	je ukončená pred alebo súčasne s ukončením kontroly deklarovaných výdavkov, ktoré neboli vyčlenené na samostatnú kontrolu, riadiaci orgán / zodpovedný subjekt určený na národnej úrovni deklarované výdavky, ktoré neboli vyčlenené na samostatnú kontrolu a deklarované výdavky, ktoré boli vyčlenené na samostatnú kontrolu:
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	schváli bez deklarovaných výdavkov, ktoré boli opätovne vyčlenené na samostatnú kontrolu, alebo
•	pozastaví, alebo 
•	zamietne. 
V prípade schválenia zoznamu deklarovaných výdavkov vo vyššie uvedených prípadoch, v stanovenej lehote 90 kalendárnych dní od prijatia zoznamu deklarovaných výdavkov29, riadiaci orgán / zodpovedný subjekt určený na národnej úrovni zašle elektronicky prostredníctvom ITMS hlavnému prijímateľovi / partnerovi schválený zoznam deklarovaných výdavkov30. Partner dva rovnopisy schváleného zoznamu deklarovaných výdavkov bezodkladne zašle hlavnému prijímateľovi (ak relevantné).
Ak kontrola vyčlenenej časti deklarovaných výdavkov bola ukončená pred alebo súčasne s ukončením kontroly deklarovaných výdavkov, ktoré neboli vyčlenené na samostatnú kontrolu, je potrebné zaradiť deklarované výdavky do zoznamu deklarovaných výdavkov, z ktorého boli tieto finančné prostriedky vyčlenené na samostatnú kontrolu. Z dôvodu opätovného zlúčenia častí zoznamu deklarovaných výdavkov je ku kódu zoznamu deklarovaných výdavkov automaticky priraďovaný len jeden číselný identifikátor.
b)	je ukončená po ukončení kontroly deklarovaných výdavkov, ktoré neboli vyčlenené na samostatnú kontrolu, riadiaci orgán deklarované výdavky, ktoré boli vyčlenené na samostatnú kontrolu:
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	schváli bez deklarovaných výdavkov, ktoré boli opätovne vyčlenené na samostatnú kontrolu, alebo
•	pozastaví, alebo 
•	zamietne. 
V prípade schválenia deklarovaných výdavkov vo vyššie uvedených prípadoch, v stanovenej lehote 90 kalendárnych dní od prijatia zoznamu deklarovaných výdavkov29, riadiaci orgán / zodpovedný subjekt určený na národnej úrovni zašle elektronicky prostredníctvom ITMS hlavnému prijímateľovi / partnerovi schválený zoznam deklarovaných výdavkov30. Partner dva rovnopisy schváleného zoznamu deklarovaných výdavkov bezodkladne zašle hlavnému prijímateľovi (ak relevantné).
Ku kódu zoznamu deklarovaných výdavkov je v tomto prípade automaticky priraďovaný samostatný číselný identifikátor.
6.4.2	Etapa predkladania žiadosti o platbu Programov Interreg V-A
1.	Hlavný prijímateľ na základe vlastných schválených zoznamov deklarovaných výdavkov a / alebo schválených zoznamov deklarovaných výdavkov od partnera zostaví žiadosť o platbu a zostavenú žiadosť o platbu spolu so schválenými zoznamami deklarovaných výdavkov predkladá riadiacemu orgánu elektronicky prostredníctvom ITMS za dodržania podmienok uvedených v bode 2 časti 6.4.1.
2.	Riadiaci orgán bezodkladne, najneskôr však v lehote 10 pracovných dní od prijatia žiadosti o platbu riadiacim orgánom v ITMS, vykoná kontrolu žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite a na základe podmienok a postupu výkonu kontroly projektu definovaných v Systéme riadenia EŠIF, resp. v súlade s ustanoveniami riadiaceho orgánu (skontroluje, či výdavky projektu boli uplatnené v súlade so zmluvou o poskytnutí nenávratného finančného príspevku). Po prijatí / zaevidovaní žiadosti o platbu riadiacim orgánom sa v ITMS ku kódu žiadosti o platbu automaticky priradí dvojmiestny číselný identifikátor.
Riadiaci orgán v prípade zistenia nedostatkov vyzve22 hlavného prijímateľa, aby v stanovenej lehote doplnil / upravil žiadosť o platbu. Lehota na výkon kontroly žiadosti o platbu môže byť riadiacim orgánom pozastavená3.
3.	Riadiaci orgán počas výkonu kontroly žiadosti o platbu vykonáva v prípade potreby aj samostatnú kontrolu vyčlenenej časti deklarovaných výdavkov z predloženej žiadosti o platbu. V prípade systému refundácie je možné vyčleniť výdavky na úrovni deklarovaného výdavku. Riadiaci orgán môže počas výkonu samostatnej kontroly vyčlenenej časti deklarovaných výdavkov vyčleniť z už vyčlenenej časti deklarovaných výdavkov ďalšiu časť deklarovaných výdavkov na samostatnú kontrolu. Samostatná kontrola vyčlenenej časti deklarovaných výdavkov z predloženej žiadosti o platbu sa nevykonáva v prípade žiadosti o platbu vrátenej z platobnej jednotky v zmysle bodu 6a). Podrobnosti výkonu samostatnej kontroly vyčlenenej časti deklarovaných výdavkov z predloženej žiadosti o platbu stanovuje Systém riadenia EŠIF. 
Riadiaci orgán vykoná samostatnú kontrolu vyčlenenej časti deklarovaných výdavkov z predloženej žiadosti o platbu bezodkladne, najneskôr však v lehote 10 pracovných dní od prijatia žiadosti o platbu riadiacim orgánom32.
4.	Riadiaci orgán po vykonaní kontroly žiadosti o platbu v zmysle bodu 2 žiadosť o platbu:
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	schváli vo výške zníženej o deklarované výdavky, ktoré sú predmetom samostatnej kontroly, pričom v tomto prípade sa uplatňuje postup v zmysle bodu 5b), alebo 
•	pozastaví3, alebo 
•	zamietne. 
V prípade schválenia žiadosti o platbu vo vyššie uvedených prípadoch, v stanovenej lehote 10 pracovných dní od prijatia žiadosti o platbu riadiacim orgánom32, riadiaci orgán elektronicky prostredníctvom ITMS predkladá platobnej jednotke príslušnú časť formulára žiadosti o platbu. 
5.	Ak kontrola vyčlenenej časti deklarovaných výdavkov, ktoré boli predmetom samostatnej kontroly v zmysle bodu 3:
a)	je ukončená pred alebo súčasne s ukončením kontroly deklarovaných výdavkov, ktoré neboli vyčlenené na samostatnú kontrolu, riadiaci orgán deklarované výdavky, ktoré neboli vyčlenené na samostatnú kontrolu a deklarované výdavky, ktoré boli vyčlenené na samostatnú kontrolu:
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	schváli bez deklarovaných výdavkov, ktoré boli opätovne vyčlenené na samostatnú kontrolu, alebo
•	pozastaví3, alebo 
•	zamietne. 
V prípade schválenia deklarovaných výdavkov vo vyššie uvedených prípadoch, v stanovenej lehote 10 pracovných dní od prijatia žiadosti o platbu riadiacim orgánom32, riadiaci orgán elektronicky prostredníctvom ITMS predkladá platobnej jednotke príslušnú časť formulára žiadosti o platbu. 
Ak kontrola vyčlenenej časti deklarovaných výdavkov bola ukončená pred alebo súčasne s ukončením kontroly deklarovaných výdavkov, ktoré neboli vyčlenené na samostatnú kontrolu, je potrebné zaradiť deklarované výdavky do žiadosti o platbu, z ktorej boli tieto finančné prostriedky vyčlenené na samostatnú kontrolu. Z dôvodu opätovného zlúčenia častí žiadostí o platbu je ku kódu žiadosti o platbu (v rámci časti žiadosti o platbu vypĺňanej riadiacim orgánom) automaticky priraďovaný len jeden číselný identifikátor.
b)	je ukončená po ukončení kontroly deklarovaných výdavkov, ktoré neboli vyčlenené na samostatnú kontrolu, riadiaci orgán deklarované výdavky, ktoré boli vyčlenené na samostatnú kontrolu:
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	schváli bez deklarovaných výdavkov, ktoré boli opätovne vyčlenené na samostatnú kontrolu, alebo
•	pozastaví3, alebo 
•	zamietne. 
V prípade schválenia deklarovaných výdavkov vo vyššie uvedených prípadoch, v stanovenej lehote 10 pracovných dní od prijatia žiadosti o platbu riadiacim orgánom32, riadiaci orgán elektronicky prostredníctvom ITMS predkladá platobnej jednotke príslušnú časť formulára žiadosti o platbu. 
Ku kódu žiadosti o platbu (v rámci žiadosti o platbu vypĺňanej riadiacim orgánom) je v tomto prípade automaticky priraďovaný samostatný číselný identifikátor.
6.	Platobná jednotka zostavuje súhrnnú žiadosť o platbu / mimoriadnu súhrnnú žiadosť o platbu zo žiadostí o platbu, pričom pri:
a)	žiadosti o platbu predloženej riadiacim orgánom v zmysle bodu 4, 5 a 7a) vykoná kontrolu žiadosti o platbu v zmysle zákona č. 357/2015 Z. z. o finančnej kontrole a audite do 5 pracovných dní od prijatia žiadosti o platbu platobnou jednotkou v ITMS. Platobná jednotka overí súlad deklarovanej sumy so schváleným rozpočtom platobnej jednotky. Následne v stanovenej lehote žiadosť o platbu schváli alebo neschváli. 
V prípade schválenia žiadosti o platbu platobná jednotka zahrnie sumu do nasledovnej súhrnnej žiadosti o platbu a v intervale dvakrát do mesiaca, podľa termínov stanovených certifikačným orgánom, predkladá súhrnnú žiadosť o platbu spolu s čiastkovým výkazom výdavkov certifikačnému orgánu elektronicky prostredníctvom ITMS. 
V prípade neschválenia žiadosti o platbu platobná jednotka vracia predmetnú žiadosť o platbu v stanovenej lehote 5 pracovných dní od prijatia žiadosti o platbu platobnou jednotkou v ITMS riadiacemu orgánu, ktorý postupuje podľa bodu 7a).
V prípade, ak okolnosti vylučujúce zodpovednosť24 neumožňujú platobnej jednotke schváliť žiadosť o platbu, resp. zaradiť už schválenú žiadosť o platbu do súhrnnej žiadosti o platbu, je platobná jednotka, do času pominutia týchto okolností, oprávnená pozastaviť25 schvaľovanie žiadosti o platbu, resp. zaradenie už schválenej žiadosti o platbu do súhrnnej žiadosti o platbu. O dôvodoch pozastavenia schvaľovania žiadosti o platbu, resp. nezaradenia už schválenej žiadosti o platbu do súhrnnej žiadosti o platbu, je platobná jednotka povinná bezodkladne, najneskôr však do 5 pracovných dní od prijatia žiadosti o platbu v ITMS informovať riadiaci orgán, ktorý následne bezodkladne informuje hlavného prijímateľa.
b)	žiadosti o platbu vrátenej z certifikačného orgánu v zmysle bodu 3 a 4 časti 6.4.3.1 a bodu 2 časti 6.4.3.2 na účely odstránenia identifikovaných nedostatkov: 
i.	v prípade, ak sa dôvody vrátenia žiadosti o platbu z certifikačného orgánu týkajú úrovne platobnej jednotky, platobná jednotka odstráni zistené nedostatky na svojej úrovni a najneskôr nasledujúci pracovný deň, resp. podľa postupov a termínov stanovených certifikačným orgánom, zahrnie predmetnú žiadosť o platbu do mimoriadnej súhrnnej žiadosti o platbu, ktorú elektronicky prostredníctvom ITMS spolu s čiastkovým výkazom výdavkov predkladá certifikačnému orgánu najneskôr nasledujúci pracovný deň po jej zostavení. Certifikačný orgán následne postupuje podľa bodov 1 až 3 časti 6.4.3.2;
ii.	v prípade, ak sa dôvody vrátenia žiadosti o platbu z certifikačného orgánu týkajú úrovne riadiaceho orgánu, platobná jednotka najneskôr nasledujúci pracovný deň po prijatí žiadosti o platbu z certifikačného orgánu elektronicky prostredníctvom ITMS vracia predmetnú žiadosť o platbu riadiacemu orgánu, ktorý postupuje podľa bodu 7b).
c)	žiadosti o platbu predloženej riadiacim orgánom v zmysle bodu 7b) a 7c) vykoná kontrolu žiadosti o platbu v zmysle zákona č. 357/2015 Z. z. o finančnej kontrole a audite do 3 pracovných dní od prijatia žiadosti o platbu platobnou jednotkou v ITMS a v tejto lehote žiadosť o platbu schváli alebo neschváli. 
V prípade schválenia žiadosti o platbu platobná jednotka, najneskôr nasledujúci pracovný deň, resp. podľa postupov a termínov stanovených certifikačným orgánom, zahrnie predmetnú žiadosť o platbu do mimoriadnej súhrnnej žiadosti o platbu, ktorú elektronicky prostredníctvom ITMS spolu s čiastkovým výkazom výdavkov predkladá certifikačnému orgánu najneskôr nasledujúci pracovný deň po jej zostavení. Platobná jednotka je oprávnená po dohode s riadiacim orgánom zahrnúť predmetnú žiadosť o platbu aj do súhrnnej žiadosti o platbu, ktorú elektronicky prostredníctvom ITMS spolu s čiastkovým výkazom výdavkov predkladá certifikačnému orgánu podľa termínov stanovených certifikačným orgánom. V tomto prípade je však potrebné zohľadniť lehoty stanovené pre jednotlivé subjekty zapojené do schvaľovacieho procesu žiadosti o platbu tak, aby bola dodržaná lehota v súlade s čl. 132 ods. 1 nariadenia Európskeho parlamentu a Rady (EÚ) č. 1303/2013. Certifikačný orgán následne postupuje podľa bodov 1 až 3 časti 6.4.3.2. 
V prípade neschválenia žiadosti o platbu platobná jednotka vracia predmetnú žiadosť o platbu v stanovenej lehote 3 pracovných dní od prijatia žiadosti o platbu platobnou jednotkou v ITMS riadiacemu orgánu, ktorý postupuje podľa bodu 7c).
d)	žiadosti o platbu vrátenej z certifikačného orgánu v zmysle bodu 4 časti 6.4.3.1 na účely zaradenia do mimoriadnej súhrnnej žiadosti o platbu po prijatí informácie o záveroch z certifikačného overovania platobná jednotka zahrnie predmetnú žiadosť o platbu najneskôr nasledujúci pracovný deň, resp. podľa postupov a termínov stanovených certifikačným orgánom do mimoriadnej súhrnnej žiadosti o platbu, ktorú elektronicky prostredníctvom ITMS spolu s čiastkovým výkazom výdavkov predkladá certifikačnému orgánu najneskôr nasledujúci pracovný deň po jej zostavení. Certifikačný orgán následne postupuje podľa bodov 1 až 3 časti 6.4.3.2.
7.	Riadiaci orgán v prípade vrátenia žiadosti o platbu z platobnej jednotky v zmysle:
a)	bodu 6a) bezodkladne, najneskôr však v lehote 10 pracovných dní od prijatia žiadosti o platbu v ITMS vykoná kontrolu žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite a o zmene a doplnení niektorých zákonov a na základe podmienok a postupov pre výkon kontroly žiadosti o platbu definovaných v Systéme riadenia EŠIF, resp. v súlade s usmernením riadiaceho orgánu. 
Riadiaci orgán počas výkonu kontroly žiadosti o platbu môže schvaľovanie žiadosti o platbu pozastaviť3. 
Po vykonaní kontroly žiadosti o platbu riadiaci orgán žiadosť o platbu:
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	pozastaví3, alebo 
•	zamietne. 
V prípade schválenia žiadosti o platbu vo vyššie uvedených prípadoch, v stanovenej lehote 10 pracovných dní od prijatia žiadosti o platbu riadiacim orgánom v ITMS, riadiaci orgán elektronicky prostredníctvom ITMS predloží príslušnú časť formulára žiadosti o platbu platobnej jednotke, ktorá postupuje v zmysle bodu 6a).
b)	bodu 6b) ii v prípade zistených nedostatkov, ktoré majú vplyv na výšku a / alebo oprávnenosť výdavkov bezodkladne, najneskôr však v lehote 10 pracovných dní od prijatia žiadosti o platbu riadiacim orgánom v ITMS vykoná kontrolu žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite a na základe podmienok a postupov pre výkon kontroly žiadosti o platbu definovaných v Systéme riadenia EŠIF, resp. v súlade s usmernením riadiaceho orgánu. V rámci nedostatkov bez vplyvu na výšku a / alebo oprávnenosť výdavkov sa uplatňuje bod 40 časti 3.2 tohto materiálu.
Riadiaci orgán počas výkonu kontroly žiadosti o platbu môže schvaľovanie žiadosti o platbu pozastaviť3. 
Po vykonaní kontroly žiadosti o platbu riadiaci orgán žiadosť o platbu:
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	pozastaví3, alebo 
•	zamietne. 
V prípade schválenia žiadosti o platbu vo vyššie uvedených prípadoch, v stanovenej lehote 10 pracovných dní od prijatia žiadosti o platbu riadiacim orgánom v ITMS, riadiaci orgán elektronicky prostredníctvom ITMS predloží príslušnú časť formulára žiadosti o platbu platobnej jednotke, ktorá postupuje v zmysle bodu 6c).
c)	bodu 6c) bezodkladne, najneskôr však v lehote 10 pracovných dní od prijatia žiadosti o platbu riadiacim orgánom v ITMS vykoná kontrolu žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite a na základe podmienok a postupov pre výkon kontroly žiadosti o platbu definovaných v Systéme riadenia EŠIF. 
Riadiaci orgán počas výkonu kontroly žiadosti o platbu môže schvaľovanie žiadosti o platbu pozastaviť3.
Po vykonaní kontroly žiadosti o platbu riadiaci orgán žiadosť o platbu:
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	pozastaví3, alebo 
•	zamietne. 
V prípade schválenia žiadosti o platbu vo vyššie uvedených prípadoch, v stanovenej lehote 10 pracovných dní od prijatia žiadosti o platbu riadiacim orgánom v ITMS, riadiaci orgán elektronicky prostredníctvom ITMS predloží príslušnú časť formulára žiadosti o platbu platobnej jednotke, ktorá postupuje v zmysle bodu 6c).
6.4.2.1	Postup overenia súhrnnej žiadosti o platbu certifikačným orgánom
1.	V prípade predloženej súhrnnej žiadosti o platbu certifikačný orgán vykoná v lehote 10 pracovných dní od prijatia súhrnnej žiadosti o platbu v ITMS administratívne overenie, prípadne certifikačné overovanie. Taktiež overuje súhrnnú žiadosť o platbu z hľadiska neprekročenia / dodržania celkovej alokácie podľa prioritných osí na základe čiastkového výkazu výdavkov predloženého platobnou jednotkou. V prípade potreby si od riadiaceho orgánu alebo platobnej jednotky dožiadala ďalšie informácie nevyhnutné na posúdenie súhrnnej žiadosti o platbu.
2.	Ak certifikačný orgán vykoná certifikačné overovanie žiadosti o platbu zaradenej do súhrnnej žiadosti o platbu, a toto certifikačné overovanie:
a)	je ukončené v lehote na overenie súhrnnej žiadosti o platbu, postupuje certifikačný orgán ďalej podľa bodu 3,
b)	nie je ukončené v lehote na overenie súhrnnej žiadosti o platbu, postupuje certifikačný orgán ďalej podľa bodu 4.
3.	Certifikačný orgán do 10 pracovných dní od prijatia súhrnnej žiadosti o platbu v ITMS súhrnnú žiadosť o platbu:
•	schváli v plnej výške, alebo
•	schváli v zníženej výške o sumu žiadosti o platbu, v ktorej boli v rámci administratívneho overenia, prípadne certifikačného overovania certifikačným orgánom zistené nedostatky, alebo
•	schvaľovanie pozastaví3, alebo 
•	neschváli. 
Žiadosť o platbu, v rámci ktorej boli zistené nedostatky, ktoré majú alebo by mohli mať vplyv na výšku a / alebo oprávnenosť výdavkov, certifikačný orgán vráti elektronicky prostredníctvom ITMS platobnej jednotke, ktorá postupuje podľa bodu 6b) časti 6.4.2. Certifikačný orgán následne súhrnnú žiadosť o platbu schvaľuje v zníženej výške. 
4.	Certifikačný orgán do 15 pracovných dní od prijatia súhrnnej žiadosti o platbu v ITMS ukončí certifikačné overovanie žiadosti o platbu zo súhrnnej žiadosti o platbu, ktorá bola schválená v zníženej výške v zmysle bodu 3 (súhrnná žiadosť o platbu schválená v zníženej výške o sumu žiadosti o platbu, ktorá je predmetom certifikačného overovania), vráti túto žiadosť o platbu platobnej jednotke a informuje platobnú jednotku a riadiaci orgán o záveroch z certifikačného overovania, v nadväznosti na ktoré platobná jednotka postupuje v zmysle bodu 6b) alebo 6d) časti 6.4.2.
5.	Certifikačný orgán v deň schválenia súhrnnej žiadosti o platbu a po jej spracovaní v ITMS informuje o schválení súhrnnej žiadosti o platbu platobnú jednotku v SR. 
6.	Platobná jednotka v SR je oprávnená ihneď, najneskôr do 3 pracovných dní po prijatí informácie o schválení súhrnnej žiadosti o platbu zabezpečiť: 
a)	v prípade žiadosti o platbu, ktorá obsahuje výdavky za hlavného prijímateľa a / alebo partnera so sídlom v Českej republike / Rakúskej spolkovej republiky:
•	zadanie platobných príkazov na úhradu prostriedkov EÚ z rozpočtových výdavkov (z výdavkového účtu) priamo na účet hlavného prijímateľa z Českej republiky / Rakúskej spolkovej republiky. Hlavný prijímateľ je povinný na základe písomných zmlúv s projektovými partnermi previesť prostriedky EÚ ostatným partnerom projektu;
•	informovanie orgánu zabezpečujúceho úhradu národného príspevku na spolufinancovanie v Českej republike / Rakúskej spolkovej republike. Prevod národných príspevkov na spolufinancovanie hlavnému prijímateľovi z Českej republiky / Rakúskej spolkovej republiky realizuje orgán zabezpečujúci úhradu národného spolufinancovania v Českej republike / Rakúskej spolkovej republike (ak relevantné); 
•	pri projektoch technickej pomoci (projekty na fungovanie Core management – TACM) zadanie platobných príkazov na úhradu prostriedkov EÚ z rozpočtových výdavkov (z výdavkového účtu) a zadanie platobných príkazov na úhradu národného príspevku na spolufinancovanie (alikvotnej časti spolufinancovania z prostriedkov štátneho rozpočtu SR) priamo na účet hlavného prijímateľa z Rakúskej spolkovej republiky. Zároveň platobná jednotka prostredníctvom riadiaceho orgánu zabezpečí informovanie orgánu zabezpečujúceho úhradu národného príspevku na spolufinancovanie v Rakúskej spolkovej republike o prevode prostriedkov EÚ a národného príspevku na spolufinancovanie (alikvotnej časti spolufinancovania z prostriedkov štátneho rozpočtu SR).
Orgán zabezpečujúci úhradu národného príspevku na spolufinancovanie v Rakúskej spolkovej republike je povinný zabezpečiť prevod národného príspevku na spolufinancovanie (alikvotnej časti spolufinancovania z prostriedkov rozpočtov AT) priamo na účet hlavného prijímateľa z Rakúskej spolkovej republiky;
b)	v prípade žiadosti o platbu, ktorá obsahuje výdavky za hlavného prijímateľa a / alebo partnera so sídlom v SR:
•	zadanie platobných príkazov na úhradu prostriedkov EÚ z rozpočtových výdavkov (z výdavkového účtu) priamo na účet hlavného prijímateľa zo SR, resp. ak je hlavným cezhraničným partnerom štátna rozpočtová organizácia a  hlavný prijímateľ je z Českej republiky / Rakúskej spolkovej republiky priamo na účet hlavného cezhraničného partnera zo SR. Hlavný cezhraničný partner je povinný na základe písomných zmlúv s projektovými partnermi previesť prostriedky ostatným partnerom zo SR;
•	zadanie platobných príkazov na úhradu prostriedkov štátneho rozpočtu z rozpočtových výdavkov (z výdavkového účtu) priamo na účet hlavného prijímateľa zo Slovenskej republiky, resp. ak je hlavným cezhraničným partnerom štátna rozpočtová organizácia a  hlavný prijímateľ je z Českej republiky / Rakúskej spolkovej republiky priamo na účet hlavného cezhraničného partnera zo SR. Hlavný cezhraničný partner je povinný na základe písomných zmlúv s projektovými partnermi previesť prostriedky ostatným partnerom zo SR;
•	pri projektoch technickej pomoci (projekty na fungovanie Core management – TACM) zadanie platobných príkazov na úhradu prostriedkov EÚ z rozpočtových výdavkov (z výdavkového účtu) a zadanie platobných príkazov na úhradu národného príspevku na spolufinancovanie (alikvotnej časti spolufinancovania z prostriedkov štátneho rozpočtu SR) priamo na účet hlavného prijímateľa zo SR. Zároveň platobná jednotka prostredníctvom riadiaceho orgánu zabezpečí informovanie orgánu zabezpečujúceho úhradu národného príspevku na spolufinancovanie v Českej republike / Rakúskej spolkovej republike o prevode prostriedkov EÚ a národného príspevku na spolufinancovanie (alikvotnej časti spolufinancovania z prostriedkov štátneho rozpočtu SR).
Orgán zabezpečujúci úhradu národného príspevku na spolufinancovanie v Českej republike / Rakúskej spolkovej republike je povinný zabezpečiť prevod národného príspevku na spolufinancovanie (alikvotnej časti spolufinancovania z prostriedkov rozpočtov CZ / AT) priamo na účet hlavného prijímateľa zo SR.
	V prípade hlavného prijímateľa / partnera zo SR (štátna rozpočtová organizácia) platobná jednotka zabezpečí žiadosť o prevod rozpočtovým opatrením, prostredníctvom úpravy limitov výdavkov. 
	V prípade, ak je viac projektových partnerov zo SR a títo majú hlavného prijímateľa z Českej republiky / Rakúskej spolkovej republiky dochádza k poskytnutiu prostriedkov v zmysle zmluvy o spolufinancovaní (ak zmluva o poskytnutí nenávratného finančného príspevku upravuje len poskytnutie prostriedkov EÚ bez prostriedkov štátneho rozpočtu na spolufinancovanie), resp. zmluvy o poskytnutí nenávratného finančného príspevku (ak zmluva o poskytnutí nenávratného finančného príspevku upravuje poskytnutie prostriedkov EÚ a zároveň aj prostriedkov štátneho rozpočtu na spolufinancovanie). Platobná jednotka zabezpečuje prevod prostriedkov štátneho rozpočtu na spolufinancovanie hlavnému cezhraničnému partnerovi a ten ich následne na základe písomných zmlúv s projektovými partnermi prevedie ostatným partnerom zo SR. O prevode finančných prostriedkov hlavnému cezhraničnému partnerovi zo SR platobná jednotka do 3 pracovných dní informuje hlavného prijímateľa z Českej republiky / Rakúskej spolkovej republiky a orgán zabezpečujúci úhradu národného príspevku na spolufinancovanie v Českej republike / Rakúskej spolkovej republike.
Zároveň je platobná jednotka povinná do 3 pracovných dní od zrealizovania úhrady zaúčtovať v ISUF bankový výpis vzťahujúci sa k predmetnej úhrade.
7.	Certifikačný orgán spravidla v lehote 10 pracovných dní od schválenia súhrnnej žiadosti o platbu, resp. v závislosti od zostatku na osobitnom účte prevádza prostriedky EÚ na príslušný príjmový účet platobnej jednotky v SR.
8.	Hlavný prijímateľ a hlavný cezhraničný partner sú povinní pri každej nasledujúcej žiadosti o platbu, resp. najneskôr pri žiadosti o platbu (s príznakom záverečná) predložiť výpisy z účtu preukazujúce prevod prostriedkov EÚ a štátneho rozpočtu na spolufinancovanie / národného príspevku na spolufinancovanie jednotlivým partnerom projektu (okrem projektov technickej pomoci).
6.4.2.2	Postup overenia mimoriadnej súhrnnej žiadosti o platbu certifikačným orgánom
1.	V prípade predloženej mimoriadnej súhrnnej žiadosti o platbu certifikačný orgán v lehote 7 pracovných dní od prijatia mimoriadnej súhrnnej žiadosti o platbu v ITMS vykoná administratívne overenie. Taktiež overuje mimoriadnu súhrnnú žiadosť o platbu z hľadiska neprekročenia / dodržania celkovej alokácie podľa prioritných osí na základe čiastkového výkazu výdavkov predloženého platobnou jednotkou. V prípade potreby si od riadiaceho orgánu alebo platobnej jednotky dožiada ďalšie informácie nevyhnutné na posúdenie súhrnnej žiadosti o platbu.
2.	Certifikačný orgán do 7 pracovných dní od prijatia mimoriadnej súhrnnej žiadosti o platbu v ITMS mimoriadnu súhrnnú žiadosť o platbu:
•	schváli v plnej výške, alebo
•	schváli v zníženej výške o sumu žiadosti o platbu, v ktorej boli v rámci administratívneho overenia certifikačným orgánom zistené nedostatky, 
•	schvaľovanie pozastaví3, alebo 
•	neschváli.
Žiadosť o platbu, v ktorej boli v rámci administratívneho overenia certifikačným orgánom zistené nedostatky, certifikačný orgán vráti elektronicky prostredníctvom ITMS platobnej jednotke, ktorá následne postupuje podľa bodu 6b) časti 6.4.2 a mimoriadnu súhrnnú žiadosť o platbu certifikačný orgán schvaľuje v zníženej výške.
3.	Certifikačný orgán v deň schválenia mimoriadnej súhrnnej žiadosti o platbu a po jej spracovaní v ITMS informuje o schválení mimoriadnej súhrnnej žiadosti o platbu platobnú jednotku.
4.	Platobná jednotka v SR je oprávnená ihneď, najneskôr do 3 pracovných dní po prijatí informácie o schválení mimoriadnej súhrnnej žiadosti o platbu zabezpečiť: 
a)	v prípade žiadosti o platbu, ktorá obsahuje výdavky za hlavného prijímateľa a / alebo partnera so sídlom v Českej republike / Rakúskej spolkovej republike:
•	zadanie platobných príkazov na úhradu prostriedkov EÚ z rozpočtových výdavkov (z výdavkového účtu) priamo na účet hlavného prijímateľa z Českej republiky / Rakúskej spolkovej republiky. Hlavný prijímateľ je povinný na základe písomných zmlúv s projektovými partnermi previesť prostriedky EÚ ostatným partnerom projektu;
•	informovanie orgánu zabezpečujúceho úhradu národného príspevku na spolufinancovanie v Českej republike / Rakúskej spolkovej republiky. Prevod národných príspevkov na spolufinancovanie hlavnému prijímateľovi z Českej republiky / Rakúskej spolkovej republiky realizuje orgán zabezpečujúci úhradu národného spolufinancovania v Českej republike / Rakúskej spolkovej republiky (ak relevantné).
b)	v prípade žiadosti o platbu, ktorá obsahuje výdavky za hlavného prijímateľa a / alebo partnera so sídlom v SR:
•	zadanie platobných príkazov na úhradu prostriedkov EÚ z rozpočtových výdavkov (z výdavkového účtu) priamo na účet hlavného prijímateľa zo SR, resp. ak je hlavným cezhraničným partnerom štátna rozpočtová organizácia a  hlavný prijímateľ je z Českej republiky / Rakúskej spolkovej republiky priamo na účet hlavného cezhraničného partnera zo SR. Hlavný cezhraničný partner je povinný na základe písomných zmlúv s projektovými partnermi previesť prostriedky ostatným partnerom zo SR;
•	zadanie platobných príkazov na úhradu prostriedkov štátneho rozpočtu z rozpočtových výdavkov (z výdavkového účtu) priamo na účet hlavného prijímateľa zo SR, resp. ak je hlavným cezhraničným partnerom štátna rozpočtová organizácia a hlavný prijímateľ je z Českej republiky / Rakúskej spolkovej republiky priamo na účet hlavného cezhraničného partnera zo SR. Hlavný cezhraničný partner je povinný na základe písomných zmlúv s projektovými partnermi previesť prostriedky ostatným partnerom zo SR.
	V prípade hlavného prijímateľa / partnera zo SR (štátna rozpočtová organizácia) platobná jednotka zabezpečí žiadosť o prevod rozpočtovým opatrením, prostredníctvom úpravy limitov výdavkov. 
	V prípade, ak je viac projektových partnerov zo SR a títo majú hlavného prijímateľa z Českej republiky / Rakúskej spolkovej republiky dochádza k poskytnutiu prostriedkov v zmysle zmluvy o spolufinancovaní (ak zmluva o poskytnutí nenávratného finančného príspevku upravuje len poskytnutie prostriedkov EÚ bez prostriedkov štátneho rozpočtu na spolufinancovanie), resp. zmluvy o poskytnutí nenávratného finančného príspevku (ak zmluva o poskytnutí nenávratného finančného príspevku upravuje poskytnutie prostriedkov EÚ a zároveň aj štátneho rozpočtu na spolufinancovanie). Platobná jednotka zabezpečuje prevod prostriedkov štátneho rozpočtu na spolufinancovanie hlavnému cezhraničnému partnerovi a ten ich následne na základe písomných zmlúv s projektovými partnermi prevedie ostatným partnerom zo SR. O prevode finančných prostriedkov hlavnému cezhraničnému partnerovi zo SR platobná jednotka do 3 pracovných dní informuje hlavného prijímateľa z Českej republiky / Rakúskej spolkovej republiky a orgán zabezpečujúci úhradu národného príspevku na spolufinancovanie v Českej republike / Rakúskej spolkovej republike.
Zároveň je platobná jednotka povinná do 3 pracovných dní od zrealizovania úhrady zaúčtovať v ISUF bankový výpis vzťahujúci sa k predmetnej úhrade.
5.	Certifikačný orgán spravidla v lehote 10 pracovných dní od schválenia mimoriadnej súhrnnej žiadosti o platbu, resp. v závislosti od zostatku na osobitnom účte prevádza prostriedky EÚ na príslušný príjmový účet platobnej jednotky v SR.
6.	Hlavný prijímateľ a hlavný cezhraničný partner sú povinní pri každej nasledujúcej žiadosti o platbu, resp. najneskôr pri žiadosti o platbu (s príznakom záverečná) predložiť výpisy z účtu preukazujúce prevod prostriedkov EÚ a štátneho rozpočtu na spolufinancovanie / národného príspevku na spolufinancovanie jednotlivým partnerom projektu.
6.5	Systém zálohových platieb v rámci fondu malých projektov Programu Interreg V-A SK – CZ
Pri projektoch financovaných z EFRR v rámci Programu Interreg V-A SK – CZ, odchylne od časti 6.4 tohto materiálu, môže hlavný prijímateľ / partner v rámci fondu malých projektov využívať systém zálohových platieb. 
V závislosti od podmienok oprávnenosti prijímateľa na využívanie jednotlivých systémov financovania stanovených v časti 4.5.3 tohto materiálu a v závislosti od určenia riadiaceho orgánu stanoveného v zmluve o poskytnutí nenávratného finančného príspevku môže hlavný prijímateľ z Českej republiky / partner zo SR v rámci fondu malých projektov programu Interreg V-A SK – CZ kombinovať systém zálohových platieb so systémom refundácie. 
Systém zálohových platieb môže hlavný prijímateľ z Českej republiky / partner zo SR v rámci fondu malých projektov použiť na úhradu výdavkov spojených s administráciou fondu malých projektov (administratívne výdavky správcov okrem výdavkov súvisiacich s prípravou projektu) a na úhradu výdavkov malých projektov, t. j. už zrealizovaných a uhradených výdavkov konečného užívateľa, ktoré konečný užívateľ uhradí najprv z vlastných zdrojov a tie sú mu následne v pomernej výške refundované zo zálohovej platby hlavného prijímateľa / partnera v rámci fondu malých projektov (vo vzťahu ku konečnému užívateľovi sa uplatňuje výlučne systém refundácie). 
Ostatní hlavní prijímatelia / partneri zo SR / Českej republiky (t. j. hlavní prijímatelia / partneri mimo fondu malých projektov) a koneční užívatelia v rámci fondu malých projektov nie sú oprávnení využívať systém zálohových platieb (pri financovaní sa uplatňuje výlučne systém refundácie v súlade s časťou 6.4 tohto materiálu).
Žiadosti o platbu predkladá hlavný prijímateľ v rámci fondu malých projektov samostatne za seba a samostatne za partnera. Zároveň platí, že v prípade, ak je projekt financovaný z viacerých prioritných osí, hlavný prijímateľ predkladá žiadosť o platbu aj za každú prioritnú os samostatne. Uvedené sa vzťahuje ako na žiadosť o platbu (poskytnutie zálohovej platby), tak na žiadosť o platbu (zúčtovanie zálohovej platby). Zároveň jednotlivé žiadosti o platbu môže hlavný prijímateľ v rámci fondu malých projektov predkladať len na jeden z uvedených systémov, tzn. že výdavky realizované prostredníctvom systému zálohových platieb nemôže hlavný prijímateľ v rámci jednej žiadosti o platbu kombinovať spolu s výdavkami uplatňovanými systémom refundácie (časť 6.4 tohto materiálu). V takom prípade hlavný prijímateľ predkladá samostatne žiadosť o platbu (zúčtovanie zálohovej platby) a samostatne žiadosť o platbu (priebežná platba). Uvedené podmienky sa vzťahujú aj na predkladanie zoznamov deklarovaných výdavkov predkladaných hlavným prijímateľom, resp. partnerom na prvostupňovú kontrolu.
Zálohové platby sú hlavnému prijímateľovi / partnerovi v rámci fondu malých projektov poskytované maximálne do výšky 40 % relevantnej časti alokácie EFRR projektu vyčlenenej na prioritnú os zodpovedajúcej 12 mesiacom realizácie aktivít projektu na základe postupov riadiaceho orgánu zapracovaných v relevantných dokumentoch (príručka pre prijímateľa, manuál procedúr a iné) a k tomu prislúchajúceho podielu štátneho rozpočtu na spolufinancovanie / národného príspevku na spolufinancovanie (ak relevantné). V prípade kombinácie systému refundácie so systémom zálohových platieb sa výška prvej zálohovej platby vypočíta na rovnakom základe, ako by sa vypočítala zálohová platba pri začatí realizácie aktivít projektu, t. j. maximálne do výšky 40 % relevantnej časti alokácie EFRR projektu vyčlenenej na prioritnú os zodpovedajúcu 12 mesiacom realizácie aktivít projektu a k tomu prislúchajúceho podielu štátneho rozpočtu na spolufinancovanie / národného príspevku na spolufinancovanie (ak relevantné). 
Zálohové platby sú hlavnému prijímateľovi / partnerovi v rámci fondu malých projektov poskytované pomerne za zdroje EÚ a štátneho rozpočtu na spolufinancovanie / národného príspevku na spolufinancovanie (ak relevantné) najskôr po nadobudnutí účinnosti zmluvy o poskytnutí nenávratného finančného príspevku, resp. na základe zúčtovania poskytnutej zálohovej platby do dosiahnutia 100 % celkovej alokácie EFRR projektu (do úvahy sa berú všetky uplatňované systémy financovania, t. j. suma každej uhradenej žiadosti o platbu prijímateľa sa spočítava do jednej spoločnej sumy, ktorá vyjadruje sumárny stav percentuálneho čerpania celkových oprávnených výdavkov na projekt k aktuálnemu obdobiu). V prípade zníženia nenávratného finančného príspevku sa zálohová platba poskytuje do momentu dosiahnutia 100 % aktuálnej výšky celkovej alokácie EFRR. 
Posledná žiadosť o platbu (zúčtovanie zálohovej platby) hlavný prijímateľ / partner predloží ako žiadosť o platbu (zúčtovanie zálohovej platby (s príznakom záverečná)).
Zálohovú platbu možno zúčtovať predložením viacerých žiadostí o platbu (zúčtovanie zálohovej platby). Hlavný prijímateľ / partner môže disponovať finančnými prostriedkami EÚ v maximálnej výške 40 % relevantnej časti alokácie EFRR projektu vyčlenenej na prioritnú os zodpovedajúcej 12 mesiacom realizácie aktivít projektu a k tomu prislúchajúceho podielu štátneho rozpočtu na spolufinancovanie / národného príspevku na spolufinancovanie (ak relevantné).
Hlavný prijímateľ / partner je povinný zálohové platby zúčtovať v rovnakom pomere, v akom mu boli prostriedky EÚ a štátneho rozpočtu na spolufinancovanie / národného príspevku na spolufinancovanie (ak relevantné) poskytnuté. 
Pri využívaní systému zálohových platieb v rámci fondu malých projektov Programu Interreg V-A SK – CZ, partner so sídlom na území SR musí byť vždy, s cieľom úhrady prostriedkov EÚ a štátneho rozpočtu na spolufinancovanie priamo na účet partnera, účastníkom zmluvného vzťahu podľa § 25 ods. 3 zákona č. 292/2014 Z. z. o EŠIF. 
Riadiaci orgán môže stanoviť prísnejšie pravidlá pre poskytnutie zálohovej platby a zúčtovanie zálohovej platby ako tie, ktoré sú definované v Systéme finančného riadenia ŠF, KF a ENRF27.
Riadiaci orgán posúdi opodstatnenosť a reálnosť požiadavky hlavného prijímateľa / partnera v rámci fondu malých projektov na poskytnutie zálohovej platby. 
Každá platba hlavnému prijímateľovi / partnerovi v rámci fondu malých projektov z prostriedkov EÚ a štátneho rozpočtu na spolufinancovanie / národných príspevkov na spolufinancovanie (ak relevantné) je realizovaná len do výšky súčtu pomerov prostriedkov EÚ a štátneho rozpočtu na spolufinancovanie / národných príspevkov na spolufinancovanie (ak relevantné) schváleného pre daný členský štát a prioritnú os v rámci projektu.
Poskytnutie zálohovej platby si nevyžaduje súhlas certifikačného orgánu.
Pri využití systému zálohových platieb je riadiaci orgán / zodpovedný subjekt určený na národnej úrovni oprávnený, v prípade potreby počas výkonu kontroly zoznamu deklarovaných výdavkov alebo kontroly žiadosti o platbu (zúčtovanie zálohovej platby), vyčleniť časti deklarovaných výdavkov z predloženého zoznamu deklarovaných výdavkov alebo predloženej žiadosti o platbu (zúčtovanie zálohovej platby). V prípade systému zálohových platieb je možné deklarované výdavky vyčleniť na úrovni deklarovaného výdavku.
Pri využití systému zálohových platieb v rámci Programu Interreg V-A SK – CZ sa vyplácanie hlavného prijímateľa / partnera v rámci fondu malých projektov Programu Interreg V-A SK – CZ realizuje v dvoch etapách – v etape poskytnutia zálohovej platby a v etape zúčtovania zálohovej platby.
Pravidlá pre výpočet maximálnej výšky zálohovej platby a pravidlá poskytnutia nasledujúcej zálohovej platby sú uvedené v časti 6.5.5 tohto materiálu.
6.5.1	Etapa poskytnutia zálohovej platby v rámci fondu malých projektov Programu Interreg V-A SK – CZ
1.	Hlavný prijímateľ v rámci fondu malých projektov po začatí realizácie aktivít projektu a nadobudnutí účinnosti zmluvy o poskytnutí nenávratného finančného príspevku predkladá riadiacemu orgánu žiadosť o platbu (poskytnutie zálohovej platby) elektronicky prostredníctvom ITMS a podľa postupov definovaných Systémom riadenia EŠIF a usmernením riadiaceho orgánu. V rámci formulára žiadosti o platbu prijímateľ uvedie nárokované finančné prostriedky projektu v zmysle zmluvy o poskytnutí nenávratného finančného príspevku.
2.	Riadiaci orgán bezodkladne, najneskôr však v lehote 15 pracovných dní od prijatia žiadosti o platbu riadiacim orgánom32 vykoná kontrolu žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite a na základe podmienok a postupu výkonu kontroly projektu definovaných v Systéme riadenia EŠIF, resp. v súlade s usmernením riadiaceho orgánu. Po prijatí žiadosti o platbu riadiacim orgánom sa v ITMS k pôvodnému kódu žiadosti o platbu automaticky priradí dvojmiestny číselný identifikátor.
Riadiaci orgán v prípade zistenia nedostatkov vyzve22 hlavného prijímateľa, aby v stanovenej lehote doplnil / upravil žiadosť o platbu. Lehota na výkon kontroly žiadosti o platbu môže byť riadiacim orgánom pozastavená3. 
3.	Riadiaci orgán po vykonaní kontroly žiadosti o platbu v zmysle bodu 2 žiadosť o platbu:
•	schváli v plnej výške, alebo
•	schváli v zníženej výške, alebo
•	pozastaví3 alebo 
•	zamietne. 
V prípade schválenia žiadosti o platbu vo vyššie uvedených prípadoch, v stanovenej lehote 15 pracovných dní od prijatia žiadosti o platbu riadiacim orgánom32, riadiaci orgán elektronicky prostredníctvom ITMS predkladá platobnej jednotke príslušnú časť formulára žiadosti o platbu.
4.	Platobná jednotka vykoná kontrolu v zmysle zákona č. 357/2015 Z. z. o finančnej kontrole a audite do 5 pracovných dní od prijatia žiadosti o platbu platobnou jednotkou v ITMS. Platobná jednotka rovnako overí súlad sumy nárokovaných finančných prostriedkov so schváleným rozpočtom platobnej jednotky. Následne platobná jednotka v stanovenej lehote žiadosť o platbu schváli alebo neschváli. 
V prípade schválenia žiadosti o platbu platobná jednotka bezodkladne, najneskôr do 3 pracovných dní od schválenia žiadosti o platbu (poskytnutie zálohovej platby) zabezpečí: 
a)	v prípade žiadosti o platbu (poskytnutie zálohovej platby) predloženej za hlavného prijímateľa so sídlom v Českej republike:
•	zadanie platobných príkazov na úhradu prostriedkov EÚ z rozpočtových výdavkov (z výdavkového účtu) priamo na účet hlavného prijímateľa z Českej republiky;
•	informovanie orgánu zabezpečujúceho úhradu národného príspevku na spolufinancovanie v Českej republike. Prevod národných príspevkov na spolufinancovanie hlavnému prijímateľovi z Českej republiky realizuje orgán zabezpečujúci úhradu národného spolufinancovania v Českej republike (ak relevantné).
b)	v prípade žiadosti o platbu (poskytnutie zálohovej platby) predloženej za partnera so sídlom v SR:
•	zadanie platobných príkazov na úhradu prostriedkov EÚ z rozpočtových výdavkov (z výdavkového účtu) priamo na účet partnera zo SR;
•	zadanie platobných príkazov na úhradu prostriedkov štátneho rozpočtu na spolufinancovanie z rozpočtových výdavkov (z výdavkového účtu) priamo na účet partnera zo SR.
Zároveň je platobná jednotka povinná do 3 pracovných dní od zrealizovania úhrady zaúčtovať v ISUF bankový výpis vzťahujúci sa k predmetnej úhrade.
V prípade neschválenia žiadosti o platbu, platobná jednotka vracia predmetnú žiadosť o platbu v stanovenej lehote 5 pracovných dní od prijatia žiadosti o platbu platobnou jednotkou v ITMS riadiacemu orgánu, ktorý postupuje v zmysle bodu 5.
V prípade, ak okolnosti vylučujúce zodpovednosť24 neumožňujú platobnej jednotke schváliť žiadosť o platbu, je platobná jednotka, do času pominutia týchto okolností, oprávnená pozastaviť25 schvaľovanie žiadosti o platbu. O dôvodoch pozastavenia schvaľovania žiadosti o platbu je platobná jednotka povinná bezodkladne, najneskôr však do 5 pracovných dní od prijatia žiadosti o platbu v ITMS informovať riadiaci orgán, ktorý následne bezodkladne informuje hlavného prijímateľa.
5.	Riadiaci orgán v prípade vrátenia žiadosti o platbu z platobnej jednotky v zmysle bodu 4 bezodkladne, najneskôr však v lehote 10 pracovných dní od prijatia žiadosti o platbu riadiacim orgánom v ITMS vykoná kontrolu žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite a na základe podmienok a postupov pre výkon kontroly žiadosti o platbu definovaných v Systéme riadenia EŠIF, resp. v súlade s usmernením riadiaceho orgánu. 
Riadiaci orgán počas výkonu kontroly žiadosti o platbu môže schvaľovanie žiadosti o platbu pozastaviť3.
Po vykonaní kontroly žiadosti o platbu riadiaci orgán žiadosť o platbu:
•	schváli v plnej výške, alebo 
•	schváli v zníženej výške, alebo
•	pozastaví3, alebo
•	zamietne. 
V prípade schválenia žiadosti o platbu vo vyššie uvedených prípadoch, v stanovenej lehote 10 pracovných dní od prijatia žiadosti o platbu riadiacim orgánom v ITMS, riadiaci orgán elektronicky prostredníctvom ITMS predloží príslušnú časť formulára žiadosti o platbu platobnej jednotke, ktorá postupuje podľa bodu 4.
6.5.2	Etapa zúčtovania poskytnutej zálohovej platby v rámci fondu malých projektov Programu Interreg V-A SK – CZ
Po poskytnutí zálohovej platby je hlavný prijímateľ / partner v rámci fondu malých projektov povinný každú jednu poskytnutú zálohovú platbu priebežne zúčtovávať, pričom najneskôr do 9 mesiacov odo dňa pripísania finančných prostriedkov na účet hlavného prijímateľa / partnera v rámci fondu malých projektov je povinný zúčtovať 100 % poskytnutej zálohovej platby. 
Hlavný prijímateľ v rámci zúčtovania každej jednej poskytnutej zálohovej platby predkladá riadiacemu orgánu žiadosť o platbu (zúčtovanie zálohovej platby) elektronicky prostredníctvom ITMS a podľa postupov definovaných Systémom riadenia EŠIF. V rámci formulára žiadosti o platbu hlavný prijímateľ uvedie deklarované výdavky podľa skupiny výdavkov v zmysle zmluvy o poskytnutí nenávratného finančného príspevku. 
6.5.2.1	Predkladanie zoznamov deklarovaných výdavkov hlavným prijímateľom / partnerom v rámci fondu malých projektov Programu Interreg V-A SK – CZ
1.	Hlavný prijímateľ / partner v rámci fondu malých projektov elektronicky prostredníctvom ITMS predkladá riadiacemu orgánu / zodpovednému subjektu určenému na národnej úrovni zoznam deklarovaných výdavkov v intervaloch stanovených riadiacim orgánom a za podmienok splnenia minimálnej výšky oprávnených výdavkov stanovenej riadiacim orgánom (s výnimkou prípadov nevyhnutných pre splnenie podmienok na zúčtovanie zálohovej platby). 
2.	Hlavný prijímateľ / partner v rámci fondu malých projektov spolu so zoznamom deklarovaných výdavkov28 predkladá aj účtovné doklady1 (preukazujúce úhradu výdavkov) a relevantnú podpornú dokumentáciu, ktorej minimálny rozsah stanovuje Systém riadenia EŠIF, resp. relevantnú podpornú dokumentáciu v súlade s usmernením riadiaceho orgánu / zodpovedného subjektu určeného na národnej úrovni.
3.	Riadiaci orgán / zodpovedný subjekt určený na národnej úrovni bezodkladne, najneskôr však v lehote 90 kalendárnych dní od prijatia zoznamu deklarovaných výdavkov riadiacim orgánom / subjektom zodpovedným na národnej úrovni29 vykoná kontrolu zoznamu deklarovaných výdavkov podľa čl. 23 nariadenia Európskeho parlamentu a Rady (EÚ) č. 1299/2013 v zmysle zákona č. 357/2015 Z. z. o finančnej kontrole a audite (ustanovenia zákona č. 357/2015 Z. z. o finančnej kontrole a audite sa nevzťahujú na zodpovedný subjekt určený na národnej úrovni v Českej republike) a na základe podmienok a postupov pre výkon kontroly projektu definovaných Systémom riadenia EŠIF, resp. v súlade s usmernením riadiaceho orgánu / zodpovedného subjektu určeného na národnej úrovni. 
Riadiaci orgán / zodpovedný subjekt určený na národnej úrovni v prípade zistenia nedostatkov v zozname deklarovaných výdavkov vyzve22 hlavného prijímateľa / partnera v rámci fondu malých projektov, aby v stanovenej lehote odstránil nedostatky. Lehota na výkon kontroly zoznamu deklarovaných výdavkov môže byť riadiacim orgánom / zodpovedným subjektom určeným na národnej úrovni pozastavená. 
4.	Riadiaci orgán / zodpovedný subjekt určený na národnej úrovni počas výkonu kontroly zoznamu deklarovaných výdavkov vykonáva v prípade potreby aj samostatnú kontrolu vyčlenenej časti deklarovaných výdavkov z predloženého zoznamu deklarovaných výdavkov. V prípade systému zálohových platieb je možné vyčleniť výdavky na úrovni deklarovaného výdavku. Riadiaci orgán / zodpovedný subjekt určený na národnej úrovni môže počas výkonu samostatnej kontroly vyčlenenej časti deklarovaných výdavkov vyčleniť z už vyčlenenej časti deklarovaných výdavkov ďalšiu časť deklarovaných výdavkov na samostatnú kontrolu. 
Riadiaci orgán / zodpovedný subjekt určený na národnej úrovni vykoná samostatnú kontrolu vyčlenenej časti deklarovaných výdavkov z predloženého zoznamu deklarovaných výdavkov v stanovenej lehote 90 kalendárnych dní od prijatia zoznamu deklarovaných výdavkov29.
5.	Riadiaci orgán / zodpovedný subjekt určený na národnej úrovni po vykonaní kontroly zoznamu deklarovaných výdavkov v zmysle bodu 3 výdavky (projektov schválených monitorovacím výborom) zahrnuté hlavným prijímateľom / partnerom v zozname deklarovaných výdavkov:
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	schváli vo výške zníženej o deklarované výdavky, ktoré sú predmetom samostatnej kontroly, pričom v tomto prípade sa uplatňuje postup v zmysle bodu 6b), alebo 
•	pozastaví alebo 
•	zamietne. 
V prípade schválenia zoznamu deklarovaných výdavkov vo vyššie uvedených prípadoch v stanovenej lehote 90 kalendárnych dní od prijatia zoznamu deklarovaných výdavkov29 riadiaci orgán / zodpovedný subjekt určený na národnej úrovni zašle elektronicky prostredníctvom ITMS hlavnému prijímateľovi / partnerovi v rámci fondu malých projektov schválený zoznam deklarovaných výdavkov30. 
6.	Ak kontrola vyčlenenej časti deklarovaných výdavkov, ktoré boli predmetom samostatnej kontroly v zmysle bodu 4:
a)	je ukončená pred alebo súčasne s ukončením kontroly deklarovaných výdavkov, ktoré neboli vyčlenené na samostatnú kontrolu, riadiaci orgán / zodpovedný subjekt určený na národnej úrovni deklarované výdavky, ktoré neboli vyčlenené na samostatnú kontrolu a deklarované výdavky, ktoré boli vyčlenené na samostatnú kontrolu:
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	schváli bez deklarovaných výdavkov, ktoré boli opätovne vyčlenené na samostatnú kontrolu, alebo
•	pozastaví, alebo 
•	zamietne. 
V prípade schválenia zoznamu deklarovaných výdavkov vo vyššie uvedených prípadoch, v stanovenej lehote 90 kalendárnych dní od prijatia zoznamu deklarovaných výdavkov29, riadiaci orgán / zodpovedný subjekt určený na národnej úrovni zašle elektronicky prostredníctvom ITMS hlavnému prijímateľovi / partnerovi schválený zoznam deklarovaných výdavkov30. Partner dva rovnopisy zoznamu deklarovaných výdavkov bezodkladne zašle hlavnému prijímateľovi (ak relevantné).
Ak kontrola vyčlenenej časti deklarovaných výdavkov bola ukončená pred alebo súčasne s ukončením kontroly deklarovaných výdavkov, ktoré neboli vyčlenené na samostatnú kontrolu, je potrebné zaradiť deklarované výdavky do zoznamu deklarovaných výdavkov, z ktorého boli tieto finančné prostriedky vyčlenené na samostatnú kontrolu. Z dôvodu opätovného zlúčenia častí zoznamu deklarovaných výdavkov je ku kódu zoznamu deklarovaných výdavkov automaticky priraďovaný len jeden číselný identifikátor.
b)	je ukončená po ukončení kontroly deklarovaných výdavkov, ktoré neboli vyčlenené na samostatnú kontrolu, riadiaci orgán deklarované výdavky, ktoré boli vyčlenené na samostatnú kontrolu:
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	schváli bez deklarovaných výdavkov, ktoré boli opätovne vyčlenené na samostatnú kontrolu, alebo
•	pozastaví, alebo 
•	zamietne. 
V prípade schválenia deklarovaných výdavkov vo vyššie uvedených prípadoch, v stanovenej lehote 90 kalendárnych dní od prijatia zoznamu deklarovaných výdavkov29, riadiaci orgán / zodpovedný subjekt určený na národnej úrovni zašle elektronicky prostredníctvom ITMS hlavnému prijímateľovi / partnerovi schválený zoznam deklarovaných výdavkov30. Partner dva rovnopisy zoznamu deklarovaných výdavkov bezodkladne zašle hlavnému prijímateľovi (ak relevantné).
Ku kódu zoznamu deklarovaných výdavkov je v tomto prípade automaticky priraďovaný samostatný číselný identifikátor.
6.5.2.2	Predkladanie žiadosti o platbu (zúčtovanie zálohovej platby) hlavným prijímateľom / partnerom v rámci fondu malých projektov Programu Interreg V-A SK – CZ
1.	Hlavný prijímateľ v rámci fondu malých projektov na základe schválených zoznamov deklarovaných výdavkov zostaví v ITMS žiadosť o platbu. Zostavenú žiadosť o platbu spolu so schválenými zoznamami deklarovaných výdavkov, resp. relevantnú podpornú dokumentáciu v súlade s usmernením riadiaceho orgánu predkladá hlavný prijímateľ v rámci fondu malých projektov riadiacemu orgánu elektronicky prostredníctvom ITMS31.
2.	Riadiaci orgán bezodkladne, najneskôr však v lehote 25 pracovných dní od prijatia žiadosti o platbu riadiacim orgánom32 vykoná kontrolu žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite a na základe podmienok a postupu výkonu kontroly projektu definovaných v Systéme riadenia EŠIF, resp. v súlade s ustanoveniami riadiaceho orgánu (skontroluje, či výdavky projektu boli uplatnené v súlade so zmluvou o poskytnutí nenávratného finančného príspevku). Po prijatí žiadosti o platbu riadiacim orgánom sa v ITMS k pôvodnému kódu žiadosti o platbu automaticky priradí dvojmiestny číselný identifikátor.
Riadiaci orgán, v prípade zistenia nedostatkov, vyzve22 hlavného prijímateľa v rámci fondu malých projektov, aby v stanovenej lehote doplnil / upravil žiadosť o platbu. Lehota na výkon kontroly žiadosti o platbu môže byť riadiacim orgánom pozastavená3.
3.	Riadiaci orgán počas výkonu kontroly žiadosti o platbu vykonáva v prípade potreby aj samostatnú kontrolu vyčlenenej časti deklarovaných výdavkov z predloženej žiadosti o platbu. V prípade systému zálohovej platby je možné vyčleniť výdavky na úrovni deklarovaného výdavku. Riadiaci orgán môže počas výkonu samostatnej kontroly vyčlenenej časti deklarovaných výdavkov vyčleniť z už vyčlenenej časti deklarovaných výdavkov ďalšiu časť deklarovaných výdavkov na samostatnú kontrolu. Samostatná kontrola vyčlenenej časti deklarovaných výdavkov z predloženej žiadosti o platbu sa nevykonáva v prípade žiadosti o platbu vrátenej z platobnej jednotky v zmysle bodu 6a). Podrobnosti výkonu samostatnej kontroly vyčlenenej časti deklarovaných výdavkov z predloženej žiadosti o platbu stanovuje Systém riadenia EŠIF. 
Riadiaci orgán vykoná samostatnú kontrolu vyčlenenej časti deklarovaných výdavkov z predloženej žiadosti o platbu bezodkladne, najneskôr však v lehote 25 pracovných dní od prijatia žiadosti o platbu riadiacim orgánom32.
4.	Riadiaci orgán po vykonaní kontroly žiadosti o platbu v zmysle bodu 2 žiadosť o platbu 
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	schváli vo výške zníženej o deklarované výdavky, ktoré sú predmetom samostatnej kontroly, pričom v tomto prípade sa uplatňuje postup v zmysle bodu 5b), alebo 
•	pozastaví3, alebo 
•	zamietne. 
V prípade schválenia žiadosti o platbu vo vyššie uvedených prípadoch, v stanovenej lehote 25 pracovných dní od prijatia žiadosti o platbu riadiacim orgánom32, riadiaci orgán elektronicky prostredníctvom ITMS predkladá platobnej jednotke príslušnú časť formulára žiadosti o platbu. 
5.	Ak kontrola vyčlenenej časti deklarovaných výdavkov, ktoré boli predmetom samostatnej kontroly v zmysle bodu 3:
a)	je ukončená pred alebo súčasne s ukončením kontroly deklarovaných výdavkov, ktoré neboli vyčlenené na samostatnú kontrolu, riadiaci orgán deklarované výdavky, ktoré neboli vyčlenené na samostatnú kontrolu a deklarované výdavky, ktoré boli vyčlenené na samostatnú kontrolu:
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	schváli bez deklarovaných výdavkov, ktoré boli opätovne vyčlenené na samostatnú kontrolu, alebo
•	pozastaví3, alebo 
•	zamietne. 
V prípade schválenia deklarovaných výdavkov vo vyššie uvedených prípadoch v stanovenej lehote 25 pracovných dní od prijatia žiadosti o platbu riadiacim orgánom32, riadiaci orgán elektronicky prostredníctvom ITMS predkladá platobnej jednotke príslušnú časť formulára žiadosti o platbu. 
Ak kontrola vyčlenenej časti deklarovaných výdavkov bola ukončená pred alebo súčasne s ukončením kontroly deklarovaných výdavkov, ktoré neboli vyčlenené na samostatnú kontrolu, je potrebné zaradiť deklarované výdavky do žiadosti o platbu, z ktorej boli tieto finančné prostriedky vyčlenené na samostatnú kontrolu. Z dôvodu opätovného zlúčenia častí žiadostí o platbu je ku kódu žiadosti o platbu (v rámci časti žiadosti o platbu vypĺňanej riadiacim orgánom) automaticky priraďovaný len jeden číselný identifikátor.
b)	je ukončená po ukončení kontroly deklarovaných výdavkov, ktoré neboli vyčlenené na samostatnú kontrolu riadiaci orgán deklarované výdavky, ktoré boli vyčlenené na samostatnú kontrolu:
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	schváli bez deklarovaných výdavkov, ktoré boli opätovne vyčlenené na samostatnú kontrolu, alebo
•	pozastaví3, alebo 
•	zamietne. 
V prípade schválenia deklarovaných výdavkov vo vyššie uvedených prípadoch, v stanovenej lehote 25 pracovných dní od prijatia žiadosti o platbu riadiacim orgánom32, riadiaci orgán elektronicky prostredníctvom ITMS predkladá platobnej jednotke príslušnú časť formulára žiadosti o platbu. 
Ku kódu žiadosti o platbu (v rámci žiadosti o platbu vypĺňanej riadiacim orgánom) je v tomto prípade automaticky priraďovaný samostatný číselný identifikátor.
6.	Platobná jednotka zostavuje súhrnnú žiadosť o platbu / mimoriadnu súhrnnú žiadosť o platbu zo žiadostí o platbu, pričom pri:
a)	žiadosti o platbu (zúčtovanie zálohovej platby) predloženej riadiacim orgánom v zmysle bodu 2, 3 a 5a) vykoná kontrolu žiadosti o platbu v zmysle zákona č. 357/2015 Z. z. o finančnej kontrole a audite do 5 pracovných dní od prijatia žiadosti o platbu platobnou jednotkou v ITMS. Platobná jednotka overí súlad deklarovanej sumy so schváleným rozpočtom platobnej jednotky. Následne v stanovenej lehote schváli alebo neschváli žiadosť o platbu. 
V prípade schválenia žiadosti o platbu, platobná jednotka zahrnie žiadosť o platbu do nasledovnej súhrnnej žiadosti o platbu a v intervale dvakrát do mesiaca, podľa termínov stanovených certifikačným orgánom, predkladá súhrnnú žiadosť o platbu spolu s čiastkovým výkazom výdavkov certifikačnému orgánu elektronicky prostredníctvom ITMS. 
V prípade neschválenia žiadosti o platbu, platobná jednotka vracia predmetnú žiadosť o platbu v stanovenej lehote 5 pracovných dní od prijatia žiadosti o platbu platobnou jednotkou v ITMS riadiacemu orgánu, ktorý postupuje podľa bodu 7a).
V prípade, ak okolnosti vylučujúce zodpovednosť24 neumožňujú platobnej jednotke schváliť žiadosť o platbu, resp. zaradiť už schválenú žiadosť o platbu do súhrnnej žiadosti o platbu, je platobná jednotka, do času pominutia týchto okolností, oprávnená pozastaviť25 schvaľovanie žiadosti o platbu, resp. zaradenie už schválenej žiadosti o platbu do súhrnnej žiadosti o platbu. O dôvodoch pozastavenia schvaľovania žiadosti o platbu, resp. nezaradenia už schválenej žiadosti o platbu do súhrnnej žiadosti o platbu, je platobná jednotka povinná bezodkladne, najneskôr však do 5 pracovných dní od prijatia žiadosti o platbu v ITMS informovať riadiaci orgán, ktorý následne bezodkladne informuje hlavného prijímateľa.
b)	žiadosti o platbu (zúčtovanie zálohovej platby) vrátenej z certifikačného orgánu v zmysle bodu 3 a 4 časti 6.5.4.1 a bod 2 časti 6.5.4.2 na účely odstránenia identifikovaných nedostatkov: 
i.	v prípade, ak sa dôvody vrátenia žiadosti o platbu z certifikačného orgánu týkajú úrovne platobnej jednotky, platobná jednotka odstráni zistené nedostatky na svojej úrovni a najneskôr nasledujúci pracovný deň, resp. podľa postupov a termínov stanovených certifikačným orgánom, zahrnie predmetnú žiadosť o platbu do mimoriadnej súhrnnej žiadosti o platbu, ktorú elektronicky prostredníctvom ITMS spolu s čiastkovým výkazom výdavkov predkladá certifikačnému orgánu najneskôr nasledujúci pracovný deň po jej zostavení. Certifikačný orgán následne postupuje podľa bodov 1 až 3 časti 6.5.4.2;
ii.	v prípade, ak sa dôvody vrátenia žiadosti o platbu z certifikačného orgánu týkajú úrovne riadiaceho orgánu, platobná jednotka najneskôr nasledujúci pracovný deň po prijatí žiadosti o platbu z certifikačného orgánu vracia predmetnú žiadosť o platbu elektronicky prostredníctvom ITMS riadiacemu orgánu, ktorý postupuje podľa bodu 7b).
c)	žiadosti o platbu (zúčtovanie zálohovej platby) predloženej riadiacim orgánom v zmysle bodu 7b) a 7c) vykoná kontrolu žiadosti o platbu v zmysle zákona č. 357/2015 Z. z. o finančnej kontrole a audite do 3 pracovných dní od prijatia žiadosti o platbu platobnou jednotkou v ITMS a v tejto lehote žiadosť o platbu schváli alebo neschváli. 
V prípade schválenia žiadosti o platbu platobná jednotka, najneskôr nasledujúci pracovný deň, resp. podľa postupov a termínov stanovených certifikačným orgánom, zahrnie predmetnú žiadosť o platbu do mimoriadnej súhrnnej žiadosti o platbu, ktorú elektronicky prostredníctvom ITMS spolu s čiastkovým výkazom výdavkov predkladá certifikačnému orgánu najneskôr nasledujúci pracovný deň po jej zostavení. Platobná jednotka je oprávnená po dohode s riadiacim orgánom zahrnúť predmetnú žiadosť o platbu aj do súhrnnej žiadosti o platbu, ktorú elektronicky prostredníctvom ITMS spolu s čiastkovým výkazom výdavkov predkladá certifikačnému orgánu podľa termínov stanovených certifikačným orgánom. Certifikačný orgán následne postupuje podľa bodov 1 až 3 časti 6.5.4.2. 
V prípade neschválenia žiadosti o platbu, platobná jednotka predmetnú žiadosť o platbu v stanovenej lehote 3 pracovných dní od prijatia žiadosti o platbu platobnou jednotkou v ITMS vracia riadiacemu orgánu, ktorý postupuje podľa bodu 7c).
d)	žiadosti o platbu vrátenej z certifikačného orgánu v zmysle bodu 4 časti 6.5.4.1 na účely zaradenia do mimoriadnej súhrnnej žiadosti o platbu po prijatí informácie o záveroch z certifikačného overovania platobná jednotka zahrnie predmetnú žiadosť o platbu najneskôr nasledujúci pracovný deň, resp. podľa postupov a termínov stanovených certifikačným orgánom do mimoriadnej súhrnnej žiadosti o platbu, ktorú elektronicky prostredníctvom ITMS spolu s čiastkovým výkazom výdavkov predkladá certifikačnému orgánu najneskôr nasledujúci pracovný deň po jej zostavení. Certifikačný orgán následne postupuje podľa bodov 1 až 3 časti 6.5.4.2.
7.	Riadiaci orgán v prípade vrátenia žiadosti o platbu z platobnej jednotky v zmysle:
a)	bodu 6a) bezodkladne, najneskôr však v lehote 10 pracovných dní od prijatia žiadosti o platbu riadiacim orgánom v ITMS vykoná kontrolu žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite a na základe podmienok a postupov pre výkon kontroly žiadosti o platbu definovaných v Systéme riadenia EŠIF, resp. v súlade s usmernením riadiaceho orgánu. 
Riadiaci orgán počas výkonu kontroly žiadosti o platbu môže schvaľovanie žiadosti o platbu pozastaviť3. 
Po vykonaní kontroly žiadosti o platbu riadiaci orgán žiadosť o platbu:
•	schváli v plnej výške, alebo 
•	schváli vo výške zníženej o sumu neoprávnených výdavkov, alebo
•	pozastaví3, alebo
•	zamietne. 
V prípade schválenia žiadosti o platbu vo vyššie uvedených prípadoch, v stanovenej lehote 10 pracovných dní od prijatia žiadosti o platbu riadiacim orgánom v ITMS, riadiaci orgán elektronicky prostredníctvom ITMS predloží príslušnú časť formulára žiadosti o platbu platobnej jednotke, ktorá postupuje v zmysle bodu 6a).
b)	bodu 6b) ii v prípade zistených nedostatkov, ktoré majú vplyv na výšku a / alebo oprávnenosť výdavkov bezodkladne, najneskôr však v lehote 10 pracovných dní od prijatia žiadosti o platbu riadiacim orgánom v ITMS vykoná kontrolu žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite a na základe podmienok a postupov pre výkon kontroly žiadosti o platbu definovaných v Systéme riadenia EŠIF, resp. v súlade s usmernením riadiaceho orgánu. V rámci nedostatkov bez vplyvu na výšku a / alebo oprávnenosť výdavkov sa uplatňuje bod 40 časti 3.2 tohto materiálu.
Riadiaci orgán počas výkonu kontroly žiadosti o platbu môže schvaľovanie žiadosti o platbu pozastaviť3. 
Po vykonaní kontroly žiadosti o platbu riadiaci orgán žiadosť o platbu:
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	pozastaví3, alebo
•	zamietne. 
V prípade schválenia žiadosti o platbu vo vyššie uvedených prípadoch, v stanovenej lehote 10 pracovných dní od prijatia žiadosti o platbu riadiacim orgánom v ITMS, riadiaci orgán elektronicky prostredníctvom ITMS predloží príslušnú časť formulára žiadosti o platbu platobnej jednotke, ktorá postupuje v zmysle bodu 6c).
c)	bodu 6c) bezodkladne, najneskôr však v lehote 10 pracovných dní od prijatia žiadosti o platbu riadiacim orgánom v ITMS vykoná kontrolu žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite a na základe podmienok a postupov pre výkon kontroly žiadosti o platbu definovaných v Systéme riadenia EŠIF, resp. v súlade s usmernením riadiaceho orgánu. 
Riadiaci orgán počas výkonu kontroly žiadosti o platbu môže schvaľovanie žiadosti o platbu pozastaviť3.
Po vykonaní kontroly žiadosti o platbu riadiaci orgán žiadosť o platbu:
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	pozastaví3, alebo
•	zamietne. 
V prípade schválenia žiadosti o platbu vo vyššie uvedených prípadoch, v stanovenej lehote 10 pracovných dní od prijatia žiadosti o platbu riadiacim orgánom v ITMS, riadiaci orgán elektronicky prostredníctvom ITMS predloží príslušnú časť formulára žiadosti o platbu platobnej jednotke, ktorá postupuje v zmysle bodu 6c).

6.5.3	Postup pri systéme zálohových platieb v rámci fondu malých projektov Programu Interreg V-A SK – CZ na úrovni certifikačného orgánu
6.5.3.1	Postup overenia súhrnnej žiadosti o platbu certifikačným orgánom
1.	V prípade predloženej súhrnnej žiadosti o platbu certifikačný orgán vykoná v lehote 10 pracovných dní od prijatia súhrnnej žiadosti o platbu v ITMS administratívne overenie, prípadne certifikačné overovanie. Taktiež overuje súhrnnú žiadosť o platbu z hľadiska neprekročenia / dodržania celkovej alokácie podľa prioritných osí na základe čiastkového výkazu výdavkov predloženého platobnou jednotkou. V prípade potreby si od riadiaceho orgánu alebo platobnej jednotky vyžiadava ďalšie informácie nevyhnutné pre posúdenie predloženej súhrnnej žiadosti o platbu. 
2.	Ak certifikačný orgán vykoná certifikačné overovanie žiadosti o platbu zaradenej do súhrnnej žiadosti o platbu, a toto certifikačné overovanie:
a)	je ukončené v lehote na overenie súhrnnej žiadosti o platbu, postupuje certifikačný orgán ďalej podľa bodu 3,
b)	nie je ukončené v lehote na overenie súhrnnej žiadosti o platbu, postupuje certifikačný orgán ďalej podľa bodu 4.
3.	Certifikačný orgán do 10 pracovných dní od prijatia súhrnnej žiadosti o platbu v ITMS súhrnnú žiadosť o platbu:
•	schváli v plnej výške, alebo
•	schváli v zníženej výške o sumu žiadosti o platbu, v ktorej boli v rámci administratívneho overenia, prípadne certifikačného overovania certifikačným orgánom zistené nedostatky, alebo
•	jej schvaľovanie pozastaví3, alebo 
•	neschváli. 
Žiadosť o platbu, v rámci ktorej boli zistené nedostatky, ktoré majú alebo by mohli mať vplyv na výšku a / alebo oprávnenosť výdavkov certifikačný orgán vráti elektronicky prostredníctvom ITMS platobnej jednotke, ktorá následne postupuje podľa bodu 6b) časti 6.5.2.2. Certifikačný orgán následne súhrnnú žiadosť o platbu schvaľuje v zníženej výške. 
4.	Certifikačný orgán do 15 pracovných dní od prijatia súhrnnej žiadosti o platbu v ITMS ukončí certifikačné overovanie žiadosti o platbu zo súhrnnej žiadosti o platbu, ktorá bola schválená v zníženej výške v zmysle bodu 3 (súhrnná žiadosť o platbu schválená v zníženej výške o sumu žiadosti o platbu, ktorá je predmetom certifikačného overovania), vráti túto žiadosť o platbu platobnej jednotke a informuje platobnú jednotku a riadiaci orgán o záveroch z certifikačného overovania, v nadväznosti na ktoré platobná jednotka postupuje v zmysle bodu 6b) alebo 6d) časti 6.5.2.2.
5.	Certifikačný orgán v deň schválenia súhrnnej žiadosti o platbu a po jej spracovaní v ITMS informuje o schválení súhrnnej žiadosti o platbu platobnú jednotku v SR a spravidla v lehote 10 pracovných dní od schválenia súhrnnej žiadosti o platbu, resp. v závislosti od zostatku na osobitnom účte prevádza prostriedky EÚ na príslušný účet platobnej jednotky. Certifikačný orgán prevádza prostriedky EÚ platobnej jednotke na základe skutočne čerpaných (zúčtovaných) prostriedkov z každého zúčtovania zálohovej platby hlavným prijímateľom / partnerom v rámci fondu malých projektov zo SR zaradených platobnou jednotkou do súhrnnej žiadosti o platbu a schválených certifikačným orgánom.
6.5.3.2	Postup overenia mimoriadnej súhrnnej žiadosti o platbu certifikačným orgánom
1.	V prípade predloženej mimoriadnej súhrnnej žiadosti o platbu certifikačný orgán vykoná v lehote 7 pracovných dní od prijatia mimoriadnej súhrnnej žiadosti o platbu v ITMS administratívne overenie na svojej úrovni. Taktiež overuje mimoriadnu súhrnnú žiadosť o platbu z hľadiska neprekročenia / dodržania celkovej alokácie podľa prioritných osí na základe čiastkového výkazu výdavkov predloženého platobnou jednotkou. V prípade potreby si od riadiaceho orgánu alebo platobnej jednotky vyžiadava ďalšie informácie nevyhnutné pre posúdenie predloženej mimoriadnej súhrnnej žiadosti o platbu.
2.	Certifikačný orgán do 7 pracovných dní od prijatia mimoriadnej súhrnnej žiadosti o platbu v ITMS mimoriadnu súhrnnú žiadosť o platbu:
•	schváli v plnej výške, alebo
•	schváli v zníženej výške o sumu žiadosti o platbu, v ktorej boli v rámci administratívneho overenia certifikačným orgánom zistené nedostatky, alebo
•	jej schvaľovanie pozastaví3, alebo 
•	neschváli.
Žiadosť o platbu, v ktorej boli v rámci administratívneho overenia certifikačným orgánom zistené nedostatky, certifikačný orgán vráti elektronicky prostredníctvom ITMS platobnej jednotke, ktorá následne postupuje podľa bodu 6b) časti 6.5.2.2 a mimoriadnu súhrnnú žiadosť o platbu certifikačný orgán schvaľuje v zníženej výške.
3.	Certifikačný orgán v deň schválenia súhrnnej žiadosti o platbu a po jej spracovaní v ITMS informuje o schválení mimoriadnej súhrnnej žiadosti o platbu platobnú jednotku v SR a spravidla v lehote 10 pracovných dní od schválenia mimoriadnej súhrnnej žiadosti o platbu, resp. v závislosti od zostatku na osobitnom účte prevádza prostriedky EÚ na príslušný účet platobnej jednotky. Certifikačný orgán prevádza prostriedky EÚ platobnej jednotke na základe skutočne čerpaných (zúčtovaných) prostriedkov z každého zúčtovania zálohovej platby hlavným prijímateľom / partnerom v rámci fondu malých projektov zo SR zaradených platobnou jednotkou do mimoriadnej súhrnnej žiadosti o platbu a schválených certifikačným orgánom.
6.5.4	Pravidlá výpočtu maximálnej výšky zálohovej platby a podmienky jej poskytnutia
1.	Hlavný prijímateľ / partner v rámci fondu malých projektov je oprávnený požiadať o zálohovú platbu po nadobudnutí účinnosti zmluvy o poskytnutí nenávratného finančného príspevku a po začatí realizácie aktivít projektu. Hlavný prijímateľ / partner v rámci fondu malých projektov môže disponovať prostriedkami EÚ a štátneho rozpočtu na spolufinancovanie / národných príspevkov na spolufinancovanie (ak relevantné) v maximálnej výške 40 % relevantnej časti alokácie EFRR projektu vyčlenenej na prioritnú os zodpovedajúcej 12 mesiacom realizácie aktivít projektu a k tomu prislúchajúceho podielu štátneho rozpočtu na spolufinancovanie / národného príspevku na spolufinancovanie (ak relevantné). 
2.	Z časového hľadiska je pre výpočet maximálnej výšky zálohovej platby rozhodujúci dátum predloženia žiadosti o platbu (poskytnutie zálohovej platby). Do celkového zostávajúceho počtu mesiacov realizácie aktivít projektu sa zahŕňa aj mesiac, v ktorom došlo k predloženiu žiadosti o platbu (poskytnutie zálohovej platby). Z uvedeného vyplýva, že pri jej výpočte sa berie do úvahy celkový zostávajúci počet mesiacov realizácie aktivít projektu (netýka sa, ak celková dĺžka realizácie aktivít projektu nepresahuje 12 mesiacov)  a aktuálne zazmluvnená suma alokácie EFRR projektu vyčlenená na prioritnú os v čase predloženia žiadosti o platbu (poskytnutie zálohovej platby), ktorá je znížená o aktuálny stav už vyčerpaných finančných prostriedkov nenávratného finančného príspevku (žiadosti o platbu (priebežná platba / zúčtovanie zálohovej platby) schválené certifikačným orgánom v súhrnných žiadostiach o platbu / mimoriadnych súhrnných žiadostiach o platbu) vo výške prostriedkov zodpovedajúcich podielu prostriedkov EÚ. 
3.	V prípade kombinácie systému refundácie a systému zálohových platieb sa výška zálohovej platby vypočíta na rovnakom základe, ako by sa vypočítala zálohová platba pri začatí realizácie aktivít projektu, resp. pri zmene, t. j. maximálne do výšky 40 % relevantnej časti alokácie EFRR projektu vyčlenenej na prioritnú os zodpovedajúcej 12 mesiacom realizácie aktivít projektu a k tomu prislúchajúceho podielu štátneho rozpočtu na spolufinancovanie / národného príspevku na spolufinancovanie (ak relevantné). 
4.	Maximálna výška prvej zálohovej platby sa po začatí realizácie aktivít projektu vypočíta nasledovne:
•	v prípade, ak zostávajúca celková dĺžka realizácie aktivít projektu nepresahuje 12 mesiacov, výška zálohovej platby sa vypočíta podľa nasledovného vzorca:
maximálna výška prvej poskytnutej zálohovej platby	=	(0,4	x	celková suma alokácie EFRR projektu vyčlenená na prioritnú os – vyčerpaná suma nenávratného finančného príspevku (za zdroj EÚ)	)	+	prislúchajúci podiel štátneho rozpočtu na spolufinancovanie / národný príspevok na spolufinancovanie
(ak relevantné)	
•	v prípade, ak zostávajúca celková dĺžka realizácie aktivít projektu presahuje 12 mesiacov, výška zálohovej platby sa vypočíta podľa nasledovného vzorca:
maximálna výška prvej poskytnutej zálohovej platby	=	(0,4	x	celková suma alokácie EFRR projektu vyčlenená na prioritnú os – vyčerpaná suma nenávratného finančného príspevku (zdroj EÚ)	x	12)	+	prislúchajúci podiel štátneho rozpočtu na spolufinancovanie / národný príspevok na spolufinancovanie (ak relevantné)	
				zostávajúci počet mesiacov realizácie aktivít projektu v čase predloženia prvej žiadosti o platbu (poskytnutie zálohovej platby)					
Maximálna výška poskytnutej zálohovej platby sa vypočíta pred poskytnutím prvej zálohovej platby. K jej prepočítaniu dochádza iba v prípadoch podľa bodu 5 tejto kapitoly pri predložení nasledujúcej žiadosti o platbu (poskytnutie zálohovej platby).
5.	Počas realizácie aktivít projektu je riadiaci orgán povinný prepočítať maximálnu výšku zálohovej platby vždy pri zmene celkovej výšky nenávratného finančného príspevku a / alebo zmene celkovej dĺžky realizácie aktivít projektu (napr. v prípade predĺženia realizácie aktivít projektu), pričom zálohová platba sa vypočíta podľa nasledujúceho vzorca:
•	v prípade, ak po zmene celková zostávajúca dĺžka realizácie aktivít projektu nepresahuje 12 mesiacov, výška zálohovej platby sa vypočíta podľa nasledovného vzorca:
maximálna výška poskytnutej zálohovej platby	=	(0,4	x	celková suma alokácie EFRR projektu vyčlenená na prioritnú os – vyčerpaná suma nenávratného finančného príspevku (zdroj EÚ)	)	+	prislúchajúci podiel štátneho rozpočtu na spolufinancovanie / národný príspevok na spolufinancovanie (ak relevantné)	
•	v prípade, ak po zmene celková zostávajúca dĺžka realizácie aktivít projektu presahuje 12 mesiacov, výška zálohovej platby sa vypočíta podľa nasledovného vzorca:
maximálna výška prvej poskytnutej zálohovej platby	=	(0,4	x	celková suma alokácie EFRR projektu vyčlenená na prioritnú os – vyčerpaná suma nenávratného finančného príspevku (zdroj EÚ)	x	12)	+	prislúchajúci podiel štátneho rozpočtu na spolufinancovanie / národný príspevok na spolufinancovanie (ak relevantné)	
				zostávajúci počet mesiacov realizácie aktivít projektu v čase predloženia prvej žiadosti o platbu (poskytnutie zálohovej platby)					
V zmysle princípu zdravého finančného riadenia, riadiaci orgán pri prepočte maximálnej výšky zálohovej platby berie do úvahy aktuálne údaje / parametre potrebné k výpočtu maximálnej výšky zálohovej platby (dĺžka realizácie aktivít projektu, výška alokácie EFRR projektu vyčlenenej na prioritnú os, atď.) známe v čase predloženia žiadosti o platbu (poskytnutie zálohovej platby).
6.	V prípade, ak prvá zálohová platba na začiatku realizácie aktivít projektu nebola poskytnutá v maximálnej možnej výške, prijímateľ môže požiadať o ďalšiu zálohovú platbu vo výške rovnajúcej sa rozdielu maximálnej výšky zálohovej platby a predchádzajúcich poskytnutých zálohových platieb. Súčet týchto prostriedkov, a teda výška poskytnutej zálohovej platby, je maximálne 40 % relevantnej časti alokácie EFRR projektu vyčlenenej na prioritnú os zodpovedajúcej 12 mesiacom realizácie aktivít projektu a k tomu prislúchajúceho podielu štátneho rozpočtu na spolufinancovanie / národného príspevku na spolufinancovanie (ak relevantné). Prijímateľ môže disponovať prostriedkami EÚ a štátneho rozpočtu na spolufinancovanie / národného príspevku na spolufinancovanie (ak relevantné) v maximálnej výške 40 % relevantnej časti alokácie EFRR projektu vyčlenenej na prioritnú os zodpovedajúcej 12 mesiacom realizácie aktivít projektu a k tomu prislúchajúceho podielu štátneho rozpočtu na spolufinancovanie / národného príspevku na spolufinancovanie (ak relevantné).
maximálna výška zálohovej platby - ∑ poskytnutých zálohových platieb ≤ 40 % relevantnej časti rozpočtu
7.	V prípade, ak prvá / predchádzajúca zálohová platba bola poskytnutá v maximálnej možnej výške, riadiaci orgán prostredníctvom platobnej jednotky zabezpečí úhradu finančných prostriedkov žiadosti o platbu (poskytnutie zálohovej platby) až po schválení žiadosti o platbu (zúčtovanie zálohovej platby) certifikačným orgánom v rámci súhrnnej žiadosti o platbu / mimoriadnej súhrnnej žiadosti o platu. Riadiaci orgán v úzkej spolupráci s platobnou jednotkou zodpovedá za stanovenie postupu, ktorý má zabrániť neoprávnenému vyplateniu zálohovej platby prijímateľovi, t. j. nad maximálnu výšku 40 % relevantnej časti alokácie EFRR projektu vyčlenenej na prioritnú os zodpovedajúcej 12 mesiacom realizácie aktivít projektu a k tomu prislúchajúceho podielu štátneho rozpočtu na spolufinancovanie / národného príspevku na spolufinancovanie (ak relevantné). Uvedené sa nevzťahuje na prípady definované v bode 9.
V prípade, ak prvá / predchádzajúca zálohová platba nebola poskytnutá v maximálnej možnej výške, je prijímateľ oprávnený požiadať o ďalšiu zálohovú platbu vo výške súčtu certifikačným orgánom schválených žiadostí o platbu (zúčtovanie zálohovej platby) za prostriedky EÚ a štátneho rozpočtu na spolufinancovanie / národného príspevku na spolufinancovanie (ak relevantné) a sumy rovnajúcej sa rozdielu maximálnej výšky zálohovej platby a predchádzajúcej poskytnutej zálohovej platby. Súčet týchto prostriedkov, a teda výška poskytnutej zálohovej platby, je maximálne 40 % relevantnej časti alokácie EFRR projektu vyčlenenej na prioritnú os zodpovedajúcej 12 mesiacom realizácie aktivít projektu a k tomu prislúchajúceho podielu štátneho rozpočtu na spolufinancovanie / národného príspevku na spolufinancovanie (ak relevantné). 
                  ∑ ŽoP (ZZP) schválené CO (EÚ a ŠR) + (maximálna výška zálohovej platby - ∑ poskytnutých zálohových platieb) ≤ 40 % relevantnej časti rozpočtu
8.	V prípade financovania projektov, v rámci ktorých boli identifikované výdavky, ktoré sú predmetom prebiehajúceho skúmania, je v kompetencii riadiaceho orgánu posúdiť opodstatnenosť a reálnosť požiadavky prijímateľa na poskytnutie ďalšej zálohovej platby. 
Riadiaci orgán je v tomto prípade oprávnený poskytnúť zálohovú platbu vo výške, ktorá zodpovedná súčtu certifikačným orgánom schválených žiadostí o platbu (zúčtovanie zálohovej platby) za prostriedky EÚ a štátneho rozpočtu na spolufinancovanie / národného príspevku na spolufinancovanie (ak relevantné) a pozastavených žiadosti o platbu (zúčtovanie zálohovej platby) obsahujúcich výdavky, ktoré sú predmetom prebiehajúceho skúmania, a ktorých schvaľovanie riadiaci orgán pozastavil, a sumy, ktorá sa rovná rozdielu maximálnej výšky zálohovej platby a výšky predchádzajúcej poskytnutej zálohovej platby. Suma týchto prostriedkov, a teda výška poskytnutej zálohovej platby, je maximálne 40 % relevantnej časti alokácie EFRR projektu vyčlenenej na prioritnú os zodpovedajúcej 12 mesiacom realizácie aktivít projektu a k tomu prislúchajúceho podielu štátneho rozpočtu na spolufinancovanie / národného príspevku na spolufinancovanie (ak relevantné).
∑ ŽoP (ZZP) schválené CO (EÚ a ŠR) + ∑ pozastavené ŽoP (ZZP) prebiehajúce skúmanie + (maximálna výška zálohovej platby - ∑ poskytnutých zálohových platieb) ≤ 40 % relevantnej časti rozpočtu
6.5.5	Postup sledovania povinnosti zúčtovania poskytnutej zálohovej platby
Zálohovú platbu možno zúčtovať predložením viacerých žiadostí o platbu (zúčtovanie zálohovej platby). Povinnosť zúčtovať 100 % každej jednej poskytnutej zálohovej platby v lehote 9 mesiacov odo dňa pripísania finančných prostriedkov na účte hlavného prijímateľa / partnera v rámci fondu malých projektov sa vzťahuje osobitne na každú jednu poskytnutú zálohovú platbu. 
Povinnosť zúčtovať 100 % každej jednej poskytnutej zálohovej platby v lehote 9 mesiacov odo dňa pripísania finančných prostriedkov na účte hlavného prijímateľa / partnera v rámci fondu malých projektov sa vzťahuje aj na prípady, kedy je aplikované zjednodušené vykazovanie výdavkov podľa čl. 67 ods. 1 písm. b) a d) nariadenia Európskeho parlamentu a Rady (EÚ) č. 1303/2013 a zúčtovanie výdavkov, ktoré sú predmetom prebiehajúceho skúmania. 
Zálohová platba je reálne zúčtovaná, ak boli splnené všetky podmienky zadefinované v časti 2 tohto materiálu (viď. definícia "zúčtovanie zálohovej platby").
V prípade, ak nedôjde k dodržaniu podmienky zúčtovania zálohovej platby, je hlavný prijímateľ / partner v rámci fondu malých projektov povinný vrátiť platobnej jednotke sumu nezúčtovaného rozdielu v súlade s postupom uvedeným v časti 6.5.2 v bode 1 až 3 tohto materiálu. 
Riadiaci orgán má povinnosť sledovať napĺňanie percentuálneho stavu zúčtovávania poskytnutých zálohových platieb v rámci projektu. Riadiaci orgán sleduje a eviduje poskytovanie a zúčtovávanie zálohových platieb (dodržiavanie povinnosti hlavného prijímateľa / partnera v rámci fondu malých projektov týkajúce sa zúčtovania poskytnutej zálohovej platby) v samostatnom prehľade za každý projekt, každú jednu poskytnutú zálohovú platbu, hlavného prijímateľa a / alebo partnera. V prípade, ak je v rámci projektu poskytnutých viac platieb hlavnému prijímateľovi alebo partnerovi, je potrebné zabezpečiť súlad priradenia zúčtovania zálohových platieb k správnej poskytnutej platbe zálohovej platby na úrovni obidvoch subjektov. Štruktúra sledovania poskytovania a zúčtovávania zálohových platieb je v kompetencii riadiaceho orgánu. Zároveň riadiaci orgán informuje platobnú jednotku o napĺňaní podmienok sledovania zúčtovania poskytnutej zálohovej platby, t. j. informuje platobnú jednotku o tom, ktoré žiadosti o platbu (zúčtovanie zálohovej platby) sa viažu (sú priradené) k zúčtovaniu každej jednej poskytnutej zálohovej platbe.
Pri sledovaní povinnosti zúčtovania poskytnutej zálohovej platby riadiaci orgán priraďuje zúčtovania zálohovej platby (žiadosť o platbu – zúčtovanie zálohovej platby) ku každej jednej poskytnutej zálohovej platbe v časovej súslednosti (t. j. zúčtovanie sa priraďuje vždy k najstaršej poskytnutej zálohovej platbe pri zohľadnení kategórie regiónov až do momentu, kým nie je zúčtovaná v plnej výške na úrovni riadiaceho orgánu).
Riadiaci orgán aktívne komunikuje s hlavným prijímateľom / partnerom v rámci fondu malých projektov a zároveň ho s cieľom maximalizovania návratnosti finančných prostriedkov poskytnutých systémom zálohových platieb a minimalizovania rizika nezúčtovávania poskytnutej zálohovej platby, ako i znižovania nenávratného finančného príspevku (relevantnej časť alokácie EFRR projektu vyčlenenej na prioritnú os a k tomu prislúchajúceho podielu štátneho rozpočtu na spolufinancovanie / národného príspevku na spolufinancovanie (ak relevantné)) hlavného prijímateľa / partnera v rámci fondu malých projektov, v primeranom predstihu upozorňuje na hraničné termíny pre splnenie povinností stanovených v tomto materiáli.
Hlavný prijímateľ / partner v rámci fondu malých projektov dodržiava povinnosti stanovené pre poskytnutie a zúčtovanie zálohovej platby, cielene napĺňa a sleduje percentuálny stav zúčtovávania poskytnutých zálohových platieb v rámci projektu a aktívne komunikuje s riadiacim orgánom. Zároveň, s cieľom minimalizovania rizika nezúčtovávania zálohovej platby, ako aj znižovania nenávratného finančného príspevku, dodržiava hraničné termíny pre splnenie povinností stanovených v Systéme finančného riadenia ŠF, KF a ENRF.
Riadiaci orgán priebežne aktualizuje a ukladá prehľady plnenia povinnosti zúčtovať 100 % každej jednej poskytnutej zálohovej platby najneskôr do 9 mesiacov odo dňa pripísania finančných prostriedkov na účte hlavného prijímateľa / partnera v rámci fondu malých projektov v štruktúre stanovenej riadiacim orgánom, ako elektronickú prílohu do ITMS (v záložke "spis") v rámci každej predloženej žiadosti o platbu.
1.	V prípade, ak hlavný prijímateľ / partner v rámci fondu malých projektov najneskôr do skončenia lehoty na zúčtovanie poskytnutej zálohovej nedodrží podmienky stanovené na zúčtovanie poskytnutej zálohovej platby (nepredloží žiadosti o platbu (zúčtovanie zálohovej platby) v objeme dostatočnom na zúčtovanie každej jednej poskytnutej zálohovej platby), je povinný najneskôr do 5 pracovných dní od ukončenia lehoty na zúčtovanie poskytnutej zálohovej platby vrátiť nezúčtovaný rozdiel zálohovej platby:
a)	za prostriedky EÚ na účet platobnej jednotky SR;
b)	za prostriedky štátneho rozpočtu na spolufinancovanie na účet platobnej jednotky SR v prípade partnera zo SR;
c)	za prostriedky národného spolufinancovania na účet orgánu zabezpečujúceho úhradu národného spolufinancovania v Českej republike, ak prostriedky národného spolufinancovania boli hlavnému prijímateľovi v Českej republike vyplatené orgánom zabezpečujúcim úhradu národného spolufinancovania v Českej republike.
V prípade, ak hlavný prijímateľ / partner v rámci fondu malých projektov:
1.1.	vráti sumu nezúčtovaného rozdielu platobnej jednotke v lehote 5 pracovných dní od ukončenia lehoty na zúčtovanie poskytnutej zálohovej platby, hlavnému prijímateľovi / partnerovi v rámci fondu malých projektov sa neznižuje nenávratný finančný príspevok. 
V prípade vrátenia sumy nezúčtovaného rozdielu z vlastnej iniciatívy hlavného prijímateľa / partnera v rámci fondu malých projektov, hlavný prijímateľ / partner v rámci fondu malých projektov pred zrealizovaním úhrady finančných prostriedkov oznámi riadiacemu orgánu výšku vrátenia nezúčtovaného rozdielu prostredníctvom verejnej časti ITMS. Zároveň najneskôr do 5 pracovných dní od ukončenia lehoty na zúčtovanie poskytnutej zálohovej platby vráti sumu nezúčtovaného rozdielu platobnej jednotke. Pri realizácii úhrady hlavný prijímateľ / partner v rámci fondu malých projektov uvedie správny variabilný symbol automaticky generovaný ITMS.
Vo vzťahu k sledovaniu povinnosti zúčtovania poskytnutej zálohovej platby bude možné akceptovať vrátenie sumy nezúčtovaného rozdielu platobnej jednotke hlavným prijímateľom / partnerom v rámci fondu malých projektov z vlastnej iniciatívy iba v prípade, ak platba obsahuje správny variabilný symbol automaticky generovaný ITMS. V opačnom prípade bude platba vrátená platobnou jednotkou ako mylná platba. Zároveň je hlavný prijímateľ / partner v rámci fondu malých projektov povinný v ITMS v poznámke uviesť skutočnosti, ako aj dôvody nedodržania podmienok zúčtovania zálohovej platby.
1.2.	nevráti sumu nezúčtovaného rozdielu platobnej jednotke do 5 pracovných dní od ukončenia lehoty na zúčtovanie poskytnutej zálohovej platby, o sumu nezúčtovaného rozdielu sa hlavnému prijímateľovi / partnerovi v rámci fondu malých projektov znižuje nenávratný finančný príspevok. V tomto prípade riadiaci orgán bezodkladne na túto skutočnosť hlavného prijímateľa / partnera v rámci fondu malých projektov upozorní (t. j. skutočnosť, že hlavný prijímateľ / partner v rámci fondu malých projektov nedodržal stanovenú povinnosť zúčtovať poskytnutú zálohovú platbu, nevrátil sumu nezúčtovaného rozdielu poskytnutej zálohovej platby platobnej jednotke, a že dochádza k zníženiu nenávratného finančného príspevku). Zároveň najneskôr nasledujúci pracovný deň od zistenia mu riadiaci orgán zašle žiadosť o vrátenie finančných prostriedkov a postupuje v zmysle časti 4.5.9 tohto materiálu. 
2.	V prípade, ak hlavný prijímateľ / partner v rámci fondu malých projektov najneskôr do skončenia lehoty na zúčtovanie poskytnutej zálohovej platby predložil žiadosť o platbu (zúčtovanie zálohovej platby) v dostatočnom objeme na zúčtovanie každej jednej poskytnutej zálohovej platby, avšak riadiaci orgán identifikuje neoprávnené výdavky v predloženej žiadosti o platbu (zúčtovanie zálohovej platby) až po stanovenej lehote na zúčtovanie poskytnutej zálohovej platby, a teda reálne nedochádza k zúčtovaniu 100 % každej jednej poskytnutej zálohovej platby a ani k vráteniu sumy nezúčtovaného rozdielu (vo výške sumy identifikovaných neoprávnených výdavkov) platobnej jednotke, riadiaci orgán hlavného prijímateľa / partnera v rámci fondu malých projektov upozorní, aby finančné prostriedky vrátil (uvedené sa nevzťahuje na výdavky, ktoré sú predmetom prebiehajúceho skúmania, a ktorých schvaľovanie riadiaci orgán pozastavil3.	) a zašle hlavnému prijímateľovi / partnerovi v rámci fondu malých projektov žiadosť o vrátenie finančných prostriedkov (postup v zmysle časti 4.5.9 tohto materiálu). 
V prípade, ak hlavný prijímateľ / partner v rámci fondu malých projektov:
2.1 vráti sumu nezúčtovaného rozdielu (vo výške sumy identifikovaných neoprávnených výdavkov) platobnej jednotke v určenej lehote (postup v zmysle časti 4.5.9 tohto materiálu), o sumu nezúčtovaného rozdielu sa hlavnému prijímateľovi / partnerovi v rámci fondu malých projektov neznižuje nenávratný finančný príspevok. 
Vo vzťahu k sledovaniu povinnosti zúčtovania poskytnutej zálohovej platby bude možné akceptovať vrátenie sumy nezúčtovaného rozdielu platobnej jednotke hlavným prijímateľom / partnerom v rámci fondu malých projektov z vlastnej iniciatívy iba v prípade, ak platba obsahuje správny variabilný symbol automaticky generovaný ITMS. V opačnom prípade bude platba vrátená platobnou jednotkou ako mylná platba. Zároveň je hlavný prijímateľ / partner v rámci fondu malých projektov povinný v ITMS v poznámke uviesť skutočnosti, ako aj dôvody nedodržania podmienok zúčtovania zálohovej platby.
2.2 nevráti sumu nezúčtovaného rozdielu platobnej jednotke v určenej lehote (postup v zmysle časti 4.5.9 tohto materiálu), je riadiaci orgán z objektívnych dôvodov oprávnený rozhodnúť, že o sumu nezúčtovaného rozdielu (vo výške sumy identifikovaných neoprávnených výdavkov) sa hlavnému prijímateľovi / partnerovi v rámci fondu malých projektov znižuje nenávratný finančný príspevok.
3.	V prípade, ak si hlavný prijímateľ / partner v rámci fondu malých projektov splnil povinnosť zúčtovať poskytnutú zálohovú platbu (predložil žiadosti o platbu (zúčtovanie zálohovej platby) v objeme dostatočnom na zúčtovanie každej jednej poskytnutej zálohovej platby), ale počas kontroly žiadosti o platbu (zúčtovanie zálohovej platby) riadiaci orgán identifikuje neoprávnené výdavky (uvedené sa nevzťahuje na výdavky, ktoré sú predmetom prebiehajúceho skúmania, a ktorých schvaľovanie riadiaci orgán pozastavil), a teda reálne nedochádza k zúčtovaniu poskytnutej zálohovej platby, riadiaci orgán vyčísli sumu identifikovaných neoprávnených výdavkov a upozorní na túto skutočnosť hlavného prijímateľa / partnera v rámci fondu malých projektov. V prípade, ak hlavný prijímateľ / partner v rámci fondu malých projektov:
a)	zúčtuje sumu identifikovaných neoprávnených výdavkov predložením novej žiadosti o platbu (zúčtovanie zálohovej platby) s výdavkami minimálne vo výške sumy identifikovaných neoprávnených výdavkov, pri zachovaní povinnosti zúčtovať 100 % každej jednej poskytnutej zálohovej platby v lehote najneskôr do ukončenia stanoveného obdobia 9 mesiacov, a / alebo
b)	postupuje v zmysle v časti 6.5.2 bod 1 tohto materiálu.
V prípade, ak hlavný prijímateľ / partner v rámci fondu malých projektov najneskôr do skončenia lehoty na zúčtovanie poskytnutej zálohovej platby (9 mesiacov) predložil žiadosť o platbu (zúčtovanie zálohovej platby) s výdavkami minimálne vo výške sumy identifikovaných neoprávnených výdavkov, avšak riadiaci orgán opäť identifikoval neoprávnené výdavky (uvedené sa nevzťahuje na výdavky, ktoré sú predmetom prebiehajúceho skúmania, a ktorých schvaľovanie riadiaci orgán pozastavil) až po stanovenej lehote 9 mesiacov, a teda reálne nedochádza k zúčtovaniu 100 % každej jednej poskytnutej zálohovej platby do stanovenej lehoty 9 mesiacov a ani k vráteniu sumy nezúčtovaného rozdielu (vo výške sumy identifikovaných neoprávnených výdavkov) platobnej jednotke, riadiaci orgán hlavného prijímateľa / partnera v rámci fondu malých projektov upozorní, aby finančné prostriedky vrátil a zašle hlavnému prijímateľovi / partnerovi v rámci fondu malých projektov žiadosť o vrátenie finančných prostriedkov (postup v zmysle časti 4.5.9 tohto materiálu). 
V prípade, ak hlavný prijímateľ / partner v rámci fondu malých projektov:
3.1 vráti sumu nezúčtovaného rozdielu (vo výške sumy identifikovaných neoprávnených výdavkov) platobnej jednotke v určenej lehote (postup v zmysle časti 4.5.9 tohto materiálu), o sumu nezúčtovaného rozdielu sa hlavnému prijímateľovi / partnerovi v rámci fondu malých projektov neznižuje nenávratný finančný príspevok. 
Vo vzťahu k sledovaniu povinnosti zúčtovania poskytnutej zálohovej platby bude možné akceptovať vrátenie sumy nezúčtovaného rozdielu platobnej jednotke hlavným prijímateľom / partnerom v rámci fondu malých projektov z vlastnej iniciatívy iba v prípade, ak platba obsahuje správny variabilný symbol automaticky generovaný ITMS. V opačnom prípade bude platba vrátená platobnou jednotkou ako mylná platba. Zároveň je hlavný prijímateľ / partner v rámci fondu malých projektov povinný v ITMS v poznámke uviesť skutočnosti, ako aj dôvody nedodržania podmienok zúčtovania zálohovej platby;
3.2 nevráti sumu nezúčtovaného rozdielu platobnej jednotke v určenej lehote (postup v zmysle časti 4.5.9 tohto materiálu), je riadiaci orgán oprávnený rozhodnúť, že o sumu nezúčtovaného rozdielu (vo výške sumy identifikovaných neoprávnených výdavkov) sa hlavnému prijímateľovi / partnerovi v rámci fondu malých projektov znižuje nenávratný finančný príspevok. Riadiaci orgán v zmysle zmluvných podmienok v spolupráci s hlavným prijímateľom / partnerom v rámci fondu malých projektov prijme potrebné opatrenia pre zabezpečenie návratnosti poskytnutých finančných prostriedkov štátneho rozpočtu prostredníctvom zálohovej platby.
Výnimku zo Systému finančného riadenia ŠF, KF a ENRF nie je možné poskytnúť v prípade, ak dôjde k nedodržaniu podmienok stanovených pre zúčtovanie poskytnutej zálohovej platby, resp. pre vrátenie sumy nezúčtovaného rozdielu poskytnutej zálohovej platby.
6.6	Systém finančných tokov pri implementácii finančných nástrojov
Prevod tranže sa využíva v prípade poskytovania prostriedkov EÚ a štátneho rozpočtu na spolufinancovanie prijímateľovi v rámci implementácie finančných nástrojov na základe podpísanej zmluvy o financovaní.
Každá tranža v rámci implementácie finančných nástrojov je prijímateľovi prevedená na základe žiadosti o platbu (finančné nástroje) – prevod tranže maximálne do výšky 25 % z celkovej sumy programového príspevku (za prostriedky EÚ) a 25 % štátneho rozpočtu na spolufinancovanie viazaných na finančný nástroj, ktoré by sa mali vyplatiť počas obdobia oprávnenosti v zmysle príslušnej zmluvy o financovaní. V prípade, ak je finančný nástroj financovaný z viacerých prioritných osí, sleduje sa splnenie tejto podmienky kumulatívne za všetky prioritné osi.
Po prevedení prvých 25 % celkovej sumy programového príspevku (za prostriedky EÚ) a 25 % štátneho rozpočtu na spolufinancovanie viazaných na finančný nástroj, ktoré by sa mali vyplatiť počas obdobia oprávnenosti finančnému nástroju (v prípade, ak je finančný nástroj financovaný z viacerých prioritných osí, sleduje sa splnenie tejto podmienky kumulatívne za všetky prioritné osi) môže byť:
•	druhých 25 % celkovej sumy programového príspevku (za prostriedky EÚ) a 25 % štátneho rozpočtu na spolufinancovanie viazaných na finančný nástroj, ktoré by sa mali vyplatiť počas obdobia oprávnenosti prijímateľovi, prijímateľovi prevedených najskôr potom, ak minimálne 60 % celkovej prevedenej sumy programového príspevku a štátneho rozpočtu na spolufinancovanie deklarovaných prijímateľom v žiadosti o platbu (finančné nástroje) – zúčtovanie tranže oprávnených. V prípade, ak je finančný nástroj financovaný z viacerých prioritných osí, sleduje sa splnenie tejto podmienky kumulatívne za všetky prioritné osi;
•	tretích a štvrtých 25 % celkovej sumy programového príspevku (za prostriedky EÚ) a 25 % štátneho rozpočtu na spolufinancovanie viazaných na finančný nástroj, ktoré by sa mali vyplatiť počas obdobia oprávnenosti prijímateľovi, prijímateľovi prevedených najskôr potom, ak je minimálne 85 % celkovej prevedenej sumy programového príspevku a štátneho rozpočtu na spolufinancovanie deklarovaných prijímateľom v žiadosti o platbu (finančné nástroje) zúčtovanie tranže oprávnených. V prípade, ak je finančný nástroj financovaný z viacerých prioritných osí, sleduje sa splnenie tejto podmienky kumulatívne za všetky prioritné osi.
Poskytovanie prostriedkov EÚ a štátneho rozpočtu na spolufinancovanie prijímateľovi sa realizuje v dvoch etapách – etapa prevodu tranže (na základe žiadosti o platbu (finančné nástroje) – prevod tranže) a etapa zúčtovania tranže (na základe žiadosti o platbu (finančné nástroje) – zúčtovanie tranže).
6.6.1	Etapa prevodu tranže
1.	Prijímateľ predkladá žiadosť o platbu (finančné nástroje) – prevod tranže riadiacemu orgánu v zmysle podmienok zmluvy o financovaní, a to maximálne do výšky 25 % z celkovej sumy programového príspevku (za prostriedky EÚ) a 25 % štátneho rozpočtu na spolufinancovanie viazaných na finančný nástroj, elektronicky prostredníctvom ITMS a v zmysle podmienok definovaných v Systéme riadenia finančných nástrojov financovaných z KF, EFRR a ESF. 
2.	Riadiaci orgán bezodkladne, najneskôr však v lehote 10 pracovných dní od prijatia žiadosti o platbu riadiacim orgánom21 vykoná kontrolu žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite, a na základe podmienok a postupov pre výkon kontroly v Systéme riadenia finančných nástrojov financovaných z KF, EFRR a ESF a v právnych predpisoch Európskej únie. Po prijatí žiadosti o platbu riadiacim orgánom sa v ITMS ku kódu žiadosti o platbu automaticky priradí dvojmiestny číselný identifikátor.
3.	Riadiaci orgán po vykonaní kontroly žiadosti o platbu v zmysle bodu 2 žiadosť o platbu:
•	schváli v plnej výške, alebo
•	schváli v zníženej sume, alebo
•	pozastaví3, alebo 
•	zamietne. 
V prípade schválenia žiadosti o platbu v stanovenej lehote 10 pracovných dní od prijatia žiadosti o platbu riadiacim orgánom21, riadiaci orgán elektronicky predkladá platobnej jednotke len príslušnú časť formulára žiadosti o platbu.
Po vyplatení prvej tranže programového príspevku maximálne vo výške 25 % celkovej sumy programového príspevku viazaných na finančný nástroj, riadiaci orgán v spolupráci s platobnou jednotkou zabezpečí, že nasledujúce tranže programového príspevku (druhá, tretia, a každá ďalšia) budú prijímateľovi prevedené najskôr po potvrdení oprávnenosti efektívneho využitia 60 % (v prípade druhej tranže), resp. využitia 85 % (v prípade tretej a každej ďalšej tranže) výdavkov zo súm poskytnutých v predchádzajúcej / predchádzajúcich žiadostiach o platbu (finančné nástroje – prevod tranže). 
Riadiaci orgán v úzkej spolupráci s platobnou jednotkou zodpovedá za stanovenie postupu, ktorý zabráni neoprávnenému vyplateniu ďalšej tranže – druhej, tretej a každej nasledujúcej (t. j. nad maximálnu výšku 25 %). V tomto prípade riadiaci orgán pozastaví vyplatenie tranže prijímateľovi (druhá, tretia a každá nasledujúca) až do času zdokladovania efektívneho využitia 60 %, resp. 85 % výdavkov zo súm poskytnutých v predchádzajúcej / predchádzajúcich žiadostiach o platbu (finančné nástroje) – prevod tranže, t. j. schválenia žiadosti o platbu (finančné nástroje) zúčtovanie tranže v dostatočnom objeme, prípadne túto žiadosť o platbu – prevod tranže zamietne. 
Riadiaci orgán priebežne sleduje napĺňanie percentuálneho stavu oprávnenosti výdavkov (stav efektívneho využitia 60 %, resp. 85 % výdavkov zo súm poskytnutých v predchádzajúcej / predchádzajúcich žiadostiach o platbu (finančné nástroje) – prevod tranže) v samostatnom prehľade, v štruktúre stanovenej riadiacim orgánom (resp. v štruktúre prílohy 9), kumulatívne za všetky prioritné osi (v prípade, ak je finančný nástroj financovaný z viacerých prioritných osí). Prehľad napĺňania percentuálneho stavu oprávnenosti výdavkov (efektívneho využitia) je povinný riadiaci orgán uložiť ako prílohu žiadosti o platbu (finančné nástroje) – prevod tranže v ITMS (nevzťahuje sa na prevod prvých 25 % celkovej sumy programového príspevku).
4.	Platobná jednotka zostavuje samostatnú súhrnnú žiadosť o platbu / mimoriadnu súhrnnú žiadosť o platbu zostavenú zo žiadostí o platbu za finančné nástroje vrátane prílohy 9 (nevzťahuje sa na prevod prvých 25 % celkovej sumy programového príspevku), pričom pri:
a)	žiadosti o platbu (finančné nástroje) – prevod tranže predloženej riadiacim orgánom v zmysle bodu 3 a 5a) vykoná kontrolu žiadosti o platbu v zmysle zákona č. 357/2015 Z. z. o finančnej kontrole a audite do 5 pracovných dní od prijatia žiadosti o platbu platobnou jednotkou v ITMS. Platobná jednotka rovnako overí súlad deklarovanej sumy so schváleným rozpočtom platobnej jednotky. Následne v stanovenej lehote schváli alebo neschváli žiadosť o platbu. 
V prípade schválenia žiadosti o platbu platobná jednotka zahrnie sumu do nasledovnej súhrnnej žiadosti o platbu a v intervale dvakrát do mesiaca, podľa termínov stanovených certifikačným orgánom, predkladá súhrnnú žiadosť o platbu spolu s čiastkovým výkazom výdavkov certifikačnému orgánu elektronicky prostredníctvom ITMS. Platobná jednotka je povinná zostaviť samostatnú súhrnnú žiadosť o platbu a čiastkový výkaz výdavkov osobitne za žiadosti o platbu (finančné nástroje) a osobitne za príslušný fond.
V prípade neschválenia žiadosti o platbu, platobná jednotka vracia predmetnú žiadosť o platbu v stanovenej lehote 5 pracovných dní od prijatia žiadosti o platbu platobnou jednotkou v ITMS riadiacemu orgánu, ktorý postupuje podľa bodu 5a).
V prípade, ak okolnosti vylučujúce zodpovednosť24 neumožňujú platobnej jednotke schváliť žiadosť o platbu, resp. zaradiť už schválenú žiadosť o platbu do súhrnnej žiadosti o platbu, je platobná jednotka, do času pominutia týchto okolností, oprávnená pozastaviť25 schvaľovanie žiadosti o platbu, resp. zaradenie už schválenej žiadosti o platbu do súhrnnej žiadosti o platbu. O dôvodoch pozastavenia schvaľovania žiadosti o platbu, resp. nezaradenia už schválenej žiadosti o platbu do súhrnnej žiadosti o platbu, je platobná jednotka povinná bezodkladne, najneskôr však do 5 pracovných dní od prijatia žiadosti o platbu v ITMS informovať riadiaci orgán, ktorý následne bezodkladne informuje prijímateľa;
b)	žiadosti o platbu (finančné nástroje) – prevod tranže vrátenej z certifikačného orgánu v zmysle bodu 3 a 4 časti 6.6.2.1 a 2 časti 6.6.2.2 na účely odstránenia identifikovaných nedostatkov:
i.	v prípade, ak sa dôvody vrátenia žiadosti o platbu z certifikačného orgánu týkajú úrovne platobnej jednotky, platobná jednotka odstráni zistené nedostatky na svojej úrovni a najneskôr nasledujúci pracovný deň, resp. podľa postupov a termínov stanovených certifikačným orgánom, zahrnie predmetnú žiadosť o platbu do mimoriadnej súhrnnej žiadosti o platbu, ktorú elektronicky prostredníctvom ITMS spolu s čiastkovým výkazom výdavkov predkladá certifikačnému orgánu najneskôr nasledujúci pracovný deň po jej zostavení. Platobná jednotka je povinná zostaviť samostatnú mimoriadnu súhrnnú žiadosť o platbu a čiastkový výkaz výdavkov osobitne za žiadosti o platbu (finančné nástroje) a osobitne za príslušný fond. Certifikačný orgán následne postupuje podľa bodov 1 až 3 časti 6.6.2.2,
ii.	v prípade, ak sa dôvody vrátenia žiadosti o platbu z certifikačného orgánu týkajú úrovne riadiaceho orgánu, platobná jednotka najneskôr nasledujúci pracovný deň po prijatí žiadosti o platbu z certifikačného orgánu vracia predmetnú žiadosť o platbu elektronicky prostredníctvom ITMS riadiacemu orgánu, ktorý postupuje podľa bodu 5b);
c)	žiadosti o platbu (finančné nástroje) – prevod tranže predloženej riadiacim orgánom v zmysle bodu 5b) a 5c) vykoná kontrolu žiadosti o platbu v zmysle zákona č. 357/2015 Z. z. o finančnej kontrole a audite do 3 pracovných dní od prijatia žiadosti o platbu platobnou jednotkou v ITMS a v tejto lehote žiadosť o platbu schváli alebo neschváli. 
V prípade schválenia žiadosti o platbu platobná jednotka najneskôr nasledujúci pracovný deň, resp. podľa postupov a termínov stanovených certifikačným orgánom, zahrnie predmetnú žiadosť o platbu do mimoriadnej súhrnnej žiadosti o platbu, ktorú elektronicky prostredníctvom ITMS spolu s čiastkovým výkazom výdavkov predkladá certifikačnému orgánu nasledujúci pracovný deň po jej zostavení. Platobná jednotka je oprávnená po dohode s riadiacim orgánom zahrnúť predmetnú žiadosť o platbu (finančné nástroje) aj do samostatnej súhrnnej žiadosti o platbu, ktorú elektronicky prostredníctvom ITMS spolu s čiastkovým výkazom výdavkov predkladá certifikačnému orgánu podľa termínov stanovených certifikačným orgánom. Platobná jednotka je povinná zostaviť vždy samostatnú súhrnnú žiadosť o platbu / samostatnú mimoriadnu súhrnnú žiadosť o platbu a čiastkový výkaz výdavkov osobitne za žiadosti o platbu (finančné nástroje) a osobitne za príslušný fond. V tomto prípade je však potrebné zohľadniť lehoty stanovené pre jednotlivé subjekty zapojené do schvaľovacieho procesu žiadosti o platbu tak, aby bola dodržaná lehota v súlade s čl. 132 ods. 1 nariadenia Európskeho parlamentu a Rady (EÚ) č. 1303/2013. Certifikačný orgán následne postupuje podľa bodov 1 až 3 časti 6.6.2.2. 
V prípade neschválenia žiadosti o platbu, platobná jednotka predmetnú žiadosť o platbu v stanovenej lehote 3 pracovných dní od prijatia žiadosti o platbu platobnou jednotkou v ITMS vracia riadiacemu orgánu, ktorý postupuje podľa bodu 5c);
d)	žiadosti o platbu vrátenej z certifikačného orgánu v zmysle bodu 4 časti 6.6.2.1 na účely zaradenia do mimoriadnej súhrnnej žiadosti o platbu po prijatí informácie o záveroch z certifikačného overovania platobná jednotka zahrnie predmetnú žiadosť o platbu najneskôr nasledujúci pracovný deň, resp. podľa postupov a termínov stanovených certifikačným orgánom do mimoriadnej súhrnnej žiadosti o platbu, ktorú elektronicky prostredníctvom ITMS spolu s čiastkovým výkazom výdavkov predkladá certifikačnému orgánu najneskôr nasledujúci pracovný deň po jej zostavení. Platobná jednotka je povinná zostaviť samostatnú mimoriadnu súhrnnú žiadosť o platbu a čiastkový výkaz výdavkov osobitne za žiadosti o platbu (finančné nástroje) a osobitne za príslušný fond. Certifikačný orgán následne postupuje podľa bodov 1 až 3 časti 6.6.2.2.
5.	Riadiaci orgán v prípade vrátenia žiadosti o platbu z platobnej jednotky v zmysle:
a)	bodu 4a) bezodkladne, najneskôr však v lehote 10 pracovných dní od prijatia žiadosti o platbu riadiacim orgánom v ITMS vykoná kontrolu žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite a na základe podmienok a postupov pre výkon kontroly žiadosti o platbu definovaných v Systéme riadenia finančných nástrojov financovaných z KF, EFRR a ESF a v právnych predpisoch Európskej únie. 
Riadiaci orgán počas výkonu kontroly žiadosti o platbu môže schvaľovanie žiadosti o platbu pozastaviť3. 
Po vykonaní kontroly žiadosti o platbu riadiaci orgán žiadosť o platbu:
•	schváli v plnej výške, alebo 
•	schváli v zníženej sume, alebo
•	pozastaví3, alebo
•	zamietne. 
V prípade schválenia žiadosti o platbu vo vyššie uvedených prípadoch, v stanovenej lehote 10 pracovných dní od prijatia žiadosti o platbu riadiacim orgánom v ITMS, riadiaci orgán elektronicky prostredníctvom ITMS predloží príslušnú časť formulára žiadosti o platbu platobnej jednotke, ktorá postupuje v zmysle bodu 4a).
b)	bodu 4b) ii v prípade zistených nedostatkov, ktoré majú vplyv na výšku a / alebo oprávnenosť výdavkov bezodkladne, najneskôr však v lehote 10 pracovných dní od prijatia žiadosti o platbu riadiacim orgánom v ITMS vykoná kontrolu žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite a na základe podmienok a postupov pre výkon kontroly žiadosti o platbu definovaných v Systéme riadenia finančných nástrojov financovaných z KF, EFRR a ESF a v právnych predpisoch Európskej únie. V rámci nedostatkov bez vplyvu na výšku a / alebo oprávnenosť výdavkov sa uplatňuje bod 40 časti 3.2 tohto materiálu. 
Riadiaci orgán počas výkonu kontroly žiadosti o platbu môže schvaľovanie žiadosti o platbu pozastaviť3. 
Po vykonaní kontroly žiadosti o platbu riadiaci orgán žiadosť o platbu:
•	schváli v plnej výške, alebo
•	schváli v zníženej sume, alebo
•	pozastaví3, alebo
•	zamietne. 
V prípade schválenia žiadosti o platbu vo vyššie uvedených prípadoch, v stanovenej lehote 10 pracovných dní od prijatia žiadosti o platbu riadiacim orgánom v ITMS, riadiaci orgán elektronicky prostredníctvom ITMS predloží príslušnú časť formulára žiadosti o platbu platobnej jednotke, ktorá postupuje v zmysle bodu 4c).
c)	bodu 4c) bezodkladne, najneskôr však v lehote 10 pracovných dní od prijatia žiadosti o platbu riadiacim orgánom v ITMS vykoná kontrolu žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite a na základe podmienok a postupov pre výkon kontroly žiadosti o platbu definovaných v Systéme riadenia finančných nástrojov financovaných z KF, EFRR a ESF a v právnych predpisoch Európskej únie. 
Po vykonaní kontroly žiadosti o platbu riadiaci orgán žiadosť o platbu:
•	schváli v plnej výške, alebo
•	schváli v zníženej sume, alebo
•	pozastaví3, alebo
•	zamietne. 
V prípade schválenia žiadosti o platbu vo vyššie uvedených prípadoch, v stanovenej lehote 10 pracovných dní od prijatia žiadosti o platbu riadiacim orgánom v ITMS, riadiaci orgán elektronicky prostredníctvom ITMS predloží príslušnú časť formulára žiadosti o platbu platobnej jednotke, ktorá postupuje v zmysle bodu 4c).
6.6.2	Postup pri systéme finančných tokov pri implementácii finančných nástrojov na úrovni certifikačného orgánu
6.6.2.1	Postup overenia súhrnnej žiadosti o platbu certifikačným orgánom
1.	V prípade predloženej súhrnnej žiadosti o platbu certifikačný orgán vykoná v lehote 10 pracovných dní od prijatia súhrnnej žiadosti o platbu v ITMS administratívne overenie, prípadne certifikačné overovanie. Taktiež overuje súhrnnú žiadosť o platbu z hľadiska neprekročenia / dodržania celkovej alokácie podľa prioritných osí na základe čiastkového výkazu výdavkov predloženého platobnou jednotkou. V prípade potreby si od riadiaceho orgánu alebo platobnej jednotky vyžiadava ďalšie informácie nevyhnutné pre posúdenie predloženej súhrnnej žiadosti o platbu. 
2.	Ak certifikačný orgán vykoná certifikačné overovanie žiadosti o platbu (finančné nástroje) – prevod tranže zaradenej do súhrnnej žiadosti o platbu, a toto certifikačné overovanie:
a)	je ukončené v lehote na overenie súhrnnej žiadosti o platbu, postupuje certifikačný orgán ďalej podľa bodu 3,
b)	nie je ukončené v lehote na overenie súhrnnej žiadosti o platbu, postupuje certifikačný orgán ďalej podľa bodu 4.
3.	Certifikačný orgán do 10 pracovných dní od prijatia súhrnnej žiadosti o platbu v ITMS súhrnnú žiadosť o platbu:
•	schváli v plnej výške, alebo
•	schváli v zníženej výške o sumu žiadosti o platbu, v ktorej boli v rámci administratívneho overenia, prípadne certifikačného overovania certifikačným orgánom zistené nedostatky, alebo
•	pozastaví3, alebo 
•	neschváli. 
Žiadosť o platbu, v rámci ktorej boli zistené nedostatky, ktoré majú alebo by mohli mať vplyv na výšku a / alebo oprávnenosť výdavkov, certifikačný orgán vráti elektronicky prostredníctvom ITMS platobnej jednotke, ktorá následne postupuje podľa bodu 4b) časti 6.6.1. Certifikačný orgán následne súhrnnú žiadosť o platbu schvaľuje v zníženej výške. 
4.	Certifikačný orgán do 15 pracovných dní od prijatia súhrnnej žiadosti o platbu v ITMS ukončí overovanie žiadosti o platbu zo súhrnnej žiadosti o platbu, ktorá bola schválená v zníženej výške v zmysle bodu 3 (súhrnná žiadosť o platbu schválená v zníženej výške o sumu žiadosti o platbu, ktorá je predmetom certifikačného overovania) a informuje platobnú jednotku a riadiaci orgán o záveroch z certifikačného overovania, v nadväznosti na ktoré platobná jednotka postupuje v zmysle bodu 4b) alebo 4d) časti 6.6.1.
5.	Certifikačný orgán v deň schválenia súhrnnej žiadosti o platbu a po jej spracovaní v ITMS informuje platobnú jednotku a v závislosti od zostatku na osobitnom účte prevádza prostriedky EÚ na príslušný príjmový účet platobnej jednotky.
6.	Platobná jednotka je oprávnená ihneď, najneskôr však do 3 pracovných dní po prijatí informácie o schválení súhrnnej žiadosti o platbu certifikačným orgánom, zadať platobné príkazy na prevod prostriedkov EÚ a štátneho rozpočtu na spolufinancovanie prijímateľovi. Zároveň je platobná jednotka povinná do 3 pracovných dní od zrealizovania úhrady zaúčtovať v ISUF bankový výpis vzťahujúci sa k predmetnej úhrade.
6.6.2.2	Postup overenia mimoriadnej súhrnnej žiadosti o platbu certifikačným orgánom
1.	V prípade predloženej mimoriadnej súhrnnej žiadosti o platbu certifikačný orgán vykoná v lehote 7 pracovných dní od prijatia mimoriadnej súhrnnej žiadosti o platbu v ITMS administratívne overenie. Taktiež overuje mimoriadnu súhrnnú žiadosť o platbu z hľadiska neprekročenia / dodržania celkovej alokácie podľa prioritných osí na základe čiastkového výkazu výdavkov predloženého platobnou jednotkou. V prípade potreby si od riadiaceho orgánu alebo platobnej jednotky vyžiadava ďalšie informácie nevyhnutné pre posúdenie predloženej mimoriadnej súhrnnej žiadosti o platbu.
2.	Certifikačný orgán do 7 pracovných dní od prijatia mimoriadnej súhrnnej žiadosti o platbu v ITMS mimoriadnu súhrnnú žiadosť o platbu:
•	schváli v plnej výške, alebo
•	schváli v zníženej výške o sumu žiadosti o platbu, v ktorej boli v rámci administratívneho overenia certifikačným orgánom zistené nedostatky, alebo
•	pozastaví3, alebo 
•	neschváli.
Žiadosť o platbu, v ktorej boli v rámci administratívneho overenia certifikačným orgánom zistené nedostatky, certifikačný orgán vráti elektronicky prostredníctvom ITMS platobnej jednotke, ktorá následne postupuje podľa bodu 4b) časti 6.6.1 a mimoriadnu súhrnnú žiadosť o platbu certifikačný orgán schvaľuje v zníženej výške.
3.	Certifikačný orgán v deň schválenia mimoriadnej súhrnnej žiadosti o platbu a po jej spracovaní v ITMS informuje platobnú jednotku a v závislosti od zostatku na osobitnom účte prevádza prostriedky EÚ na príslušný príjmový účet platobnej jednotky.
4.	Platobná jednotka je oprávnená ihneď, najneskôr však do 3 pracovných dní po prijatí informácie o schválení mimoriadnej súhrnnej žiadosti o platbu certifikačným orgánom, zadať platobné príkazy na prevod prostriedkov EÚ a štátneho rozpočtu na spolufinancovanie prijímateľovi. Zároveň je platobná jednotka povinná do 3 pracovných dní od zrealizovania úhrady zaúčtovať v ISUF bankový výpis vzťahujúci sa k predmetnej úhrade.
Prijímateľ zabezpečí, že konečný prijímateľ, ktorý získava pomoc z finančného nástroja a zároveň získava pomoc aj z iného zdroja, vedie samostatné záznamy o každom zdroji pomoci. 
6.6.3	Etapa zúčtovania tranže
1.	Prijímateľ predkladá žiadosť o platbu (finančné nástroje) – zúčtovanie tranže, ktorou deklaruje efektívne využitie výdavkov zo súm poskytnutých v predchádzajúcej / predchádzajúcich žiadostiach o platbu (finančné nástroje) – prevod tranže riadiacemu orgánu elektronicky prostredníctvom ITMS v intervaloch a za podmienok stanovených riadiacim orgánom a v zmysle podmienok definovaných v Systéme riadenia finančných nástrojov financovaných z KF, EFRR a ESF.
2.	Prijímateľ spolu s formulárom žiadosti o platbu predkladá aj účtovné doklady1 (preukazujúce úhradu výdavku deklarovaného v žiadosti o platbu) a relevantnú podpornú dokumentáciu, ktorej minimálny rozsah stanovuje Systém riadenia finančných nástrojov financovaných z KF, EFRR a ESF, usmernenia riadiaceho orgánu a legislatíva EÚ. 
3.	Riadiaci orgán vykonáva kontrolu žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite a na základe podmienok a postupov pre výkon kontroly žiadosti o platbu definovaných v Systéme riadenia finančných nástrojov financovaných z KF, EFRR a ESF, postupoch riadiaceho orgánu a legislatíve EÚ. Po prijatí žiadosti o platbu riadiacim orgánom sa v ITMS ku kódu žiadosti o platbu automaticky priradí dvojmiestny číselný identifikátor.
V prípade zistenia nedostatkov vyzve22 prijímateľa, aby v stanovenej lehote doplnil žiadosť o platbu. Lehota na výkon kontroly žiadosti o platbu môže byť riadiacim orgánom pozastavená3. V prípade zistenia vážnych nedostatkov (klasifikovaných riadiacim orgánom) alebo nedoplnenia požadovaných údajov v stanovenej lehote, riadiaci orgán žiadosť o platbu (finančné nástroje) – zúčtovanie tranže zamietne.
Po vykonaní kontroly žiadosti o platbu riadiaci orgán žiadosť o platbu schváli v plnej výške, schváli v zníženej sume, schvaľovanie pozastaví3 alebo zamietne bezodkladne najneskôr však v lehote 10 pracovných dní od prijatia žiadosti o platbu riadiacim orgánom.
Riadiaci orgán priebežne sleduje napĺňanie percentuálneho stavu oprávnenosti výdavkov (stav efektívneho využitia 60 %, resp. 85 % výdavkov zo súm poskytnutých v predchádzajúcej / predchádzajúcich žiadostiach o platbu (finančné nástroje) – prevod tranže). Prehľad napĺňania percentuálneho stavu oprávnenosti výdavkov (efektívneho využitia) ukladá riadiaci orgán ako prílohu žiadosti o platbu (finančné nástroje) – prevod tranže v ITMS.
6.7	Systém finančných tokov pri implementácii globálnych grantov
Implementácia globálnych grantov sa v zmysle čl. 123 ods. 7 nariadenia Európskeho parlamentu a Rady (EÚ) č. 1303/2013 realizuje poverením riadiaceho orgánu sprostredkovateľskému orgánu pre globálny grant na základe písomnej zmluvy, v zmysle ktorej sú sprostredkovateľskému orgánu pre globálny grant poskytované prostriedky EÚ a štátneho rozpočtu na spolufinancovanie na účely implementácie časti programu, a to systémom zálohových platieb.
Sprostredkovateľský orgán pre globálny grant na účely implementácie časti programu formou globálneho grantu predkladá riadiacemu orgánu žiadosť o platbu (poskytnutie zálohovej platby, zúčtovanie zálohovej platby). Zálohové platby sa sprostredkovateľskému orgánu pre globálny grant poskytujú do úrovne 100 % programového príspevku (vyčlenenej časti operačného programu pre implementáciu globálneho grantu).
Sprostredkovateľský orgán pre globálny grant plní aj platobnú funkciu, t. j. zodpovedá za prevod finančných prostriedkov EÚ a štátneho rozpočtu na spolufinancovanie prijímateľovi na základe jeho žiadosti o platbu, ktorú predkladá sprostredkovateľskému orgánu pre globálny grant. 
Prijímateľovi sú prostriedky poskytované pomerne za prostriedky EÚ a štátneho rozpočtu na spolufinancovanie systémom refundácie.
6.7.1	Poskytnutie platby sprostredkovateľskému orgánu pre globálny grant
Zálohové platby sú sprostredkovateľskému orgánu pre globálny grant poskytované pomerne za prostriedky EÚ a štátneho rozpočtu na spolufinancovanie po nadobudnutí účinnosti zmluvy uzatvorenej medzi riadiacim orgánom a sprostredkovateľským orgánom pre globálny grant a začatí realizácie projektu, resp. na základe zúčtovania poskytnutej zálohovej platby. 
Sprostredkovateľskému orgánu pre globálny grant sú poskytované finančné prostriedky na základe žiadosti o platbu (poskytnutie zálohovej platby), a to maximálne do výšky 40 % z programového príspevku (vyčlenená časť operačného programu pre implementáciu globálneho grantu) zodpovedajúceho 12 mesiacom realizácie globálneho grantu.
V prípade, ak zálohová platba nebola poskytnutá v maximálnej možnej výške, sprostredkovateľský orgán pre globálny grant môže požiadať o ďalšiu zálohovú platbu (poskytnutie zálohovej platby) vo výške súčtu certifikačným orgánom schválených prostriedkov EÚ a štátneho rozpočtu na spolufinancovanie a sumy rovnajúcej sa rozdielu maximálnej výšky zálohovej platby a predchádzajúcej poskytnutej zálohovej platby. Súčet týchto prostriedkov, a teda výška poskytnutej zálohovej platby je maximálne 40 % z programového príspevku.
Sprostredkovateľský orgán pre globálny grant je povinný poskytnutú zálohovú platbu priebežne zúčtovávať, pričom zúčtovať 100 % z poskytnutej zálohovej platby (sumy každej poskytnutej zálohovej platby) je povinný najneskôr do 12 mesiacov odo dňa pripísania finančných prostriedkov na účte sprostredkovateľského orgánu pre globálny grant. Riadiaci orgán je povinný sledovať a evidovať poskytovanie a zúčtovávanie zálohových platieb poskytnutých sprostredkovateľskému orgánu pre globálny grant v samostatnom prehľade, pričom rozsah štruktúry sledovania poskytovania a zúčtovávania zálohových platieb je v kompetencii riadiaceho orgánu. Zároveň riadiaci orgán informuje platobnú jednotku o napĺňaní podmienok sledovania zúčtovania poskytnutej zálohovej platby, t. j. informuje platobnú jednotku o tom, ktoré žiadosti o platbu (zúčtovanie zálohovej platby) sa viažu (sú priradené) k zúčtovaniu každej jednej poskytnutej zálohovej platbe. 
Žiadosť o platbu (zúčtovanie zálohovej platby) je potrebné priraďovať k najstaršej poskytnutej zálohovej platbe. Riadiaci orgán je oprávnený pozastaviť financovanie sprostredkovateľského orgánu pre globálny grant systémom zálohových platieb v prípade, ak sprostredkovateľský orgán pre globálny grant po poskytnutí finančných prostriedkov systémom zálohovej platby nedodržiava podmienky zúčtovania zálohovej platby, resp. neplní podmienky zmluvy uzatvorenej medzi riadiacim orgánom a sprostredkovateľským orgánom pre globálny grant.
6.7.1.1	Etapa poskytnutia zálohovej platby sprostredkovateľskému orgánu pre globálny grant
1.	Sprostredkovateľský orgán pre globálny grant po začatí realizácie globálneho grantu predkladá žiadosť o platbu (poskytnutie zálohovej platby) riadiacemu orgánu elektronicky prostredníctvom ITMS v zmysle podmienok zmluvy uzatvorenej medzi riadiacim orgánom a sprostredkovateľským orgánom pre globálny grant. V rámci formulára žiadosti o platbu sprostredkovateľský orgán pre globálny grant uvedie nárokované finančné prostriedky globálneho grantu.
2.	Riadiaci orgán bezodkladne, najneskôr však v lehote 10 pracovných dní od prijatia žiadosti o platbu21 vykoná kontrolu žiadosti o platbu (poskytnutie zálohovej platby) podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite a na základe podmienok a postupu výkonu kontroly definovaných v Systéme riadenia EŠIF. Po prijatí žiadosti o platbu riadiacim orgánom sa v ITMS ku kódu žiadosti o platbu automaticky priradí dvojmiestny číselný identifikátor.
Riadiaci orgán v prípade zistenia nedostatkov vyzve22 sprostredkovateľský orgán pre globálny grant, aby v stanovenej lehote doplnil / upravil žiadosť o platbu. Lehota na výkon kontroly žiadosti o platbu môže byť riadiacim orgánom pozastavená3. 
3.	Riadiaci orgán po vykonaní kontroly žiadosti o platbu v zmysle bodu 2 žiadosť o platbu:
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	pozastaví3, alebo 
•	zamietne. 
V prípade schválenia žiadosti o platbu vo vyššie uvedených prípadoch, v stanovenej lehote 10 pracovných dní od prijatia žiadosti o platbu riadiacim orgánom21, riadiaci orgán elektronicky prostredníctvom ITMS predkladá platobnej jednotke príslušnú časť formulára žiadosti o platbu .
4.	Platobná jednotka vykoná kontrolu žiadosti o platbu v zmysle zákona č. 357/2015 Z. z. o finančnej kontrole a audite do 5 pracovných dní od prijatia žiadosti o platbu platobnou jednotkou v ITMS. Platobná jednotka rovnako overí súlad sumy nárokovaných finančných prostriedkov so schváleným rozpočtom platobnej jednotky. 
V prípade schválenia žiadosti o platbu platobná jednotka najneskôr do 3 pracovných dní od schválenia žiadosti o platbu zadá platobné príkazy na úhradu sprostredkovateľskému orgánu pre globálny grant z rozpočtovaných výdavkov (z výdavkového účtu) pomerne za prostriedky EÚ a štátneho rozpočtu na spolufinancovanie. Zároveň je platobná jednotka povinná do 3 pracovných dní od zrealizovania úhrady zaúčtovať v ISUF bankový výpis vzťahujúci sa k predmetnej úhrade.
V prípade neschválenia žiadosti o platbu platobná jednotka vracia predmetnú žiadosť o platbu v stanovenej lehote 5 pracovných dní od prijatia žiadosti o platbu platobnou jednotkou v ITMS riadiacemu orgánu, ktorý postupuje v zmysle bodu 5.
5.	Riadiaci orgán v prípade vrátenia žiadosti o platbu z platobnej jednotky v zmysle bodu 4 vykoná bezodkladne, najneskôr však v lehote 10 pracovných dní od prijatia žiadosti o platbu od platobnej jednotky v ITMS kontrolu žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite a na základe podmienok a postupov pre výkon kontroly žiadosti o platbu definovaných v Systéme riadenia EŠIF. 
Riadiaci orgán v prípade zistenia nedostatkov vyzve22 sprostredkovateľský orgán pre globálny grant, aby v stanovenej lehote doplnil / upravil žiadosť o platbu. Lehota na výkon kontroly žiadosti o platbu môže byť riadiacim orgánom pozastavená3.
Po vykonaní kontroly žiadosti o platbu riadiaci orgán žiadosť o platbu:
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	pozastaví3, alebo 
•	zamietne. 
V prípade schválenia žiadosti o platbu vo vyššie uvedených prípadoch, v stanovenej lehote 10 pracovných dní od prijatia žiadosti o platbu od platobnej jednotky v ITMS, riadiaci orgán elektronicky prostredníctvom ITMS predloží len príslušnú časť formulára žiadosti o platbu platobnej jednotke, ktorá postupuje podľa bodu 4.
6.7.1.2	Etapa zúčtovania zálohovej platby sprostredkovateľským orgánom pre globálny grant
1.	Sprostredkovateľský orgán pre globálny grant sumarizuje relevantnú dokumentáciu predloženú prijímateľom, na základe ktorej po vykonaní kontroly na svojej úrovni zostaví žiadosť o platbu (zúčtovanie zálohovej platby). Následne túto žiadosť o platbu (zúčtovanie zálohovej platby) predkladá riadiacemu orgánu elektronicky prostredníctvom ITMS a podľa postupov definovaných Systémom riadenia EŠIF. 
2.	Sprostredkovateľský orgán pre globálny grant v rámci formulára žiadosti o platbu uvedie oprávnenú sumu deklarovaných výdavkov použitú na implementáciu globálneho grantu v súlade so zmluvou uzatvorenou medzi riadiacim orgánom a sprostredkovateľským orgánom pre globálny grant. Spolu s formulárom žiadosti o platbu predkladá riadiacemu orgánu aj doklady preukazujúce úhradu sumy použitej na implementáciu globálneho grantu, resp. relevantnú podpornú dokumentáciu, ktorej minimálny rozsah stanovuje Systém riadenia EŠIF a riadiaci orgán. 
3.	Riadiaci orgán vo vzťahu k žiadosti o platbu (zúčtovanie zálohovej platby) postupuje obdobne ako v bode 2 časti 6.7.1.1.
4.	Riadiaci orgán počas výkonu kontroly žiadosti o platbu vykonáva v prípade potreby aj samostatnú kontrolu vyčlenenej časti deklarovaných výdavkov z predloženej žiadosti o platbu. V prípade globálnych grantov je možné vyčleňovať na úroveň deklarovaného výdavku. Riadiaci orgán môže počas výkonu samostatnej kontroly vyčlenenej časti deklarovaných výdavkov vyčleniť z už vyčlenenej časti deklarovaných výdavkov ďalšiu časť deklarovaných výdavkov na samostatnú kontrolu. Samostatná kontrola vyčlenenej časti deklarovaných výdavkov z predloženej žiadosti o platbu sa nevykonáva v prípade žiadosti o platbu vrátenej z platobnej jednotky v zmysle bodu 6a). Podrobnosti výkonu samostatnej kontroly vyčlenenej časti deklarovaných výdavkov z predloženej žiadosti o platbu stanovuje Systém riadenia európskych štrukturálnych a investičných fondov. 
Riadiaci orgán vykoná samostatnú kontrolu vyčlenenej časti deklarovaných výdavkov z predloženej žiadosti o platbu bezodkladne, najneskôr však v lehote 25 pracovných dní od prijatia žiadosti o platbu riadiacim orgánom21.
5.	Riadiaci orgán, po vykonaní kontroly žiadosti o platbu v zmysle bodu 3 žiadosť o platbu: 
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	schváli vo výške zníženej o deklarované výdavky, ktoré sú predmetom samostatnej kontroly, pričom v tomto prípade sa uplatňuje postup v zmysle bodu 6b) alebo 
•	pozastaví3, alebo 
•	zamietne. 
V prípade schválenia žiadosti o platbu vo vyššie uvedených prípadoch, v stanovenej lehote 25 pracovných dní od prijatia žiadosti o platbu riadiacim orgánom21, riadiaci orgán elektronicky prostredníctvom ITMS predkladá platobnej jednotke príslušnú časť formulára žiadosti o platbu. 
6.	Ak kontrola vyčlenenej časti deklarovaných výdavkov, ktoré boli predmetom samostatnej kontroly v zmysle bodu 4:
a)	je ukončená pred alebo súčasne s ukončením kontroly deklarovaných výdavkov, ktoré neboli vyčlenené na samostatnú kontrolu.
-	riadiaci orgán deklarované výdavky, ktoré neboli vyčlenené na samostatnú kontrolu a deklarované výdavky, ktoré boli vyčlenené na samostatnú kontrolu: 
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	schváli bez deklarovaných výdavkov, ktoré boli opätovne vyčlenené na samostatnú kontrolu, alebo
•	pozastaví3, alebo 
•	zamietne. 
V prípade schválenia deklarovaných výdavkov vo vyššie uvedených prípadoch v stanovenej lehote 25 pracovných dní od prijatia žiadosti o platbu riadiacim orgánom21, riadiaci orgán elektronicky prostredníctvom ITMS predkladá platobnej jednotke príslušnú časť formulára žiadosti o platbu. 
Ak kontrola vyčlenenej časti deklarovaných výdavkov bola ukončená pred alebo súčasne s ukončením kontroly deklarovaných výdavkov, ktoré neboli vyčlenené na samostatnú kontrolu, je potrebné zaradiť deklarované výdavky do žiadosti o platbu, z ktorej boli tieto finančné prostriedky vyčlenené na samostatnú kontrolu. Z dôvodu opätovného zlúčenia častí žiadostí o platbu je ku kódu žiadosti o platbu (v rámci časti žiadosti o platbu vypĺňanej riadiacim orgánom) automaticky priraďovaný len jeden číselný identifikátor;
b)	je ukončená po ukončení kontroly deklarovaných výdavkov, ktoré neboli vyčlenené na samostatnú kontrolu:
-	riadiaci orgán deklarované výdavky, ktoré boli vyčlenené na samostatnú kontrolu:
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	schváli bez deklarovaných výdavkov, ktoré boli opätovne vyčlenené na samostatnú kontrolu, alebo
•	pozastaví3, alebo 
•	zamietne. 
V prípade schválenia deklarovaných výdavkov vo vyššie uvedených prípadoch, v stanovenej lehote 25 pracovných dní od prijatia žiadosti o platbu riadiacim orgánom21, riadiaci orgán elektronicky prostredníctvom ITMS predkladá platobnej jednotke príslušnú časť formulára žiadosti o platbu. 
Ku kódu žiadosti o platbu (v rámci žiadosti o platbu vypĺňanej riadiacim orgánom) je v tomto prípade automaticky priraďovaný samostatný číselný identifikátor.
7.	Platobná jednotka zostavuje súhrnnú žiadosť o platbu / mimoriadnu súhrnnú žiadosť o platbu zostavenú zo žiadostí o platbu (zúčtovanie zálohovej platby), pričom pri:
a)	žiadosti o platbu (zúčtovanie zálohovej platby) predloženej riadiacim orgánom v zmysle bodu 5, 6 a 8a) vykoná kontrolu žiadosti o platbu v zmysle zákona č. 357/2015 Z. z. o finančnej kontrole a audite do 5 pracovných dní od prijatia žiadosti o platbu platobnou jednotkou v ITMS. Platobná jednotka overí súlad deklarovanej sumy so schváleným rozpočtom platobnej jednotky. Následne v stanovenej lehote schváli alebo neschváli žiadosť o platbu. 
V prípade schválenia žiadosti o platbu platobná jednotka zahrnie sumu do nasledovnej súhrnnej žiadosti o platbu a v intervale dvakrát do mesiaca, podľa termínov stanovených certifikačným orgánom, predkladá súhrnnú žiadosť o platbu spolu s čiastkovým výkazom výdavkov certifikačnému orgánu elektronicky prostredníctvom ITMS. 
V prípade neschválenia žiadosti o platbu platobná jednotka vracia predmetnú žiadosť o platbu v stanovenej lehote 5 pracovných dní od prijatia žiadosti o platbu platobnou jednotkou v ITMS riadiacemu orgánu, ktorý postupuje podľa bodu 8a).
V prípade, ak okolnosti vylučujúce zodpovednosť24 neumožňujú platobnej jednotke schváliť žiadosť o platbu, resp. zaradiť už schválenú žiadosť o platbu do súhrnnej žiadosti o platbu, je platobná jednotka, do času pominutia týchto okolností, oprávnená pozastaviť25 schvaľovanie žiadosti o platbu, resp. zaradenie už schválenej žiadosti o platbu do súhrnnej žiadosti o platbu. O dôvodoch pozastavenia schvaľovania žiadosti o platbu, resp. nezaradenia už schválenej žiadosti o platbu do súhrnnej žiadosti o platbu, je platobná jednotka povinná bezodkladne, najneskôr však do 5 pracovných dní od prijatia žiadosti o platbu v ITMS informovať riadiaci orgán, ktorý následne bezodkladne informuje sprostredkovateľský orgán pre globálny grant.
b)	žiadosti o platbu (zúčtovanie zálohovej platby) vrátenej z certifikačného orgánu v zmysle bodu 3 a 4 časti 6.7.2.1 a 2 časti 6.7.2.2 na účely odstránenia identifikovaných nedostatkov:
i.	v prípade, ak sa dôvody vrátenia žiadosti o platbu z certifikačného orgánu týkajú úrovne platobnej jednotky, platobná jednotka odstráni zistené nedostatky na svojej úrovni a najneskôr nasledujúci pracovný deň, resp. podľa postupov a termínov stanovených certifikačným orgánom, zahrnie predmetnú žiadosť o platbu do mimoriadnej súhrnnej žiadosti o platbu, ktorú elektronicky prostredníctvom ITMS spolu s čiastkovým výkazom výdavkov predkladá certifikačnému orgánu najneskôr nasledujúci pracovný deň po jej zostavení. Certifikačný orgán následne postupuje podľa bodov 1 až 3 časti 6.7.2.2;
ii.	v prípade, ak sa dôvody vrátenia žiadosti o platbu z certifikačného orgánu týkajú úrovne riadiaceho orgánu, platobná jednotka najneskôr nasledujúci pracovný deň po prijatí žiadosti o platbu z certifikačného orgánu vracia predmetnú žiadosť o platbu elektronicky prostredníctvom ITMS riadiacemu orgánu, ktorý postupuje podľa bodu 8b);
c)	žiadosti o platbu (zúčtovanie zálohovej platby) predloženej riadiacim orgánom v zmysle bodu 8b) a 8c) vykoná kontrolu žiadosti o platbu v zmysle zákona č. 357/2015 Z. z. o finančnej kontrole a audite do 3 pracovných dní od prijatia žiadosti o platbu platobnou jednotkou v ITMS a v tejto lehote žiadosť o platbu schváli alebo neschváli. 
V prípade schválenia žiadosti o platbu platobná jednotka najneskôr nasledujúci pracovný deň, resp. podľa postupov a termínov stanovených certifikačným orgánom, zahrnie predmetnú žiadosť o platbu do mimoriadnej súhrnnej žiadosti o platbu, ktorú elektronicky prostredníctvom ITMS spolu s čiastkovým výkazom výdavkov predkladá certifikačnému orgánu nasledujúci pracovný deň po jej zostavení. Platobná jednotka je oprávnená po dohode s riadiacim orgánom zahrnúť predmetnú žiadosť o platbu (finančné nástroje) aj do samostatnej súhrnnej žiadosti o platbu, ktorú elektronicky prostredníctvom ITMS spolu s čiastkovým výkazom výdavkov predkladá certifikačnému orgánu podľa termínov stanovených certifikačným orgánom. Certifikačný orgán následne postupuje podľa bodov 1 až 3 časti 6.7.2.2. 
V prípade neschválenia žiadosti o platbu, platobná jednotka predmetnú žiadosť o platbu v stanovenej lehote 3 pracovných dní od prijatia žiadosti o platbu platobnou jednotkou v ITMS vracia riadiacemu orgánu, ktorý postupuje podľa bodu 8c).
d)	žiadosti o platbu vrátenej z certifikačného orgánu v zmysle bodu 4 časti 6.7.2.1 na účely zaradenia do mimoriadnej súhrnnej žiadosti o platbu po prijatí informácie o záveroch z certifikačného overovania platobná jednotka zahrnie predmetnú žiadosť o platbu najneskôr nasledujúci pracovný deň, resp. podľa postupov a termínov stanovených certifikačným orgánom do mimoriadnej súhrnnej žiadosti o platbu, ktorú elektronicky prostredníctvom ITMS spolu s čiastkovým výkazom výdavkov predkladá certifikačnému orgánu najneskôr nasledujúci pracovný deň po jej zostavení. Certifikačný orgán následne postupuje podľa bodov 1 až 3 časti 6.7.2.2. 
8.	Riadiaci orgán v prípade vrátenia žiadosti o platbu (globálny grant) z platobnej jednotky v zmysle:
a)	bodu 7a) bezodkladne, najneskôr však v lehote 10 pracovných dní od prijatia žiadosti o platbu riadiacim orgánom v ITMS vykoná kontrolu žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite a na základe podmienok a postupov pre výkon kontroly žiadosti o platbu definovaných v Systéme riadenia EŠIF. 
Riadiaci orgán počas výkonu kontroly žiadosti o platbu môže schvaľovanie žiadosti o platbu pozastaviť3. 
Po vykonaní kontroly žiadosti o platbu riadiaci orgán žiadosť o platbu:
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	pozastaví3, alebo 
•	zamietne. 
V prípade schválenia žiadosti o platbu vo vyššie uvedených prípadoch, v stanovenej lehote 10 pracovných dní od prijatia žiadosti o platbu riadiacim orgánom v ITMS, riadiaci orgán predloží elektronicky prostredníctvom ITMS príslušnú časť formulára žiadosti o platbu platobnej jednotke, ktorá postupuje v zmysle bodu 7a).
b)	bodu 7b) ii v prípade zistených nedostatkov, ktoré majú vplyv na výšku a / alebo oprávnenosť výdavkov bezodkladne, najneskôr však v lehote 10 pracovných dní od prijatia žiadosti o platbu riadiacim orgánom v ITMS vykoná kontrolu žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite a na základe podmienok a postupov pre výkon kontroly žiadosti o platbu definovaných v Systéme riadenia EŠIF. V rámci ostatných nedostatkov bez vplyvu na výšku a / alebo oprávnenosť výdavkov sa uplatňuje bod 40 časti 3.2 tohto materiálu.
Riadiaci orgán počas výkonu kontroly žiadosti o platbu môže schvaľovanie žiadosti o platbu pozastaviť3. 
Po vykonaní kontroly žiadosti o platbu riadiaci orgán žiadosť o platbu:
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	pozastaví3, alebo 
•	zamietne. 
V prípade schválenia žiadosti o platbu vo vyššie uvedených prípadoch, v stanovenej lehote 10 pracovných dní od prijatia žiadosti o platbu riadiacim orgánom v ITMS, riadiaci orgán elektronicky prostredníctvom ITMS predloží príslušnú časť formulára žiadosti o platbu platobnej jednotke, ktorá postupuje v zmysle bodu 7c).
c)	bodu 7c) bezodkladne, najneskôr však v lehote 10 pracovných dní od prijatia žiadosti o platbu riadiacim orgánom v ITMS vykoná kontrolu žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite a na základe podmienok a postupov pre výkon kontroly žiadosti o platbu definovaných v Systéme riadenia EŠIF. 
Riadiaci orgán počas výkonu kontroly žiadosti o platbu môže schvaľovanie žiadosti o platbu pozastaviť3.
Po vykonaní kontroly žiadosti o platbu riadiaci orgán žiadosť o platbu:
•	schváli v plnej výške, alebo
•	schváli vo výške zníženej o sumu neoprávnených výdavkov, alebo
•	pozastaví3, alebo 
•	zamietne. 
V prípade schválenia žiadosti o platbu vo vyššie uvedených prípadoch v stanovenej lehote 10 pracovných dní od prijatia žiadosti o platbu riadiacim orgánom v ITMS, riadiaci orgán elektronicky prostredníctvom ITMS predloží príslušnú časť formulára žiadosti o platbu platobnej jednotke, ktorá postupuje v zmysle bodu 7c).
6.7.2	Postup pri systéme finančných tokov pri implementácii globálnych grantov na úrovni certifikačného orgánu
6.7.2.1	Postup overenia súhrnnej žiadosti o platbu certifikačným orgánom
1.	V prípade predloženej súhrnnej žiadosti o platbu certifikačný orgán v lehote 10 pracovných dní od prijatia súhrnnej žiadosti o platbu v ITMS vykoná administratívne overenie, prípadne certifikačné overovanie. Taktiež overuje súhrnnú žiadosť o platbu z hľadiska neprekročenia / dodržania celkovej alokácie podľa prioritných osí na základe čiastkového výkazu výdavkov predloženého platobnou jednotkou. V prípade potreby si od riadiaceho orgánu alebo platobnej jednotky vyžiadava ďalšie informácie nevyhnutné pre posúdenie predloženej súhrnnej žiadosti o platbu.
2.	Ak certifikačný orgán vykoná certifikačné overovanie žiadosti o platbu zaradenej do súhrnnej žiadosti o platbu, a toto certifikačné overovanie:
a)	je ukončené v lehote na overenie súhrnnej žiadosti o platbu, postupuje certifikačný orgán ďalej podľa bodu 3;
b)	nie je ukončené v lehote na overenie súhrnnej žiadosti o platbu, postupuje certifikačný orgán ďalej podľa bodu 4.
3.	Certifikačný orgán do 10 pracovných dní od prijatia súhrnnej žiadosti o platbu v ITMS súhrnnú žiadosť o platbu:
•	schváli v plnej výške, alebo
•	schváli v zníženej výške o sumu žiadosti o platbu, v ktorej boli v rámci administratívneho overenia, prípadne certifikačného overovania certifikačným orgánom zistené nedostatky, alebo
•	pozastaví3, alebo 
•	neschváli. 
Žiadosť o platbu, v rámci ktorej boli zistené nedostatky, ktoré majú alebo by mohli mať vplyv na výšku a / alebo oprávnenosť výdavkov, certifikačný orgán vráti elektronicky prostredníctvom ITMS platobnej jednotke, ktorá následne postupuje podľa bodu 7b) časti 6.7.1.2. Certifikačný orgán následne súhrnnú žiadosť o platbu schvaľuje v zníženej výške. 
4.	Certifikačný orgán do 15 pracovných dní od prijatia súhrnnej žiadosti o platbu v ITMS ukončí certifikačné overovanie žiadosti o platbu zo súhrnnej žiadosti o platbu, ktorá bola schválená v zníženej výške v zmysle bodu 3 (súhrnná žiadosť o platbu schválená v zníženej výške o sumu žiadosti o platbu, ktorá je predmetom certifikačného overovania), vráti túto žiadosť o platbu platobnej jednotke a informuje platobnú jednotku a riadiaci orgán o záveroch z certifikačného overovania, v nadväznosti na ktoré platobná jednotka postupuje v zmysle bodu 7b) alebo 7d) časti 6.7.1.2.
5.	Certifikačný orgán v deň schválenia súhrnnej žiadosti o platbu a po jej spracovaní v ITMS informuje platobnú jednotku a v závislosti od zostatku na osobitnom účte prevádza prostriedky EÚ na príslušný príjmový účet platobnej jednotky.
6.7.2.2	Postup overenia mimoriadnej súhrnnej žiadosti o platbu certifikačným orgánom
1.	V prípade predloženej mimoriadnej súhrnnej žiadosti o platbu certifikačný orgán vykoná v lehote 7 pracovných dní od prijatia mimoriadnej súhrnnej žiadosti o platbu v ITMS administratívne overenie na svojej úrovni. Taktiež overuje mimoriadnu súhrnnú žiadosť o platbu z hľadiska neprekročenia / dodržania celkovej alokácie podľa prioritných osí na základe čiastkového výkazu výdavkov predloženého platobnou jednotkou. V prípade potreby si od riadiaceho orgánu alebo platobnej jednotky vyžiadava ďalšie informácie nevyhnutné pre posúdenie predloženej mimoriadnej súhrnnej žiadosti o platbu.
2.	Certifikačný orgán do 7 pracovných dní od prijatia mimoriadnej súhrnnej žiadosti o platbu v ITMS mimoriadnu súhrnnú žiadosť o platbu:
•	schváli v plnej výške, alebo
•	schváli v zníženej výške o sumu žiadosti o platbu, v ktorej boli v rámci administratívneho overenia certifikačným orgánom zistené nedostatky, alebo
•	pozastaví3, alebo 
•	neschváli.
3.	Žiadosť o platbu, v ktorej boli v rámci administratívneho overenia certifikačným orgánom zistené nedostatky, certifikačný orgán vráti elektronicky prostredníctvom ITMS platobnej jednotke, ktorá následne postupuje podľa bodu 7b) časti 6.7.1.2 a mimoriadnu súhrnnú žiadosť o platbu certifikačný orgán schvaľuje v zníženej výške.
4.	Certifikačný orgán v deň schválenia mimoriadnej súhrnnej žiadosti o platbu a po jej spracovaní v ITMS informuje platobnú jednotku a v závislosti od zostatku na osobitnom účte prevádza prostriedky EÚ na príslušný príjmový účet platobnej jednotky.
Sprostredkovateľský orgán pre globálny grant, ktorý získava pomoc aj z iného zdroja, je povinný viesť samostatné záznamy o každom zdroji pomoci. 
6.7.3	Poskytnutie platby sprostredkovateľským orgánom pre globálny grant prijímateľovi
6.7.3.1	Systém refundácie pri implementácii globálnych grantov
Pri systéme refundácie sa prostriedky EÚ a štátneho rozpočtu na spolufinancovanie preplácajú v pomere stanovenom v zmluve o poskytnutí nenávratného finančného príspevku na základe skutočne vynaložených výdavkov prijímateľom, tzn. že prijímateľ realizuje výdavky najskôr z vlastných zdrojov a tie mu budú pri jednotlivých platbách refundované (preplatené) v pomernej výške. Každá platba prijímateľovi z prostriedkov EÚ a štátneho rozpočtu na spolufinancovanie je realizovaná len do výšky súčtu pomeru prostriedkov EÚ a štátneho rozpočtu na spolufinancovanie schváleného v zmluve o poskytnutí nenávratného finančného príspevku. 
Postup a rozsah predkladania dokumentácie od prijímateľa preukazujúcej oprávnenosť výdavkov určuje sprostredkovateľský orgán pre globálny grant v zmluve o poskytnutí nenávratného finančného príspevku.
1.	Prijímateľ uhradí výdavky z vlastných zdrojov.
2.	Prijímateľ žiada sprostredkovateľský orgán pre globálny grant o ich preplatenie v zmysle zmluvy o poskytnutí nenávratného finančného príspevku.
3.	Sprostredkovateľský orgán pre globálny grant vykoná kontrolu dokumentácie predloženej prijímateľom na základe podmienok a postupov pre výkon kontroly definovaných v Systéme riadenia EŠIF a v súlade so zmluvou uzatvorenou medzi riadiacim orgánom a sprostredkovateľským orgánom pre globálny grant.
4.	Po vykonaní kontroly dokumentácie predloženej prijímateľom sprostredkovateľský orgán pre globálny grant deklarované výdavky prijímateľa schváli (schváli deklarované výdavky prijímateľa v plnej výške), deklarované výdavky schváli v zníženej sume (schváli deklarované výdavky vo výške zníženej o sumu neoprávnených výdavkov), schvaľovanie predložených výdavkov pozastaví3 alebo ich zamietne. 
5.	Sprostredkovateľský orgán pre globálny grant bezodkladne po schválení dokumentácie predloženej prijímateľom, prevádza prijímateľovi prostriedky pomerne za prostriedky EÚ a štátneho rozpočtu na spolufinancovanie v zmysle zmluvy o poskytnutí nenávratného finančného príspevku.
6.	Sprostredkovateľský orgán pre globálny grant sumarizuje relevantnú dokumentáciu predloženú prijímateľom, ktorá slúži ako podklad pre zúčtovanie zálohovej platby sprostredkovateľským orgánom pre globálny grant. Následne sprostredkovateľský orgán pre globálny grant postupuje v zmysle časti 6.7.1.2 tohto materiálu.
6.8	Prechod a prevod práv a povinností prijímateľa na iný subjekt
Prijímateľ je povinný s dostatočným časovým predstihom informovať riadiaci orgán o pripravovanom prechode alebo prevode práv a povinností prijímateľa na iný subjekt. Zároveň je riadiaci orgán povinný bezodkladne informovať o tejto skutočnosti certifikačný orgán. Následne je riadiaci orgán povinný zabezpečiť vysporiadanie platieb a vrátení súvisiacich s prechodom alebo prevodom práv a povinností prijímateľa na iný subjekt. 
Prijímateľ a riadiaci orgán v závislosti od systémov financovania postupujú takto:
a)	systém predfinancovania: 
•	prijímateľ vystaví žiadosť o platbu (poskytnutie predfinancovania) pre všetky záväzky, ktoré vyplývajú z implementácie projektu (záväzky voči dodávateľom / zhotoviteľom, a pod.), a ktoré vzniknú pred prechodom a prevodom práv a povinností na iný subjekt, a to v zmysle bodov 1 a 2 časti 6.1.1 tohto materiálu;
•	riadiaci orgán postupuje pri poskytnutí predfinancovania v zmysle bodov 3 až 6 časti 6.1.1 tohto materiálu;
•	po poskytnutí predfinancovania prijímateľ uhradí všetky záväzky, ktoré vyplývajú z implementácie projektu (záväzky voči dodávateľom / zhotoviteľom, a pod.), a ktoré vznikli pred prechodom práv a povinností na iný subjekt v zmysle bodu 9 časti 6.1.1 a bodu 1 časti 6.1.2 tohto materiálu;
•	riadiaci orgán postupuje pri zúčtovaní poskytnutého predfinancovania v zmysle bodov 2 až 4 časti 6.1.2 tohto materiálu;
•	v prípade, ak prijímateľ nezúčtuje celú výšku poskytnutého predfinancovania, prevedie zostatok nezúčtovanej časti predfinancovania na účet platobnej jednotky v súlade s časťou 4.5.9 tohto materiálu.
V prípade každej zmeny právnej formy prijímateľa platí, že prijímateľovi nie sú poskytované žiadne platby až do zúčtovania poskytnutých predfinancovaní, t. j. v tomto prípade je prijímateľ vždy povinný zúčtovať všetky dovtedy poskytnuté predfinancovania.
b)	systém zálohových platieb:
•	prijímateľ z poskytnutej zálohovej platby uhradí všetky záväzky, ktoré vyplývajú z implementácie projektu (záväzky voči dodávateľom / zhotoviteľom, a pod.), a ktoré vznikli pred prechodom a prevodom práv a povinností na iný subjekt. Tieto výdavky zahrnie do žiadosti o platbu (zúčtovanie zálohovej platby), ktorú predloží riadiacemu orgánu podľa bodu 1 časti 6.2.2 tohto materiálu;
•	prijímateľ prevedie zostatok zálohovej platby, resp. nezúčtovaný rozdiel zálohovej platby na účet platobnej jednotky v súlade s časťou 4.5.9 tohto materiálu.
V prípade zmeny právnej formy prijímateľa na typ, ktorý v zmysle časti 4.5.3 tohto materiálu nie je oprávnený ďalej využívať systém zálohových platieb, prijímateľovi nie sú poskytované žiadne platby až do zúčtovania poskytnutých zálohových platieb. Uvedené platí aj v prípade, ak prijímateľ, ktorý je oprávnený využívať systém zálohových platieb, zmení právnu formu na typ štátna rozpočtová organizácia, resp. naopak (prijímateľ štátna rozpočtová organizácia zmení právnu formu na iný typ prijímateľa, ktorý je oprávnený využívať systém zálohových platieb), t. j. aj v tomto prípade je prijímateľ povinný zúčtovať všetky dovtedy poskytnuté zálohové platby. 
Uvedené sa vzťahuje aj na hlavného prijímateľa / partnera v rámci fondu malých projektov Programu Interreg V-A SK – CZ. 
c)	systém refundácie:
•	prijímateľ vykoná úhradu všetkých svojich záväzkov, ktoré vyplývajú z implementácie projektu (záväzky voči dodávateľom / zhotoviteľom, a pod.), a ktoré vznikli pred prechodom alebo prevodom práv a povinností na iný subjekt. Následne predloží zrealizované výdavky (systémom refundácie) podľa bodu 2 časti 6.3.1 a časti 6.4.1 tohto materiálu.
K prevodu práv a povinností prijímateľa na iný subjekt môže dôjsť až po zúčtovaní zrealizovaných výdavkov, t. j. po predložení žiadosti o platbu (zúčtovanie predfinancovania, zúčtovanie zálohovej platby, priebežná platba) riadiacemu orgánu a ich následnom schválení certifikačným orgánom v súhrnnej žiadosti o platbu / mimoriadnej súhrnnej žiadosti o platbu, resp. o vrátení nezúčtovanej časti poskytnutého predfinancovania (v prípade systému predfinancovania) a / alebo vrátení nezúčtovanej časti zálohovej platby (v prípade systému zálohových platieb). 
V súvislosti s prechodom práv a povinností prijímateľa na iný subjekt je potrebné zabezpečiť zúčtovanie zrealizovaných výdavkov, t. j. predloženie žiadosti o platbu (zúčtovanie predfinancovania, zúčtovanie poskytnutej zálohovej platby, priebežná platba) riadiacemu orgánu a ich následné schválenie certifikačným orgánom v súhrnnej žiadosti o platbu / mimoriadnej súhrnnej žiadosti o platbu, resp. zabezpečiť vrátenie nezúčtovanej časti poskytnutého predfinancovania (v prípade systému predfinancovania) a / alebo zabezpečiť vrátenie nezúčtovanej časti zálohovej platby (v prípade systému zálohových platieb). 

7	Systém certifikácie
Certifikáciu vykonáva certifikačný orgán v dvoch etapách:
1.	pri príprave žiadosti o platbu Európskej komisii,
2.	pri príprave účtov.
Základom pre uskutočnenie certifikácie podľa bodu 1 je žiadosť o platbu a výkaz výdavkov, ktorý certifikačný orgán vypracuje na základe schválených súhrnných žiadostí o platbu / mimoriadnych súhrnných žiadostí o platbu. 
Certifikačný orgán sa pred certifikáciou žiadosti o platbu Európskej komisii musí ubezpečiť, že: 
a)	výdavky deklarované v žiadosti o platbu vychádzajú zo spoľahlivých účtovných systémov a sú založené na overiteľnej podpornej dokumentácii a boli predmetom overenia riadiacim orgánom (v zmysle čl. 126 písm. a) nariadenia Európskeho parlamentu a Rady (EÚ) č. 1303/2013 a vykonávacieho nariadenia Komisie (EÚ) č. 1011/2014);
b)	je zabezpečený systém na zaznamenávanie a uchovávanie účtovných záznamov o každej operácii v elektronickej podobe, ktorý potvrdzuje všetky údaje potrebné na vypracovanie žiadostí o platbu a účtov vrátane záznamov vymáhateľných súm, vrátených súm a súm vybraných po zrušení celého príspevku na projekt alebo program alebo časti tohto príspevku. Pri zabezpečení uvedenej podmienky certifikačný orgán vychádza z ISUF, ITMS a SFC (v zmysle čl. 126 písm. d) nariadenia Európskeho parlamentu a Rady (EÚ) č. 1303/2013 a vykonávacieho nariadenia Komisie (EÚ) č. 1011/2014);
c)	dostal od riadiaceho orgánu primerané informácie o postupoch a overeniach vykonaných v súvislosti s výdavkami. Pre tento účel riadiaci orgán predkladá informáciu o kontrolách vykonaných v zmysle čl. 125 nariadenia Európskeho parlamentu a Rady (EÚ) č. 1303/2013 v rozsahu a forme stanovenej certifikačným orgánom (v zmysle čl. 126 písm. e) nariadenia Európskeho parlamentu a Rady (EÚ) č. 1303/2013 a vykonávacieho nariadenia Komisie (EÚ) č. 1011/2014). Zohľadňujúc skutočnosť, že na národnej úrovni sú zavedené aj iné kontrolné mechanizmy, predkladá riadiaci orgán a platobná jednotka certifikačnému orgánu v zmysle § 35 ods. 3 zákona č. 292/2014 Z. z. o EŠIF správy o výsledkoch kontrol podľa osobitného predpisu, auditu podľa osobitného predpisu a opatrenia prijaté na odstránenie nedostatkov zistených touto kontrolou a auditom, pokiaľ sa týkajú implementácie príslušného programu. Jedným z dôležitých podkladov slúžiacich k získaniu uistenia o správnosti postupov riadiaceho orgánu a platobnej jednotky sú aj manuály procedúr, ktoré zasiela riadiaci orgán a platobná jednotka certifikačnému orgánu v zmysle časti 3.2 a 3.4 tohto materiálu;
d)	boli zohľadnené výsledky všetkých vládnych auditov vykonaných orgánom auditu a spolupracujúcimi orgánmi. O správach z vládnych auditov je certifikačný orgán informovaný prostredníctvom CEDIS. Na základe správ z vládnych auditov a informácie od orgánu auditu certifikačný orgán vykoná prípadnú úpravu žiadosti o platbu (v zmysle čl. 126 písm. f) nariadenia Európskeho parlamentu a Rady (EÚ) č. 1303/2013 a vykonávacieho nariadenia Komisie (EÚ) č. 1011/2014);
e)	sú vedené účtovné záznamy v elektronickej podobe o výdavkoch vykázaných Európskej komisii a príslušných verejných príspevkoch vyplatených prijímateľom. Pri zabezpečení uvedenej podmienky certifikačný orgán vychádza z ISUF, ITMS a SFC (vyplýva z čl. 126 písm. g) nariadenia Európskeho parlamentu a Rady (EÚ) č. 1303/2013 a vykonávacieho nariadenia Komisie (EÚ) č. 1011/2014);
f)	sú vedené záznamy o vymáhateľných sumách a sumách vybraných po zrušení celého príspevku na projekt alebo jeho časti. Vrátené sumy sa vyplatia naspäť do rozpočtu EÚ pred ukončením programu tak, že sa odpočítajú z nasledujúceho výkazu výdavkov (vyplýva z čl. 126 písm. h) nariadenia Európskeho parlamentu a Rady (EÚ) č. 1303/2013 a vykonávacieho nariadenia Komisie (EÚ) č. 1011/2014).
Základom pre uskutočnenie certifikácie podľa bodu 2 tejto časti sú účty vypracované v zmysle čl.137 nariadenia Európskeho parlamentu a Rady (EÚ) č. 1303/2013 a časti 4.5.8 tohto materiálu. Certifikačný orgán sa pred certifikáciou účtov Európskej komisii musí ubezpečiť, že: 
a)	zahrnuté výdavky týkajúce sa účtovného roka boli skutočne realizované v rámci obdobia oprávnenosti stanoveného v zmysle čl. 65 nariadenia Európskeho parlamentu a Rady (EÚ) č. 1303/2013;
b)	účty sú úplné, presné a pravdivé, a že zaúčtované výdavky sú v súlade s uplatniteľným právom (vyplýva z čl. 126 písm. c) nariadenia Európskeho parlamentu a Rady (EÚ) č. 1303/2013 a vykonávacieho nariadenia Komisie č. 1011/2014). O uvedenom sa certifikačný orgán uistí na základe podkladov poskytnutých riadiacim orgánom, orgánom auditu, ako aj na základe vlastných overovaní (vyplýva z § 35 ods. 2 zákona č. 292/2014 Z. z. o EŠIF);
c)	všetky výdavky zahrnuté v priložených výkazoch týkajúcich sa účtovného roka sú v súlade s kritériami oprávnenosti stanovenými v čl. 65 nariadenia Európskeho parlamentu a Rady (EÚ) č. 1303/2013 a boli vyplatené pri realizácii operácií vybraných v rámci programu v súlade s podmienkami pre poskytovanie verejných príspevkov podľa platných predpisov EÚ. Na tento účel riadiaci orgán po skončení účtovného roka dokončí všetky potrebné overenia výdavkov príslušného účtovného roku, pripraví a predloží certifikačnému orgánu podľa čl. 125 ods. 4 písm. e) nariadenia Európskeho parlamentu a Rady (EÚ) č. 1303/2013 do 30. septembra po skončení účtovného roku návrh Ročného súhrnu konečných audítorských správ a výsledkov uskutočnených kontrol (vyplýva z čl. 126 písm. c) nariadenia Európskeho parlamentu a Rady (EÚ) č. 1303/2013 a vykonávacieho nariadenia Komisie č. 1011/2014) a v prípade potreby aj ďalšie informácie v rozsahu a forme stanovenej certifikačným orgánom. Do 30. decembra po skončení účtovného roku predloží riadiaci orgán certifikačnému orgánu Vyhlásenie riadiaceho orgánu o vierohodnosti11 a Ročný súhrn konečných audítorských správ a výsledkov uskutočnených kontrol vrátane analýzy o povahe a rozsahu chýb a slabých stránkach nájdených v systémoch riadenia a kontroly a o prijatých opravných opatreniach SR. Tieto dokumenty certifikačný orgán zohľadní na prípadnú úpravu účtov. Zohľadňujúc skutočnosť, že na národnej úrovni sú zavedené aj iné kontrolné mechanizmy, predkladá riadiaci orgán a platobná jednotka certifikačnému orgánu v zmysle § 35 ods. 3 písm. c) zákona č. 292/2014 Z. z. o EŠIF správy o výsledkoch kontrol podľa osobitného predpisu34, auditu podľa osobitného predpisu35 a opatrenia prijaté na odstránenie nedostatkov zistených touto kontrolou a auditom, pokiaľ sa týkajú implementácie príslušného programu;
d)	je zabezpečený systém na zaznamenávanie a uchovávanie účtovných záznamov o každej operácii v elektronickej podobe, ktorý potvrdzuje všetky údaje potrebné na vypracovanie žiadostí o platbu a účtov vrátane záznamov vymáhateľných súm, vrátených súm a súm vybraných po zrušení celého príspevku na operáciu alebo program alebo časti tohto príspevku (vyplýva z čl. 126 písm. d) nariadenia Európskeho parlamentu a Rady (EÚ) č. 1303/2013 a vykonávacieho nariadenia Komisie (EÚ) č. 1011/2014). Pri zabezpečení uvedenej podmienky certifikačný orgán vychádza z ISUF, ITMS a SFC;
e)	boli zohľadnené výsledky všetkých vládnych auditov vykonaných orgánom auditu a spolupracujúcimi orgánmi (vyplýva z čl. 126 písm. f) nariadenia Európskeho parlamentu a Rady (EÚ) č. 1303/2013 a vykonávacieho nariadenia Komisie (EÚ) č. 1011/2014). O správach z vládnych auditov je certifikačný orgán informovaný prostredníctvom CEDIS. Správy z vládnych auditov sú zosumarizované vo výročnej kontrolnej správe a zohľadnené v stanovisku podľa čl. 127 ods. 5 nariadenia Európskeho parlamentu a Rady (EÚ) č. 1303/2013. Na základe výročnej kontrolnej správy a stanoviska podľa čl. 127 ods. 5 nariadenia Európskeho parlamentu a Rady (EÚ) č. 1303/2013 certifikačný orgán vykoná prípadné úpravy účtov;
f)	boli dodržané ustanovenia čl. 140 nariadenia Európskeho parlamentu a Rady (EÚ) č. 1303/2013 týkajúcich sa dostupnosti dokumentov. O uvedenom sa certifikačný orgán uistí na základe podkladov poskytnutých riadiacim orgánom, orgánom auditu, ako aj na základe vlastných overovaní príspevku (vyplýva vykonávacieho nariadenia Komisie (EÚ) č. 1011/2014).
S cieľom presvedčiť sa o správnosti, zákonnosti, oprávnenosti a overiteľnosti výdavkov, ako aj správnosti a zákonnosti postupu riadiaceho orgánu a platobnej jednotky pri realizácii príspevku je certifikačný orgán v rámci svojich kompetencií v ktorejkoľvek etape, najneskôr však pred predložením účtov Európskej komisii, oprávnený uskutočniť certifikačné overovanie. Certifikačné overovanie môže byť vykonané na súhrnnej žiadosti o platbu v ktoromkoľvek momente pred zaslaním účtov Európskej komisii, do ktorých bude predmetná súhrnná žiadosť o platbu zaradená, t. j. pred schválením súhrnnej žiadosti o platbu certifikačným orgánom alebo po jej schválení certifikačným orgánom. Z hľadiska rozsahu môže byť certifikačné overovanie vykonané aj so zameraním na tematické okruhy problémov, napr. výber žiadosti o nenávratný finančný príspevok, verejné obstarávanie, štátnu pomoc, oprávnenosť, publicitu, dodržiavanie postupov stanovených v manuáli procedúr a podobne. Výstupom certifikačného overovania sú zistenia a odporúčania z certifikačného overovania, ktoré certifikačný orgán predkladá riadiacemu orgánu a platobnej jednotke.
Ak sú pri výkone certifikačného overovania identifikované zistenia s vysokou závažnosťou, certifikačný orgán môže požiadať riadiaci orgán o opätovné vykonanie finančnej kontroly a vypracovanie správy o zistenej nezrovnalosti v zmysle usmernenia k nezrovnalostiam a finančným opravám. V prípade zistenia alebo podozrenia vzniku nezrovnalosti s finančným dopadom, môže byť súhrnná žiadosť o platbu / mimoriadna súhrnná žiadosť o platbu schválená v zníženej sume (o sumu zodpovedajúcej problematickej žiadosti o platbu, ktorej certifikačné overovanie má za následok zníženie súhrnnej žiadosti o platbu / mimoriadnej súhrnnej žiadosti o platbu), alebo môže byť pozastavené financovanie projektu až do odstránenia zistených nedostatkov. Certifikačný orgán pri schvaľovaní súhrnnej žiadosti o platbu / mimoriadnej súhrnnej žiadosti o platbu postupuje ďalej podľa časti 6 tohto materiálu.
V prípade, ak neboli splnené podmienky na certifikáciu žiadosti o platbu na Európsku komisiu alebo účtov, certifikačný orgán informuje riadiaci orgán a platobnú jednotku o zistených nedostatkoch. Pokiaľ riadiaci orgán alebo platobná jednotka poskytne certifikačnému orgánu prijateľné vysvetlenie pre vzniknuté nedostatky, alebo navrhne vhodné nápravné opatrenia na odstránenie nedostatkov a certifikačný orgán získa potrebné uistenie o ich uskutočnení, certifikuje žiadosť o platbu na Európsku komisiu, resp. certifikuje účty.

8	Nezrovnalosti a finančné opravy
V súlade s nariadením Európskeho parlamentu a Rady (EÚ) č. 1303/2013 sú národné orgány zapojené do procesu implementácie a kontroly EŠIF povinné zabezpečiť účinný systém riadenia a kontroly operačného programu, v rámci ktorého predchádzajú, zisťujú, evidujú, nahlasujú a opravujú nezrovnalosti a vymáhajú neoprávnene vyplatené sumy spolu s úrokmi z omeškania. Zároveň sú tieto subjekty povinné informovať Európsku komisiu o všetkých zistených nezrovnalostiach podľa podmienok a postupov nastavených na národnej úrovni. Rovnako sú zodpovedné národné orgány povinné v rámci nastavených postupov systému riadenia a kontroly operačného programu vykonávať náležité ex ante alebo ex post finančné opravy v súvislosti s individuálnymi alebo systémovými nezrovnalosťami na jednotlivých úrovniach finančného riadenia ako aj s finančným dopadom na rozpočet EÚ.
Postupy pre kvalifikáciu nezrovnalostí, zdokumentovanie nezrovnalostí v jednotlivých fázach vývoja, riešenie a vysporiadanie nezrovnalostí a finančných opráv, ako aj súvisiace úlohy a zodpovednosti zapojených subjektov do systému finančného riadenia ŠF, KF a ENRF sú na národnej úrovni upravené v metodickom usmernení MF SR č. 2/2015-U k nezrovnalostiam a finančným opravám v rámci finančného riadenia ŠF, KF a ENRF v platnom znení.
8.1	Nezrovnalosti
Nezrovnalosť vznikne v dôsledku porušenia právnych predpisov EÚ alebo SR, prípadne porušením zmluvných dokumentov, ktoré upravujú pravidlá a podmienky pre poskytnutie alebo použitie finančných prostriedkov EÚ a finančných prostriedkov štátneho rozpočtu na spolufinancovanie, úmyselného alebo spôsobeného z nedbanlivosti, pričom toto porušenie vyplýva z konania alebo opomenutia konania subjektu (napr. riadiaceho orgánu alebo prijímateľa / partnera) a jeho dôsledkom je alebo by mohlo byť poškodenie rozpočtu EÚ alebo rozpočtu verejnej správy. Pre vznik nezrovnalosti forma zavinenia nie je rozhodujúca, nezrovnalosti, ktoré majú charakter trestných činov (napr. poškodzovania finančných záujmov EÚ, podvodov, korupcie, prijímania úplatku, podplácania atď.) sú nezrovnalosti spôsobené úmyselným konaním alebo z nedbanlivosti. Za nezrovnalosť sa považuje aj porušenie právnych prepisov EÚ alebo SR, ktoré vo svojich ustanoveniach chránia finančné záujmy EÚ. Nezrovnalosti sa môžu vyskytovať na všetkých úrovniach v procese riadenia a kontroly vrátane finančného riadenia ŠF, KF a ENRF, tzn. vrátane úrovne konania, resp. opomenutia konania prijímateľa alebo partnera, pokiaľ neboli dodržané podmienky poskytnutia alebo použitia finančných prostriedkov EÚ.
Z pohľadu legislatívy SR má na vznik nezrovnalosti priamy dopad najmä: 
•	porušenie finančnej disciplíny podľa § 31 ods. 1 zákona č. 523/2004 Z. z. o rozpočtových pravidlách verejnej správy, pričom toto ustanovenie definuje jednotlivé skutkové podstaty porušenia finančnej disciplíny. Nezrovnalosť nemusí vždy predstavovať porušenie finančnej disciplíny a naopak porušenie finančnej disciplíny nemusí vždy zodpovedať nezrovnalosti;
•	porušenie pravidiel a postupov verejného obstarávania podľa zákona č. 25/2006 Z. z. o verejnom obstarávaní a zákona č. 343/2015 Z. z. o verejnom obstarávaní a s tým súvisiacim rozhodnutím Komisie č. C(2013) 9527 o stanovení a schválení usmernení o určení finančných opráv v platnom znení, ktoré má Komisia uplatňovať na výdavky financované Úniou v rámci zdieľaného hospodárenia pri nedodržaní pravidiel verejného obstarávania; 
•	porušenie ochrany hospodárskej súťaže podľa zákona č. 136/2001 Z. z. o ochrane hospodárskej súťaže v znení neskorších predpisov najmä pre prípady kartelov, zneužívania dominantného postavenia, vertikálnych dohôd, koncentrácie alebo obmedzenia hospodárskej súťaže; 
•	protiprávne konanie ako trestný čin podľa zákona č. 300/2005 Z. z. trestný zákon v znení neskorších predpisov najmä pre trestné činy poškodzovania finančných záujmov EÚ, subvenčný podvod alebo machinácie pri verejnom obstarávaní a verejnej dražbe. 
SR je povinná v súlade s čl. 122 nariadenia Európskeho parlamentu a Rady (EÚ) č. 1303/2013 informovať Európsky úrad pre boj proti podvodom o všetkých nezrovnalostiach, ktoré presahujú 10 000 EUR za prostriedky EÚ a o nezrovnalostiach, ktoré boli predmetom prvého správneho alebo súdneho nálezu, ako aj o významnom pokroku v rámci správnych / trestných / súdnych konaní. V rámci oznamovacej povinnosti členského štátu sú podľa čl. 122 ods. 2 nariadenia Európskeho parlamentu a Rady (EÚ) č. 1303/2013 stanovené výnimky z oznamovacej povinnosti pre niektoré prípady zistených nezrovnalostí: 
•	prípady, keď nezrovnalosť spočíva výlučne v tom, že realizácia projektu v rámci operačného programu zlyhala úplne alebo čiastočne v dôsledku konkurzu prijímateľa; 
•	prípady, na ktoré prijímateľ upozornil riadiaci orgán alebo certifikačný orgán dobrovoľne a skôr, ako niektorý z týchto orgánov danú nezrovnalosť zistil, či už pred, alebo po vyplatení verejného príspevku; 
•	prípady, ktoré zistil a opravil riadiaci orgán alebo certifikačný orgán pred zahrnutím príslušných výdavkov do žiadosti o platbu na Európsku komisiu, t. j. prípady uplatnených ex ante finančných opráv vo výkaze výdavkov k žiadosti o platbu na Európsku komisiu. 
Vo všetkých ostatných prípadoch, najmä v prípadoch predchádzajúcich konkurzu alebo v prípadoch podozrenia z podvodu sa zistené nezrovnalosti a súvisiace preventívne a nápravné opatrenia oznamujú Európskej komisii podľa podmienok stanovených v delegovaných nariadeniach Komisie (EÚ) č. 2015/1970 a č. 2016/568 a vykonávacom nariadení Komisie (EÚ) č. 2015/1974. Vo vzťahu k nezrovnalostiam bez finančného dopadu je SR povinná oznamovať iba prípady nezrovnalostí zistených vo fáze pred výkonom platby prijímateľovi alebo partnerovi, ak ide súčasne o prípady podozrenia z podvodu alebo prípady, ktoré predchádzajú konkurzu prijímateľa alebo partnera.
Vo vzťahu k nezrovnalostiam bez finančného dopadu a zároveň k prípadom podozrenia z podvodu, v nadväznosti na platnú právnu úpravu, štátne orgány, vyššie územné celky, obce a iné povinné osoby sú povinné bez meškania oznamovať orgánom činným v trestnom konaní skutočnosti nasvedčujúce tomu, že bol spáchaný trestný čin.
Z hľadiska určenia zásad systému riadenia a kontroly a zodpovednosti národných orgánov priamo zapojených do procesu implementácie, nezrovnalosť môže zistiť riadiaci orgán, platobná jednotka, certifikačný orgán, orgán auditu alebo spolupracujúci orgán.
V rámci národných kontrolných alebo správnych orgánov môže nezrovnalosť zistiť aj Najvyšší kontrolný úrad SR, Úrad vládneho auditu, Úrad pre verejné obstarávanie, Protimonopolný úrad, Národná kriminálna agentúra Prezídia Policajného zboru alebo Úrad vlády SR v rámci výkonu svojich kompetencií. Nezrovnalosť môžu zistiť aj orgány Európskej komisie, Európsky dvor audítorov alebo Európsky úrad pre boj proti podvodom v rámci výkonu auditov a vyšetrovaní.
Nezrovnalosť môže zistiť samotný prijímateľ, partner, užívateľ alebo vecne príslušný orgán, ktorý bezodkladne oznámi zistenú nezrovnalosť a predloží dokumenty preukazujúce zistenú nezrovnalosť riadiacemu orgánu. Následne je riadiaci orgán povinný zdokumentovať podozrenie z nezrovnalosti alebo zistenú nezrovnalosť v ITMS.
V prípade zistenej odchýlky, resp. rozdielu pri evidencii nezrovnalosti, ktorý vznikol z rozdielneho vyčíslenia oprávnenej sumy deklarovaných výdavkov v žiadosti o platbu prijímateľa a  podpornej dokumentácie, ak takéto odchýlky, resp. rozdiely sú dôsledkom rozdielneho prístupu k výpočtu oprávnenej sumy (napr. postup výpočtu oprávnenej sumy zo sumarizačného hárku alebo vznikom štatistickej odchýlky), takéto odchýlky, resp. rozdiely do výšky 1 EUR na úrovni zdroja za zistenie, resp. sumu nezrovnalosti sa považujú za tolerovateľné. K  výpočtu riadiaceho orgánu musí byť zabezpečený dostatočný audit trail na preukázanie overenia správnosti výpočtu oprávnenej sumy, pričom pod uvedené odchýlky, resp. rozdiely nie je možné zahrnúť zrejmú vecnú neoprávnenosť výdavkov alebo nesprávne výpočty a kalkulácie.
V rámci implementácie finančných nástrojov môžu nezrovnalosť identifikovať tiež národné orgány (najmä riadiaci orgán, certifikačný orgán alebo orgán auditu), samotný prijímateľ, prípadne subjekt poverený výkonom externého auditu. Prijímateľ oznámi identifikovanú nezrovnalosť bezodkladne zmluvnej strane, riadiacemu orgánu a certifikačnému orgánu. Ak finančný sprostredkovateľ alebo konečný prijímateľ zistí nezrovnalosť, je povinný to bezodkladne oznámiť riadiacemu orgánu a prijímateľovi. 
Subjekty zapojené do systému riadenia a kontroly na národnej úrovni sú povinné všetky podozrenia z nezrovnalostí alebo zistené nezrovnalosti bezodkladne oznámiť riadiacemu orgánu. Za administráciu a riešenie nezrovnalostí v rámci operačného programu je v podmienkach SR zodpovedný riadiaci orgán. V prípade, ak riadiaci orgán poverí sprostredkovateľský orgán zodpovednosťou za riešenie nezrovnalostí, konečná zodpovednosť riadiaceho orgánu za riešenie nezrovnalostí v rámci programu tým nie je dotknutá.
Každý odhalený nedostatok (podozrenie z nezrovnalosti) alebo zistený nedostatok (zistenú nezrovnalosť), ktorý v zmysle definície nezrovnalosti napĺňa podmienky vzniku nezrovnalosti, je nevyhnutné popísať a zdokumentovať v dokumente správa o zistenej nezrovnalosti. Nezrovnalosť sa na národnej úrovni formálne zdokumentuje schválením správy o zistenej nezrovnalosti, a to v nadväznosti na schválenie / prerokovanie / zaslanie / oboznámenie / doručenie oficiálneho dokumentu podľa typu vykonanej kontroly / auditu / overovania, resp. nadobudnutia právoplatnosti rozhodnutia vydaného v správnom / súdnom konaní (vrátane trestného konania).
Povinnosti a podmienky pre vypracovanie a predloženie iniciálnych ako aj aktualizovaných správ o zistenej nezrovnalosti príslušnými subjektami sú ustanovené v § 37 zákona č. 292/2014 Z. z. o EŠIF. Riadiaci orgán je v prvom rade zodpovedný za vypracovanie a predloženie správy o zistenej nezrovnalosti, a to na základe zistenia nezrovnalosti z vlastného podnetu, z podnetu certifikačného orgánu, platobnej jednotky, orgánu auditu alebo iného podnetu (najmä Európskej komisie, Európskeho dvora audítorov, Európskeho úradu pre boj proti podvodom ako aj národných správnych, trestných alebo súdnych orgánov).
Skutočnosť alebo existencia sporného vecno-právneho názoru v prípade zistenej nezrovnalosti alebo podozrenia z nezrovnalosti z iného podnetu ako z podnetu riadiaceho orgánu nemá odkladný účinok na povinnosť riadiaceho orgánu vypracovať a predložiť správu o zistenej nezrovnalosti v súlade s § 37 zákona č. 292/2014 Z. z. o EŠIF. Uvedeným postupom sa zabezpečí včasné a riadne oznamovanie nezrovnalostí na národnej úrovni a voči Európskemu úradu pre boj proti podvodom, pričom v súlade s čl. 2 písm. b) delegovaného nariadenia Komisie (EÚ) č. 2015/1970 nie je dotknutá možnosť, že tento vecno-právny názor sa možno bude musieť následne prehodnotiť alebo zrušiť v dôsledku vývoja nezrovnalosti v priebehu správneho alebo súdneho konania a následného prehodnotenia aj orgánom, ktorý nezrovnalosť zistil.  
Ak riadiaci orgán, certifikačný orgán, orgán auditu alebo príslušný orgán, ktorý vydáva rozhodnutie v správnom konaní získa nové alebo dodatočné informácie podľa čl. 122 ods. 2 nariadenia Európskeho parlamentu a Rady (EÚ) č. 1303/2013 alebo čl. 4 delegovaného nariadenia Komisie (EÚ) č. 2015/1970, najmä o významnom pokroku a výsledku v rámci správnych konaní a súdnych konaní, uložených správnych alebo trestných sankcií alebo potrebe opravy už oznámených údajov, zabezpečí aktualizáciu zodpovedajúcich údajov správy o zistenej nezrovnalosti.
Riadiaci orgán, certifikačný orgán, orgán auditu alebo príslušný orgán, ktorý vydáva rozhodnutie v správnom konaní je povinný aktualizovať údaje o nezrovnalosti v ITMS a zabezpečiť oznamovaciu povinnosť voči certifikačnému orgánu elektronicky na e-mailovú adresu v súlade s prílohou 7 a ostatným subjektom v súlade s § 37 zákona č. 292/2014 Z. z. o EŠIF.
V súlade s čl. 2 vykonávacieho nariadenia Komisie (EÚ) č. 2015/1974 certifikačný orgán na základe zhromaždených údajov o oznámených nezrovnalostiach vypracuje súhrnný prehľad počiatočných správ o zistenej nezrovnalosti štvrťročne (k 15. máju, k 15. augustu, k 15. novembru a k 15. februáru), v ktorom uvedie nezrovnalosti podľa podmienok čl. 122 nariadenia Európskeho parlamentu a Rady (EÚ) č. 1303/2013 a čl. 3 delegovaného nariadenia Komisie (EÚ) č. 2015/1970. O zistených počiatočných nezrovnalostiach informuje orgán zabezpečujúci ochranu finančných záujmov v nasledujúcej štvrťročnej správe o nezrovnalostiach Európsky úrad pre boj proti podvodom. Informácie o nezrovnalostiach nepresahujúcich čiastku 10 000 EUR predkladá orgán zabezpečujúci ochranu finančných záujmov Európskej komisii výlučne na jej žiadosť. Následné aktualizované údaje o zistených nezrovnalostiach podľa čl. 2 ods. 2 vykonávacieho nariadenia Komisie (EÚ) č. 2015/1974 certifikačný orgán predkladá orgánu zabezpečujúcemu ochranu finančných záujmov mesačne, a to z dostupných aktualizácií nezrovnalostí vykonaných národnými orgánmi v ITMS za sledované obdobie.
Orgán zabezpečujúci ochranu finančných záujmov je povinný okamžite oznámiť Európskej komisii a v prípade potreby ostatným dotknutým členským štátom nezrovnalosti, ktoré môžu mať následky mimo územia SR. Ide najmä o prípady nezrovnalostí spojených s nadnárodnými spoločnosťami, ktoré prostredníctvom svojich dcérskych organizácií pôsobia na území viacerých členských štátov EÚ alebo prípady nezrovnalostí zistených v rámci programov Európskej územnej spolupráce v rámci projektov realizovaných na princípe partnerstva. 
Postupy pre zdokumentovanie nezrovnalosti, kvalifikáciu nezrovnalosti a ich oznamovanie sú na národnej úrovni upravené v metodickom usmernení MF SR č. 2/2015-U k nezrovnalostiam a finančným opravám v rámci finančného riadenia ŠF, KF a ENRF v platnom znení.
8.2	Finančné opravy
Finančné opravy v súlade s čl. 143 až 147 nariadenia Európskeho parlamentu a Rady (EÚ) č. 1303/2013 vykonáva SR alebo Európska komisia. Finančné opravy v súvislosti s individuálnymi alebo systémovými nezrovnalosťami zistenými v projektoch alebo programoch pozostávajú zo zrušenia celého príspevku na program alebo jeho časti.
Ak Európska komisia navrhne finančnú opravu, členský štát má príležitosť preukázať, na základe preskúmania dotknutej dokumentácie, že rozsah nezrovnalosti je menší ako je vyhodnotenie Európskej komisie. Po dohode s Európskou komisiou môže riadiaci orgán proporčne obmedziť rozsah preskúmania dotknutej dokumentácie a s výnimkou odôvodnených prípadov môže byť lehota preskúmania predĺžená o najviac dva mesiace podľa čl. 145 ods. 2 nariadenia Európskeho parlamentu a Rady (EÚ) č. 1303/2013. 
V súlade s čl. 145 ods. 4 nariadenia Európskeho parlamentu a Rady (EÚ) č. 1303/2013 pokiaľ riadiaci orgán (členský štát) neakceptuje predbežné závery k zisteniam Európskej komisie, v záujme potvrdenia, že Európska komisia disponuje všetkými relevantnými a dostupnými informáciami pre prijatie rozhodnutia o uplatnení finančnej opravy, bude členský štát pozvaný na vypočutie Európskou komisiou. V prípade, ak členský štát a Európska komisia dospejú v rámci vypočutia k vzájomnej dohode, finančné prostriedky uvoľnené z uplatnenej finančnej opravy (nezrovnalosti s finančným dopadom na rozpočet EÚ) môžu byť opätovne použité do 31. decembra 2023 na príslušný program v súlade s podmienkami čl. 143 ods. 3 a 4 nariadenia Európskeho parlamentu a Rady (EÚ) č. 1303/2013. 
Európska komisia príjme rozhodnutie k finančnej oprave v lehote do 6 mesiacov, ktorá začne plynúť 
•	odo dňa uskutočneného vypočutia členského štátu alebo
•	dva mesiace od dátumu písomného pozvania členského štátu na vypočutie v prípade, ak sa vypočutie neuskutoční. 
Podrobnosti pre určovanie a uplatňovanie finančných opráv sú upravené v metodickom usmernení MF SR č. 2/2015-U k nezrovnalostiam a finančným opravám v rámci finančného riadenia ŠF, KF a ENRF v platnom znení.
8.2.1	Finančné opravy vykonané Slovenskou republikou
V súlade s postupom podľa čl. 143 nariadenia Európskeho parlamentu a Rady (EÚ) č. 1303/2013 finančné opravy z individuálnych alebo systémových nezrovnalostí zistených Slovenskou republikou v projektoch alebo programoch pozostávajú zo zrušenia celého príspevku na program alebo jeho časti. Členský štát vezme do úvahy povahu a závažnosť zistených nezrovnalostí a finančnú stratu spôsobenú fondom EÚ a uplatní primeranú finančnú opravu. Zdroje z fondov EÚ uvoľnené na základe uplatnenia finančnej opravy Slovenskou republikou je možné opätovne použiť v rámci príslušného programu do 31. decembra 2023 v súlade s čl. 143 ods. 3 a 4 nariadenia Európskeho parlamentu a Rady (EÚ) č. 1303/2013. V prípade zistenia systémovej nezrovnalosti je členský štát v súlade s čl. 143 ods. 1 nariadenia Európskeho parlamentu a Rady (EÚ) č. 1303/2013 povinný rozšíriť svoje preskúmanie aj na výdavky / projekty dotknuté systémovou nezrovnalosťou. Finančná oprava je prostredníctvom nezrovnalosti zaznamenaná v ITMS a ISUF. 
Finančné opravy v súvislosti s individuálnymi alebo systémovými nezrovnalosťami sa uplatňujú pomerne v sume prostriedkov EÚ a všetkých ostatných zdrojov financovania. Zodpovedajúca výška neoprávnených výdavkov zodpovedajúcich finančnej oprave sa určuje v závislosti od príslušnej fázy a úrovne financovania voči žiadosti o platbu prijímateľa, súhrnnej žiadosti o platbu, žiadosti o platbu na Európsku komisiu alebo účtom. Úprava oprávnenosti výdavkov v dôsledku neukončeného posudzovania zákonnosti, správnosti a oprávnenosti výdavkov, resp. možného porušenia uplatniteľného práva EÚ alebo vnútroštátneho práva sa uplatňuje prostredníctvom určenia zodpovedajúcej výšky ex ante / ex post finančnej opravy, a to pred deklarovaním týchto výdavkov do nadväzujúcej úrovne financovania na národnej úrovni (napr. v súlade s usmernením Európskej komisie týkajúcim sa vypracovania vyhlásenia hospodáriaceho subjektu a ročného súhrnu. Ak má riadiaci orgán na základe svojho overovania pochybnosti o zákonnosti a oprávnenosti výdavkov, takéto výdavky nemá vykazovať certifikačnému orgánu, pokiaľ nedospel k záveru o zákonnosti a oprávnenosti dotknutých výdavkov, resp. riadiaci orgán vykazuje takéto výdavky s uplatnenou zodpovedajúcou ex ante / ex post finančnou opravou).
Ak nie je možné odpočítanie prostriedkov zodpovedajúcich výške finančnej opravy od nasledovnej žiadosti o platbu na Európsku komisiu / účtov (napr. splatná suma prevyšuje výšku sumy uvedenej v nasledovnej žiadosti o platbu), vrátenie týchto finančných prostriedkov, resp. zodpovedajúci rozdiel odpočíta certifikačný orgán v nasledujúcej žiadosti o platbu na Európsku komisiu alebo uskutoční spätný prevod Európskej komisii.
V súlade s § 40 ods. 1 zákona č. 292/2014 Z. z. o EŠIF, resp. § 21 ods. 1 zákona č. 323/2015 Z. z. o finančných nástrojoch finančnú opravu môže vykonať riadiaci orgán, certifikačný orgán alebo orgán auditu pred ukončením programu.
V súlade s usmernením Európskej komisie týkajúceho sa stiahnutých súm, vrátených súm, súm, ktoré sa majú vrátiť, a nevymožiteľných súm, certifikačný orgán zabezpečuje vykonanie finančných opráv v súvislosti s individuálnymi alebo systémovými nezrovnalosťami v rámci žiadosti o platbu na Európsku komisiu / účtov troma spôsobmi: odpočítaním, stiahnutím alebo vrátením finančného príspevku do rozpočtu EÚ.
Postup pod pojmom "odpočítanie" predstavuje dočasné vylúčenie finančného príspevku alebo jeho časti po skončení účtovného roka, a to z certifikovaných účtov v súlade s ustanoveniami čl. 137 ods. 2 Európskeho parlamentu a Rady (EÚ) č. 1303/2013 za zistené nezrovnalosti za výdavky deklarované v priebežných žiadostiach o platbu na Európsku komisiu práve skončeného účtovného roka, pri ktorých pred predložením účtov Európskej komisii: 
•	začalo, prebieha alebo nebolo dokončené posudzovanie oprávnenosti alebo správnosti;
•	začalo, prebieha alebo nebolo ukončené námietkové konanie (napr. návrh kontrolnej alebo audítorskej správy);
•	začalo, prebieha alebo nebolo ukončené správne konanie / trestné konanie.
V nadväznosti na skončenie hodnotenia oprávnenosti alebo správnosti v súlade s ustanoveniami čl. 137 ods. 2 Európskeho parlamentu a Rady (EÚ) č. 1303/2013 sa na základe výsledkov hodnotenia uplatnia dva možné postupy: 
•	sumy, pri ktorých sa potvrdí, že boli oprávnené, môžu byť zahrnuté do najbližšej priebežnej žiadosti o platbu na Európsku komisiu prebiehajúceho účtovného roka; 
•	sumy, pri ktorých sa potvrdí, že sú neoprávnené, nevyžaduje sa žiadne ďalšie opatrenie. 
Postup pod pojmom "stiahnutie" predstavuje stiahnutie finančného príspevku alebo jeho časti po zistení nezrovnalosti / ukončení prebiehajúceho skúmania, a to odpočítaním v nasledujúcej priebežnej žiadosti o platbu na Európsku komisiu / účtoch bez ohľadu nato, kedy je ukončený proces vysporiadania / vymáhania na národnej úrovni a kedy zodpovedajúce neoprávnené výdavky boli vysporiadané v prospech účtu certifikačného orgánu.
Postup pod pojmom "vrátenie" predstavuje odpočítanie finančného príspevku alebo jeho časti až po vysporiadaní nezrovnalosti na národnej úrovni, a to v nasledujúcej priebežnej žiadosti o platbu na Európsku komisiu / účtoch odpočítaním, po pripísaní vrátenej sumy nezrovnalosti na príslušný účet certifikačného orgánu.
V súlade s vyššie uvedenými postupmi riadiaci orgán zabezpečí, aby opakované zahrnutie stiahnutých alebo odpočítaných neoprávnených výdavkov v novej priebežnej žiadosti o platbu na Európsku komisiu napĺňalo podmienky čl. 137 ods. 2 Európskeho parlamentu a Rady (EÚ) č. 1303/2013, t. j. tieto výdavky môžu byť opätovne deklarované Európskej komisii len pod podmienkou, že sa na základe výsledkov hodnotenia oprávnenosti alebo správnosti potvrdila oprávnenosť a správnosť pôvodne neoprávnených výdavkov. Ak sa takéto výdavky opätovne zahrnú do priebežnej žiadosti o platbu na Európsku komisiu, riadiaci orgán je povinný uchovať a archivovať dôkazy o plnej opodstatnenosti opätovného deklarovania týchto výdavkov Európskej komisii na účely následných auditov a kontrol.
V prípade, ak výdavky projektu nemôžu byť certifikované ako oprávnené výdavky financované z rozpočtu EÚ na základe oznámenia o nezrovnalosti potom, ako boli dotknuté výdavky schválené v súhrnnej žiadosti o platbu / mimoriadnej súhrnnej žiadosti o platbu, v súlade s čl. 143 ods. 4 nariadenia Európskeho parlamentu a Rady (EÚ) č. 1303/2013 sa pristupuje k zníženiu nenávratného finančného príspevku, keďže príspevok zrušený v súvislosti s individuálnou nezrovnalosťou / systémovou nezrovnalosťou nemožno opätovne použiť na operáciu (projekt), ktorá bola predmetom opravy. 
Na účely správneho zaradenia finančných opráv do účtov podľa požiadaviek čl. 137 ods. 1 písm. b) nariadenia Európskeho parlamentu a Rady (EÚ) č. 1303/2013 a vykonávacieho nariadenia Komisie (EÚ) č. 1011/2014 stanovujúci vzor účtov, ak bola nezrovnalosť zistená na základe auditu Európskej komisie alebo vyšetrovania Európskeho úradu pre boj proti podvodom alebo Európskeho dvora audítorov, v správe o zistenej nezrovnalosti riadiaci orgán uvedie Európsku komisiu, Európsky úrad pre boj proti podvodom alebo Európsky dvor audítorov ako inštitúciu (alebo orgán), ktorá zistila nezrovnalosť.
Pri ukončení finančných nástrojov, ak prijímateľ nezabezpečil použitie prostriedkov EÚ a štátneho rozpočtu na spolufinancovanie na účel pomoci definovaný v zmluve o financovaní do 31. decembra 2023, certifikačný orgán vykoná na základe dokumentov predložených riadiacim orgánom opravu žiadosti o platbu na Európsku komisiu / účtov zodpovedajúcim spôsobom.
8.2.2	Finančné opravy vykonané Európskou komisiou
V súlade s postupmi podľa čl. 144 až 145 nariadenia Európskeho parlamentu a Rady (EÚ) č. 1303/2013 Európska komisia uskutočňuje finančné opravy v súvislosti s individuálnymi alebo systémovými nezrovnalosťami zrušením celého príspevku na program alebo jeho časti, keď po vykonaní potrebného preskúmania príde k záveru, že:
•	v účinnom fungovaní systému riadenia a kontroly programu existujú závažné nedostatky, ktoré ohrozili už vyplatený príspevok z rozpočtu EÚ na program;
•	členský štát si pred začatím opravného konania (vykonanie finančnej opravy Európskou komisiou) neplnil svoje povinnosti, t. j. členský štát neodhalil nezrovnalosti a neuskutočnil požadované finančné opravy a vymáhanie pohľadávok. V prípade systémovej nezrovnalosti členský štát nerozšíril svoje vyšetrovanie na všetky operácie, ktoré by mohli byť negatívne ovplyvnené systémovou nezrovnalosťou;
•	výdavky uvedené v žiadosti o platbu na Európsku komisiu sú neoprávnené a členský štát ich pred začatím opravného konania (vykonanie finančnej opravy Európskou komisiou) neopravil, t. j. členský štát neuskutočnil finančné opravy požadované Európskou komisiou. V prípade systémovej nezrovnalosti členský štát nerozšíril svoje vyšetrovanie na všetky operácie, ktoré by mohli byť negatívne ovplyvnené systémovou nezrovnalosťou.
V súlade s čl. 145 ods. 7 nariadenia Európskeho parlamentu a Rady (EÚ) č. 1303/2013, ak Európska komisia alebo Európsky dvor audítorov zistí nezrovnalosť, ktorá poukazuje na závažný nedostatok v účinnom fungovaní systému riadenia a kontroly programu, uplatní finančnú opravu, ktorá predstavuje pre SR definitívne zrušenie celého príspevku pre program alebo jeho časti, t. j. čistú finančnú opravu.
Európska komisia neuplatní definitívne zrušenie celého príspevku pre program alebo jeho časti iba v prípade, ak pred dátumom zistenia nezrovnalosti Európskou komisiou alebo Európskym dvorom audítorov bola dotknutá nezrovnalosť už predmetom zistenia aj členského štátu:
•	vo vyhlásení o vierohodnosti11 riadiaceho orgánu a ak sa prijmú príslušné nápravné opatrenia;
•	vo výročnej kontrolnej správe orgánu auditu a ak sa prijmú príslušné nápravné opatrenia;
•	v audítorskom stanovisku orgánu auditu a ak sa prijmú príslušné nápravné opatrenia;
•	v účtoch a ak sa prijmú príslušné nápravné opatrenia;
•	v iných auditných správach orgánu auditu predkladaných Európskej komisii;
•	alebo bola súčasťou nápravných opatrení členského štátu. 
V súvislosti s uplatnením zrušenia celého príspevku pre program alebo jeho časť vrátane čistej finančnej opravy (definitívneho zrušenia celého príspevku pre program alebo jeho časť) certifikačný orgán odpočíta predmetnú sumu finančnej opravy z nasledovnej žiadosti o platbu na Európsku komisiu alebo vráti túto sumu príspevku z EÚ spätným prevodom Európskej komisii v lehote splatnosti 2 mesiacov odo dňa vystavenia platobného príkazu Európskou komisiou. Každá vrátená suma sa prevádza Európskej komisii vrátane úrokov z omeškania. Úroková sadzba pre úrok z omeškania je stanovená úrokovou mierou Európskej centrálnej banky pre jej hlavné refinančné operácie určenou v prvý pracovný deň mesiaca, kedy sa mala dlžná suma vrátiť, vrátane 1,5 % penalizačnej sadzby.
Suma podliehajúca finančnej oprave sa vyčísli na základe jednotlivých prípadov v zodpovedajúcej sume podľa proporcionality. V prípadoch, keď nie je možné presne vyčísliť finančnú opravu, Európska komisia ju určí na základe extrapolácie alebo na základe paušálnej sadzby. Extrapolácia sa používa v rámci homogénnej skupiny projektov zdieľajúcich podobné charakteristiky ako výsledok dôkladného preskúmania reprezentatívnej náhodne vybranej vzorky projektov. Percentuálna paušálna sadzba sa používa, pokiaľ sa vyskytli systémové nezrovnalosti rôznej povahy / typu s rozptýleným účinkom, najmä závažné nedostatky v kľúčových alebo pomocných prvkoch systému riadenia a kontroly požadované ustanoveniami nariadení EÚ.
Ak na základe výslovnej požiadavky Európskej komisie rozhodne príslušný orgán SR o začatí alebo pokračovaní súdneho / správneho konania vrátane exekučného konania s cieľom vymôcť neoprávnene vyplatenú sumu, Európska komisia môže SR nahradiť sčasti alebo v plnom rozsahu náklady na právne zastúpenie a náklady vynaložené v priamej súvislosti so súdnym / správnym konaním vrátane exekučného konania. Európska komisia tak urobí na základe doloženej dokumentácie aj v prípade, ak súdne / správne konanie vrátane exekučného konania bolo neúspešné.
8.3	Vysporiadanie finančných vzťahov na národnej úrovni
Vo všeobecnosti sa vysporiadanie nezrovnalostí vykonáva voči rozpočtu EÚ podľa podmienok stanovených legislatívou EÚ a vysporiadanie nezrovnalostí na národnej úrovni sa vykonáva v súlade s § 40 až 42 a 45 zákona č. 292/2014 Z. z. o EŠIF. 
Vysporiadanie nezrovnalostí na národnej úrovni sa vykonáva:
a)	vzájomným započítaním pohľadávky z príspevku voči pohľadávke prijímateľa na poskytnutie príspevku alebo jeho časti;
b)	vzájomným započítaním pohľadávky z rozhodnutia voči pohľadávke prijímateľa na poskytnutie príspevku alebo jeho časti alebo
c)	vrátením príspevku alebo jeho časti, ak sa nevykoná vzájomné započítanie pohľadávok.
Riadiaci orgán môže uzavrieť s prijímateľom dohodu o splátkach a dohodu o odklade plnenia podľa postupov a za splnenia podmienok ustanovených v § 45 zákona č. 292/2014 Z. z. o EŠIF. Pri zistení porušenia pravidiel a postupov verejného obstarávania pri nadlimitných zákazkách, podlimitných zákazkách a pri zákazkách s nízkou hodnotou je osobitný postup vysporiadania finančných vzťahov pre riadiaci orgán stanovený v § 41 a 41a zákona č. 292/2014 Z. z. o EŠIF. 
Pre finančné prostriedky s označením kódu zdroja "pro-rata" sa uplatní postup pre vrátenie finančných prostriedkov štátneho rozpočtu na spolufinancovanie primerane.
Vysporiadanie finančných vzťahov po vykonaní finančnej opravy voči riadiacemu orgánu, sprostredkovateľskému orgánu, certifikačnému orgánu alebo orgánu auditu sa vykoná v súlade s § 40 zákona č. 292/2014 Z. z. o EŠIF viazaním rozpočtových prostriedkov podľa § 18 zákona č. 523/2004 Z. z. o rozpočtových pravidlách verejnej správy alebo vrátením príspevku alebo jeho časti.
V dôsledku finančnej opravy vykonanej Slovenskou republikou alebo Európskou komisiou Ministerstvo financií SR rozhodne o viazaní rozpočtových prostriedkov v rozpočte kapitoly, ktorú tvorí rozpočet ministerstva ako subjektu, ktorý nezrovnalosť spôsobil alebo ktorý pôvodne poskytol finančné prostriedky dlžníkovi v rámci implementácie programu. 
V rámci implementácie finančných nástrojov sú pravidlá vrátenia príspevku na finančný nástroj a vysporiadanie finančných vzťahov upravené v rámci ustanovení § 19 až 21 zákona č. 323/2015 Z. z. o finančných nástrojoch. Ak vznikne nezrovnalosť na úrovni finančného sprostredkovateľa alebo konečného prijímateľa, finančná oprava sa vykoná u prijímateľa. Prijímateľ následne vymáha tieto prostriedky od finančného sprostredkovateľa v súlade so zmluvou s finančným sprostredkovateľom podľa § 16 zákona č. 323/2015 Z. z. o finančných nástrojoch alebo od konečného prijímateľa v súlade so zmluvou uzatvorenou podľa § 17 zákona č. 323/2015 Z. z. o finančných nástrojoch. Výška finančnej opravy u prijímateľa sa určí primerane podľa § 20 ods. 3 a 4 zákona č. 323/2015 Z. z. o finančných nástrojoch. 
8.3.1	Uznanie neoprávnených alebo dočasne vylúčených výdavkov za oprávnené
V prípade, ak prijímateľ vysporiada nezrovnalosť alebo žiadosť o vrátenie finančných prostriedkov s vplyvom na rozpočet EÚ a následne je preukázané, že neoprávnené výdavky alebo ich časť je opätovne oprávnená, prijímateľ má nárok na vrátenie tejto sumy. V takomto prípade môžu byť tieto výdavky opätovne zaradené do nasledujúcej žiadosti o platbu, ktorú predloží prijímateľ. V prípade nesprávne vyčíslenej sumy na vymáhanie / vrátenie a ak k úhrade dlhu zo strany prijímateľa ešte nedošlo, suma na vymáhanie / vrátenie bude opravená v príslušnej nezrovnalosti a žiadosti o vrátenie finančných prostriedkov.
V prípade pozastavenia platieb pre projekt alebo jeho časť v prípade neukončeného prebiehajúceho skúmania alebo ak má riadiaci orgán podozrenie, že vznikli nedostatky v postupe prijímateľa / partnera / užívateľa, riadiaci orgán je oprávnený po ukončení skúmania takéto opätovne uznané oprávnené výdavky projektu zaradiť do nadväzujúceho schvaľovacieho procesu žiadosti o platbu prijímateľa / súhrnnej žiadosti o platbu / mimoriadnej súhrnnej žiadosti o platbu. 
8.4	Vylúčenie projektu z financovania pomoci a podpory EÚ
V prípade, ak v rámci projektu financovaného z pomoci EÚ bola zistená nezrovnalosť a certifikačný orgán rozhodne, že výdavky daného projektu nemôžu byť certifikované ako oprávnené výdavky financované z rozpočtu EÚ podľa čl. 143 nariadenia Európskeho parlamentu a Rady (EÚ) č. 1303/2013, certifikačný orgán pozastaví realizáciu platieb a certifikáciu výdavkov pre daný projekt až do momentu vrátenia finančných prostriedkov prijímateľom. Výdavky projektu vylúčené z financovania ŠF, KF a ENRF môžu byť ďalej financované z vlastných zdrojov príslušnej kapitoly štátneho rozpočtu na základe dohodnutých podmienok riadiaceho orgánu so správcom príslušnej kapitoly. V rámci procesu riadenia finančnej alokácie pre príslušný program riadiaci orgán musí v rámci ďalších postupov zohľadniť, že daný projekt nebude financovaný z prostriedkov EÚ napriek skutočnosti, že bola uzatvorená zmluva o poskytnutí nenávratného finančného príspevku s prijímateľom. 
V prípade, ak výdavky projektu nemôžu byť certifikované ako oprávnené výdavky financované z rozpočtu EÚ na základe oznámenia nezrovnalosti predtým, ako boli dotknuté výdavky schválené v súhrnnej žiadosti o platbu / mimoriadnej súhrnnej žiadosti o platbu (napr. platobná jednotka uhradila dotknuté výdavky v rámci poskytnutej zálohovej platby alebo poskytnutého predfinancovania na účet prijímateľa), riadiaci orgán po posúdení vylúči projekt z financovania pomoci EÚ a na základe dohodnutých podmienok so správcom kapitoly môže byť zabezpečené financovanie projektu z vlastných zdrojov príslušnej kapitoly štátneho rozpočtu. V tomto prípade dotknuté výdavky nie je možné zahrnúť do súhrnnej žiadosti o platbu / mimoriadnej súhrnnej žiadosti o platbu a uhradiť prostriedky EÚ na príjmový účet platobnej jednotky. Zároveň je riadiaci orgán prvotne zodpovedný podľa zmluvy o poskytnutí nenávratného finančného príspevku za zabezpečenie vysporiadania finančných vzťahov, resp. za zabezpečenie vrátenia neoprávnene vyplatených finančných prostriedkov od prijímateľa na príslušné účty.
V prípade, ak výdavky projektu nemôžu byť certifikované ako oprávnené výdavky financované z rozpočtu EÚ na základe oznámenia nezrovnalosti potom, ako boli dotknuté výdavky schválené v súhrnnej žiadosti o platbu / mimoriadnej súhrnnej žiadosti o platbu a uhradené prostriedky EÚ na príjmový účet platobnej jednotky, certifikačný orgán v spolupráci s riadiacim orgánom po spoločnom posúdení vylúčia projekt z financovania pomoci EÚ. V tomto prípade dotknuté výdavky nie je možné zahrnúť do žiadosti o platbu na Európsku komisiu a riadiaci orgán je prvotne zodpovedný podľa zmluvy o poskytnutí nenávratného finančného príspevku za zabezpečenie vrátenia neoprávnene vyplatených finančných prostriedkov od prijímateľa na príslušné účty certifikačného orgánu a platobnej jednotky. Financovanie projektu môže byť ďalej zabezpečené z vlastných zdrojov príslušnej kapitoly štátneho rozpočtu na základe dohodnutých podmienok riadiaceho orgánu so správcom príslušnej kapitoly.
V prípade, ak výdavky projektu nemôžu byť certifikované ako oprávnené výdavky financované z rozpočtu EÚ na základe oznámenia nezrovnalosti potom, ako boli dotknuté výdavky certifikované a zahrnuté do žiadosti o platbu na Európsku komisiu, certifikačný orgán v spolupráci s riadiacim orgánom po spoločnom posúdení vylúčia projekt z financovania pomoci EÚ. V tomto prípade dotknuté výdavky certifikačný orgán odpočíta od nasledujúcej žiadosti o platbu na Európsku komisiu / účtov a riadiaci orgán je prvotne zodpovedný podľa zmluvy o poskytnutí nenávratného finančného príspevku za zabezpečenie vrátenia neoprávnene vyplatených finančných prostriedkov od prijímateľa na príslušné účty certifikačného orgánu a platobnej jednotky. Financovanie projektu môže byť ďalej zabezpečené z vlastných zdrojov príslušnej kapitoly štátneho rozpočtu na základe dohodnutých podmienok riadiaceho orgánu so správcom príslušnej kapitoly.

9	Účtovníctvo
9.1	Účtovníctvo certifikačného orgánu a platobnej jednotky
Podľa čl. 125 nariadenia Európskeho parlamentu a Rady (EÚ) č. 1303/2013 je potrebné, aby subjekty zabezpečujúce riadenie a implementáciu projektov KF, EFRR, ESF a ENRF viedli samostatný účtovný systém alebo používali vhodné účtovné kódy pre všetky transakcie týkajúce sa projektov pri dodržaní požiadaviek legislatívy SR pre vedenie účtovníctva. Je potrebné, aby právnické osoby (účtovné jednotky), ktorých súčasťou je certifikačný orgán alebo platobná jednotka, viedli účtovníctvo spôsobom, ktorý umožní zabezpečiť jednotný postup účtovania, poskytovania výstupov z účtovníctva a spracovania údajov v elektronickej podobe v súlade s požiadavkami čl. 72 nariadenia Európskeho parlamentu a Rady (EÚ) č. 1303/2013.
Vzhľadom na to, že finančné toky prostriedkov EÚ sa realizujú prostredníctvom štátneho rozpočtu, subjektmi, ktoré účtujú o poskytovaní a použití prostriedkov EÚ a prostriedkov štátneho rozpočtu na spolufinancovanie sú certifikačný orgán a platobné jednotky.
Certifikačný orgán a platobné jednotky postupujú pri vedení účtovníctva v súlade s § 38 a § 44 ods. 3 zákona č. 292/2014 Z. z. o EŠIF. Účtovanie pohľadávok podľa § 44 ods. 3 zákona č. 292/2014 Z. z. o EŠIF sa vzťahuje na odvod za porušenie finančnej disciplíny, pre ktorý rozhodnutie nadobudlo právoplatnosť od 1. januára 2015.
Tieto subjekty zabezpečujú sledovanie transakcií súvisiacich s prostriedkami EÚ a prostriedkami štátneho rozpočtu na spolufinancovanie, za ktoré zodpovedajú, a to v rámci účtovníctva vnútorných organizačných jednotiek príslušného ministerstva alebo inej právnickej osoby, ktorej je platobná jednotka súčasťou.
Vedenie účtovníctva certifikačného orgánu a platobných jednotiek je zabezpečované prostredníctvom ISUF, ktorý je založený na spracovávaní procesov v prostredí SAP R/3 prostredníctvom jednotlivých modulov.
Spracovanie účtovných záznamov a výstupov podľa osobitných predpisov (najmä informácií z účtovníctva a údajov potrebných na účely hodnotenia plnenia rozpočtu verejnej správy podľa § 2b ods. 2 zákona č. 291/2002 Z. z. o Štátnej pokladnici) súvisiacich s poskytovaním prostriedkov EÚ a prostriedkov štátneho rozpočtu na spolufinancovanie zabezpečuje ISUF a je špecifikované v dokumentácii jeho používateľov.
Každá úroveň programovej štruktúry (program, prioritná os, projekt) je financovaná z rôznych zdrojov, t. j. prostriedkov EÚ, prostriedkov štátneho rozpočtu na spolufinancovanie a vlastných zdrojov prijímateľa. ISUF umožňuje v rámci integrovaného prepojenia informačných systémov väzby na Rozpočtový informačný systém, ITMS a Informačný systém Štátnej pokladnice.
Certifikačný orgán a platobné jednotky vedú účtovníctvo ako sústavu účtovných záznamov v súlade so zákonom č. 431/2002 Z. z. o účtovníctve v rámci účtovníctva príslušnej vnútornej organizačnej jednotky – ministerstva alebo inej právnickej osoby, ktorej je platobná jednotka súčasťou, v ktorom osobitne zaznamenávajú a vykazujú všetky transakcie týkajúce sa prostriedkov EÚ a prostriedkov štátneho rozpočtu na spolufinancovanie, ktoré vznikli počas realizácie projektov.
Prostriedky EÚ sa zaznamenávajú v účtovníctve certifikačného orgánu v momente pripísania prostriedkov EÚ na osobitných účtoch pre príslušné programy certifikačného orgánu na základe zálohových platieb a priebežných platieb z Európskej komisie. Zaradenie do príjmov štátneho rozpočtu a realizácia výdavkov prostredníctvom štátneho rozpočtu je predmetom účtovníctva platobnej jednotky ako vnútornej organizačnej jednotky príslušného ministerstva alebo inej právnickej osoby, ktorej je platobná jednotka súčasťou, ktorá má v rozpočte rozpočtované adekvátne príjmy a výdavky.
V prípade globálnych grantov Ministerstvo financií SR v zmysle § 9 ods. 2 písm. d) a 38 ods. 1 zákona č. 292/2014 Z. z. o EŠIF zabezpečuje metodické riadenie a koordináciu postupov účtovania len platobných jednotiek a v rámci ISUF evidujú a aktualizujú údaje len certifikačný orgán a platobné jednotky. Rozhodnutím riadiaceho orgánu delegovať kompetencie na sprostredkovateľské orgány pre globálny grant, riadiaci orgán deleguje aj všetky podmienky plynúce z nariadení EÚ a legislatívy SR na sprostredkovateľské orgány pre globálny grant vrátane podmienok čl. 125 nariadenia Európskeho parlamentu a Rady (EÚ) č. 1303/2013, tzn. aj koordináciu postupov účtovania pre účtovanie transakcií týkajúcich sa projektov prijímateľov podľa požiadaviek legislatívy EÚ a SR. 
9.2	Účtovníctvo prijímateľa a partnera
Prijímateľ a partner postupujú pri vedení účtovníctva v súlade s § 39 zákona č. 292/2014 Z. z. o EŠIF. V rámci implementácie finančných nástrojov prijímateľ (s výnimkou prijímateľa so sídlom mimo územia SR), finančný sprostredkovateľ a konečný prijímateľ postupujú pri vedení účtovníctva v súlade s ustanovením § 23 zákona č. 323/2015 Z. z. o finančných nástrojoch. Prijímateľ alebo partner so sídlom mimo územia SR postupuje pri vedení účtovníctva podľa právneho poriadku štátu, na území ktorého má sídlo alebo miesto podnikania. 
V súvislosti s plnením povinností riadiaceho orgánu podľa čl. 72 nariadenia Európskeho parlamentu a Rady (EÚ) č. 1303/2013 riadiaci orgán zabezpečí v ustanoveniach zmluvy o poskytnutí nenávratného finančného príspevku spôsob monitorovania čistých príjmov z projektu podľa čl. 61 nariadenia Európskeho parlamentu a Rady (EÚ) č. 1303/2013 a vedenia záznamov u prijímateľa, a to na účely zdokladovania a preukázania skutočností týkajúcich sa čistého príjmu uvedených v následných monitorovacích správach.
10	Finančné výkazníctvo a archivácia
Na účely zostavovania finančných výkazov v súlade s legislatívou SR (najmä zákon č. 523/2004 Z. z. o rozpočtových pravidlách verejnej správy) a nariadeniami EÚ sa uplatní členenie podľa rozpočtovej klasifikácie, členenie podľa programového rozpočtovania a členenie podľa kódov zdrojov v štátnom rozpočte pre prostriedky EÚ a štátneho rozpočtu na spolufinancovanie.
Certifikačný orgán a platobné jednotky v rámci systému finančného výkazníctva zabezpečujú pravidelné a štandardizované výstupy pre každý projekt financovaný z prostriedkov EÚ a z prostriedkov štátneho rozpočtu na spolufinancovanie. Tento systém monitoruje dosiahnutý pokrok pri realizácii projektu, uľahčuje proces overovania a kontroly výdavkov z prostriedkov EÚ a štátneho rozpočtu na spolufinancovanie a predstavuje súhrnné podklady pre vypracovanie žiadosti o platbu Európskej komisii.
Systém finančného výkazníctva riadiaceho orgánu, certifikačného orgánu a platobných jednotiek pokrýva všetky oprávnené výdavky na projekt v súlade so zmluvou o poskytnutí nenávratného finančného príspevku bez ohľadu na zdroj jeho financovania. Certifikačný orgán a platobné jednotky zabezpečia súlad údajov vo finančných výkazoch s údajmi v účtovných záznamoch a v účtovnej dokumentácii, ktoré vedú.
Podľa čl. 140 nariadenia Európskeho parlamentu a Rady (EÚ) č. 1303/2013 pre projekty financované zo ŠF, KF a ENRF s celkovými oprávnenými výdavkami menej ako 1 mil. EUR riadiaci orgán zabezpečí, aby všetky podporné dokumenty boli uchovávané pre potreby Európskej komisie a Európskeho dvora audítorov počas obdobia 3 rokov, ktoré začína plynúť 31. decembra následne po predložení účtov zahrnujúcich dotknuté výdavky projektu. 
V prípade projektov financovaných zo ŠF, KF a ENRF s celkovými oprávnenými výdavkami nad 1 mil. EUR riadiaci orgán zabezpečí, aby všetky podporné dokumenty boli uchovávané pre potreby Európskej komisie a Európskeho dvora audítorov počas obdobia 2 rokov, ktoré začína plynúť 31. decembra následne po predložení účtov zahrnujúcich záverečné výdavky projektu. 
Uvedená doba sa môže prerušiť z dôvodu správnych alebo súdnych konaní a na základe riadne odôvodnenej žiadosti Európskej komisie. Registrácia a uchovávanie dokumentov musí byť zabezpečené aj v súlade so zákonom č. 395/2002 Z. z. o archívoch a registratúrach.
Certifikačný orgán a platobná jednotka uchováva účtovníctvo a účtovnú dokumentáciu v súlade s § 38 zákona č. 292/2014 Z. z. o EŠIF.
V súlade s čl. 140 ods. 3 nariadenia Európskeho parlamentu a Rady (EÚ) č. 1303/2013 platí, že dokumenty musia byť uchovávané buď ako originály alebo na všeobecne akceptovateľných nosičoch údajov. Všeobecne akceptovateľné nosiče údajov predovšetkým zahŕňajú:
a)	fotokópie originálnych dokumentov;
b)	mikrofiše originálnych dokumentov;
c)	elektronické verzie originálnych dokumentov na optických nosičoch údajov (napr. CD-ROM, pevný disk alebo magnetický disk);
d)	dokumenty existujúce len v elektronickej podobe.
Postup overovania súladu dokumentov uchovávaných na všeobecne akceptovateľných nosičoch údajov s originálmi dokumentov musí byť v súlade s národnými predpismi a musí poskytovať dostatočnú záruku dôveryhodnosti na účely auditu a kontroly. V prípade, ak existujú dokumenty len v elektronickej podobe, musia používané počítačové systémy spĺňať bezpečnostné štandardy, ktoré zabezpečia, že uchovávané dokumenty sú v súlade so záväznými právnymi predpismi SR a sú dôveryhodné na účely auditu a kontroly. Ak účtovná jednotka prenáša účtovný záznam mimo účtovnej jednotky prostredníctvom informačného systému, považuje sa účtovný záznam za preukázateľný, ak sa prenášal spôsobom podľa § 33 zákona č. 431/2002 Z. z. o účtovníctve. Účtovný záznam určený na prenášanie musí byť zabezpečený podpisovým záznamom, ktorým môže byť účtovnými jednotkami vzájomne uznávaný obdobný preukázateľný účtovný záznam v technickej forme. Účtovný záznam musí byť zabezpečený najneskôr v okamihu jeho odovzdania na prenos.
Prijímateľ zabezpečí, aby dodávateľ / zhotoviteľ vyhotovoval účtovné doklady minimálne v dvoch rovnopisoch, pričom jeden uchováva prijímateľ a druhý riadiaci orgán. V prípade, ak má prijímateľ k dispozícii len jeden originál, tento originál účtovného dokladu uchováva prijímateľ a kópiu28 originálu účtovného dokladu označeného podpisom štatutárneho orgánu prijímateľa uchováva riadiaci orgán. Prijímateľ zároveň postupuje v súlade s § 39 zákona č. 292/2014 Z. z. o EŠIF.
Riadiaci orgán uchováva originál žiadosti o platbu, originál návrhu čiastkovej správy z kontroly / návrhu správy z kontroly (ak je relevantné), originál čiastkovej správy z kontroly / správy z kontroly, výpisy z účtov28, účtovné doklady28 a podpornú dokumentáciu28 k žiadosti o platbu.

11	Používanie mien a kurzové rozdiely
V rámci finančného riadenia ŠF, KF a ENRF podľa nastavenia finančných tokov na národnej úrovni môžu vznikať kurzové rozdiely iba na úrovni prijímateľa.
V prípade, ak prijímateľ uhrádza výdavky spojené s projektom v inej mene ako EUR, príslušné účtovné doklady vystavené dodávateľom / zhotoviteľom v cudzej mene sú platobnou jednotkou preplácané formou refundácie v EUR, resp. na ich úhradu môže použiť prostriedky poskytnuté zálohovou platbou, predfinancovaním. Prípadné rozdiely z dôvodu použitia rôznych mien znáša prijímateľ. Prijímateľ je povinný nezúčtovaný rozdiel poskytnutého predfinancovania vrátiť platobnej jednotke v súlade s časťou 4.5.9 tohto materiálu.
Pri použití výmenného kurzu pre potreby prepočtu sumy výdavkov uhrádzaných prijímateľom v cudzej mene je potrebné postupovať v súlade s § 24 zákona č. 431/2002 Z. z. o účtovníctve.
V súlade s vyššie uvedeným prijímateľ:
a)	pri prevode peňažných prostriedkov v cudzej mene zo svojho účtu zriadeného v EUR na účet dodávateľa / zhotoviteľa zriadeného v cudzej mene použije kurz banky platný v deň odpísania prostriedkov z účtu prijímateľa, tzn. v deň uskutočnenia účtovného prípadu. Týmto kurzom prepočítaný výdavok na EUR, uhradený dodávateľovi / zhotoviteľovi, zahrnie do žiadosti o platbu (priebežná platba, zúčtovanie zálohovej platby, zúčtovanie predfinancovania);
b)	pri prevode peňažných prostriedkov v cudzej mene zo svojho účtu zriadeného v cudzej mene na účet dodávateľa / zhotoviteľa v rovnakej cudzej mene použije referenčný výmenný kurz určený a vyhlásený Európskou centrálnou bankou v deň predchádzajúci dňu uskutočnenia účtovného prípadu. Týmto kurzom prepočítaný výdavok na EUR, uhradený dodávateľovi / zhotoviteľovi, zahrnie do žiadosti o platbu (priebežná platba, zúčtovanie zálohovej platby, zúčtovanie predfinancovania). 
Pre systém predfinancovania platí:
V prípade, ak prijímateľ bude v súvislosti s realizáciou projektu na úhradu výdavkov v inej mene ako EUR využívať systém predfinancovania, tak v predloženej žiadosti o platbu (poskytnutie predfinancovania) pre nárokované finančné prostriedky použije kurz banky platný v deň zdaniteľného plnenia uvedený na účtovnom doklade. Následne prijímateľ uplatní pri žiadosti o platbu (zúčtovanie predfinancovania) postup v zmysle bodu a), resp. b) tejto časti. 
Prijímateľ je povinný v rámci systému predfinancovania priebežne sledovať a kumulatívne nasčítavať kladnú a zápornú hodnotu vzniknutých kurzových rozdielov. Záverečný kumulatívny prehľad vzniknutých kurzových rozdielov prijímateľ predkladá riadiacemu orgánu k žiadosti o platbu (s príznakom záverečná). 
V prípade, ak kumulatívna suma kurzových rozdielov predstavuje pre prijímateľa kurzovú stratu, prijímateľ požiada o jej preplatenie v rámci žiadosti o platbu (s príznakom záverečná).
V prípade, ak kumulatívna suma kurzových rozdielov predstavuje pre prijímateľa kurzový zisk, prijímateľ a riadiaci orgán postupuje v súlade s časťou 4.5.9 tohto materiálu (vzájomné započítanie pohľadávok a záväzkov). 
Tento postup sa uplatní len v prípade, ak kumulatívna suma kurzových rozdielov presiahne 40,00 EUR, keďže v súlade s časťou 4.5.9 tohto materiálu platí, že ak suma nenávratného finančného príspevku alebo jeho časti, ktorá sa má vrátiť, nepresiahne 40,00 EUR, tento nenávratný finančný príspevok alebo jeho časť riadiaci orgán nevymáha.
V prípade, ak v rámci programov Interreg V-A hlavný prijímateľ, resp. partneri uhrádzajú svoje výdavky spojené s projektom v inej mene ako EUR, príslušné účtovné doklady vystavené dodávateľom / zhotoviteľom v tejto mene sú platobnou jednotkou preplácané v EUR. Do žiadosti o platbu zahrnie hlavný prijímateľ oprávnené výdavky prepočítané na menu EUR mesačným kurzom Európskej komisie platným v tom mesiaci, v ktorom hlavný prijímateľ / partner predloží zoznam deklarovaných výdavkov národnému kontrolórovi na prvostupňovú kontrolu. Tento kurz Európska komisia zverejňuje každý mesiac na webovom sídle www.ec.europa.eu/budget a zároveň je zverejňovaný aj na webovom sídle príslušného programu. 

12	Monitorovanie a elektronická výmena informácií
Centrálnym systémom určeným pre komunikáciu s prijímateľom je ITMS, ktorý zahŕňa procesy programového a projektového riadenia, obsahuje údaje, ktoré sú potrebné na transparentné a efektívne riadenie, finančné riadenie a kontrolu poskytovania príspevku. 
V procese informačných a finančných tokov, každý subjekt (riadiaci orgán, platobná jednotka, certifikačný orgán, orgán auditu) zúčastňujúci sa riadenia a implementácie ŠF, KF a ENRF je povinný na svojej úrovni zabezpečiť v príslušných informačných systémoch evidenciu a spracovanie údajov súvisiacich s riadením pomoci EÚ, údajov týkajúcich sa poskytovania prostriedkov EÚ a štátneho rozpočtu na spolufinancovanie prijímateľom a údajov týkajúcich sa vrátenia a spätného vymáhania finančných prostriedkov.
Na národnej úrovni sú tieto informačné systémy prevádzkované DataCentrom v spoločnej komunikačno-technologickej infraštruktúre a navzájom sú integračne prepojené. Do procesu finančného riadenia vstupujú nasledovné informačné systémy:
a)	ITMS – zahŕňa štandardizované procesy programového a projektového riadenia, obsahuje údaje, ktoré sú potrebné na transparentné a efektívne riadenie, finančné riadenie a kontrolu poskytovania príspevku a na zabezpečenie informácií podľa osobitných predpisov;
b)	ISUF – jednotný účtovný systém určený pre certifikačný orgán a platobné jednotky na zabezpečenie jednotného postupu účtovania, poskytovania výstupov z účtovníctva a spracovania údajov vyhovujúcich požiadavkám Európskej komisie a požiadavkám legislatívy SR pre vedenie účtovníctva;
c)	RIS – rozpočtový informačný systém;
d)	ManEx – modul Informačného systému Štátnej pokladnice pre riadenie výdavkov, ktorý poskytuje používateľom služby elektronického bankovníctva.
Elektronická výmena údajov, správ a informácií s Európskou komisiou v oblastiach strategického plánovania, programovania, monitorovania, vykonávania pomoci, auditu, hodnotenia a uzatvárania pomoci prebieha prostredníctvom SFC, ktorého vývoj a prevádzku zabezpečuje Európska komisia.
Na nahlasovanie podvodov a nezrovnalostí súvisiacich riadením fondov EÚ slúži informačný systém IMS, ktorý je v gestorstve Európskeho úradu pre boj proti podvodom.
V prípade obsahových odlišností medzi Systémom finančného riadenia ŠF, KF a ENRF a ITMS (predovšetkým v prípade formulárov podľa príloh tohto materiálu) je, do času zabezpečenia súladu ITMS s ostatnou platnou verziou Systému finančného riadenia ŠF, KF a ENRF a naopak, relevantná ITMS verzia.

13	Zoznam príloh
Príloha 1a:	Žiadosť o platbu (verzia ITMS)	
Príloha 1b:	Pokyny k vyplneniu žiadosti o platbu	
Príloha 1c:	Žiadosť o platbu (finančné nástroje) (verzia ITMS)	
Príloha 1d:	Pokyny k vyplneniu žiadosti o platbu (finančné nástroje)	
Príloha 1e:	Zoznam deklarovaných výdavkov a Žiadosť o platbu (Programy Interreg V-A) (verzia ITMS)	
Príloha 1f:	Pokyny k vyplneniu zoznamu deklarovaných výdavkov a žiadosti o platbu (Programy Interreg V-A)	
Príloha 2a:	Súhrnná žiadosť o platbu (verzia ITMS)	
Príloha 2b:	Mimoriadna súhrnná žiadosť o platbu (verzia ITMS)	
Príloha 2c:	Čiastkový výkaz výdavkov k súhrnnej žiadosti o platbu /  mimoriadnej súhrnnej žiadosti o platbu platobnej jednotky (verzia ITMS)	
Príloha 2d:	Pokyny k vyplneniu súhrnnej žiadosti o platbu / Pokyny k vyplneniu mimoriadnej súhrnnej žiadosti o platbu	
Príloha 3a:	Žiadosť o vrátenie finančných prostriedkov (verzia ITMS)	
Príloha 3b:	Pokyny k vyplneniu žiadosti o vrátenie finančných prostriedkov	
Príloha 3c:	Žiadosť o vrátenie finančných prostriedkov pre programy Interreg V-A	
Príloha 3d:	Pokyny k vyplneniu žiadosti o vrátenie finančných prostriedkov pre programy Interreg V-A 	
Príloha 4:	Mandát na INKASO v SEPA	
Príloha 5a:	Odhady očakávaných výdavkov	
Príloha 5b:	Pokyny k vyplneniu odhadu očakávaných výdavkov 	
Príloha 6:	Formulár pre zoznam nevymožiteľných súm	
Príloha 7:	Zoznam generických adries certifikačného orgánu	
Príloha 8:	Mesačný výkaz nezrovnalostí a vratiek z ITMS	
Príloha 9:	Prehľad programových príspevkov vyplatených do finančných nástrojov	
Príloha 10:	Prehľad právoplatných rozsudkov a informácii o prebiehajúcich súdnych konaniach	
Príloha 11a:	Zoznam nezrovnalostí identifikovaných orgánom auditu v rámci vykonaného vládneho auditu, ktoré sa vzťahujú k výdavkom príslušného účtovného roka 	
Príloha 11b:	Zoznam prípadov nezrovnalostí na zaradenie do účtov za ... účtovný rok	
Príloha 12:	Zoznam použitých skratiek	

14	Zoznam odkazov